
Poveste despre Sipot 


e spune că demult, demult tare, pe vremea cînd vietuiau încă 


balauri, zmei şi alte vidme, cînd oamenii mai ştiau încă limba fiarelor şi a 
zburătoarelor, trăia un cintaret, pe nume Sipot... Şi nu se ştie să fi fost pe 
vremurile acelea alt cintaret mai vrednic decît el! 

Îşi făurise singur o lăută de arțar şi cutreiera cu ea lumea. Străbătea 
drumuri nesfirsite, trecea peste munţi şi peste ape, şi poate că nu erau pe 
lume sate şi tirguri prin care să nu fi trecut el. 

Era înalt, semet şi avea ochii vii. Părul îl purta in plete lungi pe umeri. 
Pe spate îi flutura o pelerină înverzită de arsite şi ploi. În picioare avea 
botfori înalți. 

Mergea domol, cu pasul legănat, părul în vînt şi pelerina flu- turînd. Se 
oprea în poieni luminate de soare, pe ţărmul apelor învolburate sau în 
pieţele cele largi ale oraşelor. Si cine nu dorea să-l asculte pe Sipot? Se 
adunau toţi oamenii în jurul său... 

El raminea un timp aşa, cu ochii pe jumătate închişi, ascultind 
freamătul mulțimii. Parcă vroia să prindă puteri... Pe urmă de- getele-i 
mîngîiau o strună... 

Sunetul cel dintîi pornea ca o adiere abia simțită, un geamat dulce, ce 
se pierdea uşor în vînt. 

Cînd sunetul acela era gata să se stingă, se auzea altul mai lung şi mai 
puternic, apoi altul şi altul. Sunetele se inlantuiau, se ajungeau din urmă, 
se prefăceau în cîntec. 

Si el îşi însoțea lauta cu glasul, şi povestea. Povestea întîmplări vechi, 
durerile acelora ce vietuisera cu mult înaintea sa. 

Ştia mai ales cîntece triste, despre viata de demult, şi-n glasul său era 
atîta durere, că bietii oameni care-l ascultau isi simțeau sufletele sfişiate şi 
lacrimile le brăzdau obrajii. Stăteau cu toţii vrajiti, bărbaţii cu ochii larg 
deschişi, cu pumnii inclestati, femeile indbusindu-si suspinele, stringindu- 
şi copiii la sin. 


Cinta Sipot; după aceea isi agăța lăuta pe umăr şi pleca mai departe. 
Mereu mai departe... Fără odihnă... 

Auzise din bătrîni că s-ar afla pe lume o ţară, ţara legendelor. 

Si tara asta o căuta! 

Erau pe-acolo nişte munţi înalți, impaduriti, frumoşi cum doar prin 
basme pot să fie, ce-aveau poiene minunate, pe unde zburau păsări cu 
viers melodios şi misunau fiare neobişnuite, pe unde şi apele cintau, 
sfarimindu-si undele între stinci! Si-aici se afla o peşteră adinca, in care 
vietuia un moşneag cum nu se poate mai ciudat. Avea mosneagul acela 
barba şi părul pînă la pămînt, iară sub frunte îi luceau ochii cum încă nu s- 
a pomenit. Un ochi ardea ca soarele şi celălalt ca luna. Cînd închidea pe 
unul se făcea ziuă; dacă închidea pe celălalt se făcea noapte. Avea şi un 
toiag. Şi cînd vroia să 1 se îndeplinească o dorinţă, bătea o dată cu toiagul 
în pămînt. Şi poruncea. 

Mosneagul acesta avea o oglindă. Cine privea în oglindă vedea toți 
oamenii şi întîmplările care s-au petrecut odinioară, auzea 
glasuri şi cîntece, afla poveşti necunoscute, sau altele de mult uitate. 

Sub ochii celui ce privea-n oglindă se perindau poveştile aievea, parcă 
le-ar fi trăit el însuşi. $i asta, repede - cum trece clipa... 

Era oglinda fermecată. 

Si multi cătaseră s-o afle, să privească într-însa şi să-i asculte viersul. 
Multi cintareti isi încercaseră puterile s-ajungă pînă la moşneagul ce-o 
stapinea, să afle poveşti noi, să le pună pe strune. 

De unii se spunea c-au şi ajuns. Puţini au fost aceia... Dar n-au putut să 
urce la peştera moşneagului. S-au prăvălit în prăpăstii. I-au ros, mîrîind, 
fiarele, i-au nins zăpezile şi i-au spălat piraiele. 

Alții, şi mai puţini, s-au urcat. Numai că i-a zărit moşneagul; şi el, cu 
glas de tunet, le-a strigat: 

— Ce vreţi? Şi ce catati? 

Iar cintaretii au răspuns că vor să-şi arunce privirea doar o data în apele 
oglinzii fermecate pe care-o avea el, să afle, să audă şi să vadă acele 
întîmplări de-odinioară ce nu se cunoşteau, poveştile, care fuseseră 
pierdute, să le pună pe strune, să le cînte. 

— Să v-aud viersul! a rostit moşneagul. Nu este vrednic să privească în 
oglindă, să afle poveştile străvechi, decît acela ce are struna cea mai 
iscusită. 


De spaimă, sau poate, cine ştie, nici cîntăreţii aceia să nu fi fost atita de 
maiestri, lăutele lor au tipat jalnic. 

Nici unul nu l-a mulţumit pe mosneag. El a izbit atunci toiagul de 
pămînt. Si cintaretii toți citi au ajuns pînă acolo, cătînd să vadă oglinda, s- 
su prefăcut în bolovani. 

— Numai cînd va veni un cintaret adevărat, a mai tunat mosneagul, veți 
prinde iarăşi viaţă. Pînă atunci ramineti aci, să nu puteţi răspîndi taina 
acestor locuri! 

Numai că taina, precit se vede, tot s-a aflat. Unii spuneau că păsările ar 
fi destainuit-o, ciripind-o prin copaci; dar nu e de crezut. Păsările țineau 
toate cu mosneagul, 1 se adunau în par, pe umeri şi pe braţe. El le vorbea, 
le învăţa ca să-i păstreze taina... 

Mai curînd vîntul. Vintul cel şăgalnic. El poartă soapte, se vira ici, se 
vira colo, aude tot şi duce mai departe. Mai curînd vintul! Doar lui îi place 
să şoptească taine, să le audă cintaretii şi ei să le pună pe strune. 

Ştia lucrul acesta Şipot!... 

S-a dus dară şi el pe o cîmpie. Pe cea mai largă cîmpie!... Şi s-a oprit 

acolo, singur, în bătaia vîntului, şi-a pus pe strune degetele, şi-n viers a 
început să-l roage pe vîntul cel hoinar: 
— Spune-mi tu, vîntule, unde e ţara legendelor? Unde îşi are peştera 
moşneagul ce stăpîneşte oglinda fermecată? Că eu legendele de voi afla, 
pe struna mea le voi cînta, şi pe-aripile tale le-oi purta! Spune-mi tu, 
vîntule, spune-mi tu!... 

A ascultat vintul făgăduiala lui Sipot, şi iată că s-a înduplecat. A 

început să suiere vesel, s-a invirtit în jurul cintaretului, i-a spulberat 
cirliontii, l-a tras de pelerină, i-a dat brinci ştrengăreşte, 1-â soptit la 
ureche: 
— Biharia e tara legendelor! Acolo este peştera moşneagului ce stapineste 
oglinda fermecată. Du-te în Biharia! Si chiar la poalele muntelui ai să 
găseşti un copac, ce-şi are rădăcinile în miezul pă- mîntului şi frunzişul 
sus în nori. Sapa la rădăcina copacului şi vei găsi o fîntînă. Coboară în 
fîntînă şi vei da peste un palat. Înăuntru locuieşte un spiridus, dar pe el îl 
păzesc trei scorpii. Dacă le vei învinge, spiriduşul o să-ţi dea aur şi argint 
vrăjit, să-ți faci lăută nouă. Lăută de aur cu strune de argint. Urcă-te apoi 
la peştera mosneagului şi cîntă din lăută! Asa îi vei muia inima. Dar nu 
uita ce mi-ai făgăduit! Phiuuuu! Phiuuuu! a mai fluierat vintul şi a fugit. 


— Nu! N-am să uit, vîntule! a strigat bucuros Sipot, în vreme ce vintul 
fugea, să nu-l afle moşneagul că 1-a dezvăluit taina. 

Si a plecat Sipot. Cu pasul legănat, cu lauta agatata pe umăr. A mers 
spre departarile albastre, întîi o săptămînă, pe urmă o lună, un an, alti ani 
după aceea. Neobosit. Din ce în ce mai dornic să afle şi să vadă oglinda ce 
grăia, cînta, în care trăiau aievea poveştile din vremea de demult... A 
întîlnit rîuri şi mări. A trecut prin păduri, peste gorgane, dealuri $i munţi. 
Si nu l-a înfricoşat în drumul lui nimic - nici fiarele care-i săreau în cale, 
nici zmeii sau balaurii care-l pindeau, nici vrăjitorii ce-i urzeau pieirea... 

A trecut peste toate şi abia într-un tîrziu a ajuns la poalele Bihariei. 

Aci a găsit copacul acela de care-i şoptise vintul. L-a cunoscut îndată. 
Frunzişul său se înălța pînă în mijlocul norilor. 

Lingă copac era o scorpie verde şi neobişnuit de mare. 

— Ce cauţi lîngă copacul nostru? i-a zis scorpia, umflîndu-se de minie, cu 
ochii vineti bulbucati, tirindu-se către Sipot. Pleacă de aici, sau vrei să-ţi 
afli moartea? Te răpun! 

— Nu ştiu care pe care! a răspuns cintaretul fără teamă. 

Si-apoi a rupt pe dată o craca din copac, a făcut o măciucă, a 
Început să se lupte cu scorpia. S-a luptat el din zori şi pînă-n noapte, din 
noapte pînă-n zori. Scorpia* l-a muşcat de miini, de picioare, dar Sipot nu 
s-a dat bătut, s-a luptat mai departe. Pînă la urmă a răpus-o. 

A început să sape apoi la rădăcina copacului. A săpat cu unghiile, cu 
pietre ascuţite, şi iată că a dat peste ghizdul unei fîntîni. 

Alături era o alta scorpie, roșcată, mai mare decît cea dintii. 

— Am să te sfişii, flăcău îndrăzneţ! s-a infoiat şi scorpia aceasta şi a 
suflat asupra lui o pulbere încinsă şi otrăvită. 

— Ba eu te voi prăpădi! a înfruntat-o cintaretul, şi a pornit din nou lupta. 
S-a luptat şi cu ea o zi, o noapte, şi iar o zi şi-o noapte. Nu a ţinut seama 
de muscaturi şi nici de pulberile otrăvite cu care-i frigea trupul scorpia 
aceasta. S-a luptat mult şi greu; dar pînă la sfîrşit a biruit-o şi a început sa 
se coboare în fintina, cu un curmei ce se afla acolo, prins chiar de ghizdul 
de piatră al fîntîni. 

Fîntînă era seacă, dar jos, pe fundul ei, se afla o scorpie cenusie, mai 
mare decît toate celelalte. Şi ea 1-a strigat de departe: 

— Coboara tu, coboară, şi aici or să-ţi rămînă oasele pe totdeauna... 

— Ba tu ai să-ţi sfirsesti zilele în luptă cu mine! a glasuit cintaretul. 

De sus, şi-a dat drumul în capul scorpiei şi iar s-a prins la luptă. Ce 
luptă a fost aceea!... Scorpia il improsca fără încetare cu valuri de venin 
înfierbîntate şi îl muşca plină de furie. 

Trei zile şi trei nopţi s-a tot luptat într-una. Sipot lupta cu vitejie. Lovea 
cu măiestrie pe scorpia aceasta mai rea şi mai puternică decît acelea pe 
care le înfruntase mai înainte. Pînă la urmă a biruit-o; dar rănile de 
muşcături, arsurile adînci îl dureau tare. Se clătina şi el gata să cadă. Nu 
ştia încotro s-o ia acum... 

Deodată a zărit în fundul fintinii un drum, care se deschidea pe sub 
pămînt. A pornit cintaretul pe drumul acela şi a mers. De ce mergea, se 
îngreuna, se împleticea, otrava muscaturilor de scorpii îi pătrundea tot mai 
adînc în trup. Numai că Sipot nu s-a dat bătut. A mers tot înainte, cum a 
putut, mai mult tîrîndu-se şi, după şapte zile, a văzut inaltindu-se un palat 
subpamintean. 

A bătut Sipot in porţi şi din palat a ieşit un omulet, al cărui cap era mai 
mare decît trupul, şi nu avea picioare aproape de loc, aşa că mergea 
rostogolindu-se. Omuletul era, de fapt, spiriduşul pe care-l pazisera cele 
trei scorpii. 

Sipot, la început, a socotit că-i vreun duşman şi, istovit precum era, s-a 
gătit iarăşi de luptă; dar spiridusul i-a rostit cu glas subtirel : 

— Nu te teme de mine, flăcăule! Eu sînt spiriduşul acela ce pot sa fac 
unelte măiestre de cîntare. Un vrăjitor m-a osîndit să stau aicea sub 
pămînt, păzit de cele trei scorpii, să nu mai pot face unelte. Tu însă m-ai 
scăpat cu vitejia ta. Cum să te răsplătesc? 

— Să-mi dai, i-a răspuns cintaretul, aur şi argint vrăjit, să-mi fac lăută 
nouă! 

— Voia ţi-o voi îndeplini! a răspuns spiridusul. 

Şi-n fata sa, Sipot a şi zărit pe o tipsie aur şi argint ce seînteiau ca 
focul, alături cu-o licoare într-un sip de clestar. 

— Cu sucul ce se află in sipul de clestar, să te stropesti pe rănile ce ti-au 
făcut cele trei scorpii, a grait spiridusul, şi îndată te vei lecui. Din aur şi 
argint să-ți faci lăută. 

S-a stropit Sipot pe rănile făcute de scorpii şi a simţit că trupul i se 
ușurează şi că se lecuieşte. A pus cu înfrigurare mîinile pe aurul de pe 
tipsie şi şi-a facut lauta, iar din argint şi-a facut strune. 

Cînd i-a fost gata lauta cea noua, a mulțumit frumos spiriduşului pentru 
răsplata lui şi a pornit grăbit pe calea întoarsă. 

A ajuns la fintina, s-a catarat pe curmeiul cel prins de ghizd şi a ieşit 
afară. A privit întîi aşa o vreme spre culmile înalte ale Biha- riei, încotro-i 
era drumul. Şi-a agăţat lăuta cea veche într-o ramură a copacului, care-şi 
avea frunzişul, Jh nori şi rădăcinile în miezul pămîntului, să cînte singură 
atuncea cînd îi va bate vintul în strune, şi, numai cu lăuta vrajita dupa git, 
a început să urce către culmi. 

Tara Bihariei e sus, aproape de cer. E sus pe munte, între norii albaştri 
ŞI purpurii, udată de ape spumegoase, răcorită de vînturile reci, scăldată în 
lumina fierbinte a soarelui, mingiiata de razele reci ale lunii. 

Pe creştetele sale de piatră, printre pădurile de brazi, pe poienile 
inverzite, smaltuite cu mii de flori, trăiesc locuitorii țării legendelor. Sint 
tacuti, purtind pe chipuri asprimea tristă a singurătăţii, dar cu inimile 
încinse de foc dogoritor. Ei stau aci din moşi strămoşi, crescîndu-şi boii 
sau caii pietroşi ca stîncile pe care viețuiesc. Stau aci de cînd s-a pomenit 
pămîntul. De cînd s-au topit munţii de gheaţă, care se ridicau peste stînci, 
de cînd aceştia s-au prefăcut în piraie şi lacuri de azur. De cînd au fost 
tesute cele dintii covoare de catifele verzi, roşii, liliachii, de ierburi si de 
flori, de cînd s-au ridicat cele dintii trunchiuri de brad... 

De-atuncea viețuiesc pe munţii aceştia locuitorii țării legendelor, şi încă 
mai de mult, şi cintaretul cu lauta sa de aur urcase printre ei. 

Cum a aflat el drumul spre peştera mosneagului şi cum s-o fi urcat? 
Cum s-o fi catarat? De cite ori s-a prăbuşit? Cum a scăpat de colții albi, 
taiosi, ai fiarelor? Flamind, îngheţat, singur printre stinci... Nu ştie nimeni. 
Atit se ştie, că s-a urcat! 

Cînd a ajuns aproape de peşteră, s-a pornit o furtună. Năpraznică 
furtună! Pădurile pe văi se tinguiau sub apriga izbire a vijeliei. Fulgere 
lungi şi sclipitoare brazdau adincurile negre. Si-atunci, pentru o clipă, se 
vedeau norii insingerati, gonind împinşi de vînt spre miazăzi. 

Părul îi atîrna lui Sipot in suvite ude. Pelerina îi spînzura ca o frunză 
vesteda, lipindu-se de trup. Picioarele-1 lunecau. Numai lăuta strălucea 
sub fulgerele verzi şi, uneori, suna izbindu-se de stînci. 

Abia de mai avea Sipot puteri, dar nu se da învins. S-a agăţat de 
cioturile lunecoase... Şi-a incordat cele din urmă forte... Şi s-a urcat... S-a 
tot urcat! Pînă ce-a ajuns sus! 

Furtuna alerga pe munţi şi prin păduri, cu tropote de cai sălbatici, urla 
şi se izbea cu furie de stînci. Zdrobit de oboseală, cintaretul s-a apropiat 
de peştera moşneagului şi, la lumina fulgerelor, a văzut înaintea lui nişte 
porți de aramă. A luat de jos un bolovan şi a bătut. Nimeni nu i-a răspuns. 

A bătut iar. Şi doar ecoul a răsunat. 

Atunci s-a sprijinit de porți, şi-a înstrunat lauta de aur. 

Întunericul stăpînea munţii. Ploaia cădea cu furie, trăznetele loveau în 
Jur, dar Sipot cu lăuta la piept, tnsotindu-se cu glasul, cînta - aşa cum nu 
cîntase încă niciodată. 

Cînta bucuria lui că a răzbit pînă în ţara legendelor, la peştera 
moşneagului. 

Pe măsură ce cînta, ploaia se potolea, vîntul se liniştea, norii se risipeau 
în picle cenușii, luna parcă plutea într-un fum albăstriu. Cîteva stele 
palide, stravezii, luceau sfios pe cer... 

Atunci s-a auzit cineva nevăzut, bătînd de douăsprezece ori în porțile 
de aramă cu un toiag. 

Sipot a ridicat ochii. 

In fata lui era moşneagul, cu barba şi cu pletele pînă la pămînt, în mînă 
c-un toiag. Singurul lui ochi deschis îi pilpiia ca luna. Zimbea cu bunătate. 

— Bine ai venit, Sipot! a zis el gros. Te-astept de mult... De sute de 
ani... Bine-ai venit!... 

Sipot il privea, dar nu putea sa rosteasca nici un cuvint. Gura 1 se 
încleştase. Numai ochii lui grăiau. Se vedea cit se bucura... 

Poarta înaltă de aramă era deschisă. Moşneagul a făcut un semn. Sipot 
a trecut pragul porții de aramă şi a intrat în peşteră. 

Ce peşteră neobişnuită avea mosneagul! Pereţii ei erau înveş- mintati în 
piei de fiare!... Cîntec mihnit de tulnic suna din apropiere. 

Cine cînta? 

Nu era nimeni. Mosneagul n-avea tulnic. $i glasuri s-auzeau! Cine 
graia? Nu era nimeni altul lîngă Sipot, afară de batrin. 

Numai acolo, într-un ungher al peşterii, se zărea o oglindă, în faţa ei era 
un ciot de stîncă. 

Bătrînul 1-a arătat oglinda şi ciotul cel de stîncă. 

Sipot s-a aşezat pe piatră. Era trudit. A privit în oglindă. 

Moşneagul a rostit de astă dată blînd: 

— E miezul nopţii, Sipot! E ceasul cînd acela care priveşte în oglinda asta 
fermecată, vede, aude şi înţelege tot ce a fost odată pe meleagurile 
acestea. Miine, cînd luna va răsări din nou, tu ai să fu departe; dar vei 
purta în suflet poveştile ce vei afla. Atuncea să le pui pe strune şi să le 
cinti. Si cum le vei cinta tu, aşa or să ramiie în veac! 

Cintaretul a ascultat neclintit. 

Moşneagul a izbit o dată cu toiagul în pămînt şi muntele întreg s-a 
clătinat c-un huruit adînc. Iar Sipot n-a mai văzut în fata lui nici peştera, 
nici porțile de-aramă. N-a mai văzut decît oglinda fermecată. 

Apele cele limpezi ale oglinzii întîi s-au tulburat, ca unda rascolita de 
furtună a unui lac; apoi s-au limpezit, încetul cu încetul... 

În apele oglinzii s-au ivit oameni, zine, dihanii, zmei şi spiridusi, cu 
toţii laolaltă. După aceea munţi, o vale adîncă între creste înalte si 
prăpăstioase, în jur cu bolovani, ca urmele unei cumplite prabusiri. 
Lumina lunii, albă, încremenise parcă pe cerul din oglindă... 

După aceea oameni şi fiare au început să umble, să grăiască şi să cînte, 
parcă erau alăturea de Sipot. A văzut alte locuri, şi alte... lacuri şi izvoare, 
virfuri semete şi colibe. 

Privea-n oglinda fermecată şi vedea totul şi auzea. Rostea cuvinte 
oglinda fermecată, de parcă era vie... 

Trăia legendele din vremea de-altădată cintaretul! 

Legendele precum urmează! Precum le-a povestit el însuşi, Sipot, mai 
tîrziu... 

Fulg-de-nea 


fost odată... Cică ar fi fost odată, prin munţii înalți de piatră ai 


Bihariei, o prea puternică împărăție subpămînteană... Împărăţia sloiurilor 
de gheaţă! 

Si peste aceasta tara neobişnuită era stăpîn Troian. Era bătrîn Troian şi 
aspru, crunt şi neîndurat, cu barba numai turturi, cizme de gheaţă in 
picioare, pe frunte cu un sloi cioplit ca o coroană, şi-n mînă totdeauna cu 
un bici, semnul puterii sale împărăteşti. 

lar tara lui, precum arată însuşi numele, era făcută toata din gheturi. 
Stilpi grosi şi înalți de gheaţă sprijineau bolțile cele mai de sus, deasupra 
cărora era pămîntul. $i numai o ieşire era spre celălalt tarim, spre plaiurile 
din Biharia, pe nişte trepte; dar stră- jile pazeau cu străşnicie aceste scări, 
şi nimeni din împărăție nu avea voie să treacă spre lumea dinafară. 

Jos, în cuprinsul împărăției, erau, de asemeni, toate clădite numai din 
gheaţă. Case, şi garduri, şi ulite, mese, şi scaune, şi paturi; pina şi jucăriile 
copiilor erau făcute numai şi numai din gheaţă. 

Ba înseşi inimile oamenilor erau din gheaţă şi nu ştiau să bată sau să se 
înflăcăreze, nu ştiau să iubească. Strămoşul împăratului Troian - vestitul 
Sloi - stăpînul de-altădată al ţării, le inghetase oamenilor inimile-n 
piepturi. Le inghetase anume, ca niciodată ei să nu iubească şi nici să nu 
dorească să meargă spre celălalt tarim, tarimul verde al Bihariei; să stea pe 
veci supuşi, în tainica şi mohor ita împărăție. 

Si-avea împăratul o copilă, pe care o chema cu numele cel mai frumos 
ce se ştia pe-acolo: Fulg-de-nea. 

Şi toate voile i le făcea împăratul fetei sale. Pusese giuvaeri vestiți să-i 
facă podoabe şi colane, cercei, brățări, paftale frumoase, măiestrite din 
gheaţă. Chemase grădinari ce alcătuiseră în grădina palatului straturi de 
flori albe, copaci cu fructe care păreau din argint. Dăduse poruncă la alti 
meşteri, să-i zideasca şi fetei un palat, cu săli şi oglinzi, cu lucruri de pret 

ŞI ţesături făcute toate, cum lesne se înţelege, doar din gheaţă. Iar jos, 
lîngă palat, pe unda ferecata de frig a unui lac, îi pregătise ghetus, ca Fulg- 
de-nea sa se desfete lunecind si dantuind pe voia ei. 

Îi implinea orice voie împăratul, lui Fulg-de-nea. Şi se mindrea nespus 
cu ea, cu frumuseţea ei de fată crescută, subtirica, cu chipul alb ca spuma 
cea mai albă. Ea îi era urmaşă şi trebuia să pună odată şi odată stapinire pe 
tronul său de gheaţă, să fie împărăteasă! 

Atit că fata sta mereu mihnita. Privea sfioasă-n depărtările cetoase ale 
împărăției, parca ar fi dorit să plece într-acolo. Si alte ori cinta. Cinta 
cîntece triste, dureroase. 

— De ce eşti mereu tristă, fata mea? o întreba adesea împăratul. Nu avem 
noi cea mai măreaţă împărăție, albă şi veşnic îngheţată? Sau ai tu vreo 
dorinţă, ce nu ţi-o împlineşte tatăl tau? 

El nu ştia că doica, Nana, cu toată opreliştea pe care o hotarise, îi 
povestise fetei despre tarimul ce-i dincolo de scările de gheaţă, îi 
povestise cum de pe munte se vede o altă împărăție, împărăția luminoasă a 
focului, ce se întinde sus în cer, pe care-o stapineste un viteaz, Sorin. Ca 
el nu-i altul mai frumos pe lume! Şi-i veşnic tînăr! Are puteri nebănuite 
împăratul din tara focului! Cu paloşul fermecat, pe care-l are-n stapinire, 
împrăştie peste oameni căldură şi iubire. 

Îi povestise Nana copilei împăratului Troian despre iubire, şi ea se 
tulburase din adînc. Aflase, cum că dincolo-n Biharia, oamenii au inimile 
calde, se leagă între ei cu dragoste fierbinte. 

Cum era dragostea aceea, nu prea putea înţelege fata cu inima de 
gheaţă; dar îi spusese doica, precum ştia şi ea, din auzite, că toți acei citi 
se îndrăgesc cunosc o fericire fără seamăn. 

Mai povestise Nana că şi-n împărăţia de gheaţă se află oameni care ar 
dori să aibă inimi calde! Si murmurau de opreliştea împărătească. Dar 
împăratul Troian nu se învoia să-i lase să treacă pe celălalt tarim. 

Şi într-acestea, împăratul tot stăruia pe lîngă Fulg-de-nea: 

— Ce e cu tine, fata mea? Ce gînduri iti frămîntă mintea? De ce esti tot 
mereu mihnita? Spune... 

Şi Fulg-de-nea a murmurat sfioasa: 

— Tătucă, aş vrea şi eu să am inima caldă... Să văd cum e... Si-am auzit 
că viata-1 mai frumoasă cînd indragesti pe cineva! 

— Cine ţi-a spus? s-a mohorit Troian. 

— Vintul, tătucă. Vintul dimineţii, a soptit fata, vrînd s-o ferească de 
primejdie pe Nana. 

— Am să incui porțile! a rostit aspru împăratul. Să nu mai intre vîntul... 
Să nu mai poarte şoapte... $i tu mai află că împăratul ţării focului, Sorin, 
este acela ce-aduce căldura şi iubirea pe pămînt. Cine tine la el, mă urăşte 
pe mine. Nu uita vorbele acestea, Fulg- de-nea, şi înlătură din calea ta 
orice ispita! 

S-a plecat fata adînc în fata tronului si a fugit înfiorată, să-şi puna 
pletele bălaie în poala doicii. A stat un timp asa, plină de temeri 
neintelese; dar gîndul la Sorin nu-i mai da pace. 

— Cum este, doică, împăratul ţării focului? Frumos? Viteaz? o întreba pe 
Nana. Umblă cu calul său de foc prin cerul cel senin? Mai povesteşte-mi, 
doică, despre ell... 

— Frumos ca el altul n-a fost nici cînd! Şi-i tînăr şi viteaz... 

— De unde ştii cum este, doică? 

— Se ştie din bătrîni, din vremea cînd acest tărîm era ca toate celelalte, şi 
nu-l potopise încă sub îngheţ bunicul tău, Sloi împărat. 

— Aş vrea şi eu să-l vad! 

— Pe cine? 

— Pe Sorin! 

— Taci! Nu mai spune vorba asta! se înspăimîntase doica. Ne sfirteca 
împăratul cu biciul său grozav. 

— Orice s-ar întîmpla... Te rog din suflet, doică bună... Du-ma în Biharia, 
să-l văd numai o dată!... 

— Nu, nu se poate! îşi frîngea mîinile doica. 

— Terog! Altfel mă prăpădesc. ÎL visez zi şi noapte pe Sorin. 

Si-atita s-a rugat de doica fata, atît a mingiiat-o şi-a plins, ca 
pînă la urmă bătrîna s-a înduplecat. 

S-a învoit, pentru că prea era mihnita Fulg-de-nea. Si doar ea, Nana, o 
crescuse de mică pe copilă, căci mama ei, sărmana, se prăpădise dîndu-i 
viaţă. 

Si-apoi, dacă s-a hotărît s-o ducă pina la celălalt tărîm, s-a îmbujorat 
copila, de n-o mai cunosteai. A început să cînte, de se înviorase întreg 
palatul; ba pînă şi împăratul se înveselise, ieşind din încruntarea lui 
obişnuită. 

Pe ascuns, a pornit doica să facă pregătiri, căci era lungă calea pînă pe 
celălalt tărîm. 

Şi-a adus Nana în primul rînd un urs, urs mare de zăpadă. Urşii țineau 
acolo în împărăție loc de cai! A stat şi a pîndit apoi o vreme cînd 
împăratul Troian era mai ocupat cu treburile împărăției. A suit fata lîngă 
ea pe urs şi au pornit pe drumurile albe şi îngheţate. 

Era tăcere. Numai sub paşii grei şi iuți ai ursului se auzea gheaţa cum 
troznea. Şi ursul alerga. Pentru că orisicit era de mare, fugea mai repede 
ca o nălucă. Se catara pe colţurile de gheaţă. Sărea peste prăpăstii. Atit de 
repede fugea, că Nana şi cu Fulg-de-nea abia puteau să i se ţină pe 
spinare. 

Cînd au ajuns lîngă hotare, cînd s-au zărit şi scările care duceau spre 
celălalt tarim, le-a ieşit înainte un străjer. Au trebuit să se oprească. 

— E fata împăratului Troian! a spus Nana străjerului ce întindea spre ele 
o suliță ascuțită. 

Iar Fulg-de-nea şi-a scos de la briu, şi de la git, şi din urechi, tot ce 
avea de pret, în nestemate, giuvaere. Le-a întins străjerului şi l-a rugat sa 
tacă. 

Străjerul a luat acele avutii ale copilei de împărat, le-a îndesat prin 
buzunări şi a lăsat să treacă ursul mai departe. 

Ursul a urcat scările şi a trecut hotarul. 

lată Biharia! Tărîmul celălalt. În toi de noapte. 

Copila nu văzuse încă noaptea, pentru că în împărăţia lui Troian nu era 
niciodată noapte, cum nu era nici zi. Doar gheaţa veşnică şi omătul alb, ce 
se-aşternea deasupra, împrăştiau o undă de lumină tulbure, cetoasa. 

Pe cer ieşise luna. Clipeau stele de aur. 

Nici luna si nici stele nu vazuse Fulg-de-nea acolo, sub pamint. 

Nu se auzea decit un sopot moale de piriu. $i vintul ce se strecura prin 
buruiene. 

Sia mers ursul cu fata şi cu Nana tot înainte. Nu se mai satura copila sa 
privească nici ierburile verzi, nici florile scaldate in culori şi grele de 
miresme, nici apele care curgeau şopotind prin păduri. 

Aşa au ajuns ele în nişte locuri albe de flori, ce erau parcă ninse de 
pulberea luminilor din cer. Aicea ursul s-a oprit. $i Fulg-de-nea s-a 
coborit de pe spinarea lui. 

A şoptit uşor Nanei: 

— Numai un pas să mai facă, doică bună! Numai un pas şi-am să mă 
întorc. 

— O! Nu te depărta, copila mea, s-a rugat doica, primejdie de moarte ne 
aşteaptă. 

Dar fata n-a mai ascultat. Era ca ametita de vapaia argintie a cerului şi 
de mirosul tamiioarelor şi-al garofitelor. A mers şi mai înainte, chemată 
peste voia ei, de vraja răsăritului, care o invaluia în flăcările sale purpuriu. 

Pentru că tot atunci şi-n acel ceas se înălța pe cer, mai sus, mai sus, 
slăvitul împărat Sorin pe calul lui de foc. Şi cum se înălța, întîi şi întîi 
către Biharia privea. Nu-i era nici o tara mai dragă lui Sorin decît aceasta, 
cu munţii ei impaduriti, cu apele-i zglobii, 
cu oamenii ei tari şi indrazneti, ce îşi clădeau colibe sus de tot, aproape 
chiar de cerul pe care el il stapinea. 


19 


Cum a privit, a şi zarit-o pe copilă. Si de-a zărit-o, i-a şi căzut dragă. 
Că nu văzuse încă Sorin pe toată scoarţa lumii fată mai frumoasă, cu chip 
mai alb, mai mlădioasă şi mai gingaşă, cu ochi mai senini, ca Fulg-de-nea. 

I-a căzut dragă lui Sorin frumoasa fată a împăratului Troian. Şi-a oprit 
dară calul. A zvirlit asupra ei potop de raze - săgeți din cucura-i vrajita. A 
invesmintat-o parcă într-o mantie de aur şi inima de gheaţă a fetei a 
început să se topească. 

Şi-n răsăritul acela minunat, a mers frumoasa Fulg-de-nea tot înainte. 
Si a ajuns într-o pădure, plină de flori, de taine şi mai plină... A mers pe o 
cărare pînă la marginea unei poieni. 

Si dintr-o dată a auzit un zgomot. Un cal înaripat s-a coborit în fata ei. 
Un tînăr a descălecat, şi el era frumos, cum nu mai poate fi închipuire. Era 
îmbrăcat în haine strălucite. Pe umeri îi curgeau plete de aur. La briu purta 
un paloş cu taisul de foc. Şi-n spate mai avea şi-o cucură încărcată cu 
săgeți, alăturea de-un arc. 

Ea l-a privit cu ochi mari, de parcă se trezea atunci din vis. Si el a 

îngenuncheat în fata ei şi, cu smerenie, i-a sărutat blind poala albei rochii; 
apoi a spus: 
— Eu sînt Sorin, frumoasa mea, tu nu ştiu cine esti, dar vreau să-ţi fiu de- 
acum înainte rob supus, iar tu să-mi fii stăpînă. Şi te-oi iubi în veci de 
veci, dacă ai să te invoiesti să-mi fii soţia pe care-o caut de mult, în cer şi 
pe pămînt! 

Iar Fulg-de-nea, la rîndul său, cu duioşie-n glas, i-a spus încet: 

— Ridică-te, Sorine! Nu-s vrednica să ingenunchezi în fata mea. Tu inima 
mi-ai încălzit şi dragostea ce o căutam mi-ai dăruit. Voi fi a ta pe veci! 

Sorin s-a ridicat atunci şi a întins mina frumoasei Fulg-de-nea; iar ea i- 
a prins-o uşurel; şi în lumina dulce a dimineţii au plecat împreună, 
pierzindu-se sub bolțile pădurii. 

Si pentru că lui Fulg-de-nea atîta îi placuse tărîmul cela verde al 
Bihariei, Sorin s-a apucat el însuşi-de i-a clădit colibă aproape de poiana 
unde intilnise pe draga lui intiia oară. 

Acolo s-au ascuns. 

În zori pleca Sorin la treburile sale împărăteşti. Îşi cerceta întreaga zi 
împărăţia sa de foc, dar seara se întorcea acasă la colibă, în braţele doritei 

Fulg-de-nea. Si aşa au vietuit ei împreună vreme, tare fericiti!... 

După o vreme, i-a venit însă copilei lui Troian sorocul să aibă şi ea 
prunc. 

Ce bucurie a fost pe împăratul țării focului, abia dacă se poate povesti! 

În seara ceea chiar, cînd a venit pe lume fecioraşul, Sorin 1 a imbratisat, 
a desprins apoi o steluta de pe minerul paloşului său şi a spus: 

— Voi pune steaua asta aurită pe fruntea pruncului ce l-ai născut, 
frumoasă Fulg-de-nea. Si steaua este fermecată. Nici om, nici zmeu, nici 
fiară nu vor putea să-i facă rău aceluia ce-o poartă! 

Maicuta Fulg-de-nea şi-a privit feciorasul căruia tatăl îi pusese pe 
frunte steluța fermecată, l-a strîns la piept, iar împăratul a urmat: 

— Şi-acum cred, prea iubită Fulg-de-nea, că a venit şi vremea să plecăm 
în ţara mea de foc, să locuim într-un palat împărătesc. 

Dar soata s-a rugat să mai intirzie o vreme în locurile acelea, să se 
înalțe putin pruncul, ca să se bucure şi el de brazi şi de mi- rezme, de 
cîntecul izvoarelor, de florile fără pereche ale munţilor. 

— Îţi împlinesc dorinţa! a răspuns împăratul frumoasei Fulg- de-nea, 
înduioşat de rugămintea ei. Atit c-am primit veste că tatăl tău te caută. 
Vrea să te pedepsească. Minia nu-i mai trece. Si nu vrea să te ierte că i-ai 
călcat porunca şi că m-ai îndrăgit! 

— O să ne ducem noi la el, o să-l rugăm, şi-o să ne ierte, a grait Fulg-de- 
nea. E tatăl meu. Pînă la urmă nu se poate să nu se înduioşeze. 

Nădăjduia sărmana Fulg-de-nea s-o ierte împăratul, precum nădăjduia 
în sinea ei că şi pe Nana, pe doica sa cea bună, o iertase. 

Numai că-n vremea ceea, de cînd plecase ea în Biharia, întunecate 
lucruri se petrecuseră acolo, jos, unde era tarimul alb de gheaţă. 

La despărțirea din pădure, cînd Fulg-de-nea plecase chemată de flacăra 
fierbinte a iubirii, doica sa, Nana, rămăsese ascunsă într-un loc umbrit, 
ferită de căldura ce dogorea de sus, întîi o zi, pe urmă două, trei, cu ursul 
lîngă ea. 

Fata nu se întorcea... 

Treceau în zbor doar ciute şi alte sălbăticiuni. Treceau apoi bouari şi 
pădureni. Şi-aceştia o întrebau: 

— Ce-astepti aici, femeie? Şi ce-i cu ursul acesta de zăpadă, ce nu mai 
vietuieste pe tarimul nostru de mult? Nu cumva esti din împărăţia lui 
Troian cel rău? Că de la noi nu prea te vezi a fi! 

Sta Nana, doica bună, cu ochii pironiti spre zările unde pierise fata, nu 
răspundea nimic. Doar lacrimile îi curgeau şiroaie. 

În cea de-a treia zi a înţeles că în zadar mai stă s-aştepte, că Fulg- de- 
nea n-o să mai vie niciodată. Cu ochii storşi de lacrimi, a hotărît să plece 
înapoi spre împărăția lui Troian. 

Ştia ce o aşteaptă! 

De la hotare inca, strajile au strîns-o-n chingi. Aşa, legată, au dus-o în 
palatul lui Troian. Şi i-au zvirlit-o la picioare. 

Troian, posomorit la chip, sta tolanit în jiltul său, aproape de fereastră, 
privindu-şi de-acolo întreaga împărăție. Cînd i-au zvirlit pe doica la 
picioare, a ridicat doar în sus mîna în care avea biciul său lung, 
împărătesc. Cum a plesnit cu el, a sfirtecat-o pe doica în bucăţi. 

După aceea a trimis iscoade de credinţă, să colinde Biharia, să afle 
unde e copila. Si, pentru că aceştia, orisicit au căutat-o, n-au putut s-o 
găsească, s-a încruntat Troian la chip mai rău ca totdeauna, şi inima 1 s-a 
împietrit mai tare. 

A poftit dară să se adune toți zmeii din Biharia în fata sa. Trăiau pe 
atunci, se zice, pe plaiurile bihorene o mulțime de zmei; da-n fruntea lor 
era Lăstuş, zmeul cel mai mare şi mai nemilos. 

S-au adunat dar, precum spun, toţi zmeii în palat şi împăratul le-a grait 
astfel: 

— V-am chemat, zmeilor, şi mai ales pe tine, Lastus, să m-aju- taţi şi să- 
mi găsiți copila, pe alba Fulg-de-nea... Şi dacă mă veţi ajuta s-o aflu, orice 
răsplată îmi veţi cere, vă voi da. Vă invoiti? 

— Ne învoim! a rinjit zmeul cel mai mare. Dar tu să-ţi tii cuvîntul tau 
împărătesc. Să mă plăteşti cu ce-ţi voi cere la timpul potrivit. 

— Îmi voi tine cuvîntul! a dat răspuns Troian, cu glas tare. 

Cum a rostit acest cu vînt, zmeul Lăstuş s-a şi rotit într-un picior. 

Zmeii ceilalţi s-au rotit tot asemenea. Şi-n locul unde stătuseră ei pina 
atunci, n-a mai rămas decît un fum înecăcios. 

Si duşi au fost! 

S-au dus toţi zmeii să găsească urma copilei lui Troian. 

Au umblat ei, au scotocit munte cu munte; pînă la urmă au găsit locul 
în care îşi ascunsesera iubirea Sorin şi Fulg-de-nea. 

Lăstuş a făcut vrăji. Zmeu s-au prefăcut în trunchiuri de copaii Au stat 
aşa de strajă acolo, in jurul colibei făcută de Sorin, aştept nul timp 
prielnic. 

Si timpul acela s-a ivit curind. 

Din tara focului venise veste că pe împăratul Sorin îl cheamă treburi cu 
grăbire la hotare. S-a gătit dară Sorin de drum mai lung. Mai înainte de 
plecare, a îmbiat încă o dată pe soata sa, s;l vină alăturea cu el, să se aşeze 
în palatul lor împărătesc. Dar ea i-a înconjurat gitul cu braţe moi: şi l-a 
rugat să îngăduie pînă ce-o mai creşte pruncul. lar băieţelul lor ridea în 
leagăn şi bătea din minute, parcă ar fi zis şi el la fel, parcă s-ar fi rugat de 
tatăl său, ca să-l mai lase acolo, în tara de poveste. 

Din nou s-a muiat inima împăratului Sorin, şi s-a învoit de dragul 
soatei sale; dar, pentru ca s-o ştie ferită de primejdii, la plecare şi-a scos 
de la briu palosul de flăcări pe care îl avea, 1 l-a dat ei, şi-a sfătuit-o astfel: 
— De va veni vreun vrăjmaş asupra ta, să nu te temi. Cu paloşul acesta 
fermecat poţi să rapui chiar şi pe-un zmeu. Să nu mi te desparti de el nici 
o clipita. Si el te va scăpa de orice rau. 

Şi-a imbratisat apoi soţia, a încălecat pe calul său înaripat şi, a pornit in 
zbor spre treburile care-l aşteptau. 

În urma lui, în uşa colibei din poiană, a rămas ea, cu o mina fluturind 
drum bun şi cu cealaltă tinindu-si strîns copilul. 

Venise iară primăvara şi florile împodobiseră pămîntul... 

A luat şi Fulg-de-nea cîteva viorele şi le-a împletit in păr, în timp ce 
prin văzduh treceau uşoare adieri, care duceau cu ele zvon domol de 
bucium şi sunet de tălăngi. 

Pacea şi liniştea păreau că-s aşternute peste munte; dar nu era aşa... 

Pentru că, dintr-o dată, trunchiurile în care erau ascunsi toți zmeii au 

început să se rotească. $i Fulg-de-nea a văzut îngrozită în fata ei ceata de 
zmei, care de care mai uriti, mai înspăimîntători. În mijloc sta Lăstuş, cu 
chipul ca de fiară. Şi el a miriit sălbatic printre colti: 
— Eu sînt Lăstuş. Zmeul cel mai vestit. Si-am venit să te iau. Te-asteapta 
tatăl tău, Troian. Vin dar la mine-n braţe, să te duc în zbor. Si... de vei fi 
inteleapta, a mai spus rînjind zmeul, pînă la urmă ai putea să mă 
indragesti. Si-asa ţi-o fi pedeapsa mai uşoară! 

O clipă, doar o clipă, a intepenit fără suflare Fulg-de-nea: dar iute şi-a 
venit în fire. A prins în mînă paloşul de la Sorin, l-a ridicat şi-a zis aşa: 

— Să pieri în lături, zmeu nesocotit. Ai uitat oare că sînt soata lui Sorin? 
în lături, zmeule, că te pălesc! 

La toate s-aştepta Lăstuş; dar ca o fată să cuteze a 1 se împotrivi, şi încă 
ridicînd spre dinsul paloş voinicesc, la asta nu se aştepta. Si-apoi lumina 
ce se raspindea din palos il orbea, taisul lui de flacari il speria. 
Schimbindu-si dara glasul a rostit: 

— Ha, ha, ha!... Da’ bine, Fulg-de-nea, chiar ai crezut? Eu am glumit. Ha, 
ha, ha... Tatăl tău m-a trimis să te poftesc să vii la el, ca să te vadă, căci e 
cuprins de dor. 

Dar Fulg-de-nea nu s-a lăsat şi, tinind palosul în sus, a strigat iar: 

— Înapoi, zmeule! Nu cred nimic din tot ce spui. Fugi înapoi, că te 
pălesc! 

— Aşa? s-a inversunat Lăstuş. Mă ameninti? Atuncea lasă şi-ai să vezi 
cum am să mă răzbun pe tine, pe Sorin, pe fecioraş. Ai să vezi tu cum mă 
voi răzbuna! 

A zis astfel Lăstuş, s-a răsucit pe loc într-un picior, a mai trecut un 
vuiet de mînie prin crengile copacilor şi toată ceata cea de zmei a şi pierit, 
lăsînd în urma lor numai fum negru, înecăcios. 

Ca un virtej au pierit zmeii către împărăția lui Troian şi-n pragul uşii n- 
a rămas decît frumoasa Fulg-de-nea cu paloşul în mina, cu trupusorul 
tremurînd ca frunza plopului de munte cînd simte apropiindu-se furtuna. 

A stat aşa un timp; pe urmă s-a hotărît. Şi-a strîns în grabă puţine 
lucruri, merinde într-o traistă, aluat şi paloşul cu sine, a înfăşat copilul şi a 
plecat să-şi caute ascunziş. Să stea astfel ferită, pînă va trece primejdia şi 
se va întoarce iar Sorin. 

Numai că drumul printre munţi e tare greu pentru o femeie împovărată 
cu copil. Primejdii se arată la tot pasul, fiare şi prăpăstii. Şi noaptea se 
lăsase întunecată şi fără nici o stea... 

De n-ar fi avut paloşul ce împrăştia lumină, de care fugeau fiarele, n-ar 
fi putut să meargă ea prin munţi noaptea! Aşa, a mers cum a putut de iute, 
căutînd să se îndepărteze cît mai mult de locurile acelea unde-i veniseră 
înainte zmeii. A mers... 

Numai că zmeul cel mare n-a stat nici el pe gînduri. Şi val-vîrtej a 
năvălit în ţara lui Troian, s-a strecurat pe-o gaură de cheie în palat. 

ȘI a ajuns îndată în fata scaunului împărătesc. 

De-atita ură ce avea în el, Lastus nu putea nici să mai vorbească. 

Tacea... Şi numai ochii tulburati, şi limba vînătă ce-i atîrna din gură, 
printre colti, ca unui lup turbat, lăsau să se zărească minia ce-l rodea. 

— Spune-mi, Lăstuş, mi-ai găsit fata? Unde-i acuma Fulg-dc nea şi ce s-a 
întîmplat cu ea? a strigat împăratul. 

— Se află în Biharia, a răspuns zmeul, cînd a putut să-şi des- clesteze 
gura. Şi-a încălzit inima. Si-apoi s-a îndrăgostit. 

— Cum? a tunat Troian. S-a îndrăgostit? Glumesti, Lăstuş! Ea? Fulg-de- 
nea? Nu! Nu se poate! Si de cine? Spune, Lăstuş, hai, spune tot! Nu vezi 
că-s liniştit? 

— Chiar de Sorin! a mai zis zmeul ragusit. Si fata ta i-a făcut lui şi-un 
prunc, de vrei să ştii! 

— Oooo! a făcut împăratul, ducînd mina la frunte. Ce spui tu, zmeule? 
Asta-i minciună! Nu se poate! Fulg-de-nea s-a îndrăgostit de cel mai rău 
duşman al meu, de cel care aduce lumina şi căldura, de cel ce ar putea să- 
mi năruie cu focul lui împărăția mea de gheaţă ? S-a îndrăgostit ea de 
Sorin, de împăratul ţării focului? Nu, nu cred, zmeule, nu pot să cred. 

A început Troian să-şi zmulgă barba de minie şi a urlat ca un ieşit din 
minţi: 

— Hei, nu se poate, nu, Lăstuş... Intelegi tu? Nu... Nu se poate! Si dacă e 
aşa, de ce nu mi-ai adus-o aici in fata mea cu pruncul ei cu tot, să-i 
pedepsesc cum n-a fost încă nimeni pe lume pedepsit? 

— De ce? Iată de ce. 

Si zmeul a început să-i povestească lui Troian cum Fulg-de-nea s-a 
împotrivit, şi cum a pus mina pe paloş către el, fiind gata să-l pălească. 

S-a ridicat atunci Troian din jiltul său împărătesc, răsuflînd greu. A 
căutat biciul ce-l avea alăturea de el. L-a rotit în văzduh. Şi avea Troian în 
slujba lui un balaur mare, alb, ce zvirlea viscol şi îngheţ pe gură şi pe nări. 
Balaurul cel mare, alb, cum a rotit Troian din bici, s-a şi ivit, i s-a plecat 
lîngă picioare. Troian l-a încălecat. Şi cu toți zmeii-n urma lui a pornit 
către celălalt tărîm. 

A intrat în Biharia. Pe unde a trecut, Troian şi-a rotit biciul, viscolul a 
suflat, pămîntul a îngheţat, florile s-au ofilit şi zăpada s-a aşternut peste 
munți ca un lintoliu alb. 

N-a trecut mult şi-au ajuns la coliba pe care o locuise Fulg-de- nea. Au 
izbit uşa de perete şi au intrat. 

Casa era goală, dar focul mai ardea încă în vatră, cu un ceaun deasupra 
lui. 

Lastus a văzut cel dintii că fata nu mai e acolo, şi-a miriit: 

— A fugit Fulg-de-nea. 

— Să mergem înainte! a poruncit Troian. Nu poate fi chiar prea departe! 
— O s-o ajungem de îndată, a mai tipat Lăstuş. Să ne impartim pe trei 
cărări, ca la vinat de ciute. Hai! 

— Să ne impartim! a incuviintat Troian. Şi iară au pornit... 

Noaptea era aproape pe sfirşite, dar văzduhul tot rămăsese întunecat. 
Nori grei pluteau încet deasupra munţilor şi doar o geană sîngerie de 
lumină se zărea palidă spre răsărit. 

De oboseală, Fulg-de-nea abia se mai tira. Copilul se trezise în braţele 
măicuţii sale şi gungurea. Îi cerea sin şi întindea minutele spre ea. 

— Să mă opresc putin aici, pe mușchiul cesta gros, la poalele copacului, 
să alăptez copilul! s-a gîndit Fulg-de-nea. 

S-a oprit dară în loc, s-a aşezat şi a întins sînul copilului să sugă. 

Din asfintit pornise ca să bată vînt tăios. Şi ochii bietei Fulg- de-nea se 
închideau de oboseală. 

A atipit. Un somn iute a furat-o. În somn, visa că era iar copilă în tara 
îngheţată a lui Troian. $i se făcea, de parca luneca pe unda îngheţată a 
lacului cel mare din grădină. De undeva, de prin văzduh, a venit însă un 
şarpe mare, s-a înfipt în gheaţa lacului, şi gheaţa a început să se topească. 
Troian, care privea de la fereastră, cînd a văzut că gheaţa începe să se 
moaie, a ridicat biciul în sus şi l-a rotit. Balaurul a răsărit în fata lui, si- 
apoi Troian i-a poruncit să-i dea copilei sale brinci în apa întunecată. 
Balaurul l-a ascultat. A suflat peste fată. Şi, imbrincind-o cu suflarea lui 
de gheaţă, a cufundat-o în adînc. Ea a tipat şi s-a rugat de tatăl său. Vroia 
să iasă afară; dar tatăl său a ris şi-a poruncit balaurului să o imbrinceasca 
iar sub apă. Şi-n vremea asta lacul îngheţa pe încetul, prinzînd-o dedesubt 
în zale verzi de gheaţă. 

S-a deşteptat din acest vis inca plingind, cutremurata de fiori. 

De cînd avea inima caldă, fata lui Troian simţea frigul ca toţi ceilalți. 

Si frigul se făcea tot mai puternic. 

Din depărtări se auzea un şuier mare. A început apoi să ningă. 

Si Fulg-de-nea a înțeles că tatăl său i-aproape, că o urmăreşte. S-a 
ridicat şi a început să fugă, tinindu-si puişorul strîns la piept. Fugea şi- 
aluneca în gropile înşelătoare, acoperite cu zăpadă, se ridica şi iar fugea... 
Ninsoarea însă se intetea, şi vuietul din urmă răsuna tot mai tare. 

N-a mai trecut decît puţină vreme şi Troian, cu zmeii după el, 
au ajuns-o. 

Si împăratul, tatăl său, i-a poruncit: 

— Opreşte-te din fuga, Fulg-de-nea! Un pas daca mai faci, cu biciul te voi 
sfirteca! 

Si Fulg-de-nea a stat, nu pentru ea, ci pentru pruncul ce-l purta la sin. A 
îngenuncheat în fata lui Troian şi s-a rugat de el astfel: 

— O, fie-ti mila, tată, şi nu mă oropsi. Fata de tine am greşit, ce-i drept; 
dar fericită sînt cu soţul meu Sorin. Şi acesta, tată, e copilul meu, nepotul 
tău. Dacă de mine nu ţi-e mila, îndură-te de el! 

— Nu mă îndur de nimeni! a zis el, cu cruzime. Tu mi-ai călcat poruncile 
şi-ai părăsit împărăția ce trebuia cîndva s-o stapinesti. Ai îndrăgit pe cel 
mai rău duşman al meu. Pentru aceasta te voi pedepsi. Am să te zăvoresc 
în temnita de sub palat, şi-acolo am să te tin, copil nevrednic, pina ce 
inima-ti va îngheţa precum a fost. 

A început să plinga cu suspine Fulg-de-nea. Avea un paloş să se apare. 
Si-ar fi putut să lupte. Pe toți i-ar fi zdrobit într-o clipită. Numai că nu 
putea lovi cu paloşul în tatăl său. În tatăl său n-avea putere să lovească 
fata. De-aici i-a şi venit pierzarea. A lăsat paloşul în jos, tot nu-i putea 
sluji; dar zmeul a şi prins de veste. S-a prefăcut în şarpe şi s-a tîrît încet 
pînă la paloş şi i s-a încolăcit îndată pe mănunchi. De-acolo a sisfit către 
Troian: 

— Măria ta, să nu uiţi ce-ai făpăduit. Răsplata mea. Iti cer copila de 
nevastă! 

— Orice iti dau răsplată, Lastus, a zis Troian, afară de copilă. Pe Fulg-de- 
nea vreau eu s-o pedepsesc. 

— De nu vrei să-mi dai fata, iti cer copilul ei, a sistit din nou Lastus. 

Auzind vorbele acestea, Fulg-de-nea a vrut sa-si prinda palosul in 
mina; dar şarpele a muscat-o. Şi mina i-a căzut ca moartă in jos. 

A întins şi mina cealaltă. Si tot la fel s-a întîmplat. 

S-a aruncat atunci cu trupul peste prunc, să-l apere, tipind din răsputeri: 
— Copilul nu vi-l dau. E pruncul lui Sorin. Nu, nu vi-l dau! 

Dar împăratul, tatăl său, a şi prins-o de coade tirind-o după el, 
pe spatele balaurului; şi-a răspuns lui Lastus: 

— Iti las copilul ei, Lăstuş. Să faci cu el ce vrei. Al tău să fie de asemenea 
şi paloşul pe care în chip de şarpe tu te-ai încolăcit! 

Şi a rotit apoi din bici Troian. 

Balaurul s-a repezit în goana cea mai mare către împărăția gheturilor, 
sub pămînt. 

Lăstuş a luat din nou înfăţişarea lui de zmeu. A prins în gheare 
feciorasul şi, intinzind aripe mari, a pornit iute-n zbor. S-a îndreptat către 
o pădure, pe care-o ştia el şi unde trăiau lupi. Acolo s-a oprit din zbor şi a 
azvirlit de sus copilul, drept în mijlocul unui haitic. Şi fiarele s-au repezit 
la el, iar zmeul a început să tipe spre soţii săi ce-l aşteptau. 

— M-am răzbunat, şi pe frumoasa Fulg-de-nea că m-a înfruntat, şi pe 
Sorin ce vine adesea oamenilor în ajutor, şi pe copil l-am omorît. L-am 
azvirlit de-a dreptul între colții lupilor flămînzi. Ha, ha, ha!... 

S-a întors după aceea zmeul să ia cu sine paloşul de foc al lui Sorin. A 
vrut ca să-l ridice de mănunchi, dar n-a putut. Au încercat şi ceilalți zmei, 
şi tot asemeni s-a întîmplat. Că, pasamite, paloşul era vrajit şi zmeii nu 
aveau putere asupra lui. 

Iar palosul sclipea acolo, nemiscat, unde-l lăsase Fulg-de-nea. Sclipea... 
Si focul din tăişul său topea zăpezile ce acoperiseră pămîntul atuncea cînd 
venise Troian, le prefăcea-n piraie ce se scurgeau spre val. 

Vazind că palosul rămîne neclintit, Lăstuş a dat poruncă de plecare. Şi 
zmeii, prefăcîndu-se în fum urit mirositor, au şi pornit către sălaşurile lor. 
Era tocmai la vremea cînd balaurul pe care se aflau Troian şi fata lui, 
intrau în ţara cea de sub pămînt. 

La semnul lui Troian, balaurul a stat, pufnind zăpadă şi îngheţ pe nări. 
Si împăratul, după ce a descălecat, a prins pe Fulg-de- nea de cozi. Aşa, 
tiris pe lespezile reci, a dus pe fata lui ce suspina şi-a azvirlit-o inlantuita 
în temnita de sub pămînt. 

A încuiat cu zece lacăte închisoarea şi-a poruncit oştenilor să sune-n 
goarne, să se adune poporenii acolo-n fata lui. 

Atita doar, că-n vremea cît o smucise împăratul pe Fulg-de-nea de 
coade, din părul ei căzuse o viorea de munte, plină de parfum.” Şi tare s- 
au mai minunat cu toţii, poporenii, şi de culoarea, şi de mireasma acelei 
floricele viorii. Aşa ceva nu le fusese încă dat să vadă acolo-n mohorita 
împărăție, sub pămînt. 

Floarea trecea din mina în mina şi toți priveau codita verde, dar mai 
ales petala viorie. Şi toţi trăgeau în piept mireasma primăverii şi se 
îmbătau cu ea. 


one ee 

— Asta-1 aromă, ziceau ei, de sus, de-acolo din pămîntul cel verde al 
Bihariei, dar şi din părul cel bălai al fetei îndrăgostite. 

— Aşa sînt florile-n Biharia? se întrebau unii pe alti locuitorii din 
împărăția lui Troian. 

— Da, da! răspundeau alţii. Se spune că acolo-s numai flori, iar oamenii 
au inimile calde, sînt veseli şi sînt fericiţi. 

— Să plecăm dară acolo! s-au ridicat şi alte glasuri. 

— Păi, să plecăm!... răspundeau toţi ceilalți. 

De ce sorbeau mai mult parfumul florii, de aceea se făcea parcă în 
mintea lor lumină. $i sufletele li se aprindeau de o dorinţă ce le fusese 
pînă atunci necunoscută. Doreau şi ei, ca oamenii ceilalți, să afle, sa 
cunoască fericirea de a iubi, de a fi iubit. 

Si-acuma clocotea întreaga împărăție de-acea minune ce-o savirsise doar 

o floricică din părul unei fete îndrăgostite! 

— Sa se deschidă porțile degrabă! strigau supuşii. Vrem să plecăm. 
— De nu, să se păzească împăratul! spuneau alţii cu glas de ameninţare. 

Si cine ştie ce cuvinte de hula ar mai fi rostit în vînzoleala aceea 
poporenii, de nu s-ar fi ivit tocmai atunci pe treptele palatului Troian. Aşa 
s-a făcut linişte, căci împăratul a facut multimii semn cu biciul să tacă şi-a 
rostit încruntat: 

— Supuşii mei! La toţi aş vrea ca să vă fie întîmplarea aceasta învăţătură. 
Si cine va tinji de astăzi înainte să-şi încălzească inima, să-mi părăsească 
fără voie împărăţia, ca fata mea va pătimi! 

— Preainaltate împărate, au început atunci să se ridice glasuri, noi încă te 
poftim s-o ierti pe fata, pentru că inima i-e caldă, aşa cum spui. Şi noi ne- 
am săturat să ne simţim mereu aceste sloiuri reci de gheaţă în piept. Şi te 
rugăm să ne dai învoire să părăsim împărăţia şi să plecăm pe celălalt 
tarim! 

— Nemernicilor! a racnit Troian. Şi parcă nu-i venea să-şi creadă auzului 
acele vorbe ce le rostea mulțimea. Nemernici ce sinteti! Cunoasteti voi 
cum am să pedepsesc eu astfel de cuvinte îndrăzneţe? Am să vă potopesc 
sub nea. De vii am să vă îngrop. Şi-mi voi aduce în locul vostru alti 
supuşi! 

Negru de supărare, s-a tras apoi Troian la sine în palat, în vreme ce 
afară creştea, ca nişte valuri mînioase, huietul mulțimii. S-a urcat iute în 
turla cea mai înaltă. Şi-acolo a rotit din bici. 

Balaurul s-a şi grăbit să vină la poruncă. 

— Pe toţi să mi-i acoperi, să-i îneci sub zăpadă! a strigat împăratul cu 
vocea grea de ură. Nici unul să nu scape, să nu rămînă viu! Cu fata mea cu 
tot. Nu-mi trebuie supuşi cum sînt aceştia. Am să-mi iau alti. Alţii. 

Si viscolul a început să bată; zăpada s-a pornit să crească, pe toți 
supuşii să-i îngroape. 

S-a înălţat întîi zăpada pînă la treptele palatului, apoi mai sus, mai sus 
şi de ferestre. A potopit şi uliti, case, oameni. Gemete răsunau de 
pretutindeni. Se tinguiau femei, copii, bătrîni. Toţi care-şi pierdeau viata 
sub munţii de zăpezi. Şi toți ziceau: 

— Vrem să plecăm! Ni-i prea destul de împărăţia ta, Troian! Iară de jos, 
din temnita de gheaţă de sub pămînt, unde fusese zăvorită Fulg-de-nea de 
tatăl său, cruntul Troian, cu gînd ca să-i îngheţe inima, se auzeau suspine 
şi fata lui rostea: 

Tată, tată dragă, 

nu-ți fie de saga, 

c-aici sub pămint 

mi-ai săpat mormint... 

Da” nici în mormint 

linişte nu simt... 

Că mi-e dor de viata, 

de flori si verdeață. 

Lacrimi Curg amare; 

Pruncul unde-i oare? 

Dar soţul iubit? 

Visu-i nesfirşit! 

Nu i-am sărutat 

nici cînd am plecat 

şi cît or mai fi, 

cit or viețui, 

nu i-oi mai zari! 

Tată, tată dragă, 

nu-ți fie de saga, 

c-aici sub pămint 

mi-ai clădit mormint!... 

Auzea Troian împăratul suspinele fetei şi gemetele supuşilor. Şi 
supărarea îi creştea de două ori mai mult. Urcat în turn, îşi rotea şi mai 
tare biciul. Balaurul sufla şi mai vîrtos pe nări şi pe gură 

viscol cu zăpadă şi îngheţ fără seaman. Şi zăpada se urca, se urca într-una. 

Abia cînd a ajuns zăpada pînă la ferestrele turnului a făcut semn 
împăratul fiarei sale de credinţă să contenească viscolul, de teamă să nu-l 
îngroape pînă la urmă şi pe el. 

A făcut semn, şi viscolul a stat, dar gemetele celor ce se înăbuşeau sub 
munţii de zăpadă şi plînsul fetei sale se auzeau acum în liniştea de moarte 
mai desluşit, mai tare. De sub palat, din temnita de gheaţă, copila lui 
spunea plingind lacrimi amare: 

Tată, tată dragă, 
nu-ți fie de saga! 
Tu m-ai zavorit, 
mi-ai zidit mormint. 
Dar nici in mormint 
linişte nu simt... 
Dorul mă cuprinde, 
inima-mi aprinde, 
după pruncusor, după puisor... 
Tu mi l-ai răpit 

şi l-ai azvirlit 

În braţe de zmeu 
pe copilul meu, 

pe nepotul tău... 
Dorul mă cuprinde, 
inima-mi aprinde, 
şi pling şi suspin, 

şi după Sorin, 

soțul meu iubit, 
Împărat vestit... 

El cînd va veni 

şi cînd va zari 

că tu m-ai răpit 

şi m-ai osindit, 

rău s-o minia, 

rău s-o razbuna\... 
Tată, tată dragă, 
nu-ți fie de saga! 
Dorul mă cuprinde, 
inima-mi aprinde... 

Și dorul zdrobeşte 
gheaţa şi-o topeşte. 
Dragostea mă arde 
şi-n jur totul cade... 
Totul se topeşte 

şi se prăvăleşte... 
Tată, tată dragă, 
nu-ți fie de saga! 
Dorul mă cuprinde, 
inima-mi aprinde 
şi tu te-oi căi, 

rău te-oi mai căi!... 

Cînd s-au auzit răsunînd aceste cuvinte, împăratul a început să strige, 
să acopere glasul fetei şi al supusilor osinditi la pieire. Si rizind ca un 
nebun, a răcnit către afundurile acoperite de zăpezi, scotindu-si capul cu 
barba zburlita pe fereastra turnului: 

— Aşa?... Vă doare osinda mea? incalziti-va acuma cu toţii inimile acolo 
sub zăpezi. Nemernica fata! Nesocotiti supuşi! V-am spus c-o să v-ajungă 
pedeapsa mea! De vreţi inimă caldă, să stati aşa pe veci! 

Si peste toată împărăția a răsunat rîsul nebun al împăratului: 

— Ha, ha, ha!... V-am pedepsit! 

Şi-n temnita de sub palat sta Fulg-de-nea. Ştia că tatăl său n-o s-o mai 
ierte niciodată, că n-o să-şi mai vada pruncuşorul, nici soţul drag, nici 
munții, ierburile verzi, că n-o să mai audă cîntece de bucium. Și jalea îi 
sfişia inima... 

Lacrimi tot mai fierbinți curgeau din ochii ei, pe lespedea de gheaţă, şi 
trupul i se zguduia în suspine. 

În mintea ei vedea coliba clădită de Sorin, poiana în care se jucase 
pruncuşorul şi munţii ce-i erau atît de dragi. Îşi amintea de tot ca într-o 
poveste. Durerea ei nu avea margini... 

— O!... Cum să ies de-aci, să vad din nou lumina? gemea copila, 
inlantuita în temnita de gheaţă. Cum să-i mai văd pe cei care-mi sînt 
dragi? 

Si se lupta, plingind, lovind pereţii tari de gheaţă, trăgînd de lanţuri, să 
le rupă. Striga: 

— Sorin!... Ajută-mă să scap... 

Sorin era departe. N-auzea. 

— Copilul meu! Copilul... se jeluia maicuta indurerata. 

Copilul ei? îl azvirlise zmeul între lupi. 
— Cum am să pot ieşi de-aici? plingea sărmana Fulg-de-nea cu 
deznădejde. 

Si lacrimile ei, care curgeau pe gheaţă, ardeau asa de tare, c-au început 
sub fierbinteala lor să se topeasca pereţii tari şi lespezile reci... 

Un abur albăstrui pornise să se înalțe din alba nepătare a zăpezii. 

De sus, din turlă, împăratul a văzut. S-a mohorit la chip şi, ridicind in 
sus sprinceana, a privit cu neliniște într-acolo. 

Si aburul a fost întîi uşor, apoi mai gros... Zăpada a început să se 
cufunde. Nametii s-au muiat. Iar lacrimile fetei ardeau din ce în ce mai 
tare. Se topea temnita de gheaţă. Şi temeliile palatului se clatinau. 

Palatul tot pornise să se lase într-o parte. Turla se prăbuşea. Se 
prăbuşea întreaga împărăție. Zăpezile şi gheaţa se cufundau către adînc, se 
prefăceau în ape spumeginde, acolo sub pămînt. 

Si cu cit dorul cuprindea mai mult pe Fulg-de-nea, cu-atita inima-i se 
înflăcăra. Din inimă se răspîndea un foc care topea şi ultima farima de 
gheata, de zapada. 

Se prefacea şi ea în apa, în apă proaspătă şi rece cum e gheaţa... 

Se prefăcea frumoasa Fulg-de-nea într-un izvor, ce izbucnea din acel 
loc unde fusese inlantuita. 

Nu mai era din preafăloasa împărăție, acum, decît o apă mare şi, printre 
valurile ei, plutea Troian, fără coroană, cu părul răvăşit, strigind pe cit 
putea: 

— Lăstuş! Voi, zmeilor! Sariti într-ajutor! 

Dar zmeii nu veneau, zmeul Lastus mai era încă minios ca împăratul 
Troian nu isi tinuse vorba împărătească şi nu îi dăruise răsplata pe care o 
ceruse, pe alba Fulg-de-nea. 

— Sa bată viscolul! Să îngheţe iară totul! striga din răsputeri Troian. 

Dar viscolul, balaurul, văzînd primejdia, fugise, îl părăsise. 

Si-atunci, se povesteşte că înainte de a se cufunda de tot în apă, ar mai 
fi auzit împăratul slab de tot un glas : 

Tată, tată dragă 
nu-ți fie de saga! 
Dorul m-a cuprins, 
inima mi-a-ncins, 

şi tu te-oi căi, 
rău te-oi mai cai!... 


Să fi fost izvoraşul în care se prefăcuse trupul fetei, ce murmurase 
astfel de cuvinte? Să fi fost numai o părere, din spaima cea cumplită ce-l 
cuprinsese pe Troian? Nu ştie nimeni! Destul că, gituit de frica morții, a 
mai răcnit o dată împăratul: 

— Ajutor! Sariti într-ajutor! Se topeşte împărăția mea de gheaţă! Şi piere 


Nu i-a răspuns decît un glas slab, slab de tot. 


Dorul m-a cuprins, 
inima mi-a-ncins, 


Apoi glasul s-a stins cu totul. Troian s-a cufundat şi el sub unda rece. 

Stilpu înalți de gheaţă, ce sprijineau înainte bolțile cele mari ale 
împărăției de sub pămînt, căzuseră cu zgomot, de-au hăulit toți munţii 
pînă în depărtări. $i stîncile ce se aflau deasupra bolților de gheaţă s-au 
prăvălit. Au îngropat sub ele pe toţi acei ce vie- tuisera, şi acel tărîm de 
gheaţă. 

După aceea, apele s-au tras, sau le-a sorbit pămîntul în tainitele lui. N-a 
mai rămas la suprafaţă decît un izvoraş ce izbucnea către lumină, din locul 
unde fusese inlantuita Fulg-de-nea. Şi-n jurul lui au rămas bolovani, brazi 
sfarimati, ruină şi mihnire. 

A udat însă apa izvorasului tot locul şi iarba a început să se înalțe ca 
prin farmec. Şi flori au înflorit. Multe, multe de tot... Locul acela prăbuşit 
s-a prefăcut într-o poiană înflorită, aşa cum sînt pe munte pretutindeni. 

Nişte ciobani, care treceau pe-acolo, au văzut iarba şi florile ce 
smaltuiau poiana, s-au aşezat lîngă izvor, au făcut stina. 

Si au numit locul acela, unde fusese împărăția: Stina de vale... 

N-a trecut mult de-atunci şi s-a întors Sorin, prin slavă, pe calul său 
înaripat, cu pletele de aur fluturînd pe umeri. 

Si cum venea, deodată a zărit la poale de pădure un foc mare arzind. 
Nu era foc precum credea, ci paloşul lăsat spre ocrotire soatei sale, ce se 
afla acolo printre brazii intunecati. L-a ridicat de jos Sorin, înfricoşat în el 


36 


de-un gînd. Şi-n grabă a pornit către coliba din poiană, pe care el însuşi o 
clădise, pentru iubita-i Fulg- de-nea. 

Acasă nimeni. Uşa trîntită de perete. Şi leagănul pustiu. S-a 
înspăimîntat mai tare împăratul. Cine i-a răpit soţia? Cine i-a luat copilul? 
Si ce s-a întîmplat în lipsa sa? 

A încălecat din nou Sorin şi a plecat prin munte. A mers de astă dată pe 
drumuri de pădure, gîndind că poate astfel va mai găsi vreo urmă a celor 
petrecute. A luat-o întîi către lăcaşul zmeilor, dar ei pieriseră, ascunsi în 
tainiti nevăzute. 

A tot gonit pe munţi in sus şi-n jos, pe văi, pe creste şi iată, într-o 
pădure, pe unde umblau lupii, a mai zărit un scutec. 

Scutec de prunc în locurile acelea? L-a cunoscut Sorin. Copilul 3ău şi 
al lui Fulg-de-nea avea astfel de scutec. 

Simtea că-şi pierdea mintea împăratul! A colindat, a scotocit tot locul - 
copilul nu şi-a mai găsit. 

A gonit iar Sorin pe munţi, şi iată într-un hatis o albă fişioară din rochia 
ce-o purtase Fulg-de-nea. 

Striga prin munţi Sorin, de răsuna văzduhul întreg pînă departe: 

— Hei, Fulg-de-nea, răspunde-mi!... Cine te-a luat? Pe unde eşti?... 
Copilul nostru unde-1?... Hei, Fulg-de-nea... 

Si nimeni nu răspundea la strigătul lui jalnic. 

A gonit iar... ŞI lacrimi îi brăzdau obrajii. 

A mai gonit... N-a gonit mult şi a văzut în cale o movilă, dar nu era 
movilă, ci un balaur alb. 

El singur mai trăia, din toţi aceia ce vietuisera în împărăţia lui Troian. 
Trăia, pentru că avusese aripi şi scăpase, lăsînd pe împăratul său, Troian, 
în părăsire. 

Fugise să se-ascundă-n pădurile din munţi, căutînd să scape acolo, 
nevăzut. L-a prins Sorin pe-acel balaur şi l-a lovit cu palosul de foc, plin 
de minie. 

De teama morţii, fiara a povestit slăvitului Sorin cum a pierit împărăția 
lui Troian, sub lacrimile şi sub focul inimii ce-ardea de dor a 
preafrumoasei Fulg-de-nea. 

A ascultat povestea cu durere Sorin; a încredinţat apoi balaurul în paza 
unui bihorean bătrîn, Andrei, să nu mai poată fiara face nici un rău. 

Şi a plecat spre locurile acelea, unde fusese împărăția lui Troian. 

S-a repezit cu calul său în zbor, pîn-a ajuns pe culmea împădurită a 
Baitii. De-acolo a privit în vale. Şi fie că amărăciunea îl coplesise, fie că 
ochii lui erau incetosati de lacrimi, n-a mai putut cunoaşte locul unde 
fusese împărăţia cea de gheaţă. 

S-a avîntat atunci pe culmea învecinată, pe Munceii. 

Si de-astă dată l-au văzut ciobanii care-şi pasteau mioarele la Stina cea 
de vale, i-au povestit cum auziseră şi ei, că-n acel loc fusese împărăția 
prăbuşită. I-au arătat şi izvoraşul minunat, ce murmura acolo printre 
pietre, la lumină, şi care avea putere, ziceau ei, să înflorească locurile pe 
unde trece şi să tămăduiască suferinţe. 

S-a aplecat Sorin să soarbă apă. Si apa din izvor era ca gheaţa. 

Fusese plîns şi ars în suflet de mihnire împăratul. Cum a sorbit, s-a 
răcorit. 

Si apa susura, de parca rostea blind un glas de fată, de parcă auzea pe 
draga-i Fulg-de-nea: 

... Tu, cit vei trăi, 
eu te voi iubi... 
Eu te voi iubi!... 
Ci tu sa te duci, 
calea sa apuci, 
sa cati fecioras, 
rumen, dragalas. 
Daca-l vei afla, 
sa-l trimifi colea, 
apa sa mi-o bea. 
EI o fi cîndva 
mingiierea mea! 
Si tofi citi or bea, 
ici, din apa mea, 
din acest izvor, 
să se răcorească, 
să se liniştească 
toată viata lor. 
Lacrimile mele 
chinul să li-l spele!... 
Tu cit vei trăi, 

eu te voi iubi... 
Eu te voi iubi... 

S-a ridicat de lîngă izvor împăratul Sorin şi a simţit că sufletul i s-a 
liniştit, durerea nu l-a mai ars. 

A încălecat pe cal şi, inaltindu-se în văzduh, a şi pornit deasupra 
Bihariei, să-şi caute fecioraşul pierdut. Ştia c-avea copilul său o stea în 
frunte, ce-l apăra de moarte şi primejdii. Nădăjduia mereu să-l afle ascuns 
pe undeva. 

Si a umblat el, a tot umblat deasupra pădurilor Bihariei. 

A umblat vreme îndelungată, ani nesfarsiti. 

În tot acest timp nu şi-a aflat însă copilul. 

Nu a putut să afle pruncul său şi al frumoasei Fulg-de-nea! 

Au trebuit să vie alte întîmplări, ca taina aceasta să fie dezlegată... 

Au trebuit să se petreacă fapte vitejesti. Fapte şi feti viteji, pe care-n 
alte povestiri îi vom vedea... 

Moara zmeilor 


e spune apoi că-n timpurile acelea să fi căzut o dată, nu ştiu cum, 


Biharia în ghearele cele cumplite ale zmeilor ...Erau sărmanii oameni în 
stăpînirea lor; nu puteau să le stea împotrivă. Dacă pofteau zmeii bucate, 
le luau de la bouari; lemne dacă doreau, sileau pe pădureni să le aducă, să- 
i Şi slujească, să le clădească tot ce aveau ei de trebuinta. 

Creşteau copacii mari şi drepţi, zmeii îi doborau sau îi strâmbau; luau 
mana păşunilor cînd înverzeau; otrăveau izvoarele; şi cîte alte rele nu 
faptuiau! Şi pe flăcăi, cînd îi zăreau pe munţi, îi imbrin- ceau şi-i doborau 
în prăpăstii; iară pe fete le furau, le duceau în sălaşurile lor şi le făceau 
roabe... 

Asemeni vremuri de spaima au fost acelea!... 

Si dintre zmei, mai rău ca toţi era Lastus... 

El era căpetenia. Şi îşi avea lăcaşul într-un palat măreț, clădit numai din 
aur, sus între stînci, aproape de culmile Munceii, pe malul unei ape 
furtunoase. 

Aci îşi aducea Lăstuş prăzile sale răpite de la bouari şi pădureni, aci îşi 
ascundea şi roabele, flori gingaşe ale munţilor, copilele răpite. 

Si se mai povesteşte că tot în acel timp îmbobocea într-o căsuţă de 
pădurean, pe muntele Aleul, o fată cu ochi negri ce se numea Drăgana. 

Era frumoasă copila, cum nu se poate spune, că faţa ei era mai albă ca 
laptele şi părul ei cădea pe umeri, văl lucitor, întunecat ca noaptea. Iar sub 
sprîncenele codate avea Dragana gene lungi, tremurătoare, ca streaşină 
pădurii deasupra unor lacuri fierbinți, scinteietoare, în care cine se 
oglindea simţea că-şi pierde mintea şi că se îndrăgosteşte. 

Frumoase erau toate fetele din munţi. Da” niciodată nu se mai văzuse 
vreuna mai frumoasă decît Dragana! Că pasul ei era ca mersul cel sprintar 
al ciutelor pe stînci, şi trupul îl avea mladiu, 

cum este creanga de alun în adierea vintului din zori. Si era proaspătă 
Dragana, ca apa ce tisneste din izvor, şi tot ca ea avea glasul cristalin, iar 
cînd zimbea se lumina tot cerul şi pămîntul împrejur... 

Si dacă ea era aşa cum povestesc, nu este greu de închipuit de ce 
veneau atiti flăcăi s-o peteasca, s-o ceară de nevastă pe Dragana! 

Că vestea umbla iute, nu numai între munţi, ci pînă hat departe, peste 
mari şi tari. Si aflaseră de frumuseţea fetei feciori de regi şi împărați. 
Voinici neinfricati, cu ghioage ghintuite pe umeri, ori buzdugane, sau 
încinşi la şolduri cu săbu lustruite, veneau... Veneau pe jos, veneau călări, 
urcau pe munţi pînă la casa cu stilpii inflorati, în care locuia Dragana şi se 
plecau înaintea ei, cerîndu-i mîna, îmbiind-o unii cu vitejia şi puterea ce le 
aveau, alţii cu avutiile lor... 

Dar în zadar veneau atiti feciori, că fetii nu-i căzuse drag încă nici unul. 
Si toţi făceau calea întoarsă, cu inimile arse de mihnire. 

Se bucurau părinţii, bietii, că fata lor i-atita de frumoasă, c-atiti flăcăi 
de seamă o rivnesc şi fiecare ar vrea să-i fie sot. Mai înainte însă ca 
Dragana să-şi fi găsit un sot şi brat de bărbat să poată veghea cu dragoste 
ŞI cu putere voinicească asupra sa, zmeii au şi aflat de frumuseţea ei. 
Lăstuş a dat porunci. Si numai iacătă într-o bună dimineaţă, la poarta 
casutei din pădure s-au si ivit doi zmei. Bateau cu pumnii in ulucă şi 
strigau tatălui Drăganei: 

— Să ne dai fata, batrine! iti porunceste Lastus! 

Batrinul, tatăl fetei, a îngheţat de spaimă. lar mama a început 
să-şi zmulgă părul din cap de deznădejde şi să o jeleasca pe copilă ca pe 
una dusă dintre vii. 

Numai Drăgana, fetică de muntean, nu prea şi-a pierdut firea. Şi punînd 
mîna pe-un topor, a strigat alor săi: 

— Stati! Nu vă infricosati! Mai bine luaţi şi voi topoare, să ne apărăm... 

Avea curaj copila!... 

Si dacă tatăl a văzut aşa, a pus mina şi el pe un topor, mama pe altul. 
Si, zăvorind în grabă uşa, s-au aşezat în dosul ei, gata de luptă, dacă ar fi 
îndrăznit zmeil, cumva, să năvălească înlăuntru. 

Tocmai la vremea ceea urcau pe munte, spre casa din pădure, nişte 
voinici, care veneau şi ei să ceară fata. Zmeu, zărind flăcăii cu ghioagele 
pe umeri şi nevenindu-le la indemina să dea lupta, au întins aripi mari şi 
negre şi au zburat către stăpînul lor Lăstuş, 

să-i spună ce li s-a întîmplat. Si-anume că Dragana a cutezat să li se 
împotrivească. 

S-a miniat peste măsură Lăstuş, cînd a aflat. I-a ocărit bine pe cei doi 
zmei c-au fost neputincioşi. Şi-a hotărît ca s-o răpească el singur pe fata 
cea frumoasă. 

S-a invesmintat apoi în haine de bouar şi a pornit prin pădure, 
spumegind tot de furie. 

N-a trecut mult şi a ajuns la casa din pădure. Acolo s-a pitit în dosul 
unui trunchi, şi a rămas aşa, pîndind s-apară fata. 

A aşteptat un timp. 

Lumina zilei asfintise, lăsînd peste frunzişul învăluit în umbre al 
pădurii, o tainică lucire. 

Si, dintr-o dată, s-a ivit fata. A coborit cu pasul sprinten, ducînd o 
cofita. S-a dus către izvor, dar, cînd a aplecat cofita înspre şuvoiul cel 
zglobiu al apei, a întins aripile şi zmeul. A prins-o într-o clipa cu ghearele 
de subsuori şi a pornit ca vîntul prin văzduh. 

Dragana a tipat, a încercat să se lupte. Nu a fost însă chip să-i scape din 
gheare lui Lăstuş. 

Curînd n-a mai rămas pe urma zmeului şi a copilei decît o clătinare 
uşoară de ramuri, încolo, peste creştetele înalte ale pădurii. 

Si alt nimic. Ba au rămas.. .Au mai rămas şi jalea nesfârşită a mamei, 
amărăciunea tatălui şi ura tuturor celor din munţi. 

Iar buciume-au sunat vestea prelung şi cu durere. Pe creste au început 
să ardă focuri. 

Si multi, oho!... ce multi flăcăi, cei mai voinici din munţi, au luat în 
mîini cite-o bardita, topor, sau cuţit lung şi au pornit să se lupte cu zmeul, 
cu Lastus! 

Dar dintre toți citi au plecat, nici unul nu s-a mai întors... Toţi au pierit 
acolo; pentru că avea zmeul în slujba lui pe un uriaş de piatră. Se asemăna 
c-un munte. $i se numea Buteasa. Era bătrîn Buteasa, da’ puternic. 

La vremea lui, uriaşul fusese de-altminteri un viteaz care vroise să-l 
răpună pe Lăstuş. Şi se luptaseră împreună. Numai că zmeul biruise; îl 
supusese unei vrăji şi-l luase rob. Acum, vrăjit, uriaşul cel de piatră nu 
mai ştia ce face. Se supunea voinţei zmeului. Şi acesta îl orînduise să-i fi 
strajă la curtile-i de aur, dintre stînci. 

Si sta strajă Buteasa, privind din înălțime, încolo peste munţi. $i cum 
vedea pe careva că se apropie de curțile zmeesti, 1 se aşeza 

in fata, perete neclintit. De incerca vreun calator sa urce peste el, peretele 
începea să se cutremure. Îşi zguduia tot trupul uriasul cel de piatră. 
Cutezătorul se prăvălea-n prăpăstii. Mai arunca Buteasa deasupra 
bolovani, pînă ce îl strivea. Veneau după aceea şi fiarele, de hacuiau ce 
raminea din îndrăzneţ. 

Aşa s-a petrecut cu toți aceia citi au plecat să scape copila care fusese 
răpită din pădure. 

Si tot mai mult plingeau părinții fetei. Atit jeleau, de se muiau şi 
pietrele de mila lor. 

Cursese atîta singe! ŞI în zadar, că fata rămăsese acolo prinsă, fără să-i 
poată da careva vreun ajutor. 

Şi cum stăteau bătrînii aşa, într-o scară, plîngînd Încet pe prispă, 
deodată au văzut venind spre ci un flăcăiandru, coborind din munţi. Hra 
un băiat sprinten, voinic şi lat în spete, dar cu mijloc subțire, ca tras printr- 
un inel. Ducea pe umăr ghioaga ghintuita, şi şuiera voios. A dat frumos 
binete voinicul şi-a cerut adăpost. 

S-au ridicat bătrîni; l-au ospetit pe călător, i-au adus fin pentru culcus, 
apoi bucate pentru cină - ce-or fi avut şi ei prin casă... S-a aşezat la masă 
flăcăul. Şi dupa datină şi-a scos căciula. Dar cînd şi-a scos căciula, batrinii 
au văzut că oaspetele lor avea pe frunte o stea de aur. 

— Al cui esti tu, copile? Şi de unde vii? l-a întrebat atunci tatăl Drăganei, 
pe acel flăcău ce poposise-n casa lor. 

Acesta a început să rida: 

— Te minunezi, batrine, poate, de steaua aurită, ce-o am aci pe frunte? 
Nu ştiu nici eu de unde-i. $i drept dacă ţi-oi spune - poate nici n-o să crezi 
- cînd eram mic de-o şchioapă am trăit în pădure cu un haitic de lupi. 
Urlam şi-mi căutam hrana cu fiarele împreună. Ce s-a întîmplat cu mine? 
Am fost pierdut de mama sau m-a zvirlit acolo vreun duşman? Nu ştiu 
nici eu să-ţi spun. 

Si-apoi voinicul a mai istorisit cum un bouar, care trăia singuratic acolo 
sus pe munte, l-a prins cu o capcană in hatis. Tare s-a mai mirat bouarul, 
cum de-a putut trăi copilul cu fiarele împreună, cum nu i-au făcut rau, nu 
l-au mîncat de foame... L-a luat după aceea şi l-a crescut, l-a învăţat şi 
traiul, şi vorbirea, precum e la munteni. I-a dat acelaşi nume, Briţeiu, cum 
îl chema pe el. 

Pe urmă au trecut anii. Bouarul a murit. L-a îngropat băiatul şi l-a jelit 
ca pe un tată ce-i fusese. Şi cum în munte, pe păşune, sus, 1 s-a urit să tot 
stea singur, a coborit către păduri, să vadă lumea, să ştie ce mai este... 

A ascultat tatăl Drăganei pe flăcău; după aceea a grăit şi el? 

— Să vezi acum, voinice, că eu ştiu o poveste din tinereţea mea, despre 
Sorin. Sorin e împăratul ţării de foc, de sus, din slavă. Si soata lui a fost 
frumoasa Fulg-de-nea. Ei au avut un prunc, căruia împăratul i-a pus în 
frunte o stea de aur, ca să-l cunoască totdeauna şi ca să-i fie ocrotire la 
primejdii. Cînd a pierit Fulg-de-nea, s-a pierdut şi copilul, lăsat într-o 
pădure lîngă zmei. Ce s-a ales cu el, n-a aflat nimeni, măcar că tatăl sau l- 
a tot căutat. Si-acuma mă întreb: n-oi fi cumva chiar tu copilul cel pierdut 
al lui Sorin? 

Voinicul a început să rida şi mai tare: 

— Glumesti, om bun? Cum să fiu eu, un flăcăiandru de la boi, copil 
împărătesc? Asta nu-i cu putinţă... Mai bine dă încolo vorbele de clacă şi 
spune-mi de ce sinteti aşa mihniti? Vad bine, sinteti plînşi. Cînd am venit 
jeleati. Ati fost oare loviți de vreo năpastă? 

— Am fost loviți, că ne-am pierdut copila, a răspuns tatăl. 

— Cea mai cuminte şi mai mindra fată! a zis şi mama. 

— A răpit-o Lastus! a spus iar tatăl. 

Și-au povestit flăcăului cum a furat-o zmeul pe fata lor, Dragana; cum 
au plecat voinicii ca s-o scape; cum s-au luptat zadarnic şi cum s-au 
prapadit cu toții, făcuţi farime de Buteasa - uriaşul ce-l slujeşte acum sub 
vrajă pe Lăstuş. 

Spunind acestea toate, părinţii fetii au început din nou să plinga. 

— Am să mă sting din viata şi n-am să-mi văd copila nici în ceasul morţii, 
a mai rostit batrinul, privind cu incrincenare asfintitul, ce învăluia parcă in 
horbote de sînge munţii. 

Flăcăul a ascultat şi el cu luare-aminte ce-au povestit batrinii. Si-avea o 
inimă Briteiu, ca pîinea caldă! S-a amarit nespus de toată durerea aceea a 
batrinilor şi, fără să mai stea pe gînduri, a glăsuit: 

— De-acum o să ma duc şi eu să dau piept cu Lăstuş, s-o aduc pe 
Drăgana, aci, la voi acasă! 

— Degeaba ţi-ai da viata! au suspinat batrinii. Că are zmeul pe uriaş. Stă- 
n calea orişicui, şi îl zdrobeste fără îndurare. 

— O viaţă am, a zis flăcăul, şi vreau să mi-o trăiesc în vitejie! 

Au încercat bătrîni să-l oprească. Le părea rău de tinereţea lui. 

Dar el s-a ţinut tare. Le-a spus că hotărtrea-i luată. I-a mingiiat apoi şi el 
cum a putut pe amindoi părinţii Drăganei. Şi le-a cerut ca să-i arate 
drumul către sălaşul cel zmeiesc. 

Ei n-au avut ce face. Au trebuit să se învoiască şi să-i arate drumul. 

Și-a luat după aceea Briţeiu rămas bun. A pus ghioaga pe umăr şi a 
plecat cu pas săltat, prin picle, peste munte. 

Și-a mers... A mers pe creste şi prin vai. Şi s-a urcat pe culme la 
Munceii. De-acolo a coborit spre valea unui rîu şi iacătă în fata lui s-a şi 
ivit uriaşul Buteasa cel vestit. 

Se mişca greu, huruind stînci în jurul său, înalt, abia i se vedea capul 
prin norii fumurii. Pe cap, în loc de păr, avea ferige şi brusturi cu frunze 
mari. În chip de barbă-i atîrnau pe fata jnepeni şi brazi 

pitici, pe ei cu tufe de licheni. Rinjea cu colții lui de piatră. Mormăia: 

— Fă calea întoarsă, măi băiete, că peste trupul meu de piatră tot n-o să 
poată trece o gînganie ca tine. $i dacă încerci să te urci sus, aici au să-ţi 
rămînă oasele, să ştii! 

— He, he, he! a început să rida Briţeiu. Ce tot te grozăveşti aşa, moşnege? 
Nu ştii că acela ce se fuduleste, se poticneste? Si ai uitat că buturuga mica 
răstoarnă carul mare? 

Zicînd aşa, a şi început să urce pe stînca din care era făcut tot trupul lui 
Buteasa. 

S-a catarat putin, dar deodată uriasul s-a clătinat, s-a zguduit. Flăcăul a 
căzut. 

Deasupra a mai trîntit Buteasa un vraf de bolovani. 

Dar s-a ținut bine Briteiu... S-a cam lovit, ce-i drept, s-a cam zdrelit, 
dar altfel a rămas nevatamat, că era tare şi avea steaua din frunte ce-l 
ocrotea de moarte. Şi-a făcut dară loc cu greu, dînd la o parte bolovanii 
ce-i aruncase peste el Buteasa. $i a început să se agate din nou. 

lar a căzut; iar s-a urcat. Si fiarele stăteau pitite în pădure, la pinda, 
miriind şi aşteptînd să-şi dea viata băiatul, să-l poată sfişia, aşa cum se 
intimplase cu toţi citi încercaseră să vină acolo. 

Astfel a trecut ziua, a mai trecut şi noaptea. Şi-n tot timpul acesta a 
căzut flăcăul de zeci şi zeci de ori. 

De cite ori s-a pravalit, a spart cu capul cite un stei de stîncă; dar nu s-a 
dat bătut. 

Si tot luptindu-se astfel, au început să se zărească iarăşi cele dintii 
lumini cetoase ale zilei. 

La acel ceas se deştepta Sorin şi-ncălecînd pe calul său înaripat, 
pornea-n văzduh, luminind cerul şi pămîntul cu palosul de foc pe care îl 
purta cu sine la oblinc. 

Din cînd în cînd, deasupra cîte unui loc ce-i plăcea împăratului mai 
mult, trăgea calul de friu, isi încetinea zborul şi, incordindu-si arcul, ce 
asemeni îl purta cu sine,zvirlea în jos săgeți. Si locurile acelea erau îndată 
scăldate în căldură şi într-o lumină aurie. lar florile se inaltau văzînd cu 
ochii, sălbăticiunile zburdau, piraiele cintau şi firea întreagă se inveselea. 

Cînd a ajuns Sorin peste Biharia înflorită, munţii păreau făcuți din aur, 
iar apele din lumină. 

Măritul crai a zărit însă sub Munceii pe un flăcău ce se trudea să urce 
pe Buteasa. L-a atintit mai bine cu-o rază de lumină; şi-n inimă a simţit 
Sorin o tulburare. Feciorul ce lupta pe vale avea pe chipul său o umbră 
dragă, cunoscută. Şi gura lui, dar mai cu seamă ochii, îi aminteau de 
soata-1 Fulg-de-nea. 

— N-o fi chiar el? l-a fulgerat gindul pe crai. Daca e el, are pe frunte stea 
de aur. 

Si tot atunci Briţeiu, simțind raza fierbinte ce-i juca pe fata, a ridicat 
spre slavă capul. Fără să vrea şi-a amintit de ce-i spusese batrinul - tatăl 
fetii - că s-ar putea întîmpla ca el să fie feciorul cel pierdut al lui Sorin, 
scăpat de la primejdii de steaua cea de aur. 

Feciorul şi cu tatăl s-au privit ochi în ochi. 

lar împăratul, incordindu-si arcul a tras din el săgeata fermecată. 
Săgeata s-a înfipt din zbor drept în căciula lui Briteiu, i-a dat-o la o parte 
de pe frunte. Si ce să vezi? Pe fruntea sa era steluța ce însuşi împăratul i-o 
prinsese în ceasul cînd flăcăul se născuse. 

— Slăvite crai, a zis atunci Briteiu, îndură-te de mine, dă-mi ajutor să trec 
peste uriasul ast de piatră, s-ajung la o copilă răpită de Lastus, şi să i-o 
smulg din gheare! 

De-atita bucurie simţea că-şi pierde graiul Sorin. Feciorul lui era. 
Feciorul ce-l căutase atitia ani de-a rîndul. Pînă şi vorba, vorba cum o 
rostea Briţeiu, domol, putin cîntat, se-asemăna cu a fetii pe care n-o putea 
uita. Copilul lui era, şi-i cerea ajutor. 

Fără să stea în cumpănă o clipă, a hotărît împăratul întîi s-ajute pe 
feciorul său să biruiască greul. A tras înc-o săgeată, care-a pornit ca 
gîndul. Săgeata a-nceput pe drum să crească. A tot crescut. S-a schimbat 
în cal. Într-un cal murg ce s-a oprit lîngă Briteiu. Şi i-a grait astfel: 

— Încalecă, stăpîne, şi poruncește încotro să zbor. 

Briteiu a înţeles că împăratul Sorin l-a ajutat. Cum îi era degrabă a 
încălecat pe cal şi-a poruncit: 

— Hai, murgule, să mergem la palatul lui Lastus! 
— Să mergem! a nechezat calul, întinzînd aripi. 

Si au pornit în zbor. Cit ai grăi o vorbă, au fost peste Buteasa; au si 
ajuns în mijlocul grădinilor zmeiesti. 

Calul s-a coborit pe o alee prunduită toată numai cu pietre nestemate. 
Si în grădină creşteau flori, care păreau măiestre cupe tesute din argint. 
Păsări cu triluri calde zburau din ram în ram. 

Briteiu a stat aşa un timp şi parcă nu-i venea să creadă că poate fi pe 
lume atîta bogăţie, cîtă era acolo adunată. La capătul alei luceau în raza 
albă a dimineţii palatele de aur, cu sute de ferestre şi balcoane, şi cu 
pereţii bătuţi în diamante, safire şi rubine. Si prin palat se vedeau roabe şi 
slujitori nenumărați. 

Deodată flăcăul a auzit un cîntec. Un cîntec domol şi dulce, plin de 
deznădejde. 

«Ce-o fi?» şi-a spus Briteiu. Si, lăsînd calul acolo pe alee, s-a îndreptat 
către riul din vale, de unde venea zvonul. 

Acolo jos, pe țărm, era o fată atîta de frumoasă, că lui Briteiu i-a şi 
căzut pe dată dragă. 

S-a apropiat de ea. Si-avea copila părul negru de tăciune şi ochi adinei, 
în care se citea atîta jale şi durere, ineit flăcăul a simțit cum i se fringe 
inima de milă. 

«Ea trebuie să fie!» şi-a zis Briteiu şi a strigat-o cu numele ce i-l 
spuseseră părinții. 

— Dragana! Tu esti ? 

Copila, auzindu-şi numele, a şi sărit din locul unde sta, punindu-si 
mîinile pe inimă cu spaimă. 

— Nu te înfricoşa, a zis Briteiu, am venit să te scap. Iti aduc veste bună 
de acasă, Drăgana! 

— Voinice, a răspuns fata, nu ştiu cine esti; dar orişicine ai fi, de-aici fugi 
mai degrabă! Buteasa, uriasul cel de piatră, are un corb în gură. Nu-i corb 
adevărat, ci e un zmeu de pază. De te-a zărit venind, corbul o să şi zboare 
să-i spună lui Lastus. Iar el te va rapune! 

— N-o să mă poată rapune, a glăsuit din nou Briţeiu. Şi colo pe alee am 
un cal fermecat. Cu el o sa străbatem drumul pînă acasă, ca vintul şi ca 
gîndul. 

Dar nu a apucat Briteiu să-şi termine cuvîntul, şi cerul s-a înnegurat. 

Corbul vestise pe Lăstuş. Şi el venea împreună cu zmei ceilalți. Aripile 
lor negre întunecau tot cerul. Urletul lor cutremura toţi munţii. 

— Fugi, fugi, a apucat să mai rostească Dragana lui Briteiu; dar cu un 
bubuit puternic zmeii au şi sărit îndată pe pămînt. 

— E prea tîrziu! a racnit Lăstuş. Flăcău netrebnic, care ai cutezat să intri 
în sălaşurile mele şi să te apropii de fata care-mi va fi soţie, am să te 
nimicesc. 

— O să vedem noi care e mai tare, zmeu afurisit! a grait şi Briteiu, in 
miini cu ghioaga ghintuită, gata să înceapă lupta. 

Zmeul avea un buzdugan de nouă sute de ocale. L-a invirtit cu grabă şi 
a tintit o dată cu putere spre capul lui Briţeiu. Dar steaua ce-o purta pe 
frunte, din nou l-a ocrotit. Şi buzduganul, ocolind băiatul, a mers pe-alt 
drum, a ajuns pînă la Buteasa, s-a înfipt în trupul lui. 

Uriașul a urlat de moarte, pentru că buzduganul îi pătrunsese adînc în 
maruntaie. Si tot atuncea zmeul a văzut steaua ce o avea pe frunte Briteiu. 

Si oricîtă putere avea, l-a cuprins frica pe Lăstuş. Ştia că doar copilul 
lui Sorin era însemnat astfel cu o stea în frunte. Şi el, Lăstuş, răpise pe 
Briteiu în pruncie, îl azvirlise lupilor ca să-l sfişie; dar iată că băiatul 
scăpase şi-acum venea pesemne să-şi răzbune. 

Gindind asa, Lăstuş doar a suflat o dată peste fată şi a prefacut-o într-o 
porumbita. El însuşi s-a schimbat într-un erete. Eretele a prins în gheare 
porumbita şi a zburat către palat. Zmeii ceilalți s-au prefăcut asemeni în 
ereti şi au urmat în grabă pe Lastus. 

Ajuns la sine în palat, zmeul cel mare a legat porumbita de picior cu un 
lantug într-o firida. 

A suflat apoi si peste palat, peste gradinile acelea fermecate, le-a 
preschimbat pe toate într-un solz de peste; iar solzul l-a ascuns cu grijă in 
urechea lui cea dreapta. 

A scos dupa aceea din urechea stinga alt solz. A suflat peste el. Si 
locurile unde erau zmeii şi fata s-au prefăcut într-o cetate încruntată, avînd 
ziduri de stîncă neagră. lar ţărmul cel de apă şi toată împrejurimea s-au 
preschimbat şi ele în loc pustiu plin tot numai de pietre ascuţite şi tăioase. 

A pus Lăstuş pe zmei de pază în cele şapte turle ale cetăţii, pe margini. 
El însuşi s-a urcat în altă turlă, cea mai înaltă, deasupra zidurilor negre. 

S-au pregătit cu toții de luptă, punind să fiarbă cazane mari cu smoală 
şi plumb, ca să le toarne peste Briteiu şi să-l ucidă. 

Dar nici Briteiu nu a rămas cu mîinile în sin şi, incalecindu-si calul 
fermecat, gonind de jur împrejurul zidurilor negre, a încercat să-şi facă loc 
să intre în cetate, strigînd în vremea asta cu putere pe copilă: 

— Dragana! Drăganaaa! Răspunde, unde esti? 

Dur nu i-a răspuns nimeni. Și în zadar a încercat el să slarime undeva 
cetatea, că nici o piatră n-a putut urni, atît erau de tari acele ziduri. 

Si ar fi luptat el încă mult şi bine, fără folos, de nu l-ar fi strigat tatuca 
lui, Sorin, care-l veghease toată vremea de sus, cu ochii umezi şi tare se 
mai bucura, văzînd c-atita-i de viteaz. 

— Briteiu, opreşte lupta şi vino înainte-mi! a auzit flăcăul glasul lui Sorin. 

Feciorul nici n-ar fi gîndit să-nceteze lupta, cîtă vreme era încă m 
cetate, zăvorită, copila ce-o îndrăgea acum din suflet. Numai că murgul pe 
care-l călărea n-a vrut să mai asculte porunca lui Briteiu ce îl mina la 
luptă. Şi-a zburat lin către acel loc unde plutea în văzduh şi calul cel de 
foc al lui Sorin. 

Caii s-au apropiat unul de altul. Si împăratul, fără să se mai 
stăpînească, şi-a cuprins feciorul după umăr, l-a imbratisat. Pe fata a simţit 
Briteiu o lacrimă arzătoare. 

Au poposit cu caii pe un nor. Vroia Sorin să-şi privească mai degrabă şi 
mai cu de-amănuntul feciorul pierdut. L-a cercetat cu ochii, l-a mingiiat şi 
l-a întrebat cum s-a întîmplat că l-a găsit bouarul între lupi. Şi iar l-a strîns 
în braţe şi nu se sătura Sorin să-i tot audă glasul ce semăna-n dulceaţă cu 
al lui Fulg-de-nea. 

A plins de bucurie împăratul cel mare al ţării focului şi al luminii, că-şi 
are în braţe iar copilul şi că acesta e flăcău voinic şi îndrăzneţ. A plins 
apoi gindind la soata sa, frumoasa Fulg-de-nea, ce nu putea şi ea să-l vadă 
ŞI să se bucure de-aşa mindrete de fecior. 

Cînd s-a mai răcorit de lacrimi, Sorin a spus fiului său: 

— Briţeiu, dragul meu, sînt mulţumit de tine ca esti aşa viteaz. Si-acuma, 
dacă te-am găsit, vreau ca să vii cu mine. Să vezi împărăţia ce ai s-o 
stapinesti. Să încălecăm din nou pe cai! 

Briteiu însă nu avea astimpar şi gîndul la Dragana nu-l lăsa. S-a uitat în 
jos, colo, către cetatea lui Lăstuş şi, indreptindu-si apoi fata spre Sorin, a 
glasuit astfel: 

— Mărite tată, eu bucuros aş vrea să merg, dar e o fată în cetatea lui 
Lăstuş. E roaba lui. $i înainte de a pleca împreună as vrea s-o scap! 

— Ti-e dragă? a întrebat cu zîmbet împăratul. 

— Mi-e dragă, tată, a rostit Briteiu, cum poate ţi-o fi fost şi tie mama! 


51 


— Ei, dacă ti-este dragă, aşa cum mi-a fost mie Fulg-de-nea, vom găsi noi 
o cale s-o scoatem din cetate, să-l biruim pe zmeu. Acum însă vreau să vii 
cu mine şi-n tihnă toate le-om orîndui. 

Spunind aşa, Sorin a încălecat, a tras de friu şi calul lui de foc a început 
să se înalțe. Briţeiu a încălecat şi el pe murg, a mai privit o data spre 
cetate, lung, lung şi l-a urmat pe tatăl său ce se înălța prin slăvile albastre. 
Pe drum, Briţeiu l-a întrebat pe tatăl său 
— Tătucă, n-ai putea să-mi spui ce face-n acest timp Dragana mea? 

A zîmbit iară împăratul şi-a scos din deget un inel. In piatra lui, 
feciorul a văzut pe zmeu, pe fată; le-a auzit cuvintele. Şi-a înţeles că fata 
l-a îndrăgit de asemeni şi-i este dor de el. Zmeul, hainul, doreşte însă s-o 
silească să-i fie lui soţie, dar ea nu vrea şi este gata să primească mai bine 
moartea. 

Cînd a văzut şi asta, a zis din nou Briteiu către Sorin: 

— Tătucă, te-aş ruga ca totuşi să-mi dai voie să mă întorc şi s-o scap pe 
Drăgana. 

— S-ajungem pina sus şi-apoi vom pune totul la cale cum e mai bine, i-a 
răspuns împăratul feciorului, ce nu mai avea tihnă. Puţină răbdare să mai 
al şi totul va fi bine. 

S-au înălţat apoi mai sus şi-au tot zburat, au tot zburat, pînă ce, dintr-o 
dată, au zărit nişte porți. Erau nişte porți mari, ce straluceau ca aurul topit. 
Au răsunat glasuri de trimbite, şi împăratul cu feciorul alăturea de el au 
străbătut acele porți sub care se aflau oşteni, care sunau din trimbiti de 
aramă. 

În faţa lor s-a deschis apoi drum podit cu lespezi aurite, care ducea spre 
un palat făcut în întregime doar din flăcări. În fata zidurilor sale 
înflăcărate erau grădini pline de flori şi de copaci, erau izvoare ce tisneau 
în sus cu limbi de foc. 

Totul era aci făcut numai din flăcări; dar focul nu făcea nimănui rău. 

Muzici se auzeau pretutindeni. Tineri frumoşi, perechi, perechi, 
dantuiau fericiţi. Nu era decît ris şi voie bună. 

— Aceasta-l tara mea, a spus Sorin. E tara focului şi a iubirii. Aici nu-i 
niciodată noapte. E totdeauna cald şi tinereţe. Nu e frumoasă ţara mea, 
băiete? 

— Ba e frumoasă, zău, tătucă, dar nu ştiu dacă pot să-ţi pun şi o întrebare? 

— Pune orice întrebare, măi copile! a rostit împăratul vesel peste fire. 

Si punind palmele la frunte, privind în jos, Britetu a zis cu în- 
gindurare: 
— Tatuca! N-ai putea să-mi spui, de-aci Biharia se vede? Si munţii ei 
umbrosi, pe unde sînt? Dar rîul pe-ale cărui maluri am intilnit-o întîia oară 
pe Drăgana? 

S-a uitat îndelung Sorin către Briţeiu şi doar după aceea i-a răspuns: 
— Ti-e dor de tara unde te-ai născut, copile? 
— Mi-e tare dor, tătucă, a spus Briteiu. 
— Credeam c-ai să ramii aici, să împărăteşti cu mine tara asta! s-a mihnit 
împăratul. 
— Nu pot, tătucă drag, nu te întrista, a grait iar feciorul. Crescut am fost, 
ştii bine, între codri. Şi-acolo am fost deprins s-ascult piraie răcoroase 
şopotind, să sorb mireasma dulce-amară de păşuni. Nu pot să viețuiesc pe 
alt tărîm, pentru că acolo jos este şi făta ce-o iubesc. 
— Nu poţi? 
— Nu pot, tătucă, nu te supăra, dar de-acolo, din munții nostri, la tine m- 
oi gîndi cu drag cit voi trăi. Ceas dupa ceas. ŞI niciodată nu te voi uita. 
— Credeam că dacă ai să-mi vezi tara, ai să te indupleci, a zis Sorin, cu 
inima întristată că 1 se îndepărtează feciorul, intelegind însă că nu-l poate 
opri, că prea-i e dor de ţara unde se născuse, unde era şi fata ce-o 
îndrăgise. Să-mi spui însă, băiete, ce să fac pentru tine? Care-i dorinţa cea 
mai mare a ta, să ţi-o împlinesc? 
— Doar o dorinţă am,tătucă, tu o ştii. 
— Care? Spune-mi-o lămurit! 
— Să mă ajuţi s-o scap pe fata cea frumoasă de pădurean din gheara lui 
Lăstuş, aşa cum mi-ai făgăduit venind aici pe drum. 
— O vei scăpa! 

Si împlinind voia feciorului, Sorin, cu preţul întristării sale fara 
margini, de a rămîne iarăşi singur, a început să glăsuiască: 
— A venit vremea, fătul meu, să înveţi cum poţi răpune pe Lăstuş. Întâi şi 
întîi trebuie să afli că steaua care scînteiază pe fruntea ° ta e din 
mănunchiul paloşului meu. Si ea are putere să-ţi ocrotească viata. Dacă 
vreo armă ucigaşă e îndreptată către tine, ea nu te poate atinge; fiara de-o 
vede, se imblinzestc: zmeii, uriaşii, balaurii nu-ţi pot face nici un rău. 

— Îţi mulţumesc, tătucă, pentru ca, a zis smerit Briteiu săru- i îmi mîna 
lui Sorin. Si-acum, rogu-te, grăieşte mai departe. 

— Coboară-te, copile, cu murgul ce ţi-am dat, a glăsuit Sorin, piuă la 
locul ce se cheamă Stina cea de vale. Acolo ai să afli un pîrîu ui apa ca de 
gheaţă. A izvorit din lacrimile mamei tale, din dorul ci aprins pentru noi. 
Să sorbi din el şi ai să capeti putere inzecita. Să cauţi apoi pe batrinul 
Andrei. El ştie multe, o să-ţi fie de folos. Abia după aceea să pleci la 
luptă. Eu voi veghea necontenit, de sus, asupra ta. Şi astfel, fătul meu, vei 
birul. 

De cum a auzit şi vorbele acestea, Briţeiu şi-a luat rămas bun de la tatăl 
său. Sorin l-a imbratisat cu drag şi cu durere, lăcrimînd din nou. Şi 
încălecînd pe calul fermecat, flăcăul a pornit iute în jos, către Biharia. 

A calarit, a calarit prin zarea nesfarsita, prin norii albaştri, vineti, verzi 
ca apele din munţi, prin alții purpurii ori galbeni ca iarba vesteyita. A 
coborit, a coborit. Cînd a simţit deodată ceața ceea rece, cum numai peste 
munți se află, cînd a simțit miresmele păşunilor şi a auzit cîntecele aspre 
ale bouarilor, a ştiut că-i Biharia. 

— Biharia mea! a strigat el. Sînt iar la sînul tău, pămînt pe care m-am 
născut... 

A ajuns jos pe munţi, şi-a căutat să afle mai întîi unde e Stina cea de 
vale. La stînă, un cioban i-a arătat izvorul minunat de gheață. A sorbit apă 
din izvor. Cum a sorbit, 1 s-a părut că apa-i spune încetinel: 


Și cel fecioraş, 
rumen, drăgălaş, 

a venit colea, 

apa să mi-o bea... 
Și el dacă bea, 

ici din apa mea, - 
să se răcorească, 
puterea să-i crească, 
şi să biruiască 

unde va umbla, 
unde va lupta... 
Lacrimile mele 
chinul să i-l spele]... 

Și cit va trăi, 
eu îl voi iubi. 
Tare-l voi iubi 
şi îl voi dori... 

A băut Briteiu apă din izvorul de gheaţă. Şi-a amintit cu drag de maică- 
sa şi a simţit că i-au crescut puterile înzecit. 

Pe urmă s-a urcat din nou pe cal; a căutat, după sfatul tătîne-său, pe 
Andrei, batrinul. A aflat de la pădureni, pe drum, că Andrei şi doi feciori 
ai sai de suflet, Paltiş şi Gruieş, păzesc cu toții laolaltă balaurul cel alb, ce- 
a vietuit cîndva în tara de gheaţă a împăratului Troian. Mai au în strajă 
ploaia cu şuvoi, o iapă sălbatecă şi trăznetul cel rău, un cerb cu coame şi 
copite de oţel. 

Pe cel balaur l-a prins însuşi Sorin, cînd a pierit împărăţia de gheaţă a 
lui Troian, dar iapa cea sălbatecă şi cerbul cel cu coarne şi copite de oţel 1- 
au prins bouarii şi pădurenii sus în munţi. I-au zăvorit, să nu mai poată 
face rele. 

A calarit deci mai departe Briteiu, spre o pădure mare, din coasta 
muntelui Bohodeiul, unde i se spusese că locuieşte Andrei cu fiii sai. 
Aveau aci sub coastă o peşteră adinca, unde ţineau sub pază cele trei 
vidme. 

Cînd a ajuns Briteiu la peşteră, era sub seară şi toți pregăteau cina. 
Andrei, batrinul, pusese in frigare zece boi. Flacaii săi copseseră-n cuptor 
un munte întreg de piini şi aduseseră de la izvoare un rîu întreg de apa în 
butoaie. 

Si-apoi, tot după legea cea veche a ospetiei, întîi şi întîi a trebuit să se 
aşeze Briteiu la masă. 

A mîncat bine şi a băut. Şi după ce i-a cinstit masa, a vrut Andrei să-i 
asculte şi păsul. 

L-a ascultat cu luare-aminte. A stat un timp şi-a cugetat; pe urmă a 
hotărît: 

— A venit dară vremea să-l zdrobim pe Lăstuş! De cînd aştept eu ceasul 
acesta! De cînd doresc eu bătălia asta! O să luăm vidmele cu noi, ca să ne 
fie de ajutor şi o să plecăm. Voi ce ziceti, feciori, plecăm în noaptea asta 
sau plecăm mîine în zori? 

— În noaptea asta! au răspuns feciorii amindoi, într-un cuvînt. 

Andrei a ris pe sub mustati, pentru că el ştia mai dinainte răspunsul 
celor doi feciori. 

După aceea au descuiat zăvoare. Andrei a scos balaurul, Paltis iapa 
sălbatecă şi Gruieş, cerbul cel cu coarne şi copite de oţel Le-au pus la 
fiecare cite un friu de fier. Au luat în mîini jordii de arama încinse in foc 
şi-au încălecat pe vidme tinindu-le pe cit puteau mai bine strînse în friiele 
de fier. Britetu s-a urcat şi el pe cal. Şi au piei ai cu toţii laolaltă, gonind 
din răsputeri. 

În revărsat de zori au fost în fata lui Buteasa. Uriasul cel de piatră nu s- 
a mişcat din locul lui ca să le închidă calea. Gemea doar gros şi huruia 
vîrtos din toți rărunchii lui de piatră. 

— Cee, uriaşule? Ce gemi aşa? l-a întrebat Britetu. 

— Cum să nu gem, a mormăit uriaşul, dacă am fost rănit de moarte cu 
buzduganul lui Lăstuş? Mi-a sfarimat rarunchii. $i zmeul, care l-am slujit 
atitia ani, nici nu s-a ostenit să vie să m-ajute! 

— Dar tu, Buteasa, ai fost odată un viteaz, a luat cuvînt Andrei. $i zmeul 
te-a înfrînt prin viclenie, după aceea te-a şi pus sub vraja lui. Te-a osîndit 
să-l şi slujesti. 

— Acum, dacă m-a lovit cu buzduganul, a pierit toată vraja! a huruit 
Buteasa. Nu mai sînt robul lui. 

— Atunci de ce nu te răzbuni pe zmeu? a mai grait Briteiu. 

— Ba, cum de nu, m-aş răzbuna, dacă mi-ar scoate cineva din măruntaie 
buzduganul. Că mult mă chinuieste greutatea-1 pe rarunchi. 

— Să ţi-l scot eu! a zis Britetu. 

— Dacă faci asta, am să-ţi spun şi-o taină, a huruit iară Buteasa. 

Briteiu atît a aşteptat. A dat poruncă murgului. S-au înălţat pina 
la locul unde se-nfipsese buzduganul în trupul lui Buteasa, făcînd o bortă 
cît o peşteră de largă. A intrat înăuntru, în peştera de piatră. A luat de 
acolo buzduganul, care-i zdrobise uriaşului rarunchii, şi a ieşit cu el afară. 

Cînd l-a văzut Buteasa pe flăcău ieşind cu buzduganul, cînd s-a simţit 
mai uşurat de suferinţă, l-a învăţat: 

— Află, băiete, că toată puterea lui Lăstuş e într-un ulcior cu apă vie, ce-l 
tine totdeauna lîngă el. Dacă ai să izbutesti să sfarmi ulciorul, dihania se 
va preface într-o stană. $i eu, să ştii ca-ti stau într-ajutor să răpunem pe 
zmei. 

— Bine, uriasule! s-a bucurat Brițeiu, rotind în mînă buzduganul. S-a 
coborît apoi în zbor cu murgul lui, pe ţărmul apei, care curgea la poalele 
cetății, unde făcuseră conac Andrei şi fiii lui de suflet. 

Cu toţi au pornit sfatul, cum să se desfăşoare bătălia. 

Pe cînd se sfătuiau, s-a ridicat deodată pe turla cea de sus a zidurilor 
negre un sul de fum înecăcios. Fumul s-a răsucit, din el s-a ivit chipul lui 
Lăstuş. Acesta a grăit către flăcău cu vocea cea mai mieroasa: 

— Briteiule, dragă Briteiu, de ce vrei tu să fim duşmani? Nu crezi că e 
mai bine să uităm trecutul? Tu să-mi laşi mie pe Drăgana, eu să te umplu 
de avutii! 

— Ehei, mai zmeule, a spus flăcăul, află că dragostea curată nu se 
răscumpără cu aur. Că nu e nici o avutie de pe lume să o poată plăti. Si ce 
mai vorbă lungă. A venit vremea să dai socoteală pentru faptele tale; şi 
orice ar fi pe lume, noi doi ne vom lupta. 

Auzind zmeul răspunsul lui Briţeiu, s-a aplecat de mijloc deasupra 

turlei în care se urcase şi a rostit cu prefăcătorie şi mai mare: 
— Te necăjeşti degeaba, mai Britetu. Dragana îmi va fi mireasă. S-a 
învoit să facem nunta. lar pentru tine-s fete ca frunza şi ca iarba. Nu 
copile sărmane de pădurean ca ea, ci zămislite anume de regi sau împărați. 
Pe oricare vrei pot să ţi-o dau de soție. 

Cum a zis zmeul vorbele acestea, a şi bătut din palme. De peste rîu s-a 
auzit un filfiit; şi a venit în zbor o cotofana. A bătut coțofana din aripi in 
fata lui Britetu; şi s-a schimbat pe loc într-o fată frumoasă, cu părul negru 
corb, ca al Drăganei, cu buze umede şi pirguite, şi braţe moi şi albe, 
invesmintata în haină de mătase viorie împodobită toată-n nestemate. 

— De vrei, pot ca să-ţi fiu mireasă! a rostit fata cu glas îmbietor. 

Briteiu a sovait o clipă privind la frumuseţea fetei şi zmeul hohotind, 1- 
a strigat ragusit: 

— Aşa este că şovăi? Aşa-i că e frumoasă? Ei, ia-o tu pe asta, şi lasă-mi 
pe Drăgana. Astfel vom avea pace. 

Atita că flăcăul s-a scuturat pe dată de tulburarea ce-1- cuprinsese şi a 
răspuns: 

— Ia-ţi, Lăstuş, coțofana! Nu pentru ea am venit pînă aicea, să fac război 
cu tine. Mai bine hai, grăbeşte-te la luptă! 

Cum a rostit aşa Briţeiu, a ridicat mîinile in sus fata cu părul negru. S-a 
făcut iară cotofana şi-a zburat peste rîu. 

S-a schimbat zmeul la obraz de ciudă, dar iute a bătut din nou în palme. 
Şi-n locul cotofanei s-a ivit pe dată o altă pasăre - o fisă. A dat şi ea din 
aripi, şi s-a schimbat în fata lui Briteiu într-o fată cu 

părul ca arama, ochii ademenitori şi straie lungi din catifele roşu. A 
zambit fata cu dorinţă spre Briţeiu şi l-a chemat la pieptu-i, ce se zbătea 
sub altita bogată, cusută cu rubine. 

A izgonit-o Briteiu şi pe aceasta, zicînd: 

— Mie nu-mi trebuie altă fată afară de Drăgana!... 

Zmeul şi-a strimbat tare chipul său cel schilav; dar a bătut pentru a treia 
oară din palme. Şi-n locul fisei s-a ivit o brumăriţă, o pasăre micuță, 
cenusie. Si brumarita a fiifiit uşor din aripi şi s-a făcut o lată cu părul ca 
de aur, în vesmint feciorelnic, cu ochii plecaţi în jos, ce-a soptit cu sfială: 
— Eu sînt copila care-ţi trebuieste. 

— Sie bogată cum nu-i alta în lume, a mai clantanit zmeul. 

— Pieriti! Pieriti, înşelătoare! s-a miniat Briteiu. Voi vreţi să îndepărtați 
de mine pe Dragana, dar mie numai ea mi-e dragă. Pieriti! Iar tu, Lăstuş, 
găteşte-te că începem lupta. 

A zis astfel Briteiu; şi a pierit brumarita. Zmeul s-a închis în turlă; de- 
acolo a racnit: 

— Trei fete mindre, ca trei zine, ţi-am îmbiat, Briteiu. S-alegi din ele una. 
Şi să-mi laşi mie pe Dragana. 

— Bine ai facut, Briteiu, că n-ai ales nici una, a spus atunci Andrei. Toate 
trei fete au fost de fapt doar una: zmeoaica Tarita, sora lui Lastus. Numai 
că a venit mereu sub alte infatisari. Şi ea poftea să-l încuscrească pe Sorin 
prin tine, cu Lastus, să-l scape de pedeapsa ce-l aşteaptă! 

— N-ar vrut să te supui voinţei mele, a mai urlat o data din cetate vocea 
învrăjbită a lui Lăstuş. Aşa ai fi scăpat de ura mea. Să ştii că steaua pe 
care o ai în frunte nu te mai poate ocroti. Am ţesut vrăji, ce-o fac 
neputincioasă. Tot nu te învoieşti să pleci pe-aci încolo şi să-mi laşi mie 
pe Drăgana? 

— Nu, zmeule, a spus feciorul. Nu voi pleca de-aicea decît după ce te-oi 
zdrobi. Si orice-ar fi să fie, de-o trebui să mor, tot voi lupta cu tine! 

A zis aşa Briteiu şi a dat semn de luptă. 

Andrei cu fiii săi au pregătit cele trei vidme şi s-au suit pe ele, tinind 
friiele in mina: batrinul pe balaur, Paltiş pe iapa cea sălbatecă, Gruieş pe 
cerbul cel cu coame şi copite de oțel. 

— Buteasa, tu ne stai intr-ajutor? Iti tii cuvîntul? l-a întrebat încă o dată 
Briteiu pe uriaş. 

De sus din slăvi, Sorin sta şi el gata ca să-şi ajute fiul. Auzind 
întrebarea lui Briţeiu, a încordat o dată arcul, lăsînd să-i fulgere o săgeată 
fermecată în inima de piatră a lui Buteasa. 

Săgeata a încins tot trupul rece al uriaşului de piatră; i-a dat putere să 
mai lupte; şi el a glasuit: 

— Sint gata, voinice, să lupt acum şi eu, să îmi răzbun robia în care m-am 
aflat atîta timp la zmeu! 

— Uriaşule! a tunat zmeul din cetate. Dacă ai să ţii cu mine, am să te 
vindec, şi-am să te las să pleci prin lume liber. 

— Nu, zmeule, a răspuns Buteasa, nu-mi trebuie mila ta şi nici nu cred 
cuvintele-ti viclene. Mai bine vreau să ma razbun! 

— Îţi mulţumesc, uriaşule! s-a înveselit Briteiu. Fii dară gata! Si tu, 
Andrei! Pornim! 

Şi-a început bătălia... 

Nemaivăzută şi nemaiauzita lupta!... % 

Se spune că întreaga lume a stat atunci pe loc, ca să asculte bătălia 
aşteptată de oameni de vreme îndelungată. Nici rîul n-a mai curs, nici 
frunzele n-au mai şoptit, nici gîzele n-au mai zburat. Pe cer s-au oprit norii 
din mers. Vîntul n-a mai bătut. 

Si toți, şi toate au rămas asa, fără suflare, asteptind să vadă: cine va 
birui? Cei buni, Britetu, cu Andrei şi fiii lui, ajutați de Sorin? Sau răii: 
Lăstuş cu zmeii săi? 

Fierseseră, se povesteşte, zmeii, în cazane mari de fier, în clocot, plumb 
şi smoală. Le-au şi vrăjit aşa ca steaua pe care o purta Briteiu să nu-i mai 
poată feri trupul. Să-l poată arde pînă la os cu plumbul şi cu smoala 
clocotită. 

Şi-au început să zvirle cazanele incinse de acolo din turle. 

Numai că împăratul Sorin veghea... 

Privise în piatra inelului pe care-l avea în deget şi văzuse pe zmei cînd 
făceau vrăji peste cazanele în clocot. 

A luat atunci săgeți din cucură. Şi-a tintit cu una în steaua ce-o avea pe 
frunte Briţeiu, dîndu-i putere nouă să se împotrivească vrăjii şi să-i 
ferească trupul de arsuri. 

A mai tras trei săgeți către Andrei şi fiii săi de suflet. Sagetile 
împăratului Sorin n-au făcut nici un rău celor trei oameni; ba, dimpotrivă, 
le-au mai dat tărie în braţe şi putere, ca smoala şi plumbul clocotite, care 
curgeau de sus, să nu se lipească de ei, să nu-i primejduiască. 

Briteiu, dirz, s-a repezit atunci spre temeliile cetăţii, dînd cu putere în 
zidurile negre cu buzduganul. 

De cite ori a dat Briteiu, de-atitea ori s-a clătinat cetatea c-un bubuit, de 
parcă se răsturna întreg pămîntul. 

Şi-n vremea asta, Andrei a împins cu jordia de aramă balaurul pe care-l 
călărea. Balaurul a şi pornit să sufle viscol pe nări, ca-n vremea lui Troian 
cel crunt, lovind cu vuiet mare în zidurile negre. 

Cei doi flăcăi, Paltiş şi Gruieş, au năvălit asemeni cu ploaia cea 
sălbatică şi trăsnetul peste cetate. De sus, au început să cadă peste turle 
bolovani grei de stîncă, pe care-i azviriea Buteasa. 

Au hăulit atuncea din străfundul lor toţi munţii. Riul se revărsase peste 
tarmuri, iar jos, la poalele cetăţii, pămîntul a început să se topeasca şi-apoi 
să fiarbă, de atîta plumb şi smoală azvirlita de zmei din turlele cetăţii. 

Si lupta a urmat întreaga ziuă, pina ce stele s-au aprins pe cer, să 
lumineze calea reginei nopţii, Luna, venită într-un rădvan de argint, ca să 
privească înfricoşătoarea bătălie. 

De-atita infierbintare - pentru că zmeii clocoteau necontenit smoala şi 
plumbul în cazane - cetatea se făcuse roşie ca focul şi strălucea ca un 
rubin în noapte. 

Oho! Ce zile şi ce nopţi au fost acelea! A mai trecut o zi şi încă o 
noapte. S-au mai scurs alte nopți şi alte zile, în totul şapte. 

Şi-n acest timp, în smoala şi în plumbul care curgeau de sus, au pierit 
toate vietatile, pînă departe-n Jur. Au pierit fiare. Şi-au dat sfârşitul peştii 
în apa unde se scursese mizga aceea otrăvită. S-au prăpădit gîngănule in 
miasmele fierbinţi, ce se inaltau acolo pretutindeni, S-a pirjolit pădurea şi 
buruienile... N-a rămas nici o floare. 

Numai Britetu şi cei trei soţi ai sai de luptă n-au îndurat nimica. 
Sagetile acelea fermecate, tintite de Sorin, i-au otelit la trupuri şi i-au ferit 
de orişice primejdii, de orişice urgie. Dar în schimb ei au tot lovit cu şi 
mai multă putere în cetate. 

Aşa loveau, că zidurile au început de la o vreme să se sfarme. Cădeau 
bucăţi ca nucile la vale. Au început să cadă, să se surpe zidurile negre! 

Si s-au farimitat mai mult sub bolovanii lui Buteasa. 

Biharia întreagă s-a zguduit în focul cela mare al bătăliei! 

Şi-n depărtări, pe munţi, şi pe păşuni, şi în păduri, bouarii, pădurenii, 
au lăsat tulnice şi buciume de-o parte, femeile au uitat 

copiii fără hrană lîngă vetre, orişice lucru şi cuvînt a încetat. Și toţi au stat 
s-asculte zgomotul năpraznic al luptei dintre oameni şi zmei, gindind cu 
îngrijorare în cugetele lor: «Oare se va sfirsi acum domnia şi puterea cea 
rea a zmeilor peste Biharia? Sau ei vor birui şi vom rămîne în stăpînirea 
lor pe veci?» 

Si fiecare ar fi dorit să se grăbească către viitoarea bătăliei, să vină într- 
ajutorul lui Briţeiu, dar nimeni nu putea să se apropie de locurile aprinse 
şi mistuite de acele şuvoaie clocotite, ce le zvirleau fără de contenire 
zmeii pe pămînt. 

Numai că iată, în ceasurile acelea de cumpănă şi grijă, deodată a 
răsunat peste Biharia un urlet ce-a umplut de înfiorare pe fiecare om. 

Ce s-a întîmplat? 

S-a întîmplat că-n toiul bătăliei, Briteiu, tot lovind cu buzduganul acela 
de nouă sute de ocale, a izbutit deodată să facă o spărtură în zidurile negre 
ale cetăţii. 

Cînd zmeii au văzut spărtura şi buzduganul lui Briţeiu lovind mai cu 
minie, ca să lărgească locul, au aruncat cazanele într-o parte şi-au strigat 
lui Lăstuş, cuprinsi pînă-n calciie de spaimă: 

— De-acum, stăpîne, încetăm lupta, feciorul lui Sorin a pătruns în cetate. 

Fără să mai aştepte răspunsul lui Lăstuş s-au prins cu ghearele unul de 
celălalt şi au sărit cu toţii, tipind şi făcînd larma, pe pămînt. 

Buteasa i-a văzut cînd au sărit şi a căutat în pripă un bolovan mai mare, 
să-i zdrobească; dar n-a găsit. Plin de minie, a ridicat bratele-n sus şi şi-a 
smuls capul său greu de piatră de pe umeri. ȘI, ridicindu-si in sus capul, l- 
a zvirlit pe urma zmeilor să-i nimicească. 

Atita că Buteasa era batrin şi istovit de framintarile acelor zile, de rana 
ce-o avea in măruntaie şi n-a tintit destul de bine. Capul i s-a sfarimat fără 
folos în rîul ce curgea pe-alături şi unda lui a dus la vale bolovani. 

Trupul de piatră al uriaşului s-a preschimbat în munte ca toţi munții, 
avînd pe culmea lui adincitura de unde a smuls bătrînul capul acela mare, 
greu, cu păr de ferige şi brusturi, cu barbă verde de licheni. 

Numai că zmeii, infricosati, s-au repezit în partea cealaltă, pe un munte 
ce se înălța acolo, chiar în fata lui Buteasa. $i înghiontindu-se unul în 
celălalt, doborînd în drum brazii, au şi pornit la goană. 

Dar înainte de a ajunge pe virful muntelui, s-a avîntat pe urma lor şi 
Gruieş, călare pe cerbul cel cu coarne şi copite de oțel. 

Cerbul a pătruns repede între zmei. Şi trăznetele cu care lovea cerbul, 
din coarne şi copite, trăznete verzi, ucigătoare, loveau cumplit pe zmei. 
Fiecare trăznet dobora un zmeu şi-l prefăcea într-o viperă lucioasă, 
neagră, ce luneca şi se-ascundea sub bolovani. 

Nici un zmeu n-a scăpat. Doar Gruieş, călărind pe cerb, a mai ajuns 
pina în vîrful muntelui şi, de-acolo, a strigat spre tatăl său, Andrei, 
vestindu-l că i-a doborit pe toți. 

Cît Gruieş nimicea pe zmei, Briteiu a tot lovit în ziduri. A tot lărgit 
spărtura ce-o făcuse. A pătruns în cetate călare pe murgul său. A dat 
năvală-n sus pe scări! A ajuns pînă-n turlă. $i sus, pe ziduri, iată-l pe 
Lastus, înfricoşat siuncercind să fugă. 

În dinţi zmeul tinea lănţugul de care era prins piciorul porumbitei. 
Ulciorul cel cu apă vie, în care îşi avea toată puterea, era în mîna stingă. 
Şi-n mina dreaptă tinea strinsa o făclie, armă de zmeu, mai tare ca o spadă 
sau ca un buzdugan. Cu acea făclie Lastus putea să pirjoleasca întreaga 
lume. 

Tocmai îşi întinsese zmeul aripi şi se urca în văzduh. 

Briteiu a dat pinteni şi a pornit cu calul după zmeu. Îndată l-a ajuns; şi 
l-a prins de-o aripă. Si amindoi au început să lupte, in timp ce viscolul 
sufla, ploaia sălbatică bătea şi trăznetul cădea de pretutindeni. 

Zmeul s-a întors, a lovit pe Briţeiu cu făclia ce o tinea în mina. Pe nări 
a început să sufle arsita. Si pulberi otrăvite a azvirlit din gură. 

Zadarnic a încercat acestea toate zmeul. Briţeiu a rămas neatins. Făclia 
luneca pe lîngă trupul flacaului, iar pulberile otrăvite şi arsita îl ocoleau. 

Vazind Lăstuş că nu-l poate răpune pe Briteiu, a vrut din nou să fugă şi 
să scape; să se piardă în lume, luîndu-şi cu sine numai pe Drăgana, 
schimbată-n porumbita. 

Scrisnind din colti, răgind cu inversunare, a lăsat dară lupta la o parte 
şi-a filfiit puternic din aripi; a pornit iar să zboare. 

Dar murgul fermecat al lui Briteiu l-a şi ajuns îndată de pe urmă. 
Flăcăul l-a izbit din zbor cu buzduganul. Si lupta a început din nou... mai 
tare... Tot mai tare... S-au coborit, lovindu-se unul pe altul, pe-o culme 
înverzită, învecinată cu cetatea. Aicea lupta a urmat mai indirjita. S-au 
luptat zile, nopţi - cine mai ştie cît s-or fi luptat. 

Pina ce, dintr-o dată, l-a lovit flăcăul pe zmeu cu buzduganul atîta de 
puternic, că zmeul a căzut de-a berbeleacul de pe culme, pînă la zidurile 
sale negre, de unde-si luase zborul. Şi, sub greutatea loviturii, ulciorul cel 
cu apă vie, unde-şi tinea ascunsă el puterea, i s-a spart, făclia i s-a stins. 
Zmeul s-a prefăcut îndată în stană de piatră la poalele cetăţii. Acolo a 
rămas pentru vecie. 

În locul unde s-a sfarimat ulciorul a izvorit o apă, s-a prăvălit la vale, 
schimbindu-si cursul pe la mijloc, aidoma unei mori, căzînd apoi cu vuiet 
într-o prăpastie adinca, vrind parcă să înghită, să macine sub apă şi stana 
inchircita a zmeului Lastus. 

Si-apoi cînd zmeul a pierit, Briteiu a văzut cum vine in zbor o 
porumbita deasupra morii acesteia de piatră şi de apă - a morii zmeilor. 
Era o porumbita ce scăpase dintr-un lantug ce îl tinuse zmeu-n gheară. Şi 
ea s-a pogorit în fata lui Briţeiu. Cînd a ajuns chiar lîngă el, a mai bătut o 
dată din aripi şi s-a ivit în locul ei Drăgana. 

Briteiu a luat-o în braţe pe copila care-i era dragă şi pentru care se 
luptase pe viata şi pe moarte cu toţi zmeii. 

Iară copila s-a strîns cu dragoste la pieptul flăcăului viteaz... 

A mulţumit după aceea Briteiu lui Andrei şi celor doi feciori ai săi, 
pentru ajutorul ce i-au dat. Şi după ce a luat cu sine - tot după sfatul 
batrinului Andrei - un solz de peşte fermecat, aflat într-o ureche a stanei, 
Briţeiu a pornit pe murg, cu draga lui, spre muntele Aleul, spre casa 
părintească din pădure. Si cît s-au bucurat bătrînii, cînd au văzut copila ce 
o credeau moartă. 

Si ei, Briţeiu şi Dragana, au hotărît să şi pornească nunta... 

S-a plecat dară voinicul cuviincios înaintea părinților copilei. Si le-a 
cerut-o soata pe Dragana. Fi l-au imbrdatisat. I-au binecuvin- tat pe 
amindoi şi le-au urat să fie de-a pururi fericiţi. 

Atunci Briteiu şi-a amintit de solzul cel de peste, pe care îl scosese din 
urechea dreaptă a stanei lui Lăstuş. A suflat peste solz - precum aflase 
taina mireasa sa, în timpul cit stătuse în cetate. $i, ca prin farmec, s-au ivit 
acolo pe muntele Aleul palatele de aur bătute în pietre scumpe ce le 
avusese zmeul, grădinile întinse, dezmierdate, pline de flori şi păsări rare, 
cu alei prunduite numai în nestemate. Si prin palate au început din nou să 
robotească slujitorii aceia pe care îi avusese zmeul. 

Voinicul s-a îndreptat către palate, tinind pe draga lui de mina şi-a 
slobozit pe toţi copiii de munteni, ce-i avusese zmeul în robie. 


64 


Apoi a început, cum se înţelege, 
nunta!... 

La nuntă au venit însuşi maretul Sorin, 
apoi batrinul Andrei şi fiii săi de suflet şi 
toți bouarii, toți pfldurenii din Biharia - 
că avusese zmeul bucate şi băuturi, cît nu 
se pomeneşte, acolo, în beciurile 
palatului de aur. 

Şi-au petrecut... Şi-au jucat... Si 
fluiere-au cîntat... Şi cetere, şi buciume- 
au sunat cu veselie, nu numai pe Aleul, ci 
pînă-n depărtare pe munții Gruies, 
Buteasa şi Britetu, prin locuri unde se 
dăduse bătălia, în preajma morii zmeilor. 

Ba încă, după obiceiul muntenesc, au 
venit înaintea mirelui toți ceteraşii, legați 
cu chischineie, năframe albe, după git. Şi 
unul dintre ei, în timp ce strunele îl 
inginau, a zis cu glasul subtirel, prefacin- 
du-se, în hazul tuturor, că-i fată: 

Spune-mi, Briteiu curat, 

În ce ape te-ai scăldat, 

de eşti falnic şi viteaz, 

şi dezmierdat la obraz? 
Alt ceteraş i-a şi răspuns deîndată cu glas 
gros de voinic: 

Spun, Drăgano, adevărat... 

Apa-n care m-am scăldat, 

este dorul - ştii tu bine... 

Cine-l simte, să suspine, 

să vina-n braţe la mine... 

Mesenii au hohotit; dar ceteraşul cel de-al doilea a mai spus: 
Zi, Dragano,-i rindul tau, 
tu-n ce apă, in ce tău, 
te-ai scăldat, te-ai îmbăiat, 
de ţi-e trupul mlădios 
şi ţi-e chipu-asa frumos? 


Iar ceterasul cel dintii a răspuns subtirel: 
Spun, Briteiu, adevărat, 
Apa-n care m-am scăldat, 
E dragostea pentru tine... 
Cine-o ştie, să suspine 
Și să mă cuprinda-n braţă, 
Să mă ţie-aşa o viaţă... 


Apoi, în veselia tuturor, ceteraşii au dat cu toţii laolaltă glas, zicînd: 


Dragostea-i ca mierea dulce, 

de ce-o gusti, nu te-ai mai duce... 
Miere dulce-i dragostea, 

dac-o gusti, ai tot gusta. 


După vorbele acestea s-a întețit jocul şi veselia, in timp ce alt cintaret, 


cel mai ghiduş dintre toţi, a mai grăit astfel: 
La nuntă de-asta venim, 
să petrecem, să glumim, 
ca şi eu la casa mea, 
am ce bea şi ce minca, 
da’ nu-mi vine-a si juca... 
Haide dară să cintam, 
să cintam şi să jucăm, 
pe miri să înconjurăm, 
şi-un trai bun să le uram!... 


Aşa au tot nuntit şi s-au veselit, şapte zile şi şapte nopţi, in cea de-a 
şaptea zi, s-au adunat bouarii şi pădurenii la poalele pridvorului de aur, în 


care se aflau mirii şi unul dintre ei a spus: 


66 


— Voinice Briteiu, tu eşti acela care-ai scăpat prin vrednicia ta pămîntul 
strămoşesc de sub urgia zmeilor... Si tu ne-ai scos de sub călciiul lor 
afurisit. Tie ti se cuvine dară să ne ocirmuiesti şi să ne aperi de alte rele ce 
s-or ivi în viitor. $i cum Biharia nu a avut, nici nu are împărat, noi te-am 
ruga să ne fii tu!... 

— Trăiască împăratul Briteiu! au răsunat glasurile voioase ale muntenilor. 

Si fiul lui Sorin nu s-a putut împotrivi, că era lumea plină pe-atunci pe 
toate tarimurile de vidme, şerpi, balauri, zmei şi alte fiare... Vremuri grele 
puteau oricind să se întoarcă. Şi-au vrut muntenii să aibă în fruntea lor un 
braţ viteaz, un os din osul luminatului Sorin. 

Astfel s-a invoit Britetu să fie împărat. Şi-a cirmuit el vreme 
îndelungată, alături de Drăgana lui, cu înţelepciune şi cu vitejie, luptînd şi 
înfrîngînd pe toți duşmanii, căutînd să facă uitaţi toţi anii aceia intunecati, 
cînd stăpînea Lăstuş peste Biharia. 

Numai că armele acelor cumplite întîmplări din vremea lui Lastus tot 
au rămas: ruinele cetăţii celei negre, stînci aspre, colturoase, strajuite de 
brazi drepţi şi intunecati, asemuindu-se cu o moară părăsită, plină de 
vipere lucioase, înveninate. 

Mai jos de moara «dracilor de zmei», cum le spuneau odinioară 
muntenii, involburat şi înspumat, trece un rîu. Pe ţărmul său era copila, 
cînd a văzut-o întîia oară Briteiu şi cînd cu frumusetea-i l-a vrăjit. In 
amintirea fetei, rîul a fost numit Drăganul. 

Si încă se mai zice că oarecine de se aşază pe mal, la ceasul cînd în 
unde ard stelele din cer, el poate să audă cum apa şopoteşte legenda cea 
străveche uşor, fără sfîrşit... 

Ghialumer 


al este un loc anume în Biharia, nu prea departe de muntele 


Băița, pădurosul, unde se află o cascadă. Şi apa din cascadă are, pe cit se 
spune, o vrajă. Din ea parcă se aude un glas, şoptind înfierbîntate stihuri 
de dragoste. 

Odinioară, precum se povesteşte în legendă, apa aceasta, cascada 
Ghialumer, nici nu se pomenea. Necum să stihuiască! 

Aci, cum se mai ştie din bătrîni, a fost odată numai un castel fălos şi 
plin de bogăţie. Castelul unui crai, pe nume Maties. 

Si craiul Mătieş avea o împărăție pe cine ştie unde! Dar, obosit de 
lupte, sătul şi de domnie, craiul se hotarise să lase scaunul unui fecior mai 
mare şi el să se odihnească aicea la castelul pe care-l avea în munte. 

Vroise Mătieş ca să-şi petreacă restul de zile ce mai avea, fără de nici o 
grijă, numai în veselie. 

A dat poruncă dară să i se încarce avutia în lăzi încăpătoare de aramă, 
bine ferecate. Şi lăzile le-a pus în care trase de boi vinjosi de munte. 

Si au pornit spre noile sălaşuri. Atita avutie avea cu el, atîta aur, scule 
şi pietre preţioase, atitia bani, tot ce strinsese craiul în lunga lui domnie, 
că se plecau în jos de-atita greutate carele şi-abia se mai tirau pe drumuri 
de pădure. 

În frunte mergea craiul, călare pe-un cal roib, purtînd la şold o spadă ce 
înspăimîntase lumea.în urma sa veneau într-o caleaşcă mare, zmerite şi 
supuse, soția şi o copilă, Ileana. 

Si după ei urmau: Amira, tovarăşa de joacă a Ilenu, şi tatăl său, 
Gomora, acela care ştia să afle tilc în stele, putea citi în lună, cunoştea şi 
zodiacul, putea să afle de vin vremuri mai rele sau mai bune, de e război 
sau pace... Dar cite nu ştia? El însuşi sfătuise pe craiul Mătieş sa 
părăsească scaunul şi să-şi afle odihnă aicea la castel. 

Si craiul ascultase, pentru că sfetnic bun i-era Gomora. De accea-l şi 
tinea mereu în preajmă şi vorba sa o pretuia întotdeauna. 

Si copilei craiului, Ilenei, îi era dragă Amira. Crescusera de-alt- minteri 
împreună. Şi laolaltă le fusese jocul. 

Si cînd mergea copila de crai la vreo plimbare, cînd tesea horbote şi 
pînză, cînd se gătea, cînd învăţa să dantuiasca, mereu era alături şi Amira. 
De mici se deprinseseră să-şi spună orice taine. Şi una dintre ele cînd 
plîngea, cealaltă sigur lacrima şi dinsa, la fel cînd ridea una, ridea fara 
îndoială şi cealaltă. 

Si-acum, dacă se aşezase craiul aci în munte la castel, copila lui 
Gomora primise o încăpere, lîngă odăile ce le avea Ileana, aşa ineit 
întreaga zi puteau să fie împreună. 

Iar craiul, după ce virise comorile în beciuri, se apucase de petreceri 

Strinsese lîngă el, ca să-l desfete, pe cei care ştiau s-alcătuiască stihuri, 
povestitori şi cintareti din cetere şi surle, pitici, dantuitoare şi măscărici. 
Stăteau cu toţii pe treptele înalte de marmură ale castelului şi craiul, după 
bună voia sa, le poruncea ca să-l înveselească fiecare, pe rînd. 

Dacă se plictisea, pleca la vinatoare de cerbi sau de mistreți, prin văile 
albastre ale munţilor. $i alteori se desfata, plimbindu-se numai prin sihlele 
înverzite şi pline de mirezme. 

Aşa-şi trecea acum viaţa Mătieş, cu fală, plin de mulţumire şi niciodată 
prea sătul de veselie. 

În vremea asta, Ileana şi fata lui Gomora zburdau pe aleile umbroase 
din parc sau prin cămări, cîntau şi se jucau. Fugeau vuind pe trepte, se 
alungau pe săli, făcînd pe «baba oarba». Şi-apoi, copile alintate cum erau, 
făceau atîtea pozne, că se speriase o lume întreagă acolo la castel. Că se 
urcau în turle, şi uneori furau cîte o lance de la vreun ostaş, pe cînd 
dormea în strajă; se coborau după aceea sub bolțile castelului, acolo unde 
sta Gomora în fum, vrăjind mereu, şi-i răsturnau clondirele de sucuri şi 
unsori. lar alteori... Cite nu mai făceau?... Dadeau totul de-a valma mereu 
cu jocul lor! 

Si vremea trecea iute. Trecea... Veniseră copile micute la castel Ileana 
ŞI Amira, şi-acum erau crescute. Abia încăpeau în rochii. $i rochiile pe ele 
luau rotunjimi de flori. Ca merele-n grădină, aşa se pirguiau. Nu mai 
fugeau pe trepte şi nu mai necăjeau străjerii cei din turlă; ci în cămări 
stăteau, cu ţesături în mînă şi îşi vorbeau în şoapte. 

Ba chiar, de la un timp, Amira se cam schimba, nu era ca înainte. Tesea 
ceva, cînta... Deodată, fără vreo pricină, se înroşea la fata. Sau îi venea sa 
joace. Cinta iară, tăcea... Pleca apoi în grabă. Din nou se întorcea, parcă 
vroia să-i spună ceva Ilenei şi nu-ndrăznea. 

— Ce-ai tu, Amira fată? a întrebat-o Ileana într-o zi. Nu mai esti tu 
aceeaşi, nu eşti ca altădată. Ti s-a-ntîmplat ceva? 

Amira s-a împurpurat la faţă mai rău. Era gata să spună. Si a tăcut din 
nou. Dar prietena, Ileana, s-a tot rugat de ea şi a stăruit: 

— Ce e? Ce s-a-ntimplat? Ai uitat oare că-mi esti ca şi o sora şi trebuie 
să-mi spui orişice ai pe suflet? 

Pînă la urmă, Amira s-a înduplecat şi, punînd palme reci pe obrajii 
aprinşi ca jarul, a început să îşi mărturisească taina: 

— Iubesc, iubesc pe un tînăr, Ileana! 

— Cine-i? a vrut să ştie fata de crai, cuprinsă de uimire. De-aici e? Vreun 
curtean? $i e bogat, frumos? 

— Nu, nu-l curtean... Dar e frumos, cum nu-i nici un curtean, s-a 
înflăcărat Amira. E-nalt, tras prin inel, cu ochi ce te-nfioară. Si-are un 
glas, Ileana, ce-n inima-ti pătrunde. Stihuri cînd glasuieste, parca-i un 
vrăjitor. Si-ti vine atuncea să pleci cu el oriunde, orice-ar fi să se-ntimple, 
nimica nu-ţi mai pasa. 

— Şi tatăl tău, Gomora, el ce spune? Vrea ca să-l ai de sot? 

— Nu. Nici nu vrea s-audă. Zice că Ghialumer, aşa precum se cheamă, 
este necredincios. Că el rosteşte stihuri, pe fete le vrajeste cu vorbe 
mincinoase, că lui totuna-i sînt, ori ochi albaştri, negri sau verzi. La fete, 
deopotrivă el inima le fringe. Pe urmă, după ce ele îl îndrăgesc, le lasă 
plingiqd cu amărăciune. Se duce. Minte pe-alta!... 

— Şi-aşa e? De-i astfel, e cam rau. 

— Nu... Nu-i aşa! a zis gata de ceartă, orbită de iubire, Amira. Chiar el m- 
a încredinţat că nu este nimic adevărat din tot ce spune tata... 

A ascultat Ileana tot ce-a grait Amira: cum Ghialumer, o dată în parc, a 
aşteptat-o şi stihuri i-a şoptit cu dulce glas, molatic. I-a jurat apoi că-i va 
rămîne de-a pururi credincios şi dacă vreodată îşi va călca cuvîntul - el 
singur se blestemă să se preschimbe-n apă şi să se piardă-n lume... 

— În apă să se schimbe, de-şi va călca cuvîntul şi n-o fi credincios? E tare 
Jurământul! a spus încet Ileana. 

— ÎI tare şi îl cred! a mai rostit Amira. Şi-mi voi urma iubitul... 

Şi a plecat Amira, urmînd pe Ghialumer sus, colo între codri, 
pe muntele Băița, unde stihuitorul avea coliba lui. S-a dus fără nasi mai 
asculte tatăl, ce-i prezisese multe nenorociri, de o să-i culce sfatul. 

A făcut apoi Gomora şi vrăji, ca să-şi întoarcă fata acasă. Ce n-a făcut? 
Dar vrajile, se ştie, nu au putere de este dragoste curată... Şi dragostea 
Amirei era mult mai curată decît cerul albastru; şi vrăjile au rămas 
neputincioase. Se povesteşte că era nespus de fericită Amira, pe-acea 
vreme. Credea că toată lumea e a ei; că ei ii cîntă munţii în zvon de 
păsărele; că stelele şi noaptea sînt pentru ca făcute! Iar Ghialumer rostea, 
acolo în coliba plină de flori de munte, aduse de Amira, stihuri fara 
pereche... 

Un timp a tot rostit. Apoi stihuitorul a glăsuit mai rar. Mai rar a stat 
acolo în colibă. A tot plecat. S-a dus pe la castel. 

Si craiul, aflînd fapta Amirei, hotarise că ea e vinovată şi nu mai are 
voie să vadă pe Ileana; şi nici măcar să-i calce piciorul la castel. 

A venit Ghialumer la ospetele mari ce le da Mătieş şi-acolo stihuia... 
Privea dantuitoare ce se roteau in juru-i. El însuşi dan- tuia cu mintea 
ametita de vinuri. Şi cînd îl întrebau curtenii despre Amira, le răspundea 
că nu-i mai este dragă... Şi despre juraminte, zicea că sînt cuvinte ce nu se 
pot păstra! 

Şi-a mai trecut o vreme. Nu mult... 

A uitat Ghialumer cu totul de juramintul care-l făcuse Amirei. A 
părăsit-o!... 

Umbla sărmana fată a lui Gomora prin păduri, plingind cu plins de 
moarte; se furişa prin munte ca o sălbăticiune, căuta să îşi ascundă de 
oameni durerea şi ruşinea. 

Si nimeni nu ştia de soarta sărmanei rătăcite. Ba nu, ştia Gomora. Sub 
boltile afumate el tot vrăjea. Fierbea într-o căldare sucuri verzi, otrăvite. 
Şi-n aburii care se ridicau, privea pe fata lui. 

Sărmana lui Amira! 

Si-atunci s-a dus Gomora la craiul Mătieş, pleeindu-si jos genunchii 

pe-o lespede de piatră. 
— Stapine, a zis el, umilit, vin la tine să-ţi cer astăzi dreptate. Viu ca să-l 
osîndeşti pe Ghialumer, ce amăgeşte inimi de fecioare, îşi calcă 
jurămintele făcute si-azvirle-n drum pe acele fete ce I-au crezut. Iti cer 
pentru credinţa care ţi-o port, să-l osindesti la moarte, căci mi-a înşelat 
copila. 

— Pe Ghialumer? s-a minunat mult craiul. Tu ştii, Gomora, cît eşti de 
prețuit aci la curtea noastră. Şi voia ta aş vrea să ti-o-mpli- nesc. Dar el, 
stihuitorul, ne face o fală mare fata de înalții oaspeţi pe care îi primim. 
Stihuri aşa de măiestrite cum face dinsul, nu poate încă nimeni altul a 
ticlui. 

— Vor mai cădea şi alte copile nevinovate prada lui! a zis Gomora. 

A răspuns craiul: 

— Ele sînt vinovate, nu trebuie s-asculte pe un stihuitor despre care 
oricine ştie că amageste fetele fără minte! Si-acum, te du, Gomora, la tine 
acolo sub bolți, vezi de clondire şi de unsori. Auzi? 

A scrisnit vrăjitorul şi-a jurat răzbunare, zicînd în gîndul său: 

— Lui Ghialumer eu singur am să-i plătesc! Dar şi tu, crai nevrednic, ce 
te-am slujit o viaţă şi care pentru fala ce-o ai şi pentru o desfătare nu vrei 
să faci dreptate, curînd ai să dai seamă! 

Şi-n timpul cît Gomora nu mai avea alt gînd, decît să se răzbune, o 
veste începuse să se audă prin munţi. 

Se povestea anume că Ileana, fata lui Mătieş, se pregătea acum să iasă 
în lume, să vadă, să cunoască. Să-şi afle chiar şi-un mire. $i că au fost 
poftiti să vină la ospăț, Briţeiu şi Dragana; alti împărați vestiți din ţări 
îndepărtate. Ba chiar şi mindra Lună. Si s-ar putea să vină şi invilvoratul 
Sorin. 

Fusesera aduse bucate şi băuturi alese; şi pentru acel ospăț, fuseseră 
tocmiti si-alti măscărici decît aceia pe care-i avea la castel craiul. 

Tarafe întregi veneau; apoi şi dintre aceia ce ştiu să zugrăvească sau să 
cioplească-n piatră şi-n lemn chipuri de oameni. 

Vroise Maties ca să rămînă ospatul acesta de pomină, în basme, în 
cîntece, zugrăvit pe pereți şi chiar cioplit în piatră, de se putea. 

În fruntea tuturor pusese însă craiul pe Ghialumer. Îi şi dăduse poruncă 
s-alcătuiască stihuri în cinstea fetii, care ieşea în lume pentru intiia oară. 

Şi-n sinea lui, maretul crai gindea c-o să urmeze după aceea şi nunta c- 
un mire drag, vreun print, sau chiar vreun rege, ce l-o alege fata. 

Chiar şi Ileana aştepta vreun Făt-Frumos, cu pletele de aur, vreun crai 
viteaz, sau rege, sau vreun print, pe care ea îl va indragi... 

Si fata lui Mătieş visa cum vor pleca împreună prin codrul plin de vrajă, 
încolo către zarea încinsă de lumini, în timp ce glas de ictere or să sune 
într-un duios alint, cîntarea cea străveche de nuntă... lar Maties şi soata lui 
vor flutura din drum năframa, mîndu-le noroc şi cale înflorită celor doi 
miri. 

Aşa visa copila lui Mătieş. Dar nu sînt toate în viață aşa cum le visează 
copilele sprintare. 

Si înainte de ospăț, se zice c-a întrebat-o craiul pe fata lui dacă mi are 
vreo dorinţă. El, craiul, vrea să-i împlinească dorinţa pe loc, oricare ar fi... 
— Ba da, am o dorinţă! a zis atunci Ileana, şi-a căzut în genunchi. De 
mult vreau să te rog. Îndură-te de aceea care mi-a fost tovarăşă de joc şi 
las-o să se întoarcă la castel. Noi, cînd eram micute, Amira şi cu mine, aşa 
ne-am înţeles, să mergem împreună la cel dintîi ospăț... 

S-a încruntat rău craiul. 

— Cere-mi orice, a răspuns el, dar numai asta nu... Să vie lîngă tine o fata 
ce şi-a plecat urechea la cele dintîi vorbe şi-apoi s-a dus în lume nebună, 
zvinturata? Sa sada lîngă tine o fată ca Amira? Nu! Niciodată! Nu! 

A lăcrimat Ileana şi s-a rugat mai mult de tatăl său s-o ierte; dar craiul a 
rămas pînă la urmă neclintit. 

A fost Ileana peste măsură de mihnita. Numai că oaspeţii începuseră să 
vină. 

Tarafele cîntau. Se aşterneau mese bogate. 

Fata s-a luat curînd cu griji mărunte. Şi-a şters de lacrimi ochii şi a 
început să uite. Da zor să se gătească pentru petrecere. 

Si iată, a venit seara care fusese hotarita pentru ospăț! La castel sunau 
muzici. În jurul meselor întinse stau craii, regii, prinții şi vitejii, toţi citi 
fuseseră poftiti. lar mai încolo, în picioare, lîngă ziduri, fusese adunată 
întreaga ceată a celor ce erau tocmiti: povestitori, stihuitori, zugravi şi 
cioplitori de chipuri, apoi pitici, dantuitoare, ori din aceia care inghiteau 
săbii, mîncau foc, făceau farmece. 

Făclu fuseseră aprinse; şi-aşa de multe erau, de parcă era ziuă! 

Sute de slujitori grăbeau prin sala cea mare, ducînd bucate sau băuturi. 
Si cetere duioase oftau incetisor. 

Dar, dintr-odată... au început să bată tobe. 

Cobora fata. Venea de mina cu tatăl său, cu craiul Mătieş, pe treptele 
de marmură care duceau de sus spre sala de ospăț. Pasul ei lin abia de- 
atingea covorul de mătase, care fusese asternut pe trepte. Trupul îi unduia 
ca trestia, cînd adie vintul în faptul dimineţii. Horbotele în care era 
invesmintata fosneau. Colanele bogate din nestemate străluceau; şi-n par 
avea garoafe facute de mesteri giuvaeri din pietre de rubine. Avea obrajii 
rumeni şi ochii lăsaţi în jos, putin si de sfială, dar şi pentru că aşa se cade 
unei fete de crai, ce vine pentru prima oară la un ospăț. 

Lăutele au sunat şi glasuri de trimbite s-au risipit în depărtări. 

In fata fetei au ieşit prinții sosiți de pe întreg pămîntul. 

— Ne închinăm, Ileana, tie! au rostit ei, toți într-un glas, şi s-au plecat 
înaintea ei. Aşteptăm umiliti să-ţi cobori ochii către noi şi să-ți alegi pe 
unul cu care să începi dantul! 

Si toți feciorii aceştia de crai, cu spete largi, înalți, cu ochii vifo- roşi, 
viteji fără de margini, ce colindaseră unii întreg pămîntul, luptindu-se cu 
zmei şi căpcăuni, au început să se infatiseze Ilenei. 

Sub bolțile înalte ale sălii bogate de ospăț, în orbitoarea lumină a 
făclulor cu miros de răşină, privirea senină a Ilenei căuta să afle pe acela 
pe care ca-l visase în visele-i de fată. 

În haine încărcate de fireturi, tinind la şolduri săbii lucitoare, toţi prinții 
aşteptau cu fruntile înălțate spre fată. Si fiecare dorea să fie el acela care 
să-i poată prinde mina ei mică, albă şi, după o plecăciune, să înceapă cu ea 
dantul. 

Ileana îşi plimba ochii la unul şi la altul. 

— Dar colo? Cine-i, tată? a întrebat Ileana sfioasă pe tatăl său. Cine e 
oare prinţul ce stă acolo, la o parte, în faţa cetelor de măscărici ? 

A prins întîi să zimbeasca Maties; dar pe urmă a început sa rida. 

— Acela? Nu-i print, fată. E doar stihuitor. Ai să-l auzi pe dată rostind. 
Stihuitor de frunte, ce-i drept. Însă nu-i prinţ! 

— Că n-o fi Ghialumer? El... care... Amira!... s-a îmbujorat de-a binelea 
la chip Ileana. 

— El este]... s-a necajit o leacă Mătieş. Nu-l mai privi. Mai bine vezi de 
prinții care aşteaptă să înceapă dantul! 

— Ei bine, atunci să fie oricare! a zis Ileana, şi-a aruncat un trandafir 
aprins ca focul. Vreau ca să dantuiesc! 

Prinții s-au repezit în clinchete de săbii şi cela care a izbutit să prindă 
trandafirul a fost un tinerel sosit din miazănoapte. 


74 


75 


EI a prins trandafirul, Ileana i-a dat mina şi dantul a început... 

De cînd era pămîntul Bihariei, pămînt, nu se ştia să fi fost încă atîta 
veselie, precum a fost în noaptea aceea. Castelul tot se zguduia şi munţii 
hăulcau. Sunau străvechii codri pînă-n depărtări. Jucau şi fiarele. Pînă şi 
Luna, regina nopţii, ce nu vroise să vină la ospăț, ca să nu rămînă cerul 
prea pustiu, se spune că juca-n rădvanul ei de argint, uitindu-se de sus sa 
vadă ce se petrece acolo la castel. 

Si cînd dantul s-a terminat, au început să joace măscăricii comediile 
lor... Zugravii, cioplitorii de chipuri au început şi ei îndată lucrul, silindu- 
se cu mestesugul lor să prindă pe pinze şi pe ziduri, în lemn, în lut, sau 
chiar în piatră, pe oaspeţii de vază ai craiului. 

S-a făcut apoi linişte deplină şi Ghialumer a început să stihuiască, să 
spună cuvinte măiestrite, aşa cum ticluise el anume pentru fata. 

În mînă avea o liră bătută-n pietre scumpe. Din cînd în cînd suna, 
mîngîind-o pe strune. Sta drept in fata fetei şi stihuia. Era înalt şi zvelt, cu 
o mantie pe umeri, cu părul parfumat, rostind cuvinte calde, cum nu mai 
auzise Ileana niciodată. 

— Frumoasă esti, îi spunea el în stihuri, cum nu mai este chip, nici floare 
îmbălsămată, nici stea în toiul nopţii... Cum nu-i nici vorbă sau cîntec să 
te poată cînta... 

Şi-n viersul său, el a şoptit povestea unui cintaret care îndrăgise o 
copila de crai. $i la început stihul lui a sunat mingiietor, parcă seinteia 
lacul, scaldind în unda lui pe însăşi mindra Lună. Deodată lira 1-a sunat 
străpunsă de un fior. Şi el arăta clocotul ce se intetea în pieptul acelui 
tînăr. lar stihul i-era aspru, parcă venea furtuna şi gemeau greu copacii... 
Și-apoi părea că se pornise furtuna, ce alerga nebuneste, sfarima tot in 
preajmă. 

Ghialumer povestea, cum craiul pedepsise pe cintaretul care indraznise 
să-şi ridice ochii la fata lui. Şi fata s-a măritat c-un altul, c-un prinţ, iar 
cintaretul a rămas singur şi trist. 

A mai sunat o data din liră şi stihul parcă infatisa cum totul se 
linişteşte. Şi-n vălul greu de ceaţă, care urma furtunii, şi-n pulberea 
luminii, rămînea numai jalea. 

Aşa s-a sfîrşit stihul. Toţi citi au stat la masă, cu ochii umeziti, au 
rămas ca de piatră, zdrobiţi şi ei de jale. Au stat, şi-au ascultat cu toţii, dar 
inima Ilenei bătea aşa de tare, mai-mai să-i spargă pieptul, şi două 
turturele se tot zbateau să iasă de sub cămaşă afară. Sta ca vrajita Ileana de 
stihul măiestrit. 

Si Ghialumer, ca păsărarul care a întins multe laturi, ştia că într-unul 
dintre ele i s-a mai prins o pradă, copila cea de crai. 

—  Şi-acum destulă mihnire! a spus în clipa aceea craiul. Frumoase sînt a 
tale stihuri, Ghialumer, măcar că nu-s decît deşarte închipuiri. Cum are să 
indrazneasca un cintaret să se înalțe cu gîndul pînă la o fată de crai? $i noi 
ne-am adunat aci ca să ne veselim. Să înceapă iarăşi dantul! 

— Sa înceapă, au fost destule stihuri, au glăsuit şi prinții. Să înceapă 
veselia! 

Si craiul însuşi şi-a poftit copila la dant... 

A fost după aceea petrecerea mai vie, mai cu zgomot. Vinul a curs cu 
spume în poloboace, şi apoi pe gitleyuri. Bucate, nu mai spun, fripturi de 
cerbi, de păsări; boi întregi se frigeau pe cărbuni. 

Dulciuri, care de care mai bune, erau aduse pe tăvi întinse, şi fructele în 
coşuri erau purtate. 

Și-au petrecut, nu ştiu cit timp, pentru că nimeni n-a vrut să socotească. 

Numai că-n toată vremea asta, Ghialumer nu a privit decît numai la 
fată. Si glasu-i arzător a rostit alte stihuri... 

Si cînd şoptea el stihuri, se opreau orice glasuri. lar struna tremurata a 
lirei, aşa se tinguia, că sta privighetoarea în ram fără să ciripească, nu mai 
curgea nici rîul, nici vintul nu sufla. Parcă împietrise lumea. Şi numai el 
şoptea uşor cuvinte-n stihuri, şi lira lui suna în noaptea fără seamăn. 

Ileana sta pierdută în jiltu-i şi-l privea. Şi nu ştia c-afară la geam venise 
Amira, cu păr zbirlit, cu fusta zdrentuita şi plină de ciulini, intelesese totul 
şi plingea cu hohot, pentru că ea pe Ghialumer tot îl iubea. 

Iar jos, sub bolta-i afumată, Gomora, cu fata lui botita, fierbea şi tot 
fierbea la buruiene. Privea în aburi şi-i vedea: pe crai, pe fata lui, Ileana, 
pe Amira, care sta la geam, pe Ghialumer. Şi-i blestema pe toţi zicînd aşa: 
— Aha! Blestemul meu i-ajunge pe rînd. Întîi vine Amira, care m-a 
părăsit. O vad cum se căieşte. Urmezi tu, Maties, crai prea nedrept. lată, 
Ileana ta l-a îndrăgit pe Ghialumer, amăgitorul, pe care tu nu ai vrut să-l 
pedepseşti. Stihuitorul vine după tine, Mătieş. Blestemul meu o să-l 
ajungă curînd pe Ghialumer! 

Aşa s-a petrecut. 

Ospatul a durat zile şi nopţi. Si cînd s-a ispravit, prinții şi craii s-au suit 
în rădvane, sau pe cai şi au plecat. Tarafurile au tăcut şi mesele s-au strîns. 

Au rămas numai zidurile zugrăvite şi nişte chipuri de piatră sau de 
lemn, care fuseseră cioplite de meşteri la ospăț. 

A mai rămas şi craiul, mîniat că nu putea pricepe, cum din atîta noian 
de oaspeţi, Ileana nu găsise nici unul vrednic să şi-l aleagă sot? Ba 
oarecine dintre sfetnici îi şi şoptise că fata lui privise-n timpul ospatului 
mai mult la Ghialumer. 

— Aşa să fie oare? se tot întreba craiul. Cum? Fata lui? Să indrageasca 
pe-un măscărici care îndrugă stihuri, pe care-l avea în slujbă, pe care doar 
cu-o vorbă putea să-l şi răpună? Nu, nu se poate! 

Si totuşi, în minia lui cea mare, poruncise craiul ca Ghialumer să nu 
mai fie primit de-acum încolo la castel. Şi de-l vor mai vedea cumva că se 
iveşte, să-i zmulga limba, limba cu care stihuieste. Şi lira să i-o 
zdrobească de cel dintii copac. 

Fata de crai aflase vestea. Şi de atunci se închisese în cămară cu ochi 
inlacramati, semn că aşa era, că bănuiala craiului era întemeiată. 

Si tot atuncea se zvonise că Amira venise înaintea lui Gomora, căzuse 
în genunchi şi se rugase s-o ierte. 

— Nu pot! îi răspunsese acesta, fără să întoarcă fruntea spre fata sa. Nu 
pot! M-ai părăsit, fugind fara de minte, au ris toți de Gomora. 

— Atunci, zisese fata, îndură-te de mine şi fă-mă o păsărică. Să pot plînge 
prin ramuri. $i să m-ascund de oameni, să nu mai rida nimeni de fata lui 
Gomora! 

— Asta aşa va fi! spusese vrăjitorul cu glasul ragusit. 

Si cum plecase fata din fata lui, Gomora a făcut semne în aburi, cum 
numai el ştia. Iar fata lui, Amira, s-a preschimbat deodată într-o cinteza 
mică. Cinteza a zburat, s-a pierdut în pădure, ciripind cu durere. 

A mai trecut un timp. Ghialumer n-avea pace. S-a dus deci într-o zi, 
tocmai în munte, sus. $i a cules de acolo floarea reginei, albă. A prins-o 
într-un buchet. Si umbrele înserării cînd, lin, s>-au coborit, învăluind 
castelul într-un adînc mister, cînd Luna, dalba Lună, ieşea încet pe cer şi 
aleile din parc se argintau ca-n vis, Ghialumer a venit. 

Ca fiara cea flaminda, dibaci, 
s-a strecurat in parcul inflorit. 
I-a aruncat buchetul Ilenei pe 
fereastră. A pus mina pe lira. 
Si ea a dat un sunet, un zvon 
aşa de trist, că inima copilei s- 
a strîns. 

Mai palidă ca moartea, fata 
sta nemiscata în patu-i alb ca 
neaua. Doar o făclie micuta-si 
tremura umbrele pe pereţi, 
încolo nici o suflare. Luna se 
ascunsese tăcută după un nor. 
Sopot molcom de frunze abia 
se desluşea; şi-n încăperea 
fetei plutea  îmbătătoare 
mireasma de trandafiri şi crini. 

Stihul lui, ca un murmur 

uşor, îl auzea. El îi jura iubire 
pe viaţă şi îi spunea. 
— Prințesă eşti, Ileană, 
stapinad-mi esti, şi eu rob 
umilit, un biet stihuitor; da-ti 
jur ca nu-i pe lume iubire mai 
presus decit a mea. 

Gomora, jos, sub bolta, sta 
singur şi privea în aburi ce se- 
ntîmpla. Vrăjea fără-n- cetare 
$1 nimeni nu ştia ce punea el la 
cale. Dar vedea tot prin aburi. 
Vazind stihuitorul acolo la 
fereastră, fără să mai aştepte, 
şi-a pus pe cap tichia de 
vrăjitor. A luat în buzunar 


un sip cu sucuri otrăvite, ce-l avea pregătit. Si a fugit degrabă la craiul 
Mătieş. 

— Hai, vină! i-a strigat fără să se aplece, aşa ca de obicei. Vina să-ţi vezi 
copila, cum este amagita de-acel stihuitor, pe care tu n-ai vrut să-l 
osîndeşti cînd te-am rugat. Şi află că Gomora nu iartă pe cei ce nu au mila 
de dinsul si nu-l ascultă... Hai! 

O! Ce s-a temut craiul! A sărit de pe tron, lăsîndu-şi pe speteaza mantia 
aurită şi a fugit s-ajungă pe vrăjitor, care mergea spre parc. S-au pitulat 
acolo în dosul unui trunchi. 

Si iată, sub fereastră sta Ghialumer, vestitul, şi stihuia: 

— Ileană, nu te teme. În braţe te voi lua si amindoi spre tara de visuri vom 
pleca. Hai, vino, nu te teme, Ileana, draga mea! 

Copila venise la fereastră şi-l asculta cu inima racita de spaimă. 

— ŞI tu-mi esti drag, frumos stihuitor, a spus aproape fără glas fata lui 
Maties, dar faimă ai de-amăgitor. Şi nu te cred. Tu i-ai jurat credinţă şi 
Amirei, zicînd că vrei mai bine să te prefaci în apă, decît să nu-ţi păstrezi 
cuvîntul ce i-ai dat. De aceea, iată, juramintul nu ţi-l cred. Te du mai bine, 
Ghialumer! 

— Prinţesă, pentru tine şi-n apă m-aş schimba! a zis amăgitorul. 

Si chiar de-aş fi o apa, în stihuri n-aş cînta decît iubirea noastră. 

Cît Ghialumer a mai grăit şi acest stih, a răcnit Gomora din 
locul unde sta: 

— Aşa? Vrei să te schimbi în apă pentru Ileana? Si vrei să-i stihuiesti tot 
ei pentru vecie? Fie! Pedeapsa ta să-ţi fie ce singur ţi-ai ales!... 

Și a virit Gomora o mina în buzunar. A scos de acolo şipul cu sucul său 
vrăjit. S-a îndreptat degrabă către stihuitor. 

Ghialumer l-a văzut, i-a ieşit înainte, rizind cu nepăsare: 

— Ce vrei, Gomora? Spune! Că nu mă tem de tine; şi nici de vraja ta. Cu 
stihurile mele eu sînt mult mai puternic... 

Şi-a pus mîna pe lira, intorcind încă o dată către Ileana capul. 

Înnebunit de ură, vrăjitorul s-a repezit spre el, cu şipul într-o mînă, gata 
să-l azvirle. Ileana l-a văzut. 

— Fereşte-te, iubite! a strigat ea cu teamă către stihuitor. lată, vine 
Gomora... 

Ghialumer dintr-o dată s-a întors către Gomora. Si s-au cuprins în 
braţe. S-au dat de-a rostogolul. S-au ridicat cu grabă. Şi iar s-au prins în 
luptă. Au căzut între pietre. Şi nu se da nici unul învins. 

Sus plingea o cinteză, ciripea cu durere, zburind încoa şi încolo, 
chemînd în ajutor. 

Ileana, înfricoşată, a mai dat doar un țipăt şi-a căzut la pămînt. 

— Copila! Moare fata! a dat racnet şi craiul, vazind-o pe Ileana cum cade 
aproape moarta. 

Si-atuncea Ghialumer, auzind aste vorbe, a mai slabit strinsoarea. Atit a 
fost de-ajuns, ca iute vrăjitorul să îşi deşarte şipul peste stihuitor. 

Sipul s-a revărsat in gilgiit subțire pe fata, şi pe ochii lui Ghialumer. Şi 
el s-a preschimbat pe loc într-o cascadă. 

În grabă a sărit craiul, şi-a luat în braţe fata, şi-a dus-o la castel. Şi-a 
bolit multă vreme între viata şi moarte Ileana. În fierbinteala ei, în timpul 
bolii, rostea adesea numele aceluia care pierise: Ghialumer. 

Credea c-o pierde craiul. A chemat vraci. Pe cei mai buni din lume. A 
chemat vrăjitori. 

Si toți au îngrijit-o cu leacuri şi unsori. 

Au îngrijit-o astfel, că într-o bună ziuă, fata s-a făcut bine. 

A mai oftat o vreme gîndind la Ghialumer; dar cum se întîmplă adesea, 
în timp, a uitat totul. 

Și-a pus la cale craiul alte ospete. Alţi cintareti şi alti stihuitori au 
proslăvit-o. L-a uitat şi pe Ghialumer. A dantuit c-un print viteaz. El a 
cerut-o de soție. $i împreună au plecat spre un castel, pe care-l avea 
prinţul în asfintitul lumii. 

Pe vrăjitor l-a izgonit îndată Mătieş, să nu-l mai vadă, să nu îşi mai 
aducă aminte de tot necazul pătimit. Si cînd a rămas singur Gomora, 
cuprins de jalea fetei pe care o schimbase în păsărică, s-a aruncat de sus, 
de pe Băița, în prăpăstii. 

Cînd craiul Mătieş s-a stins şi el, castelul s-a părăginit. Comorile ce le 
strînsese le-au risipit nepoţii. Iar zidurile s-au sfarimat încetul cu încetul. 

Nu se mai văd decît cîteva pietre, ce-s înnegrite de anii ce s-au scurs. Si 
lîngă ele sună cascada Ghialumer. 

Necredinciosul tînăr, ce-i pedepsit şi preschimbat în apă de vrăjitor, nu 
are de unde sti că nici stră-strănepoţii celor de pe vremuri nu mai 
viețuiesc. 

El crede că mai este Ileana la fereastră şi îl ascultă. 

Şi tot mai stihuieşte cu gîndul s-o amăgească şi pe ea! 

În serile înstelate, de vii lîngă cascadă, auzi lin glasul apei şi murmurul 
de stihuri. Ce spune, nu înţelegi, dar ştie orişicine că-s stihuri de iubire. 

Si tot de-atunci, se spune, că zboară şi o cinteză cu aripile sure prin 
munte. 

Cinteza-1 fermecată. $i noaptea, cînd se-asteme prin case somn adînc, 
ea vine la ferestre. Priveşte de-s pe-acolo copile mărişoare. $i dacă sînt, 
prin somn le povesteşte legenda cu o fată care a crezut odată în vorbe 
înşelătoare şi a plecat în lume cu un amăgitor. 

Iar în Biharia de-atunci i-o zicătoare: O spun bătrînu la copile: 

— E bine să priceapă fiecare glasul de cinteză... Şi multe-s de înţeles 
dintr-o poveste, cum este aceea despre Ghialumer!... 

Lacul zinelor 


poi se povesteşte că într-o vreme, zinele cele bune ale munţilor au 


hotărît să îşi aleagă un loc anume în Biharia, unde să-şi facă un palat de 
ceturi... 

Aci sa locuiasca! 

Au umblat zinele toată Biharia, şi n-au găsit loc mai frumos decît pe 
valea Iedului, în apropierea muntelui Murgaşul. Aci, într-o poiană, şi-au 
clădit ele un palat de ceturi; şi jos, pe vale, şi-au facut un lac, în care să se 
scalde. 

Si cînd se lăsa seara cu umbre tăinuite, ieseau şi zinele din aşezarea lor 
de ceturi. Se adunau acolo pe poiana înflorită şi dantuiau ori se scăldau în 
lac, pînă ce venea ziua. Atunci se prefaceau în ceturi şi piereau în palat. 

Ce nopți erau acelea! Ce bucurii şi zvon umpleau toată poiana! Veneau 
zinele toate, îşi azvirleau pe iarbă uşoarele lor văluri şi lunecind în apă, se 
jucau, inotind, plutind ca nişte nuferi. 

De sus cernea lumină frunzisul vinetiu pe trupurile albe de zăpadă. Si 
zinele cintau. Sub viersul lor adormea tot în preajmă: prin vizuini, dihănii, 
prin buruieni, gîngănii. Adormea şi pădurea, vintul cel cald al nopții se 
anina în ramuri $i atipea acolo. Sub vraja din poiană şi-n cîntecul duios al 
zinelor nu soptea nici frunzisul, iar florile, cu capul plecat, dormeau și 
ele... 

Oricine ar fi vrut să treacă prin poiană în acest timp nu putea să le vadă 
pe zîne, pentru că adormea. 

Era o pace blîndă şi-un somn odihnitor, sub vraja din poiană şi-n 
cîntecul domol... 

Cînd terminau scăldatul, ieseau rizind din lac, stropindu-se cu apă, îşi 
puneau iară văluri.pe ele şi dantuiau. 

Nici una dintre zine nu era însă aşa de mindra cînd dantuia, precum era 
Alina, regina lor. Cu mijlocel subţire, mlădiu cum este creanga de alun 
cînd bate vintul, Alina dantuia şi se fringea, se legăna încet, nici n-atingea 

pămîntul. $i-apoi era atîta de frumoasă Alina, cum nu se pomenise să mai 
fi fost vreo zina. Pe umerii ca neaua îi cădeau plete lungi, în valuri aurite. 
Si ochii, ochii ei verzi si-adinci străluceau lin, mingiietor ca nişte stele, 
sub tremurarea blinda a genelor. Străluceau ochii Alinei ca stelele care 
răsar cele dintii pe boltă în amurg. 

Si aşa, precum se spune, regina avea drag pe un viteaz, Midvei, feciorul 
împăratului Briteiu. 

El locuia-n castelul său, ca într-un cuib semet de vultur, pe-o margine 
de stîncă, în cel mai înalt vârf al munţilor. În vîrful Cu- curbeta. Şi de aci 
veghea toţi munţii, cît se putea vedea în zare. 

Curînd, curînd, Alina şi Midvei aveau să facă nunta; şi zinele urmau să 
îşi aleagă altă regină în locul ei. Alina, devenind mireasă, se preschimba 
în ființă muritoare. 

Dar pina atuncea, regina zinelor cinta si se gindea numai la dragul e1 
Midvei, ziua şi noaptea, cînd dantuia pe pajiştea inflorita, cînd se scalda in 
lacul cela limpede cum e clestarul, cu braţe ridicate sub cap, cînd se- 
odihnea şi cînd privea spre cerul albastru cu ochi intredeschisi. 

Si mai era regina Alina totodată şi ocrotitoarea vieţuitoarelor pădurii: 
sălbăticiuni de toate felurile, fiare, dihănii mici, gîngănii şi păsări. 

Spre zori, cînd încetau scăldatul şi dantul, o zînă se schimba în ciocirlie 
şi inaltindu-se în văzduh, pornea să cînte şi să vestească vietuitoarele că 
pot să se adune în poiană. Alina bătea uşor cu palma într-un trunchi ce se 
afla acolo lîngă lac. Trunchiul se prefăcea în jilt. Regina se-aşeza şi 
asculta păsul dihănulor ce i se infatisau, le mingiia şi le făcea dreptate. 

Cel mai adesea însă trebuia să certe lupii, ce erau veşnic lacomi şi 
hrapareti. Si mereu dădeau iama prin cuiburi de pădure. Le certa rau Alina 
pe fiare, mîhnindu-se adînc, că sînt atît de crude. 

Astfel îşi treceau vremea Alina şi celelalte zine! 

Ba, uneori, venea pe ţărmul lacului cel verde şi Midvei. Îi dăruise zina 
un inel, pe care flăcăul îl purta totdeauna în deget. $i era prea destul să 
răsucească acel inel în deget, ca în locul lui Midvei să se ivească un 
vultur, care zbura spre lacul din poiană. Acolo, vulturul se prefăcea iar in 
flăcăul viteaz al lui Briteiu, care-i era drag zinei. Se luau uşor de mina, se 
plimbau prin pădure, pe malul lacului, şi îşi făureau visuri despre acele 
zile ce trebuiau să vină. 

Numai că tot pe atunci pornise să se-auda 

prin munţi şi-o veste rea. Si vestea o aflase 
întîi Alina, pe urmă şi Midvei. 

| Se povestea că a început să umble prin 

Biharia un vinator ce se numea Zăgan. 

Era vinatorul acesta feciorul Tari- tei, 
zmeoaica, sora lui Lăstuş, acela ce fusese 
biruit şi prefăcut de împăratul Briţeiu într-o 
stană de piatră. 

Tarita haladuia într-o văgăună, sub 
culmea cea înaltă a muntelui Briteiu. 
Feciorul sau, Zăgan, aci crescuse, in 
văgăună. Zmeoaica îl hrănise de mic cu lapte 
de lupoaică şi carne crudă, ca pe fiare. Si el 
crescuse mare, înalt, puternic cum e ursul, ba 
poate mai puternic şi fără nici o milă de 
oameni sau jivine. Si acuma îl trimesese 
zmeoaica să prade, să omoare, să vire groaza 
în munţi. 

Salbaticiunile, care-l zăriseră pe vinator, 
spuneau c-avea o fata ca de om, cu-o barbă 
creata şi ascuţită; doar ochii parca îi sclipeau 
in sînge, şi-avea în ei un rinjet tâlhăresc. 

Purta pe el mindir tivit cu aur şi călărea pe 
un cal negru la păr cum este corbul şi iute ca 
săgeata la picior. Pe spate avea un arc mare 
vînătoresc. În jur îi roiau lupii... 

Se incredintase de asta dată şi Alina, ce 
ocrotea toate jivinele, ca lupul este fiara cea 
mai rea. 

Pentru că îi certase pe lupi, aceştia alergaseră cu toţii la Zăgan. Si 
vinatorul folosea fiare în loc de cîini... 

Pornea în fiecare dimineaţă vinatorul să cerceteze munţii. Nu se temea 
de nimeni şi nu cruța nimic. Şi-orice intilnea în cale, el dobora, fie că era 
urs, vulpe, căprioară sau sturz, sau numai o şo- pirla. Doar de zărea coada 
vreunei jivine, Zăgan se şi năpustea cu calul şi o zdrobea-n copite sau o 
lovea cu piatra ori ochea cu săgeata. Si niciodată nu-şi gresea ținta... 

Se repezeau după aceea şi lupii cu colții lor rinjiti şi sfartecau vie- 
tuitoarea care-şi pierduse viata. 

Atuncea vinatorul ridea cu poftă. Se netezea pe barbă. Suna din corn, şi 
iarăşi pleca să sfarme sihle. Să samene durere... 

Incai jivinele mărunte ca iepurii, bursucii sau veveritele, nici nu 
fugeau. Cit îl vedeau pe vinator in tropotu-i sălbatic prin codri, sau numai 
de-auzeau haita lui fioroasă urlînd sau cornul lui de spaimă sunînd, pe loc 
intepeneau. Stăteau aşa, cu ochii mari, privind dincotro venea el, şi-l 
aşteptau cu inima oprită. 

Nici n-apuca Zăgan să o lovească şi biata vietate îşi da suflarea doar de 
frică. 

Si se mai povestea c-avea Zăgan şi prieteşug cu nişte vipere ce vietuiau 
în munte, printre stinci, la moara zmeilor. Si viperele acestea îi dăruiau 
otravă feciorului zmeoaicii. De ar fi fost cumva în lupte grele cu cineva, 
Zagan putea să moaie cite-o săgeată în venin. $i de-ar fi tras cu acea 
săgeată, nici o vieţuitoare, cît de tare, nu mai putea scăpa. 

Asemeni veşti grozave umblau; ba încă o brumarita adusese zvonul 
precum că vînătorul s-ar fi lăudat prin munte, nu ştiu unde, că vrea să-şi ia 
soţie. Dar nu orice soţie. Ci numai pe regina zînelor, pe Alina vrea s-o 
aibă, s-o ducă în văgăuna de sub munte ca noră de zmeoaică. 

Într-adevăr, fusese Zăgan la mama sa, zmeoaica, şi la intrarea văgăunii 
îi strigase: 

— He, hei!... Hei, mamă, vină! Ia vină încoace, hei... 

Din văgăună, tisnise mai întîi un muget. Pe urmă se văzuse o fumegare 
tulbure, gălbuie, cu miros de pucioasă. Şi de îndată după aceea se arătase 
Tarita, cu ochi holbati şi roşii, cu păr zbirlit şi plin de buruiene. 

— De ce mă chemi, feciorule? Ce vrei? 

— la, ce să vreau, strigase vinatorul, vreau să mă însor. Si-am auzit ca pe- 
o poiană se află nişte zine. Pe caretă o iau să ţi-o aduc acasă nora? Care-i 
cea mai frumoasă dintre toate? 

Se scărpinase Tarita, ginditoare, în ciuful încurcat de păr de pe frunte, 
îşi ridicase apoi un deget descărnat în sus şi rînjise: 

— Păi cum, feciorule? Să-i aduci nora Taritei pe Alina, regina lor. Ea e 
cea mai frumoasă. S-o pun aci la treabă, să-mi măture şi să-mi gătească, 
să-mi fie slugă. Da-i greu să intri în poiană la zîne. Cine încearcă să 
pătrundă la ele noaptea, cînd dantuiesc, adoarme pe dată sub cîntecul 
vrăjit. 

— Şi-atuncea ce să fac? a mai tipat Zăgan la mama sa. Vreau să mă insor 
cu zina!... Tu nu poţi să mă înveţi? 

— Ba te învață mama ta, zmeoaica, a mai grăit Tarita. Să-ţi pregatesti 
numai din vreme o blană de urs. Să te culci apoi într-o noapte, nu prea 
departe de poiană. Spre dimineaţă, cînd ciripeste ciocirlia, chemind 
vietuitoarele în fata jiltului Alinei, te scoli şi tu. Iti pui blana-n spinare, te 
prefaci că esti urs. Te-apropii de Alina si-ncerci să o rapesti! 

— Am inteles!... a început sa rida cu hohote Zăgan. Fu fără grijă, Alina n- 
o să-mi scape!... 

A încălecat Zăgan pe calul lui cel negru şi a pornit în goană cu lupii 
după el. A alergat cu calul său mai iute ca săgeata; a trecut munţi şi ape; 
şi-a ajuns la Murgasul, făcînd prapad în cale. Aicea, pe Murgasul, ştia un 
loc anume ce-l locuia un urs, cel mai bătrîn din munte. Cînd a ajuns acolo, 
Zăgan a poruncit: 

— Teşi, moş Martine, afară; e vremea ca să mori... Îmi trebuie blana care- 
o porţi în spate, imi trebuie şi tigva... Plec în petit cu ele... 

A auzit ursul porunca lui Zăgan şi a ieşit afară pe brinci din vizuină. 
Ştia că e-n zadar să 1 se împotrivească. 

— Mai bine lasă-mi viata, Zăgane, a îndrăznit să zică ursul, că sînt batrin, 
mai am şi aşa puţine zile de trait. 

Zagan nu i-a răspuns. A pus în arc săgeata şi-a tras. Săgeata l-a lovit pe 
moş Martin în piept şi el s-a prăbuşit cu capul în tarina; dar înainte de a-şi 
da duhul a mai rostit: 

— Pentru că m-ai ucis, batrin fiind şi fără vină, te blestem, Zăgane, să n-ai 
nici o izbîndă la lucrul pentru care-ţi trebuiesc tigva şi blana mea... 

Vinatorul a ris. Coborind de pe cal, a luat ursului blana şi tigva. 

Le-a luat... Le-a pregătit, aşa ca să îi vină bine pe el, să se asemene c- 
un urs adevărat, şi iată a plecat. 

S-a dus lîngă poiana fermecată, legîndu-şi calul de un copac şi s-a 
culcat cu lupii toţi în jur. 

Spre dimineaţă, cînd a început să cînte ciocirlia, s-a sculat şi Zăgan. S-a 
îmbrăcat în blana lui de urs, pe cap cu tigva în care făcuse două găuri ca 
să poată vedea. Şi s-a îndreptat spre lacul zinelor. 

Acolo, înconjurată de zine, sta Alina, pe jiltu-1 de regină înveşmântată 
in valuri verzi, subtiri. 

S-a apropiat Zagan de Alina si nu se satura privind-o. Pe fata-l 
napadise o sudoare rece. Si-n sine isi spunea: 

— Frumoasa tare-i zina... Avea dreptate mama. Ce mijloc! $i ce chip! A 
mea va fi! Aha! si-si freca miinile de bucurie. 

In fata zinei se adunaseră jivine şi se plingeau: 

— Marita zînă, nu stim ce să mai facem! Zăgan ne prapadeste. 

O căprioară, plecată linga jiltul Alinei, adauga: 

— Amar a fost lovită! Deunăzi a trecut pe munte vinatorul şi numai eu am 
scăpat din toată turma mea. Toate au fost izbite. 

— $i puii ni-i ucide!... a fluierat un sturz. 

— Nimica nu rămîne în viata pe urma lui, a mai grăit o vulpe. 

— Şi ce-i mai rau ca toate, a ciripit subțire, la urmă, şi-o cinteza, Zăgan 
acum se laudă, că ai să-i fii nevastă, că o să te răpească... 

Cit a ciripit vorbele astea cinteza, Zăgan, ce nu era departe de jilt, a 
azvirlit încolo tigva de urs şi blana din spinare şi a strigat: 

— Da, vreau! 

Si vinatorul s-a apropiat cu pasul greu, cutremurind pămîntul, de jiltul 
pe care sta Alina. Iar fiare şi dihănii, cînd l-au văzut, speriate au şi tisnit 
ca vintul, care încotro... Şi aripi de păsări s-au întins, pornind spre 
înălţimi. Doar zinele au rămas, în frunte cu regina. 

— Ce vrei? a spus Alina. 
— Vreau ca să-mi fii nevastă! 1-a poruncit Zăgan. 

A zîmbit tristă zîna. 

— Zăgan, a rostit ea, cu glasu - i ca o strună de cetera, de ce esti aşa de 
rău şi verşi atîta singe? Si de ce vii acuma, vrind ca să pîngăreşti mireasa 
viteazului Midvei? 

— Îţi e drag, va să zică? a hohotit Zagan. 

— De ce n-aş spune-o ? Mi-este! a mai zis blinda zina. 

— Atunci te voi răpi şi fără voia ta! a mai strigat Zăgan. 

Si cum a spus cuvîntul cel din urmă, a şi repezit braţul lui puternic spre 
zina, s-o prindă, dar tot în clipa aceea Alina şi zinele din juru-i s-au 
prefăcut în ceaţă. 

Nu înţelegea Zăgan; dar urla de minie, privind ceața subțire ce-n boarea 
dimineţii plutea deasupra apei din lacul de cleştar. 

Cînd şi-a venit putin în fire, vînătorul a fluierat numai o dată, scurt... 
Calul cel negru a zmucit doar friul cu care fusese legat de-un trunchi, 
acolo unde innoptase Zăgan şi-a venit la poruncă. Lupii s-au strîns şi ei: 

— Intii vreau să-l ucid pe fiul lui Briteiu, a socotit Zăgan. De nu ar mai fi 
el, zîna n-ar cuteza să mi se împotrivească. 

Si încălecînd pe cal, a pornit vinatorul prin munţi şi peste ape, spre 
moara zmeilor. A zburat peste creste... A trecut peste vai... 

Suna din corn într-una... Vira pintenii-n cal... $i, spumegind de ură, 
ridica în sus arcul şi nimicea în cale tot ce intilnea... Tot... tot... 

Ca vintul a călătorit pînă la moară. Aicea s-a oprit. l-au dat şerpii 
venin. Venin din cel mai tare. A muiat o săgeată bine, bine-n venin; şi 
iarăşi a pornit, pînă-n Bihorul mare. 

A tot zorit călare, mereu cu ochii țintă spre vîrful Cucurbeta, unde era 
castelul viteazului Midvei. 

Cînd a ajuns acolo, a strîns in mina friul şi calul s-a oprit. 

Era linişte adîncă. În alba dimineaţă cerul părea de sticlă. Pe castel 
flutura albă flamura lui Midvei, avînd pe ea tesuta o stemă, cu un vultur ce 
zbura deasupra unui lac, în cioc cu o coroană. În turlă, sus, se vedea un 
oştean de strajă, ce avea în mina o lance. 

Zăgan a întins arcul şi a tras. Straja a dat un geamăt; s-a prăbuşit în 
vale. 

A pus cornul la gură Zăgan şi a sunat... Tare şi lung. Uuuul... 
Uuuuuu!... Și sunetul de corn s-a izbit de cetate. Ecoul lui s-a întors în 
valea unde sta vinatorul: Uuuuu!... Uuuuuu!... asemuindu-se cu tipatul de 
cucuvea. 

Atuncea s-a ivit pe ziduri însuşi Midvei, în vesmint lung şi alb, 
înconjurat de tineri cu lancii in miini. 

Trimbite au sunat. 

— Cine eşti tu, străine? a întrebat Midvei. Si-asupra-ne cu moarte de ce te 
năpusteşti? 

— Ce vreau? a spus Zăgan. Am venit să-ți iau viata, Midvei. Eu sînt 
Zagan. De n-ai fi tu pe lume şi de nu te-ar iubi pe tine, Alina, zina mindra, 
ar fi a mea. Vreau să mi-o fac nevastă. Deci, fii gata de luptă! 

Si, fără să mai aştepte răspunsul lui Midvei, Zăgan a încordat arcul din 
nou şi-a tras. A tras mereu săgeți, ochind cu multă grijă, dar plin de-o tot 
mai mare şi mai întunecată minie. 

Cum cade iarba înaltă, cînd se coseşte toamna, aşa cădeau ostenii din 
jurul lui Midvei, loviți de-a drept în inimi de groaznicul tintas. Au pierit 
toţi. Pe zid n-a mai rămas decît singur Midvei. 

—  Şi-acum, a zis Zăgan, noi doi ne vom lupta... 

Midvei avea pe umăr o praştie de aramă, împărătească. Şi cu ea se 
lupta... 

A smuls dară din ziduri pietre, le-a pus in praştie şi a început s-azvirle 
către Zăgan. 

— Ehei, Zăgane, a spus Midvei, în timp ce se lupta, am auzit de tine... Şi 
ştiu cit eşti de rău. Văd lîngă tine lupii. Dar eu pentru Alina sînt gata sa 
mă lupt, nu cu un vînător, ci cu o oştire întreagă, pe viata şi pe moarte. ŞI 
daca vrei o luptă fără de vicleşuguri zmeiesti, te voi răpune. 

— Nu! Eu te voi ucide! a mai răcnit Zagan, tremurind tot de ură. 

S-a izbucnit iar lupta, cu şi mai mult temei. 

Plecau val de săgeți, dar iscusitul Midvei ştia să se ferească; nu-l 
atingea nici una. 

Veneau apoi, tintite la vale, pietroaie mari, lovindu-l pe Zăgan cînd ici, 
cînd colo; dar vînătorul era atît de tare, că pietrele acelea nici nu-l 
clinteau... 

Si lupta nu se muia de loc... Durase întreagă ziuă... $i încă mai dura... 

Era pe înserate. Păsări porneau în zbor să ducă veste Alinei. Si ea, 
regina, sta acolo pe poiană şi asculta în taină zgomotul bătăliei. 

O sfisia durerea pe Alina. Pieptul i se zbătea. Ochii 1-erau în lacrimi şi 
mîinile-şi fringea... 

În vremea asta, lupta se intetea mereu. Luptau pe întuneric, îşi 
sfarimase Midvei de-altminteri întreg palatul, tot zmulgind din el pietre. 
Zăgan, pe de altă parte, nici el nu mai avea decît puţine săgeți. Si nu se 
ştia încă, de va birui unul sau celălalt. 

Atita că Zagan, fiu aprig de zmeoaică, păstra pentru la urmă săgeata 
muiată în veninul de şarpe. 

Pe cer iesise luna. Sub raza ei, vesmintul alb al lui Midvei era o ţintă 
bună pentru Zăgan. Si nu ştiu cum, flăcăul lui Briteiu s-a răsucit şi el 
putin, tocmai în clipa cînd vinatorul îşi încordase arcul, avînd în el săgeata 
otrăvită. Săgeata, fulgerînd prin întuneric, a nimerit în gît, la junghietură, 
viteazul de pe ziduri. L-a străbătut, ieşind pe partea cealaltă şi s-a înfipt în 
stîncă tremurînd... 

Midvei s-a rezemat întîi de o coloană prabusita. $i intelegind că viata i- 
e sfirsita, a mişcat doar în deget inelul care-l avea in dar de la Alina. S-a 
prefăcut în vultur. S-a aruncat în gol, de-acolo de pe munte. Si a zburat... 

Zăgan nu şi-a dat seama că vulturul acela care pornise în zbor era 
Midvei. A crezut că flăcăul a căzut în prăpăstu. 

A aprins dar o torta şi a dat foc la castel, atîta cit mai rămăsese din el. 

După ce-a ars castelul, Zăgan a încălecat şi a pornit pe vale cîntînd şi 
hăulind, cu lupii după el. 

Alina, pe poiană, tăcea fără suflare, cutremurată de spaimă şi asculta. 
Cînd zgomotul năpraznic al bătăliei s-a stins, s-a ridicat regina în picioare 
şi a tipat cu deznădăjduire: 

— Midvei! Unde esti tu acuma, Midvei ? 

In vremea asta, feciorul lui Briteiu, ranit de moarte si preschimbat in 
vultur, plutea... Adesea luneca pina jos in frunzisul copacilor şi iar se 
ridica, plutind pe nevazutele carari ale vazduhului. Nu mai avea decit o 
singură dorință: să moară la picioarele Alinei sale şi să-l imbratiseze ea 
încă o data, mai înainte de a-şi da ultima suflare. Atita mai dorea)... 

Si voia lui s-a împlinit, precum se spune. El a căzut acolo pe poiană; s- 
a preschimbat din vultur în flăcău. 

Zina s-a repezit; i-a prins în palme chipul cel palid, cu ochii stinşi. 
Pierdută 1-a strigat: 

— Midvei, nu mă lăsa! Ramii aici cu mine, o, dragul meu Midvei... 

Cum l-a dezmierdat zina pe cel care murea $i cum l-a imbratisat! 

Ce n-a făcut? Cu apă din lac, cu vrăji... Ce n-a încercat? Doar ca să-l tie în 
viata... Şi n-a putut... 

Otrava lui Zăgan a fost mai tare decît puterea ei. A închis ochii Midvei, 
şoptindu-i înc-o dată cît o avea de dragă. 

Regina, ca nebună, striga şi-l mingiia, căuta să-i dea iar zile, cu fata-l 
încălzea; dar el de mult plecase... 

Sarmana, cum plingea! Ce jalnic chin! 

— Cum oare? Midvei al meu s-a dus?... Nu cred!... striga Alina, 
zmulgindu-si parul. Midvei nu moare! Nu... 

Au luat zinele mortul şi l-au pus într-o raclă făcută din clestar. Au dus- 
o sus pe muntele Murgasul. Acolo au aşezat-o pe un tron de piatră scumpă 
de porfir. 

Făcli au fost aprinse, deşi noaptea trecuse. Se lumina de ziuă! 

Cînd totul s-a sfîrşit şi cel răpus fusese aşezat spre veşnică odihnă, a 
pus Alina mîna ei mică pe raclă şi a rostit: 

— Îţi jur, Midvei, că te voi plînge atît cit voi trai. Iti voi păstra credinţă şi 
n-o să am odihnă pînă ce vinatorul nu va fi pedepsit! 

A plecat apoi Alina capul pe raclă şi, rămînînd acolo, singură pe munte, 
a plins... A plins ziua aceea necontenit. Şi-n jurul raclei, pe pămînt, din 
lacrimile ei au început să crească nişte flori roşii. 

Pe cînd se sfirşea ziua, a auzit regina Alina dmtr-o dată un glas subtirel 
ŞI vesel zicînd: 

— Ajunge acum, regină, cu-atita plins! 

S-a uitat zîna, să vadă cine îndrăzneşte să-i tulbure cu asemenea 
cuvinte durerea, şi a văzut alăturea de ea un omulet numai de-o schioapa, 
cu o barbă pînă la pămînt, care îi spunea: 

— Să nu te superi, regină, dacă te tulbur acum, cînd eşti atît de îndurerată; 
dar eu sînt spiridusul cel bun al munților. Eu am făcut ca lacrimile tale de 
dragoste să se preschimbe în floricele roşii, ce cresc aicea peste tot. $i am 
venit să te ajut. 

— Mă poţi tu ajuta? s-a inseninat o clipă Alina. Ai tu cumva putere mai 
multă decît mine? Ştii vreo taină şi poți tu să-i dai viata iar lui Midvei ? 

— Da, eu pot să-i dau viata, a zis spiridusul cu glasul lui subţire. Şi pot să 
te ajut; numai c-atunci, Alina, n-ai să mai fii regină: zinele or să plece in 
alte locuri şi ai să rămii de-a pururi tu singură în lacul din poiană. Numai 
aşa pot să dau zile lui Midvei. Te învoieşti? 

— Mă invoiesc, a spus fără să stea în cumpănă Alina. De spui tu că-i dai 
viata, mă invoiesc!... 

— Asculta dara, a invatat-o pe regina spiridusul. Stringe degraba florile 
astea rosil, ce au rasarit din lacrimile tale. Lasa doar una, ce-mi trebuie 
mie. Te du apoi pe vale. Uite că vine seara. Adună-ţi zinele; pune-le-n par 
la fiecare cite-o floare, cintati, prindeti-va in dant, ca mai inainte, intrati 
apoi în lac şi fiecare zina să răsădească in fundul apei floarea ce-o are în 
păr. Pe urmă zinele să plece, altminteri se vor preface şi ele în flori. Doar 
tu ramii acolo... 

— Şi-am să mă schimb in floare? a întrebat Alina. 

— Cînd tu ai să fii floare, Midvei va prinde viata! a glăsuit subţire, fără să 
rida de astă data spiridusul. 

— Aşa voi face, întocmai cum spui tu, a dat din nou răspuns, fara şovăire, 
regina zinelor. 

L-a mai imbratisat o data Alina pe cel din racla; a strins dupa aceea 
florile din preajmă, lăsînd acolo numai una, şi a plecat spre vale! 

Numai că-n timpul cît acestea toate se petreceau, Zăgan umbla prin 
munte cu haita după el. 

Urcase sus cu calul, pe muntele Briteiu, şi de- acolo, fălos, strigase să-l 

audă şi mama sa, zmeoaica Tariţa, şi-o soră pe care-o mai avea acolo, 
Brizana, şi să-l audă oricine, lumea întreagă: 

— Uhuuuu!... Veniti, mai!... Hei, veniţi că eu, Zăgan al vostru, l-am ucis 
pe feciorul cel mindru al lui Briteiu... Am răzbunat pe zmei. 

L-a auzit zmeoaica şi sora sa, Brizana, şi au venit chiuind. 

— Ce-i, mai, ce s-a întîmplat? au tipat amindoua. 

Le-a povestit Zăgan, mingiindu-si barbuta, cum a pierit Midvei. 

Si s-a pornit atuncea pe munte, între zmeoaice, o veselie cum nu se ştia 
încă să mai fi fost vreodată. 

— Aşa? L-ai omorît? Ne bucurăm, Zagane. Aşa ne-ai răzbunat. Ha, ha, 
ha!... Si-acum ce vrei să faci? 

— Vreau să mă învăţaţi cum s-o prind pe Alina. Ca nu mai e Midvei pe 
care să-l iubească şi vreau să fie a mea regina cea frumoasă. 

— A ta, feciorul mamii! a zis iute Tarita. Uite, să te duci iarăşi acolo în 
poiană, la lacul zinelor. Şi cînd se scaldă Alina îi furi de pe țărm briul. In 
briu îi stă puterea, şi-atunci te va urma. Dar ca să nu adormi cînd zinele or 
să înceapă să cînte... 

— Îţi facem noi o băutură vrăjită! a adăugat Brizana. Am aflat noi o taină. 
O noapte întreagă şi o zi o să ţi-o fierbem. lar mîine, pe înserate, să vii tu 
ŞI s-o iei. 

— Ba voi să mi-o aduceți la moara zmeilor! a poruncit Zăgan. Brizana s-o 
aducă! 

Si a plecat în goană cu lupii după el, mîndru nespus de sine şi mai 
pornit pe rele. 

O noapte întreagă şi o zi a călărit Zăgan într-una, fără odihnă. N-a băut 
toată vremea şi n-a mîncat nimic. Doar sînge a făcut să curgă. Şi-n sine îşi 
zicea: «Eu am rămas acuma stăpîn pe munte. Am ucis pe Midvei... Si voi 
avea-o pe Alina în stăpînire... 

Se va întoarce din nou puterea zmeilor peste Biharia, ca altă dată...» 

A doua zi, spre seară, s-a dus Zăgan la moară. Şi i-a adus Brizana 
vrăjita băutură care-l ferea de somn. A inghitit-o dintr-o sorbitură şi, dînd 
calului pinteni, a năvălit cu toată puterea către lac. 

Era la ceasul cînd Alina prinsese flori în părul zinelor, cintind, in cel 
din urmă dant pe care îl făceau acolo, în poiană. 

Şi-au dat apoi jos văluri şi lunecind in lac, au răsădit sub unde florile 
cele roşii. 

În vremea asta Zăgan gonea, cum scapă o săgeată din arc, aşa gonea!... 
Şi lovea calul cu pinteni in pintec, să fugă şi mai iute. 

N-a trecut mult şi a ajuns la lacul pe a cărui apă verde Alina mai plutea. 
Pe tarm era vesmintul, alăturea cu o cingătoare de trandafiri. S-a aplecat 
Zăgan din fugă, de pe cal, le-a prins în mînă, briul şi vesmintul, şi a strigat 
reginei: 

— Acuma ţi-ai pierdut puterile de zina, Alina! Briul tău fermecat e-n 
mina mea. Eşti o femeie ca orişicare alta. De nu mă vei urma, de nu vei 
vrea să fii a mea, am să te prind de paru-ti de mătase şi-aşa am să te duc! 

Cu urlete haine s-au strîns şi lupii-n jur. 

lar zînele au sărit din apă şi-au pus pe ele văluri; şi au pierit. N-a mai 
rămas decît Alina. 

— Tu n-ai putere asupra mea, cum crezi, a glăsuit Alina. În schimb, a 
venit vremea să fii tu pedepsit. Midvei iti va plăti! 

S-a scufundat în apă şi s-a făcut o floare. 

— Midvei? a ris Zagan. El zace in prapastii. Ha, ha!... Midvei e mort!... 
Ha, ha!... Ha, ha, ha, ha!... 

Numai ca tot atuncea pe muntele Murgasul, Midvei s-a ridicat, 
trezindu-se din moarte. A suflat spiridusul in racla, racla s-a prefacut in 
cal. Floarea, ce rămăsese acolo, s-a preschimbat in palos. 

Încălecînd, Midvei a şi pornit ca fulgerul spre lac. 

Zăgan, cînd l-a văzut cu palosul în mînă, s-a înspăimântat. 

Dind pinteni calului, a încercat să fugă peste munte, strigind cu 
înfricoşare: 

— Hei, ajutor!... Tarito!... A înviat Midvei. Şi vine... Se răzbună!... 

Si l-a ajuns feciorul lui Briteiu pe vinator, lîngă rîul Dragana. 

Au început iar lupta. Zăgan lupta cu arcul. Midvei avea în mînă paloşul 
fermecat. 

Vreo şapte zile şi şapte nopţi s-au tot luptat într-una... 

În cea de-a şaptea noapte, Midvei l-a biruit pe vînător, şi doborin- du-1, 
l-a zvirlit în rîu. Rîul l-a dus la vale. Dus pe vecie a fost... 

Il biruise feciorul lui Briţeiu pe Zăgan: dar veselie nu putea să aibă... 
Era singur în viaţă, fără de draga lui. Pentru ca să trăiască el, Alina se 
preschimbase în floare. 

A mers dară feciorul lui Britetu pe malul lacului în care se afla Alina şi 
a privit în apă cu mihnire. Iubita lui, Alina... Nicicînd n-o s-o mai vadă... 
Îi părea rău acuma feciorului că are zile să trăiască. 

Deodată, i-a venit in fata spiridusul cel bun: 

— Midvei, a glasuit el subtirel, ne vedem iară. Uite, ai zile acum, ca să 
trăieşti cît vei pofti. Nu vrei să-ți fac la loc castelul tau din vîrful 
Cucurbeta? 

— Nu vreau decit să fiu alături de draga mea, a răspuns el. Degeaba mi-ai 
dat viaţă. Mi-e dor prea mult de draga mea. 

— Nu vrei,în locul Alinei, nici avutii, nici alte desfătări? 

— Nu vreau nimic, decît pe ea; cu ea în viaţă sau în moarte, numai să fim 
alături... 

— Eu ti-as putea împlini această voie, a grăit spiridusul. Atita doar c- 
atuncea ar trebui să te prefaci şi tu în floare. Să locuiesti in lacul zinelor, 
pe fund. Numai astfel ai să poţi fi mereu alături de Alina. 

— Fă-mă mai bine o floare, spiriduşule! i-a spus iute Midvei. Să fiu lîngă 
Alina mea pe vesnicie... 

— Lasă-te atunci să luneci in apă! l-a învăţat omuletul cu barba pina la 
pămînt. 

Midvei n-a stat pe gînduri. S-a aplecat pe marginea lacului şi s-a lăsat 
să lunece înlăuntru. Numai că spiriduşul a vrut să încerce dacă şi 
dragostea flăcăului era la fel de tare ca a zînei. 

Cînd s-a lăsat plutind în unde, Midvei s-a minunat. Apa nu-i făcea nici 
un rău. 

A lunecat uşor pe fundul lacului şi-acolo, într-o scoică mare, era un 
tron împărătesc de aur. Din mijlocul acestui tron creştea o floare mare, 
rosie, ce-şi tremura încet petalele subțiri. 

Petalele s-au desfăcut şi dintre ele a răsărit o fată. Cea mai frumoasă 
fată din lume. 

Era Alina... 

De sub o frunzulita a florii a mai ieşit şi un omulet. Nu era altul decît 
spiridusul. 

— Pentru credinta voastra neclintita, v-am rasplatit, a mai zis spiridusul. 
Rămîneţi pentru totdeauna împreună. Împărăţia voastră o să fie acest lac 
fermecat. Iubiti-va şi fiți de-a pururi fericiti!... 

Zicînd cuvintele acestea, spiridusul a pierit. 

S-a dus să-l vestească şi pe Briţeiu de cele intimplate. Si mult s-a 
bucurat Briteiu, aflind că nora sa va fi Alina, zîna cea bună, aceea care 
prin jertfa ei dăduse iară zile lui Midvei... 

Alina şi Midvei s-au privit cu iubire şi credinţă în ochi, s-au luat de 
mina... 

De vii şi acum, precum se povesteşte, la ceasul fermecat in care slavita 
nopţii doamnă îşi revarsă prin frunze verzi văpaie argintie, zăreşti în lacul 
zinelor pe cei doi tineri. Stau aşezaţi pe tronul lor de aur şi se privesc cu 
dragoste nestinsă. 

Poate de-aceea se şi spune-n munte că dragostea curată şi fierbinte n- 
are moarte!... 

Căderea lui Paltiş 


ai spun bătrînu că într-o vreme se aşternuse pacea peste Biharia. 


Împărăţea Briteiu, care-şi avea palatul în muntele Aleul. Pieriseră Lăstuş 
şi zmeii sai. Nu mai erau decît zmeoaica Tarita si fata ei, Brizana, care 
stăteau ascunse într-o văgăună. 

Mai erau nişte vidme, ce-i drept, care făcuseră pe timpuri mult rău 
muntenilor. Era balaurul cel mare, alb, năpraznic, care trăise în împărăția 
lui Troian, şi care sufla viscol pe gură şi pe nări; dar îl prinsese de mult 
Sorin. Erau şi ploaia cu şuvoi - o iapă sălbatică, şi trăsnetul - un cerb cu 
coame şi copite de oţel. Pe-acestea două le vinasera cu dibăcie muntenii 
prin hatisuri şi le legasera în ştreanguri. 

Pe toate le păzea Andrei, un bihorean bătrîn, cinstit de toţi muntenii. El 
le ţinea închise în firide frumos pe fiecare, într-o casă de piatră, scobită în 
muntele plin de prăpăstii, Bohodeiul. 

Ca ajutor avea pe doi flăcăi de suflet: Paltiş şi Gruies. Batrinul îi aflase 
pe cînd erau copii, uitaţi într-o colibă, cînd tatăl lor şi muma fuseseră 
răpuşi de zmeul Lăstuş. Dar el îi luase, îi crescuse acolo în casa lui de 
piatră, îi învățase să ajungă oameni, să fie şi destoinici, şi viteji. 

Si-acuma îi socotea ca fund ai lui, şi mult se mai mindrea cu-aşa 
feciori. Unul, cel mare, Paltiş, era din fire mai tăcut şi întunecat. Celalt, 
mai mic, era ca ziua, bălai şi luminat. 

Cel mic era şi oleacă mai voinic decît cel mare, mai sprinten, mai istet; 
dar amîndoi erau viteji ca spada de oţel în bătălie. 

Batrinului i-erau deopotrivă de dragi, unul şi celălalt. Ştia că o să aibă 
urmaşi care să ocrotească şi mai departe Biharia de vidme, tinindu-le 
acolo bine zăvorite. 

Şi ca să fie bună paza, orînduise Andrei pe fiul său cel mic, pe Gruieş, 
sus pe munte, pe culmea Bohodeiul, să privegheze întreaga zare. 

Iar pe cel mare, pe Paltis, îi hotărâse să fie strajă jos, în văile adânci de la 
Boleasa. 

De s-ar fi întâmplat cumva să scape vidmele, pe care le încuia de 
altminteri cu-o cheie mare cît un stat de om însuşi Andrei, la deal le inhata 
Gruiesi $i jos le prindea Paltiș. 

N-ar fi putut să scape pe nici una din căi. Nici ele şi nici alti duşmani, 
n-ar fi putut să dea năvală prin munţi, fără să se lovească de îndoita strajă. 

Astfel se scurgea vremea... $i aşa ar fi trecut in tihnă mai departe, de n- 
ar fi fost zmeoaica Tarita. 

Ea nu putea să uite că Lăstuş, zmeul cel mare, fratele său, ce stăpînise 
munții odată, fusese doborit şi împietrit în stană de Briţeiu, cu ajutorul lui 
Andrei şi-al celor doi feciori. Şi nu putea să îndure că-i linişte pe munte, şi 
nu mai curge sînge. 

Acolo, în văgăuna pe care-o locuia, se sfătuia adesea cu fata ei, 
Brizana, ce-ar mai putea să facă să tulbure muntenii, să savirseasca rau. 
Ardea de focul răzbunării Tarita; şi fata ei, Brizana, la fel. 

De n-ar fi fost Andrei, să țină în pază acele vidme, ar fi putut zmeoaica 
să le folosească, să pustiiască împărăția lui Briţeiu. $i mai ales pe balaurul 
cel mare, alb, ar fi poftit să-l aibă Tarita. 

S-au sfatuit zmeoaicele indelung. Au iscodit prin munti. Tarita s-a facut 
o muscă; Brizana, fata ei, s-a schimbat într-un flutur, şi au umblat prin 
case, pe lîngă oameni... Au cercetat şi casa de piatră a batrinului Andrei... 
Si într-o seară a adus Tariţa o ştire. 

Simtise ea ca Paltiş, feciorul cel mare al lui Andrei, era mai slab de 
cuget şi mai trufaş. 

Se luaseră o dată de vorbă Andrei şi cu feciorii. Bătrînul le spusese că-i 
vremea să-şi găsească şi ei cite-o soție. Gruieş se împurpurase ca o 
fecioară la chip, şi răspunsese că el îşi va găsi o fată pe-aici, prin munte, 
curată şi vitează, ca să i-o facă nora batrinului. Dar Paltiş privise 
îngîndurat în depărtare, tăcuse un timp şi-abia la urmă de tot zisese că lui 
nu-i trebuie pădureancă, nici fată de bouar, ci el visează să se însoţească 
numai cu vreo copilă de crai sau cu vreo zina... 

Risese Andrei şi îi grăise feciorului cel mare: 

— Nu-i rau de loc, băiete, de-ai să-mi aduci vreodată ca nora o zina din 
poveşti... Dar trebuie s-o meriti, să fu vrednic de ea... Să nu fie doar o 
deşartă trufie! 

— O merit şi sînt vrednic! grăise iară, cam mohorit, flăcăul. 

Tarita, ca o muscă, era acolo şi-a prins îndată vorba lui Paltiş. 

— E cam trufaş băiatul, spusese ea Brizanei. Şi unde e trufie, degrabă e şi 
pizmă. Si cine pizmuieste pe altul, e gata să greşească. Noi trebuie sa 
încercăm să-i atitam trufia! 

Au pus zmeoaicele la cale să îl ademeneasca dintr-o data pe Paltis. Prin 
el să se răzbune. Să se răzbune întîi pe Andrei şi pe fiii sai; să năpustească 
apoi împărăţia lui Briteiu. 

Si iată că într-o zi feciorul cel mare al lui Andrei păzea munții pe vale, 
aşa ca întotdeauna, cu un topor de piatră in mina. Se tot gîndea la vorba 
ce-o avusese cu batrinul. Şi-l cam durea că tatăl său risese cînd el a spus 
că merită şi-o zina de soţie. 

Ce? Nu-i adevărat? E doar copilul cel mai mare al lui Andrei, ucela ce 
apără Biharia de vidme! Este frumos la chip, înalt ca bradul, puternic şi 
viteaz. De ce adică nu l-ar iubi şi-o zina? 

Pe cînd socotea astfel în minte, tot cerceta pădurea, prapastiile şi o 
poiană largă - ce se întindea acolo la Boleasa. Şi pe poiana aceea 
îmbălsămată de flori roiau şi fluturi, mulțime, care mai de care mai 
frumos zugrăviți. 

Deodată a zărit un fluturaş gălbui cu punctulite roşii, care se aşezase pe 
o floare de merişor. Se ridicase, zburînd cu aripi tre- murînde şi începuse 
să se invirta în jurul său, parcă vroia să-i facă un semn. 

S-a invirtit o vreme astfel în moale filfiit; s-a aşezat pe umărul 
flăcăului, pe cuşmă. Paltiş l-a tot zburătăcit... Pînă la urmă a hotărît să-l 
prindă. 

Cum a întins el mîna, fluturul s-a schimbat într-o frumoasă fată, cu 
părul castaniu in unde lucitoare, ca apa încrețită a unui lac, cînd suflă 
vîntul, cu buze subtirele şi roşii ca zmeura cea dulce. La git purta 
frumoasa o salbă preabogată, în degete, inele, şi braţele le avea 
împodobite cu giuvaere bătute în safire şi alte nestemate. 

Iar ochii verzi ai fetei priveau şiret spre Paltiş. 

— Cine esti tu? a întrebat-o flăcăul tulburat de atîta strălucire. Esti zina 
sau craiasa? 

— Sint zina, a zis ea încet, abia şoptind din buze. $i de-am venit aicea, tu 
singur eşti de vină... 

— Sînt fericit de vina ce te-a adus în fata-mi, a dat cu îndrăzneală răspuns 
flăcăul. Si totuşi, te mai rog să-mi spui care mi-e vina? 

— Că mi-esti nespus de drag, a rostit dulce fata, zimbind. 

Si cum a spus cuvîntul, s-a schimbat iar în flutur Brizana cea 
vicleană, fata zmeoaicii, pentru că ea era aceea ce-l ispitea pe încrezătorul 
flăcău al lui Andrei. 

A stat sărmanul Paltiş un timp năuc, aşa, fără să înţeleagă. Cum se 1vise 
fata şi cum pierise iară? Pe urmă, de bucurie, a alergat pe munte, să 
povestească întîmplarea lui tată-său, şi lui frate-său, Gruieş. 

— A fost un vis? Sau oare într-adevăr venise o zina-n fata lui? 
— Mie nu mi se pare un lucru prea curat! îi răspunse Andrei. Iar frate-său 
cel mic risese şi zisese că-i numai o părere. 

Da-n ziua următoare, pe cînd Paltiş păzea, a venit iar Brizana. S-a 
pogorit în fata lui, în chip de flutur cu punctulite roşii, schim- bindu-se-n 
copila cu strai împodobit. $i, luîndu-se de mina cu flăcăul, au intrat in 
pădure. Au mers aşa o vreme în tăcere; doar inima lui Paltis bătea 
înfiorată. S-au aşezat apoi pe-un trunchi căzut acolo în pădure. Şi Paltiş a 
început să-i povestească frumoasei viata lui. 

Brizana se făcea că nu ştie nimica şi tot se minuna. 

— Spuneai c-ai fi feciorul cel mare al lui Andrei. De ce atunci batrinul, 
tatăl vostru, a dat locul de strajă cel mai bun, care-i pe munte, sus, 
feciorului cel mic? De ce să urce Gruieş pe culmea Bohodeiul, şi tu stai ici 
în vale? Pesemne că-l iubeşte mai mult decît pe tine, dacă-l cinstește 
astfel... 

Intrase-n inima flăcăului un ghimpe. Ghimpele-i făcea rană. Venise 
după aceea şi-n alte zile Brizana, şi tot la fel grăise. Şi tot la fel îi picurase 
în inimă flăcăului otrava îndoielii, îl atitase împotriva aceluia ce-i era 
frate. 

Atita-l atitase, că, într-o seară, flăcăul cel mare spusese lui Andrei: 

— Ma mir, tătucă, tare, de ce-l tot ţii pe Gruieş doar sus pe Bohodeiul, 
care e locul de cinste al străjii, cînd drept ar fi să stea acolo feciorul cel 
mai mare, adică eu... 

Se-ntunecase privirea lui Andrei. 

— ÎL tiu, măi Paltiş, îi răspunsese batrinul cu blindete, pentru că aici nu-i 
vorba de frate mic sau mare: ci de o strajă bună. Şi locul de pe culme este 
mai greu. Că, nu-i cu supărare, Gruieş e mai voinic, e $i mai sprinten decît 
tine, el a răpus pe zmeii ce încercau sa scape în lupta cu Lăstuş. 

— Lupra cu zmeii este une, mai adaugise Paltiş, şi straja este alta... 

— Ba nu-i aşa, grăise mai departe bătrînul, că jos, pe vale, dacă scapă 
vreuna dintre vidme, o şi prinzi în hatisuri, dar sus pe culme o pierzi. 

— Nu-i Gruieş mai voinic ca mine, spusese Paltiş. Să ne luptăm! 

— Sa vă luptati! s-a invoit batrinul, dar înnegrit de tot la chip şi ars în 
suflet de mihnire. 

Tocmai atunci venea din munte şi Gruies. A ris cu voie buna flăcăul cel 
MIC, cînd a aflat de ce e vorba, şi-a zis: 

— Eu nu vreau să mă lupt cu frate-meu mai mare. Mai bine-i dau de bună 
voie locul! 

— Ti-e frică? a zis Paltiş cu asprime. 

— De frică nu mi-e, a rostit iute Gruies, dar n-aş fi vrut să ne luptăm noi, 
fraţii, împreună niciodată, ci numai cu duşmanii... 

Andrei sta lîngă focul care fusese aprins în vatră şi aşa trăgea de vîrtos 
din pipă, că-n jurul său nu se vedea decît de-o palmă. Numai că ochii lui 
de tată puteau să vadă şi să pătrundă mult mai departe, în cugetele celor 
doi flăcăi. Si-o bănuială ca un şarpe-l cuprindea. 

— Să ne luptăm atunci, strigase Paltiş, vreau, fratioare, să-ţi arăt puterea, 
să vadă şi tătucă nedreptatea ce-a savirsit-o dindu-ti tie locul de strajă cel 
de cinste... 

Au ieşit dar afară. S-au prins în braţe; şi-au început o luptă voiniceasca, 
aşa precum se ştie prin munte din bătrîni. Luptă cinstită, tinerească. Să 
vadă, să se ştie... Care pe care? 

S-au frînt ei, s-au proptit, s-au strîns, s-au doborit unul pe altul. S-au tot 
luptat de seară şi pînă dimineaţă şi cînd au început să se roşească pădurile 
pe creste, a simţit Paltiş că îl cuprinde oboseala, în timp ce Gruies era la 
fel de sprinten ca-n clipa cea dintii cînd se pornise lupta. Si-atuncea, zice- 
se că Paltiş în focul bătăliei a zărit lîngă dinsul un fluturaş cu punctulite 
roşii; şi-un glas parca-i şoptea: 

— Încearcă să-i pui piedică, altminteri te răpune. Si nu e umilință mai 
adinca, decît să te doboare fratele cel mic. 

«E zina! se gîndise Paltiş. N-o să mă mai iubească dac-am să fiu 
infrint!» 

Si n-a mai stat pe ginduri. A intins usor piciorul. A pus o piedica lui 
Gruies. 

Piedică în luptă dreaptă? Asta era ruşinea cea mai mare-n Biharia. Şi- 
acel care-o punea, călca şi legea din bătrîni, şi omenia... 

Si totuşi Paltiş a întins piciorul şi a pus piedică fratinelui mai mic, 
ascultind şoapta cea vicleană. Gruies, în focul luptei, nu a băgat de seamă. 
Numai batrinul a zărit, cînd Paltis a făcut astfel de faptă; cînd l-a împins 
pe Gruieş, să-l doboare. 

Dar în zadar a făcut asta fratele cel mare. Gruieş s-a încordat odată 
bine. L-a pus pe Paltiş jos. L-a invirtit şi l-a adus cu umerii pe iarba din 
poiană. Aşa l-a învins!... 

N-a mai avut ce spune Paltiş. S-au descleştat. 

Gruieş zimbea voios ca întotdeauna: uitase totul. Numai fratinele cel 
mare se ridicase din tarina şi-i aruncase celui mic pentru întîia oară privire 
grea de ură. Şi-a luat cu el toporul de piatră şi a plecat fără să spună nici o 
vorbă. 

— Paltis! l-a strigat tatăl; dar el nu i-a răspuns, şi-a pornit spre vale cu pas 
domol, cu fruntea la pămînt. 

Mihniti erau acum tustrei. Pacea pierise... Cel mai mihnit era însă tot 
tatăl. Cum? Fraţi de-o mama? Crescuti de el în cinste şi dreptate? Şi să se 
întîmple astfel? Să lupte între ei? Să se urască? Parcă nici nu-i venea sa 
creadă bătrînului. 

Şi într-acestea Paltiş cobora pe Boleasa. În piept simţea mireasma de 
brad şi de răşină, dar greu vuia frunzisul sub streaşină pădurii. Şi prin 
paienjenisul cel verde, prin desişuri, se zărea o lumină... 

A luat-o într-acolo, mergind aşa in nestire. Ardea tot de minie. Nu ştia 

ce să facă, cum să se liniştească. Şi iată, lîngă un trunchi sta ea, fata 
zmeoaicei, ce-l amăgise că-i zina şi-i scormonea într-una trufia. Ea, ce 
pusese la cale lupta între frați şi care-l indemnase la faptă miseleasca, sta 
lîngă trunchi, pîndindu-l ca o pisică sălbatică, gata să inhate prada... 
— Tu nu vezi? i-a zis ea, rizind de bucurie în sine că izbutea in ce punea 
la cale, nu vezi că tatăl tău tine mai mult la Gruieş? Pe tine te urăşte. 
Aceasta-i dragostea de tată a lui Andrei. Nu vezi? Mai bine haide să fugim 
în lume! 

Si-atita l-a învrăjbit Brizana pe Paltiş, atîta i-a vorbit, l-a mingiiat cu 
prefacatorie - şi mingiindu-l, mai rău intetea focul care-l frigea în piept - 
că-n scurtă vreme i-a ajuns flăcăul unealtă. Era acum Paltiş în mîinile 
odraslei de zmeoaică, aşa cum e toporul în mîna unui pădurean. Sta gata 
să lovească. 

De peste culmi încolo, răsuna cint de bucium. Printre copacii vineti 
ninsese în dumbrava în care tăinuia o pulbere de aur. Fata era alături. Nu 
mai ştia ce face sarmanul Paltiş. Mut a cuprins-o in braţe. Ea l-a incolacit 
cu mina de grumaz. Şi-au stat fără suflare o vreme îndelungată, strinsi 
unul lîngă altul, obraz lîngă obraz, pînă cînd el, care n-avea altă voie acum 
decît a ei, a grait iar, supus 
— Tu, zina, porunceste-mi, şi eu am să te ascult! 

— Uite, a rostit Brizana, de vrei să fiu a ta, dovedeste-mi întîi ca esti 
puternic. Dacă-mi vei dovedi, noi vom pleca in lume și eu ţi-oi fi soţie. 

Atunci am să te fac ce-ai să vrei tu, un rege bogat sau crai cuceritor, stapin 
pe tari şi oameni... N-ai să mai fu sluga batrinului Andrei, ce nu ţi-e măcar 
tată... 

— Şi ce trebuie să fac? a murmurat flăcăul ca-n somn. Să fiu aşa... Să-ţi 
dovedesc puterea... 

Luceau ochii Brizanei şi verzi, şi sîngerii, în vreme ce feciorul cel mare 
al lui Andrei o strîngea mai cu sete în braţe, strivindu-i pieptul fraged la 
pieptul său bărbat. 

— Ce să faci? a zis ea. Să lupti! Să lupti şi cu Briţeiu, dacă va fi nevoie. 
Să îngrozeşti muntenii. Fratelui tau, lui Gruieş, şi lui Andrei, aceia ce te- 
au nesocotit, să le arăţi asemeni că esti mult mai puternic decît au crezut 
ei... 

— Cum să le arăt? 

— Aşa! 

Şi-a învăţat Brizana pe Paltiş ce să facă. În zori să se strecoare în casa 
lor de piatră. Să dea drumul şi ploii cu suvoi * şi traznetului. S-ajungă 
apoi la firida unde era închis balaurul cel mare şi alb, care sufla pe gură şi 
pe nări viscol şi pustiire. Ea îi va da în mina un friu, care-i vrăjit, cu el o 
să lovească în cap balaurul. Să încalece apoi degrabă pe balaur şi să 
pornească prin munte. În cale o să-i iasă ea... zîna. Şi ea o să-l înveţe 
atunci ce să mai facă şi cum să-şi dovedească barbatia... L-a învăţat 
Brizana acestea toate şi s-a schimbat în flutur; a pierit iar ca-n vis... 

Era sărmanul Paltiş pierdut parcă-n beţie, cu totul fermecat. Şi îl rodea 
trufia. Il copleşea mărirea ce i-o făgăduise Brizana. 

Atuncea a auzit flăcăul, de sus, pe tatăl său. Andrei, cum îl striga: 

— Paltiş! Te aşteptăm la cină şi hodina. 

El a tăcut. 

— Hei, Paltiş! a mai tunat o dată vocea lui Andrei. Paltiş, te aşteptăm. În 
noaptea asta face de strajă doar fratele tău Gruieş. Tu vină la hodină!... 

— Nu viu, a răspuns el, rămîn aici pe noapte. Fac singur straja. N-are 
decît să se hodineasca Gruies. 

— De ce? Că-i rîndul tău să dormi în astă noapte. Gruieş o să se 
hodinească abia mîine. N-am hotărît ca-n timpul nopţii să stea strajă la 
vidme numai cîte unul? 

— Nu viu, s-a incapatinat mai tare Paltiş, să stea acasă Gruies, că ti-i mai 
drag. lar eu ramii pe munte... 

S-a incrincenat de spaimă batrinul. Atita duşmănie între frați? Oare s-a 
înşelat şi n-a crescut la sînu-i decît un pui de şarpe? Nu poate crede. Nu... 
A păşit greu în casă, unde-l aştepta Gruieş, şi aprinse în vatră focul... S-a 
întristat cu totul... Ce să fie cu Paltiş? Casa părea întunecată fara de el; şi 
tristă. 

— Tată, a grait Gruieş, zic să-l lăsăm pe Paltiş, sus pe munte, de tine el 
atita... Să nu facă vreo poznă! 

— Şi mie-mi este teamă! a rostit rar batrinul. Îl roade rău un cariu în 
trunchi. Nu ştiu de unde-i vine atîta trufie. Să îl lăsăm acum să-i treacă 
focul. Si mîine să-l vestim că el va sta de strajă pe culmea Bohodeiul. 

— Eu singur am să-l chem, a mai grait batrinul. 

Si s-au culcat; fără să ştie nici unul că jos, pe vale, învăluit in tundra, 
Paltiş al lor pîndea să vină dimineaţa, să dea drumul la vidme, să-i 
părăsească pe cei alăturea de care trăise pînă atuncea, şi cu Brizana-n 
braţe să plece-n lumea largă... 

Nu le trecea prin minte că într-o văgăună întunecată, sub muntele de 
piatră, Tarita şi Brizana săreau de bucurie: 

— Aha! Nu ştie nerodul de flăcău, zicea Tarita fetei sale, că-n faptă el 
ascultă porunca mea şi pregăteşte moartea celor din munte. Apoi şi 
moartea sa... Nu ştie! Ha, ha, ha!... 

Si astfel s-a scurs noaptea. Paltiş, pe vale, rătăcit... Andrei şi Gruieş, 
fără să-nchidă ochii de mihnire. Zmeoaicele, jucind de bucurie. Cînd 
zorile au venit şi-au început să risipească noaptea, s-a ridicat batrinul cel 
dintii din aşternut, a cercetat de sînt la fel de bine închise vidmele... 

Balaurul atuncea a lovit cu capul în uşile de piatră. Pesemne că 
zmeoaica Tarita, schimbată în muscă, îl vestise de cele ce urmau. El a 
bătut cu asemenea minie şi-atita de turbat, că lacătul cel mare din uşă a 
zornăit de s-au clătit toți munţii. Auzind aşa zgomot, unii dintre muntenii 
ce locuiau pe-acolo prin preajmă s-au cam speriat. Nu înțelegeau ce este: 
s-a cutremurat cerul, sau s-a crăpat pămîntul? Pentru că despre vidme nu 
aveau nici o grijă. Ştiau că le păzesc Andrei şi fiii sai... Nu puteau fi 
primejdii. 

— Hei, vidmă, a zis Andrei, degeaba te tot zbuciumi. De-aici nu poţi 
scăpa! 

Alături, lîngă casă, venise însă din vale Paltiş, pîn-a se lumina de ziuă 
şi aştepta să plece batrinul. Sta pitulat. 

Andrei a tras zăvorul. A răsucit in uşă cheia lui mare de fier, a atimat 
această cheie într-un copac şi a plecat pe vale, zicînd către feciorul cel 
mic: 

— Tu urcă-te pe Bohodeiul şi stai de strajă bine. Aceasta e indatorirea 
noastră de temei. Acolo, aşteaptă veste de la mine şi despre Paltiş. Ce-o fi 
se va vedea! 

Feciorul cel mare sta după casa, chincit şi aştepta. Avea dinţii inclestati 
şi pumnii strînşi. Nu ştia ce-i cu el. În minte n-avea alta decît imbratisarea 
Brizanei şi cruda hotărîre de-a împlini voia ei... 

Cum au plecat batrinul si fratele mai mic, Paltiş a şi luat cheia ce 
spînzura în copac. A dat în lături uşa şi a intrat. A mers drept la firida 
unde era încuiată iapa sălbatică şi i-a deschis. Ea a tisnit pe munte. Pe 
urmă a dat drumul şi cerbului. Şi cerbul a sărit pe dată afară. 

S-a dus după aceea la ultima firidă, cea mare, a dat drumul balaurului. 
Cînd a deschis firida aceasta, se zice c-atita a urlat fiara cumplită, că Paltiş 
pentru o clipă s-a înspăimîntat. Dar iute şi-a venit in fire; şi a lovit 
balaurul în cap cu frîul cel vrăjit, pe care îl primise de la Brizana. 

Balaurul atuncea, vrăjit, s-a lăsat într-o parte, dînd voie feciorului cel 
mare al lui Andrei să-i sară pe spinare şi să-i aşeze friul pe cap. 

— Acuma sînt puternic! a strigat Paltiş. Toţi or să-mi ştie frica. Unde esti, 
zino? Vin! Asteapta-ma! 

Şi ploaia începuse să cada peste munte in suvoaie, să înece şi colibele... 
Trăznetul vărsa valuri de foc şi aprindea pădurea... 

Prăpădul se pornise.. 

Tulnice se jeleau... 

Şi-n acest timp, Tarita juca acolo in văgăuna ei cea neagră şi tot 
spunea: 

— Aşa, aşa, Brizana! Tu trebuie să răzbuni pe zmei; şi mai cu seamă pe 
Lăstuş, răpus cu ajutorul lui Andrei şi-al celor doi feciori. $i-acuma, iată, 
unul dintre ei ne e unealtă nouă... Asa, Brizana!... Ha, ha, ha!... 

Gruieş, care ajunsese la locul său de strajă, pe culmea Bohodeiul, a 
auzit deodată că a început să urle balaurul. $i a privit în jos spre casa lor 
de piatră. 

În clipa ceea a şi zărit iapa sălbatică tisnind in sus pe munte S-a ridicat 
în zbor şi a trecut pe linga el ca vintul. 

A smuls Gruieş un bolovan mare din coastă şi l-a zvirlit dupa 
sălbăticiune, să-i sfarme spinarea şi s-o doboare; dar iapa ajunsese cine 
ştie unde şi i-a scăpat... 

A pornit iapa mai iute peste creste, înecînd satele din munte sub ploaia 
cu şuvoi, spălînd spre văi cu valurile sale colibe, oameni, şi mai ales copii, 
femei, bătrîni... 

— Vai nouă! a strigat Gruieş. A scăpat ploaia cu şuvoi şi o să înece 
Biharia întreagă... Sariti, tătucă, Paltiş, să prindem vidma! 

Pe cînd rostea cuvintele acestea, fără să-i treacă măcar prin minte 
trădarea fratelui cel mare, iaca şi cerbul cel cu coarne şi copite de oţel 
sărea afară din casa lor de piatră. Trasnea şi seînteia. Şi-n drumul lui se 
aprinsese pădurea pe de-a rîndul. 

Fără să şovăiască, de acolo de sus, din culmea Bohodeiul, Gruieş s-a 
zvirlit în văzduh. Şi cum era de sprinten şi de istet, astfel a socotit in 
săritură, că a ajuns de-a dreptul pe spinarea cerbului cu coarne şi copite de 
oţel. L-a apucat de coarne; şi-aşa din zbor l-a pedepsit, lovindu-l în frunte 
cu toporul, nu tare, ca să moară, dar intr-atita cit să cunoască spaima. 

Pe cînd zbura, l-a văzut şi pe Paltiş călare pe balaur, fugind nebun prin 
munte. Balaurul sufla viscol pe gură şi pe nări, făcînd prăpăd prin codri, 
risipind în prăpăstii colibe, pădureni, bouari şi vite, totul ce rămăsese 
nedoborit de ploaia cu şuvoi. 

Numai odată cînd sufla balaurul, cîte-o pădure întreagă dobora. Creştea 
apoi zăpada ca nişte munţi albi şi inghetati peste munţii verzi şi infloriti. 
Iar la răscruce sta Brizana şi-l aştepta pe Paltiş. 

Cînd a ajuns aproape de ea, Paltiş a tras de friul cel vrăjit. Balaurul a 
stat. Si s-a plecat iar într-o parte. Brizana a sărit şi ea alături de flăcău. Şi 
glasul ei cel rău şi ascuţit a sfredelit urechile lui Gruies: 

— Să semănăm prăpădul, Paltiş, toţi să se înfricoşeze, să nimicim Biharia 
întreagă... Si să se ştie astfel cit de voinic esti tu... Aşa să-ţi speli ruşinea 
c-ai fost înfrînt de Gruies. Si-acum să ne îndreptăm către Aleul, să 
sfarimam palatul lui Briteiu! 

— Să mergem! zicea Paltiş cu ochii la Brizana, cu mintea ametita, 
nestiind nimic ce face. 

Dar colo, în poiană, se şi afla Andrei, care-l căuta pe Paltiş. Şi într- 
acolo zbura balaurul, purtîndu-i în spinare pe Paltiş şi Brizana. Cum a 
văzut şi asta, a început să strige feciorul cel mic, către cel mare: 

— Stai, Paltiş! Ce-i cu tine? Uite, în vale-i tata! 

L-a zărit şi bătrînul pe fiul său cel mare. 

— Unde-ai pornit, nebune? a rostit şi el tare. Stai! Unde mergeţi? Stati! 

Și-a înţeles pe data cum e, ce s-a întîmplat. 

Dar ei n-au ţinut seamă. 

— Batrinul! a ris fata Taritei. Fereşte-te din cale, moşnege. Ce? Tu nu 
vezi? Paltiş acum 1-al meu... 

— Fereşte-te! a mai răcnit şi Paltiş. Si înţelege, tată, că nu voi tine seamă 
de tine, de nu fugi! 

— Nu plec! striga batrinul. Decit să pustiiască balaurul Biharia, mai bine 
mor aici, calcati-ma-n picioare! 

De crincena durere s-a girbovit Andrei. Parca ar fi fost pe moarte. 
Simtea ca s-a sfarsit cu viata lui intreaga. Avea lacrimi in glas. Iar parul 
ce-i fusese cărunt mai înainte, i-a albit dintr-o data. 

Brizana ridea însă; şi Paltiş tot la fel. Fiara zbura la vale, urlînd prin 
munte şi doborind tot codrul; lovind şi omorînd, venea peste Andrei. El 
privea neclintit, graind doar către ei: 

— De vrei să treci, băiete, va trebui să calce balaurul în tropot peste 
mine... Altminteri nu... 

Paltiş nu ţinea seamă. Acum îl vor călca... 

În clipa ceea Gruieş a strîns de coame cerbul, a ridicat toporul de 
piatră, s-a înălţat şi el în zbor, în faţa furtunii ce cobora, grăind cu glas 
puternic: 
— De n-ai să te-ntorci, Paltiş, şi de-l lovesti pe tata, cu mine ai să te lupti. 
Ai să porți singur vina de tot ce va urma... 

Risese Paltiş... Acum nu mai ridea. 
— Înainte! îi tot striga Brizana. 

Dar fata lui, a fratelui cel mic, era acum cu totul asprită. Cînd Paltis a- 
ntors capul din zbor şi a zărit chipul fratinelui, s-a îngrozit. 

Fără să mai asculte poruncile Brizanei, Paltiş a tras de friu. Balaurul a 
ascultat îndemnul; şi-a făcut calea întoarsă; iar Gruies l-a urmat... 

— Stati! Ce nenorocire! Stai, Paltiş! a mai strigat batrinul. 
— Opriti-va! a poruncit şi Gruies fugarilor. 

Şi-a ridicat toporul de piatră, ca să lovească balaurul şi să-l silească pe 
Paltiş să se plece. S-o prindă pe Brizana. 

Dar Paltiş s-a temut că-l va lovi pe el toporul de piatră. 

Lasind friul din mina, cu gînd să-şi scape viata, el a facut un salt, sărind 
de pe balaur în valea Bohodeiului. Unde a căzut, pe munte, s-a afundat în 
stinca, tipind inspaimintat şi apăsat de vină... 

A răsunat un geamăt. Un geamăt dureros. Era al lui Andrei. 

Gruieş s-a repezit cu cerbul să-l apuce pe Paltiş din cădere, să-l scape 
de la moarte, dar era prea tîrziu... 

Din locul unde căzuse Paltiş a şi tisnit atuncea o apă inspumata, care a 
pornit pe dată să fiarbă în prapastii... 

Brizana, pe balaur, nu se pierdea cu firea, văzînd năpasta ce se abătuse 
peste Paltiş; ea n-avea altă ţintă, decît să pustiiască Biharia, aşa precum îi 
poruncise Tarita, mama ei. Si mai întîi de toate, vroia să ducă în zbor 
balaurul peste palatul lui Briţeiu, acel ce răpusese pe zmei, şi să-l 
părăduiască. 

A întors deci iară friul, gonind către Aleul... 

Gruieş, văzînd pe Paltiş pierdut fără scăpare, ştiind-o pe Brizana călare 
pe balaur în drum către Aleul, a pornit după ea. 

Cerbul zbura mai iute şi în puţină vreme l-a ajuns pe balaur. L-a ajuns 
chiar pe valea unde stătuse înainte de strajă Paltiş, la Boleasa. Şi cum l-a 
ajuns, Gruieş a ridicat toporul, a dat cu înse- tare în fiara ce făptuise atita 
pustiire şi rău. A mai lovit o dată, şi înc-o dată, mai tare, tot mai tare... 

Balaurul a încercat să-l prindă în gheare pe flăcău, să-l facă mici 
farime; dar Gruies era sprinten şi cerbul lui la fel. S-au rotit cu iuteala. 

Si iar a lovit Gruies, pînă ce vidma s-a prăbuşit. A căzut jos pe munte; 
acolo şi-a dat duhul. 

Brizana a încercat atunci să fugă. Gruieş i-a aruncat însă toporul drept 
în faţă. Toporul n-a lovit-o; dar ea, de frică, a îngheţat ca piatra, s-a 
prefăcut ca şi Lastus în stană. 

Gruieş a prins pe urmă şi iapa prin hatisuri; a zăvorit-o iară lîngă cerb, 
în casa lor de piatră. Numai balaurul pierise; da-n locul lui, au năvălit pe 
urmă alte vînturi rele să-i bată pe munteni... 

Batrinul a rămas cu mintea tulburată de durere mult timp după aceea. 
Umbla prin munte uneori, strigînd la cină pe feciorul său cel mare, uitînd 
că a murit. 

— Hai, Paltiş... Vină, Paltiş! Hai, lasă supărarea... Vină la masă şi 
hodină... 

Aşa-l striga. Alte ori însă şi-amintea; şi atunci plîngea cu lacrimi mari 
în barbă. 

De-atunci a trecut vreme... Oho!... Ce multă vreme!... 

Pe urma întîmplării acesteia de groază şi durere a rămas însă pentru 
totdeauna căderea cea mai mare de ape din toţi munţii, ce izvorăşte chiar 
din stînca unde s-a prăbuşit feciorul cel mai mare al lui Andrei. 

Şi-n vuietul de ape din valea Bohodeiul răsună pina astăzi şi glasul de 
minie al lui Gruies, şi tipatul de spaimă al lui Paltiş, şi ruga lui Andrei. Ba 
unii cred că apa glăsuieşte, că apa spune aşa: 

— Acesta e sfîrşitul dragostei nebunesti şi necurate. Acesta e... Vedeti?... 

Asa cred mai ales batrinii de prin munte... Dar multe cred bătrînii... Nu 
ştim de-o fi aşa!... 

Vălul miresei 


ra iar pace-n munte... Briteiu, împăratul, ocirmuia în tihna. 


Iar soata lui, Dragana, îi dăruise şi o copilă, frumoasă, bună, blinda, ca 
să le fie multumirea mai deplină. 

Crescuse mare fata. Şi nu era ca ea, pre cit se povesteşte, nici una mai 
frumoasă pe lume, mai harnică; de inimoasă, barem, nici nu e de vorbit! 

Si-apoi Lia - căci Lia se numea - era într-adevăr o fată viteaza de 
muntean. Ştia să călărească. Ştia să călărească la fel ca un flăcău; ba 
minuia şi spada; ştia să aridice şi-n miini un buzdugan. Era gingasa fata; 
dar şi vitează tare. 

Adesea, împăratul se aşeza-n pridvor, privea crestele înalte şi invăluite- 
n ceaţă şi se gindea astfel: 

«De şi-ar găsi copila asta şi vreun voinic de-al nostru, care s-o 
îndrăgească; să le las moştenire la rindu-mi dragostea pentru munţii ce ne- 
au lăsat strămoşii, ce fericit aş fi!...» 

Nu-i vorbă, că primejdii nu mai erau ca cele de pe vremuri. Zmei nu se 
mai aflau, afară de Tarita, sora temutului Lastus pe care-l biruise chiar 
Briteiu. De ea nu se ştia decît că stă într-o văgăună, ascunsă, infricosata. 
Si de punea ceva la cale sau ba, nu mai putuse nimeni afla. 

In acest timp, se ducea însă vestea-n lume despre copila Im Briteiu. La 

curţi, pe-alte meleaguri, pe unde erau tineri feciori de crai şi regi, bătrînii-i 
sfătuiau: 
— Sa ne aduceţi nore aşa cum este Lia, copila lui Britetu! Numai ca 
împăratul Briteiu nici nu vroia s-audă să 1 se ducă fata pe alte meleaguri. 
Nu-i vorbă că nici ea n-ar fi plecat; nu s-ar fi despărțit de munţii din 
Biharia de bună voie. 

Dar craii,ce, vroiau să ştie de-aşa ceva? Trimeteau mereu vorbă, soli, 
crainici, sau ravase, şi cereau fata... 

Ea într-acestea umbla pe munţi, călare, îmbrăcată ca flăcău, cînd era 
singură; şi în rădvan, cînd se plimba cu maică-sa. 

Umbla, ca să cunoască bine pe pădureni şi pe bouari, să vadă fiecare 
coltisor de munte. 

Umbla... Şi cum e vorba din popor, că nu aduce anul ce-aduce ceasul, 
s-a întîmplat o dată să plece Lia cu maică-sa, Drăgana, într-un rădvan, 
încolo spre Murgasul, unde nu ajunsese fata să vadă, să cunoască... 

Au umblat ele toată dimineaţa, trecînd pe la Stina de vale, văzînd 
cascada Ghialumer; au poposit la casa unui pădurean, de-au ospătat ceva 
pentru amiază, pe urmă iarăşi au plecat. 

Era o vreme însorită. Treceau prin văi şi peste ape. Avea împăratul 
Briteiu radvan şi nişte cai cum nu se mai văzuseră vreodată. Zburau ca 
zmeii peste ripe, peste creste... 

Munţi, şi cîmpii, şi ape erau scăldate într-o lumină dulce. Şi nu se 
săturau împărăteasa şi cu Lia să se tot plimbe şi să tot privească la stînci şi 
la poiene înverzite. 

Si iată că înserarea pornise să le învăluie pe nesimţite în mantia-i 
albastră şi înstelată. Caii alergau pe crestele de munte, urcau şi coborau, 
iar noaptea se făcea tot mai adinca. Cautau să afle calea de înapoiere şi n- 
o găseau. Nu o găseau, pentru că vizitiul se rătăcise, greşise drumul, şi-n 
loc să miie caii către casă, se departa gonindu-i dimpotrivă... 

I-a tot gonit; şi-au tot călătorit pe alte drumuri decît acelea pe care le 
căutau, pînă ce au urcat pe-un povirnis de piatră. Aci, pe cînd urcau, au 
zărit drept in fata, nişte cărbuni aprinşi, lucind în noapte. 

— Să mergem într-acolo! a poruncit împărăteasa Dragana vizitiului. Poate 
or fi niscai oameni popositi, ce au aprins un foc. 

A dat deci vizitiul bici la cai. Da’ ce vedeau lucind nu erau nici 
cărbuni, nici oameni popositi. Era o ceată de urşi ce veneau mor- măind. 
Caii, simțind dihăniile cum se-apropie, s-au şi speriat, infiorati, cu 
coamele zbirlite, s-au ridicat în cîte două picioare; au nechezat şi-au 
început să sară prin munte, innebuniti, în fulgere albastre de copite. 

Au răsturnat radvanul şi, rupind şleaurile, au pierit prin pădure, tirind 
cu ei şi vizitiul ce tinea încă bine haturile în mâini, tot vrind să-i 
potolească, pierzîndu-l cine ştie unde, prin ce stînci. 

— Să ne apărăm! Să ne luptăm cu urşii! a strigat Lia, izbind cu umărul in 
uşa cea mare a rădvanului, ca s-o deschidă, văzînd că-s singure în munte 
şi n-au altă scăpare. 

Amindoua au pus după aceea degrabă mîinile pe cite un lemn - pe care 
le-a rupt Lia, fata voinica a lui Briţeiu, din uşa împodobită a radvanului - 
şi au fost gata pentru apărare. Urşii se apropiau. S-au repezit, unul drept 
către fată, altul spre împărăteasă. 

Aşa a început lupta. 

Lia lovea cu vitejie, dar maică-sa, Dragana, nu mai avea putere, era 
gata să cadă... 

Cînd, iată, dintr-o dată s-a auzit un zgomot; şi, ca prm farmec, ursul, ce 
se lupta cu fata, a căzut într-o parte, lovit parcă de trăznet. A căzut după 
aceea şi cel pe care-l înfrunta Drăgana. 

Ce se întîmplase oare? De sus, de pe o stinca, un prea voinic flăcău, 
care umbla prin munte, văzuse întîmplarea, cau fugind încolo, rădvanul 
răsturnat şi urşii ce săreau cu ameninţare. 

Vazuse tot şi-n grabă mare se apropiase de locul unde sta rădvanul. 

Si cum venea pe sus, pe coasta cea pietroasă, fără să mai piardă clipite 
prețioase, sărise de pe-o stîncă, de-a dreptul în spinarea ursului. Si îl izbise 
cu un topor de piatră. Lovise şi pe celălalt. Si cu toporu-n mina gonea 
acum toţi urşi. 

Viteaz flăcău şi zdravăn! N-a trecut multă vreme şi-a risipit toți urşi, i- 
a dat de-a rostogolul la vale, prin prăpăstii. A pus după aceea mina şi-a 
ridicat rădvanul de unde căzuse, poftind pe împărăteasă şi pe Lia 
înlăuntru, ca să-şi petreacă noaptea sub privegherea sa... 

Le-a dat apoi şi tundra ce o purta-n spinare, să se învelească ele. Si să 
aştepte astfel dimineaţa, cînd el o să pornească să caute alti cai, să poată 
porni iară rădvanul mai departe. 

S-au luat apoi la vorbă. $i mult s-a bucurat împărăteasa aflind despre 
acel ce le scăpase viaţa că nu e altul decît Gruieş, feciorul lui Andrei, care 
venea în noaptea ceea cu treburi de peste munte. 

El iar, la rîndul său, s-a înveselit, aflînd că are-n fata lui pe împărăteasa 
lui Briteiu şi pe copila lui, pe Lia. 

Si Gruieş, plin de voioşie cum era, le-a tot spus glume, ele au ris, pe 
urmă au cîntat, şi noaptea a trecut pe neştiute. 

Cînd ziua s-a ivit de peste creste, au auzit şi-un corn din depărtare. Era 
Briteiu ce-şi căutase înfrigurat, întreaga noapte, soata şi copila, şi-acuma 
ajungea-n aceste locuri. 

Gruieş tocmai dusese apă împărătesei, ca să-şi clătească obrazul şi să 
şi-l racoreasca. Lia îl insotise pînă-n vale şi el o sprijinise să sara peste 
pietre, cu toate că era copila la fel de sprintenă ca ciuta. 

Ce şiretlic nu caută însă o fată, cînd simte că i-e drag un tînăr? S-a lăsat 
sprijinită, deşi nu avea de trebuinta. 

Si el, flăcăul!... A înţeles asemeni că a îndrăgit-o pe copila; ca fără ea i- 
ar fi de-acuma greu să-şi ducă viaţa singur mai departe... 

A venit dară împăratul, şi soata lui, Dragana, i-a arătat pe Gruies, 
zicând: 

— Acesta este acela ce s-a luptat cu ursii şi i-a răpus, scapindu-ne cu 
viata... E fiul lui Andrei. 

Si-apoi l-a luat Briteiu împăratul în braţe pe flăcău, l-a sărutat cu 
dragoste pe frunte şi i-a grait astfel: 

— De astăzi înainte esti, Gruies, pentru mine, ca şi copilul meu... Fără de 
tine nu aş mai fi avut nici soata, nici pe Lia. Cere-mi orice răsplată şi 
indata ti-o voi da! 

— Maria ta, a glasuit şi Gruies, de vreo răsplată n-o sa fie vorba, că noi 
pe-aici prin munte, aşa cum bine ştii, sîntem deprinsi cu fiara... Incolo am 
de toate, şi tata-meu la fel... Simt numai multumirea că ţi-am dat ajutor... 

A plecat după aceea împăratul, luindu-si cu el împărăteasa şi pe Lia. S- 
au dus!... Din drum a mai întors o dată fata capul către Gruies. Si-asa cum 
l-a privit atunci, în dimineaţa ceea Lia, el n-a putut să uite niciodată. Nici 
ea nu mai putea să-l uite pe flăcău A început să fie îngîndurată copila lui 
Briteiu. $i tot privea încolo, peste munte, parcă aştepta pe cineva... Si nu 
ştia că uneori flăcăul dădea tîrcoale palatului împărătesc de la Aleul, dar 
nu îndrăznea să se apropie. 

— M-o fi uitat!... socotea el cu întristare 

Si ea în sine îşi zicea la fel: 

— Nu-si mai aduce el aminte de o fată ce-a intilnit-o într-o noapte... N-a 
înţeles cît mi-e de drag! 

Amindoi gîndeau astfel, visau unul la altul, dar nu mărturiseau. 

Şi solii-n vremea asta veneau din tari străine, veneau de cereau fata... 
Puţină vreme mai era şi Lia trebuia să hotărască; dar nu-i plăcea nici unul 
dintre crai care-o peteau!... 

Sta fata tot mihnita şi se uita în zare. Privea spre trecătoarea care ducea 
din muntele Aleul încolo către o pădure, unde aflase ea că locuieşte 
Gruieş cu tatăl său. 

— Ce e cu tine, fată? o întreba Drăgana. Ce s-a întîmplat? Răspunde-mi! 
Pe cine tot astepti?... 

Si astfel i-a tot vorbit împărăteasa, şi pe încetul, mai întîi o vorbă, pe 
urmă alta şi alta, a spus copila tot. A spus că-i este drag flăcău! 

— Bine! Dar el? El te îndrăgeşte? a vrut să ştie împărăteasa zimbind cu 
ingaduinta. 

— Nu ştiu... Şi teamă mi-e că m-a uitat! a murmurat copila suspinind. 

Tot cam pe-atunci, Andrei, care-şi vedea şi el feciorul umblind pe 

drumuri fără rost, vorbind în dodii citeodata, asemeni l-a întrebat: 

— Cu tine ce este, măi băiete? 

— la, ce să fie, i-a răspuns tlăcăul, sînt nebun! Am îndrăgit pe fata lui 
Briţeiu împăratul. Ea nici nu ştie . 

Si i-a spus tot batrinului, cum s-a întîmplat atunci, în noaptea ceea. I-a 
povestit şi de privirea ce-i aruncase la despărțire copila împăratului 
Briteiu, privire care l-a săgetat în inimă. Numai că ea, pesemne, nici nu-şi 
mai aminteşte de flăcăul pe care l-a zărit numai o dată sus în munte... 

— O să vedem! a spus Andrei, şi, luînd toiagul de drumet, a şi pornit către 
palatul lui Briteiu. 

— Unde te duci? a strigat Gruies. 

— Să stai aici de strajă! i-a răspuns Andrei. Mă duc după bucate peste 
munte. 

Şi a plecat. ÎI mai rodea şi acum pe moş Andrei durerea că pe feciorul 
său cel mare, pe Paltiş, îl pierduse, pentru că îl vrajise Brizana, fata 
Taritei! Vroia să vadă de-astă dată cu ochii lui de nu-l pîndeşte vreo 
amărăciune şi pe feciorul său cel mic. 

A mers Andrei... Mergea încet, că nu mai era sprinten ca înainte. Şi a 
ajuns a doua zi pe seară la Aleul. 

Se hotarise să se sfătuiască întîi cu împăratul. S-a dus dară în fata lui şi 
i-a vorbit scurt, munteneşte. I-a povestit despre feciorul său, care a 
îndrăgit pe Lia, dar nu cuteaza să-i mărturisească. ŞI l-a rugat să îi arate 
verde, deschis, ce crede el despre asemenea întîmplare? Se minie? Sau are 
bucurie? 

A ascultat Briteiu cuvîntul lui Andrei şi mult s-a înveselit. Aşadar, iată, 
toate-s bune: la rîndul lui i-a povestit bătrînului Andrei, cum doar puţină 
vreme mai-nainte, mărturisise Lia mamei sale că l-a îndrăgit pe Gruieş. $i 
tocmai era gata împăratul să-i trimită olăcari în Bohodeiul, să vină, să 
grăiască împreună, ca nişte cuscri buni cum or să fie. 

— Şi-apoi, dacă-i asa, a zis la urmă împăratul, ce fel de tineri sînt aceştia, 
aşa sfioşi? Să nu cuteze ei să-şi spună unul celuilalt focul ce-i arde? De... 
Parcă noi am fost cam altfel, la vremea noastră! Ce zici, Andrei? 

— Pădurile tăcute sînt şi mari. Şi lacurile-n care nu se vede fundul, sînt 
cele mai adinci!... a zis în loc de alt răspuns batrinul. Iubirea, care nu se 
strigă cu glasul tare la răspîntii, e cea mai trainică... 

— Aşa e! a incuviintat Briteiu. Si fiindcă tu imi esti tovarăş vechi de 
lupta, Gruies al tau e un viteaz si fata-mi este draga ca ochii mei din cap, 
eu zic să ne grabim să facem nunta... 

— Să ne grăbim! 

Şi a dat poruncă împăratul să se infatiseze Gruieş şi cu Lia înaintea lor, 
a celor doi bătrîni. 

Au trimis dintr-o dată să vină Gruieş. În locul lui a rămas strajă la 
casele de piatră un ostean de la curte. $i a venit flăcăul, plecindu-se in fata 
lui Briţeiu, smerit. 

— Aşteaptă oleaca la o parte, băiete! a poruncit feciorului său, tatăl, 
batrinul Andrei. Să vină întîi fata. 

A venit şi copila călcînd pragul sfioasă şi toată îmbujorată. 

— Pofteste-aici, copilă!... a rostit de-astă dată Briţeiu. Iara tu, Gruies, vin 
colea linga fată... 

S-a grăbit Gruieş să împlinească voia lui Briţeiu. 

—  Şi-acuma ascultați! a grait împăratul. Nu ştiu, sau mi se pare că voi v- 
ati îndrăgit odată, într-o noapte... Aşa am auzit. 

— Da, preaslăvite! Da, tătucă! au răspuns amîndoi, privind cam pe furis 
unul spre celălalt. 

— Și vreţi să fiţi alăturea la bine şi la rau? 

— Da. Vrem, tătucă... au rostit într-un glas. 

Au ris atuncea larg, în bărbi, şi împăratul Briteiu, şi Andrei. 

— Ei, bine, dacă-i astfel, a rostit împăratul, luati-va de mina şi fiți uniți pe 
viata, în cinste şi credinţă unul fata de celălalt. 

Si Lia a întins mina către dreapta unde se afla Gruieş. Flăcăul 1-a 
cuprins-o, i-a strins-o binişor. 

— Va binecuvintez! a zis Briteiu. 

— Şi eu! a spus Andrei, uitînd deodată toată durerea lui cea veche. Atita 
fericire nici nu crezuse Lia să poată să trăiască. Şi Gruies... 

Bietul Gruies, vedea că-i lîngă dinsul fata ce o visase... Fetii-i venea să 
plinga de bucurie. lar Gruieş ar fi vrut s-o prindă în braţe pe Lia lui cea 
dragă, dar tot nu cuteza... 

— Copii, a mai spus împăratul, iată, sîntem bătrîni. Andrei şi eu 
asemeni... Ne trebuie brat tînăr să ne urmeze. Şi Gruieş este vrednic. 

Cu ei alăturea de tine, Lio, nu mi-este teamă că au să vină primejdii şi nu 
le-oti birui. Ci eu şi cu Andrei vom pune totul la cale pentru nuntă. 

Se spune că-n clipita aceea de mare bucurie, s-a auzit însă deodată un 
suier... 

Suierul a crescut. Si-acolo, lîngă tron, pe trepte, in fata Liei, s-a ivit o 
şerpoaică mare de-un stat de om. 

— Ssss!... Ssss! a şuierat şerpoaica cu limbile ascuţite către Briţeiu. Te-ai 
bucurat degeaba, slăvite împărat... 

S-a încolăcit zmeoaica, s-a răsucit o dată, şi cînd s-a desfăcut, în faţa 
lor era zmeoaica blestemată, Tarita, cu fusta numai zdrente, cu părul 
numai şerpi. 

De cînd pîndea Tarita... De cînd tot aştepta să se răzbune. Si-acuma 
tipa: 

— Heeei, Britetu! Poate-ai uitat că tie m-am îmbiat odată de soata si tu 
m-ai izgonit... Andrei, ce sta acolo, te-a ajutat... Ai vrut-o mai bine pe 
Dragana. Si ati răpus toţi zmeii în frunte cu Lastus... Dar uite, am rămas 
eu! Eu am să mă răzbun. Cum? Iată.. veți vedea. 

— Să pieri de-aici! a strigat împăratul. 

Gruieş s-a ridicat şi s-a îndreptat spre ea. A vrut s-o prindă pe Tarita de 
coade şi s-o azvirle afară, dar cînd a întins mina, l-a şi muşcat un şarpe din 
părul e1... Gruieş a căzut Jos. 

Tariţa s-a plecat, l-a luat îndată-n braţe şi amindoi s-au prefăcut într-un 
fum inecacios, care a început să piară pe fereastră. 

S-a auzit în urma lor numai un hohot şi un glas care zicea: 

— "Ti-am luat, Lio, pe Gruieş! Tatăl tau nu a vrut să-mi fie mire. Îmi va fi 
dragul tău... Şi niciodată n-ai să-l mai revezi... Ha, ha, ha!... 

Se prabusise Lia jos, zdrobită. Se prabusise pe podele şi plingea. 

Briteiu cu Dragana şi cu Andrei căutau să-şi tina firea, să nu mărească 
deznadejdea fetii; dar copleşise amarul tot palatul, toți munţii mai pe 
urmă... 

S-au ridicat bărbaţi viteji atuncea şi au plecat s-o caute pe zmeoaică, să 
îl aducă înapoi pe Gruies. 

Au fost la văgăuna unde-şi avea sălaş zmeoaica, au colindat toţi munții 
pe de-a rîndul... Mult timp au colindat zadarnic şi n-au putut să afle nici o 
urmă. 

Şi-n toată vremea asta Lia a plins şi-a suspinat. 
Cînd s-au întors bărbaţii şi Lia a aflat că n-au găsit pe Gruieş, a început 
să plîngă mai tare. Si toți credeau că o să-şi piardă mintea de durere.. 

Pe urmă însă Lia s-a gîndit: cu toate că e fată, este totuşi voinică. Şi 
dragostea-i va da putere şi mai multă... Să plece ea mai bine, singură, să-l 
caute pe acela ce trebuia să-i fie mire. 

S-a sculat de pe lavita unde zăcuse plîngînd, s-a şters la ochi şi a venit 
în fata lui Briteiu, care stătea pe tron, ascultind vestea adusă de bărbații ce 
colindaseră prin munte. 

— Tătucă dragă, a zis Lia, te rog să-mi îngădui să plec eu de-astă dată, 
după Gruieş. 

— Taci, fata mea, a spus Briteiu, cum spui tu vorba asta? Au fost bărbaţi 
viteji, isteti şi fără frică, şi n-au putut să facă nimica, darmite o copila ca 
tine? 

— Şi alții s-au luptat s-o scape pe Dragana, pe mama mea, din gheara 
zmeului Lăstuş. Si n-au putut... Ai izbutit doar tu. Îngăduie-mi şi mie s-o 
caut pe Tarita şi să o birui, cum ai răpus tu pe Lastus. 

La astfel de cuvinte Briţeiu n-a mai avut ce spune... Văzuse şi el bine 
că fata lui nu prea ştia de frică. Şi ori de-i va da voie, sau nu, ea va pleca... 

A chemat dară pe Dragana, pe soata lui; i-a spus c-a hotărît să-şi lase 
copila să plece. 

Drăgana a rugat-o şi ea pe fată să rămînă; dar Lia a rămas cu totul 
neclintită. 

— Vreau să plec chiar acuma, pe loc! a zis copila. 

Si neavînd ce face alta, Briteiu a dat poruncă să 1 se aducă fetii calul lui 
murg, calul fermecat, pe care îl primise în dar de la împăratul Sorin, 
bunicul Liei, şi care-l ajutase odinioară în lupta lui cu zmei. 

— Bine că mă mai scoateţi şi pe mine din grajd, că-mi amortisera 
picioarele cu totul! a rostit murgul, cînd a ieşit din grajd afară. 

S-a repezit după aceea-n munte, a mîncat iarbă de pe o poiană, a băut 
apa unui lac, a prins putere. A zburat apoi pînă-n cer; a păscut un imas 
întreg, de stele şi s-a întors zicînd: 

— Acuma, Lio, poţi să mă încaleci, să-mi spui şi unde să te duc. Cu cine 
vrei să lupti? 

— Vreau ca s-o aflu pe zmeoaica Tarita şi s-o răpun! a răspuns fata. 

— Bun! Porunceşte-mi dară încotro s-o iau, şi cum să merg: s-alerg pe 
munte cu piciorul, sau să-mi desfaşur aripi prin văzduh ? 

I-a dat şi Andrei fetii la plecare toporul ce-l avusese Gruieş - ca arma 
pentru luptă. 

— Tu eşti mireasa lui, ai singură căderea să porți toporul lui de pădurean, 
să lupti în locul lui! a zis bătrînul cu glasul stins de suferinţa ce o îndura. 

Împărăteasa Dragana a dat şi ea copilei o cununita vrăjită ce o avea, pe 
care, de o punea pe cap, se şi făcea îndată nevăzută. 

A mulţumit Lia pentru tot ce primise, şi încălecînd pe murgul fermecat 
i-a dat poruncă să pornească iute, călcînd pe munte cu piciorul, să poată 
cerceta stinca de stinca, coclaur cu coclaur, să vadă - poate o afla vreo 
urmă de-a lui Gruies. 

Şi-a străbătut copila lui Briteiu munţii în sus şi-n jos, de-a lungul şi in 
curmeziş, bătînd potecă de potecă, pădure de pădure, zburînd apoi pe sus 
şi cercetind cu ochii întreaga zare. 

A cercetat fiece coltisor, fiece trunchi; a scociorit prin peşteri şi prin 
vagauni... 

Nimica... Urma lui Gruieş n-a putut s-o afle... 

Si nici de Tarita nu ştia nimeni să spună unde ar putea să se ascundă. 
Din văgăuna-i de sub munte pierise. Zadarnic întreba pe fiecare. 

Plecase fata-n miezul verii, cînd înfloresc pe munte macii şi bujorii; 
venise apoi iama cu haina sa neîntinată de zăpezi; şi-acuma înfloreau iar 
flori albastre şi roşii de tămîioară şi de garofite - venise peste pajisti 
primăvară... 

Nu ştia biata Lia ce să facă, pe unde să mai umble? 

Tot rătăcind aşa prin munte, a urcat într-o seară copila cu calul ei pe-un 
povirnis de piatră; şi iată c-a ajuns pe o cîmpie întinsă, ce era mărginită de 
o pădure. Lia şi-a amintit că e cîmpiş unde-i scăpase Gruieş viaţa de urşi; 
acolo ei stătuseră de glume o noapte întreagă şi se îndrăgiseră amindoi... 

Si a simţit că o cuprinde mai tare dorul de Gruieş. A podidit-o iarăşi 
plînsul. Şi-a plins, a plîns... A suspinat şi-a stat aşa mult timp gindindu-se 
la tot ce se întâmplase. $i cum se făcea noapte, copila a aprins un foc sub 
streaşină pădurii şi s-a culcat să se odihnească, lăsînd murgul de strajă. 
De-ar fi venit primejdie de undeva, murgul pe dată necheza şi-o trezea din 
somn, să fie gata pentru luptă. 

S-a culcat Lia încă suspinînd. De obosită ce era a şi furat-o îndată 
somnul. A adormit. Şi-n somn a început să viseze un vis ciudat. Venise-n 
fata ei un omulet cu trupul mic, cu capul mare şi o barbă albă, lungă. Si se 
făcea că omuletul o mingiia pe cap. 

— Nu fi mihnita, Lia, zicea el, Gruieş al tău trăieşte... 
— Trăieşte ? Unde-i ? îl întreba fata prin somn pe omulet. 

lar omuletul îi zimbea şi-i arăta cu degetul încolo, către muntele 
Buteasa. 

— L-a preschimbat Tatita într-o scoică, l-a aşezat pe fundul rîului 
Drăganul. 

— De ce? De ce-a făcut zmeoaica asta? se framinta prin somn copila lui 
Briţeiu. 

— Pentru că ştie o taină Tarita, i-a răspuns omuletul. De va putea să tie în 
stăpînirea ei vreme de şapte ani pe unul dintre aceia ce-au biruit pe zmei - 
aşa cum este Gruieş - şi în acest răstimp să facă vrăji asupra lui, de va 
putea apoi să-i ia şi viata, Lăstuş va învia... Cu zmeii lui, va pune iară 
stapinire peste Biharia! 

— Şi-n care parte a rîului se află Gruieş? a întrebat prin vis copila. 

— Acolo unde apa curge în dreptul morii zmeilor! a grait omuletul. 

— Tu cine esti, a vrut să ştie fata, de esti atît de bun şi ţii cu mine? 

— Sînt spiriduşul munţilor, a rostit omuletul, şi-a început sa rida: Hi, hi, 
hi, hi... Şi de-ai să ai nevoie, eu iar am să te-ajut... 

Fata atunci s-a desteptat din somn. Era spre dimineaţă. Din spiridus nu 
rămăsese nici o urmă, doar nişte brumăriţe cîntau sus în copac, dînd slavă 
zilei: 

— Cirip, cirip, cirip!... 

«Sa fie doar un vis desert, sau spiridusul mi-a facut un semn, mi-a 
arătat într-adevăr taina zmeoaicii? s-a întrebat in sine Lia. Orisice-ar fi, eu 
trebuie sa-ncerc!...» 

S-a limpezit pe chip cu apa rece dintr-un izvor care curgea acolo mai in 
jos. Şi-a pus la briu toporul ce îl purtase înainte Gruies, a încălecat pe 
murgul fermecat şi-a poruncit: 

— Hai, murgule, să mergem spre moara zmeilor. 

— Cum să te duc, stapina? a întrebat-o murgul. Pe munte cu piciorul sau 
prin văzduh cu aripi ? 

— Prin văzduh, murgule! S-ajungem mai degrabă. 

Murgul şi-a întins aripi şi a-nceput să zboare. 

N-a zburat mult... Cum au trecut de lacul zînelor, a şi văzut copila 
ieşind dintr-o poiană un fum înalt şi gros. 

«Arde pădurea, s-a gîndit copila. Să mă cobor şi să sting focul!...» 

A dat poruncă murgului să se coboare; dar cînd au ajuns pe poiană, 
fumul acela gros şi înecăcios s-a prefăcut în fiară, s-a prefăcut în ris. 

Si risul s-a repezit spre gâtul calului, cu colții gata s-o sfişie pe copilă. 
Ea nu s-a inspaimintat. A ridicat in sus toporul lui Gruies. Şi cînd a dat 
odată cu sete, a şi tăiat risul în două. 

Numai că fiecărei parti tăiate i-a crescut într-o clipă restul. Şi dintr-un 
singur rîs s-au făcut doi. Unul a sărit dintr-o parte la ea și altul din 
cealaltă... 

Nici de astă dată nu şi-a pierdut Lia curajul. A lovit cu iuteala intr-o 
parte şi într-alta. A tăiat rîşii amindoi în jumătăți. 

Dar jumatatilor le-a crescut restul, s-au făcut patru rîşi. I-a tăiat şi pe- 
aceştia. S-au făcut opt; s-au înmulțit de două ori pe atita şi ei... De patru 
ori, de opt ori... Si tot aşa... Tisneau din toate părțile. Săreau de prin 
copaci. De jos şi de pe lături, din fata şi din spate... O înconjuraseră pe 
Lia... Si ea lovea, lovea... Se lupta barbateste, dar risii hohoteau, tipind în 
jurul ei; şi-o năpădeau cu ghearele şi colții. 

Oricit lupta de vitejeşte Lia, după puţină vreme fiarele ar fi sfişiat-o. 
Atuncea şi-a dat şi fata seama că este acolo mina de zmeoaica... Si-ntr- 
adevăr, Tariţa făcuse vrăji. Văzuse pe Lia că vine către locul unde-l tinea 
pe Gruieş şi, prefacindu-se în ris, se repezise inainte-i, s-o răpună. 

Deodată Lia şi-a amintit că are cununita fermecată pe care o primise la 
plecare de la măicuţa sa. Si, intelegind că de-o să lupte mai departe o sa 
fie biruită, şi-a pus pe creştet cununita... 

S-a făcut nevăzută cu cal cu tot! 

A stat aşa un timp, pînă ce rîşii care o năpădiseră s-au risipit. Şi-a luat 
pe urmă cununita de pe creştet, a dat poruncă murgului să zboare mai 
departe. 

Au mai călătorit aşa o vreme; dar n-au călătorit prea mult... Şi abia 
trecuseră de Stina cea de vale, c-a văzut Lia de asta dată nu fum, ci foc 
adevărat într-o pădure... 

A coborit să-l stingă. 

Cînd colo, iată, focul s-a preschimbat într-o napirca. Napirca mare, 
groasă cît un copac. 

S-a repezit la fată şuierînd! Şi-a dat pe dată seama Lia că napirca e tot 
Tarita; dar n-a vrut să se dea bătută. Putea, ce-i drept, să-şi pună iar pe 
frunte cununita, să scape de orişice primejdii. A vrut însă copila vitează a 
lui Briteiu s-o înfrunte pe zmeoaica, s-o biruiască. Si a taiat-o în două cu 
toporul pe napirca. Dar tot ca intiia oară, celor două parti le-a crescut 
restul şi s-au făcut două napirci. 

Le-a tăiat iar în două. S-au făcut patru, opt... Foia pădurea de napirci ce 
şuierau, se încolăceau. Se îndreptau spre fată cu limbile otrăvite. Nu voia 
Lia să se lase; tot mai nădăjduia ca să le nimicească. Si se lupta. 

S-a tot luptat zile şi nopţi în şir. Numai cînd a văzut că o să fie înghițită 
de napirci dacă o să lupte mai departe şi-a pus pe frunte cununita de la 
Dragana; s-a făcut nevăzută... 

A stat un timp aşa pînă ce toate napircile acelea s-au risipit... A pornit 
apoi mai departe, poruncind murgului în acest fel: 

— De-acuma, murgule, orişice fum, orişice foc o să zărim prin munţi, să 
ştim că nu-i decît vreo viclenie a zmeoaicii. $i noi să ne vedem de cale 
mai departe. S-ajungem mai degrabă la moara zmeilor. 

— Bine, stăpînă! a răspuns calul şi a pornit ca vîntul şi ca gîndul spre 
locul poruncit. 

Pe drum au văzut fumuri şi focuri; ştiau însă că nu-s decit înşelăciuni 
de-ale Tariţei. 

Au tot zburat, pînă ce într-o vale a început să se zareasca fişia 
sclipitoare a rîului Drăganul. Deasupra rîului plutea un nor; dar norul s-a 
învălătucit şi din mijlocul lui s-a repezit o pasăre de pradă către Lia. 

Nu era însă o pasăre ca orişicare. Era un vultur mare cit un urs, cu 
ghearele ca nişte căngi, cu ciocul lung, taios ca palosul. 

S-a năpustit s-o zmulgă pe copilă de pe cal. Ea nu a vrut să fugă de 
luptă nici acuma. A ridicat toporul. A lovit pasărea aceea uriaşă ce 
croncanea inversunata şi a tăiat-o în două. Ştia prea bine că-i zmeoaica, 
dar tot nadajduia măcar de data asta s-o biruiască. Şi-a primit lupta. 

La fel ca risului, la fel ca şi napircii, 1 s-au împlinit şi păsării acesteia 
de pradă iar cele două jumătăţi... Şi-n fata Liei au fost două păsări. Pe 
urmă patru, opt, o sută... Atitea păsări se roteau că se înnegrise parca pe 
deasupra fetei cerul. 

— Ce să fac, murgule? a întrebat atuncea Lia calul fermecat. De n-am sa 
birui nici acuma, nu pot să mă cobor la rîu, nu mai ajung să-l văd pe 
Gruieş niciodată. 

— Ehei, stapina, a zis calul, de cînd aştept eu să mă întrebi! Uite, între 
păsări, vezi una mai mare decît celelalte, cu ochii verzi şi rai, stralucitori 
ca de jaratic? 

— O văd! a răspuns Lia. 

— Aceea e cu adevărat Tarita... 

— ŞI celelalte, murgule, ce sînt? 

— Sînt numai umbre de-ale ei, insufletite prin vrăjitorii. 

— Şi.ce să fac, cum s-o lovesc? a vrut fata să ştie, luptindu-se fara 
încetare. 

— În pasărea cea mare să izbeşti, dar nu s-o tai în două, ci doar să-i retezi 
capul... 

Aşa a făcut Lia. A tot luptat. Pasărea ceea mare se repezea la fată în 
vijiit de aripi, căutînd s-o prindă-n gheare, s-o zvirle de pe cal, sau s-o 
lovească în cap cu ciocul şi s-o omoare. 

Lia nu se lăsa nici ea. Lovea cu indirjire. Murgul se avînta în zbor ca 
gîndul. Deodată, nu ştiu cum, tocmai pe cînd simţea copila că-i sînt 
puterile aproape pe sfârşite, i-a venit pasărea mai la indemina, a izbutit să- 
i dea o lovitură măiestrită. Nu a putut să-i taie capul, aşa cum socotise ea; 
dar a izbit-o drept în creştet. 

Si pasărea a dat un țipăt. lar glasul i-a sunat ca al zmeoaicei. S-a 
preschimbat apoi în nor precum fusese. În nori s-au prefăcut şi păsările 
celelalte. Şi vîntul cum bătea, risipea norii. Îi ducea peste munte... 

— Nu ai răpus-o încă pe zmeoaică, a spus calul, dar ai lovit-o bine, a 
trebuit să fugă. 

— Să coborîm dară pe țărm, s-a veselit copila iui Briteiu. 

— Să coborîm!... Numai să bagi de seamă, zmeoaica are să se întoarcă... 

Si calul a-nceput să zboare lin către pămînt. A pus Lia piciorul in 
locurile acelea, unde ştia că se găseşte Gruies. 

Răzbise cum răzbise pînă aicea; dar ce să facă oare mai departe ? 

Nu mai ştia nici calul să-i dea sfat. 

Cum putea oare să găsească în fundul rîului Drăgana o scoică, intre 
atîtea mii şi mii de scoici, ba încă s-o cunoască de e sau nu mirele ei? 

Si totuşi a intrat in apa Lia, lasindu-si pe țărm murgui. S-a cufundat sub 
unde, a căutat printre pietre şi prin nisip, a strîns grămezi de scoici. Dar 
ele stăteau mute. $i fetei nu avea cine să-i spună, dacă se află Gruies 
printre ele. 

Prin apă pluteau peşti. Peşti multi, nenumărați, tot fulgerau prin unde. 
N-avea altă scăpare copila decît să roage peştii s-o aiute. 

A început să-i roage, să le spună tot păsul care-l avea, povestea ei cea 
tristă. lar peştii săgetau în apă, prin fata ei, nu se oprea însă nici unul s-o 
asculte. $i nu îndrăzneau să vină către maluri; şi auzind glasul Liei mai 
rău se inspaimintau. 

A tot stat astfel fata pe țărm zile lungi, nesfârşite. Ce n-a facut, să afle 
pe dragul ei? De peşti cît s-a rugat, cît a înotat prin apă, cît nu a scotocit 
prin maluri, pe sub unde!... 

Degeaba totul... 

Atita drum făcuse, luptă şi osteneala, pentru nimic. 

Tot Tarita, zmeoaica, era mai tare... 

Si cit era Lia de indrazneata, de vitează, pina la urmă era si ea tot o 
copilă!... A început sa plinga. Şi-a plins, o zi, o lună, un an. Atit a plins, ca 
se muiau şi pietrele de mila ei, de fierbinteala lacrimilor sale. 

Si-a plins atit de mult copila lui Briteiu, ca, pina la sfirsit, izvorul 
lacrimilor i-a secat, şi Lia şi-a pierdut lumina ochilor ei albaştri şi senini. 

Dar chiar aşa, cu ochii stinşi, ea rămăsese acolo, pe țărm, jelind 
încetinel. Si se gindea că stă pe ţărmul apei, unde Briteiu, tatăl său, batuse 
odinioară pe Lăstuş şi-şi cîştigase dragostea Draganei. lar ea, copila lui 
Briteiu, stă azi neputincioasă în fata blestematei de zmeoaice. 

Sta fata şi plingea fara vedere; şi numai glasul sorei lui Lăstuş, al 
Tariţei, se auzea: 

— Credea, Lio, că m-ai răpus, lovind in mine cu toporul în văzduh. 
Credeai c-ai să-l găseşti pe Gruieş. Amarnic te-ai mai înşelat. Eu te-am 
lăsat numai să suferi şi să plingi. Si-acum a venit vremea ca să pieri! 

A auzit copila glasul cel rău şi ascuţit: a vrut să pună mina pe toporul 
pe care-l avea încă la ea şi să se apere dacă va fi nevoie; dar Tarita a 
imbrincit-o în apă... $i fata a căzut sub unda rece, tocmai în locul unde 
apa se izbeşte de nişte pietre înalte şi rotunde şi curge minioasa către 
vale... 

S-a lovit Lia rău de pietre; şi şi-a pierdut simtirea... Apa a luat-o-n jos... 
Şi poate că s-ar fi sfîrşit atunci cu viata Liei, de nu ar fi fost peştii... 

Ei au văzut-o pe zmeoaica îmbrâncind pe fata care plinsese atît pe 
țărm... 

Peştii s-au repezit cu toţii şi-au înjghebat o punte lucitoare din trupurile 
lor. Şi, luînd pe fata, ce se afla în nesimţire, pe-această punte, au plutit iute 
ŞI fără nici un zdruncin către palatul împăratului cel mare al peştilor. 

Cum au ajuns la porțile palatului, o mreană, ce se afla în frunte, a bătut 
tare să 1 se deschidă. Un lipan cu mustață lungă, care era atunci străjer, a 
deschis poarta. Mreana i-a povestit ce s-a întîmplat; şi-atunci străjerul le-a 
dat voie să treacă. 

În sala tronului, clădită toată din pietre preţioase, pe-un jilt înalt, cioplit 
dintr-un zmaragd, sta însuşi împăratul, un peşte mare, cu solzii lati de aur. 

Peştii au adus fata şi-au aşezat-o încet pe trepte, în fata tronului 
împărătesc. Miscind din aripioare, au început să povestească apoi cu toţii 
dintr-o dată, cum au văzut-o pe zmeoaica zvirlind copila-n apă. 

A ascultat în linişte împăratul ce-i povesteau supuşii; s-a gîndit apoi 
bine şi-a poruncit: 

— Duceti-va în grabă la marele paharnic. Am eu la el un sip cu o licoare 
vrăjită. Să umeziti buzele fetei cu acea licoare ce se afla-n sip. Si n-o să 
aibă nici o suferință pentru că se găseşte-n apă... 

O lostrita s-a repezit îndată la marele paharnic. A adus in bot sipul, 
mreana l-a răsturnat cu aripioarele dibace şi a umezit putin buzele Liei. 

Atunci obrajii palizi ai copilei au început să capete din nou culoare şi 
să se rumenească. 

Au umezit încă puţin buzele Liei cu acea licoare minunată şi inima 
copilei a început să bată iute, iar pieptul să-i palpite... 

S-a auzit şi un oftat. $i Lia, care nu vedea nimica, a început să întrebe 
uşor de tot, în şoaptă: 

— Unde-am ajuns? Cine se află lîngă mine? 

— Acuma esti sub apa rîului Drăganul, i-a răspuns cu blindete împăratul, 
dar nu te inspaiminta. Peşti, supuşii mei, iti duc de grijă. Să ne spui însă, 
pentru ce te-a aruncat zmeoaica jos în rîu? 

Si a început sărmana Lia să povestească tot ce i se întîmplase de cînd 

pornise de acasă, căutînd pe dragul său. Şi pe măsură ce-asculta povestea, 
se minia împăratul tot mai tare. Cînd a rostit copila cea din urmă vorbă, s- 
a ridicat chiar împăratul de pe tron şi-a dat poruncă: 
— Voi, mrene, lostrite, lipani, păstrăvi şi orice fel de peşti, ce vă aflați aci 
in apă, plecați pe data şi căutaţi tot rîul... Să nu vă intoarceti pina n-oti afla 
pe pădureanul preschimbat în scoică şi pe zmeoaica, pe Tariţa, ce-l 
veghează! 

Au plecat peştii inotind; şi-au scotocit prin apă, pe sub pietre, în gropi; 
au străbătut tot rîul cît este el de lung, vreo şapte zile... 

Către sfirşitul zilelor acestora, s-a adunat în fata tronului cel verde de 
zmaragd al împăratului, întreg poporul peştilor. Duceau cu ei o scoică şi 
un rac mare, roşu întunecat, cu foarfece ascuţite. 

Au povestit după aceea peştii cum au scotocit ei fiecare ungher al rîului 
şi cum au prins racul acesta roşu, căutînd s-ascundă scoica sub o piatră. 
Au întrebat racii din rîu; şi ei au spus că racul cela mare nu e altceva decît 
zmeoaica prefăcută... Au întrebat şi scoicile, şi ele au spus că scoica ceea 
mică e doar un pădurean, ce-a fost schimbat prin vrajă de zmeoaică. 

Aşa au adus, iacătă-i pe unul şi pe celalt, în faţa împăratului, la 
judecată. 

A dat poruncă împăratul să fie pusă vrăjitoarea la cazne, ca să 
mărturisească. 

S-au grămădit toți peştii şi au pus racul cel roşu sub menghina de 
pietre. Şi-atuncea racul a început să spună că el este într-adevăr zmeoaica 
Tarita, care tinea sub apă pe Gruieş, preschimbat în scoica. 

— E timpul, aşadar, să dăm dreptate copilei! a spus rar şi cu înţelepciune 
împăratul cel mare al peştilor. Tu, zmeoaică, să prefaci iară scoica în 
pădurean, precum a fost, de unde nu, aci iti sfârşeşti viata sub menghina 
de piatră... 

— Asta nu am s-o fac orice ar fi să se întîmple, s-a înverşunat Tarita. 

Avînd astfel răspuns, a făcut împăratul semn peştilor să stringa la 
menghină şi să tot stringa... Din cînd în cînd întreba pe zmeoaica: 

— Ce zici, Tarito? Te supui? Ai să prefaci la loc pe scoică în pădurean? 
— Nu mă supun! zicea Tarita. 
— Nu?... Bine... De-i astfel, stringeti iară la menghina de piatră! 

Si peştii tot stringeau, stringeau mereu, pînă ce nu ştiu cum, 

a pleznit inima Tariţei. Şi apa s-a înnegrit de-acea otravă, ce era strinsa-n 
sîngele zmeoaicel... 

Cînd undele s-au limpezit şi s-a văzut ce este-n preajmă, a luat iar 
împăratul peştilor cuvîntul: 

— Dreptatea s-a împlinit! a rostit el. Zmeoaica, ce-a făcut atitea rele pe 
lume, a pierit! 
— Dar Gruieş? a întrebat Lia, cu ochii stinşi. Gruies al meu pe unde este? 

Abia atunci a văzut împăratul că s-a pripit stringind în menghine prea 
tare pe zmeoaică. Doar ea, care-l schimbase pe flăcău în scoică, putea să-l 
facă iarăşi om la loc precum fusese!... 

«Ce este acuma de făcut ?»se întreba cu supărare împăratul . 

Si, ca să poată lua o hotarire inteleapta, a poruncit să i se adune-n jur 
curtenii: un păstrăv, un lipan, o mreană şi-o lostrita, batrina, dar isteata. S- 
au sfătuit... 

S-au sfătuit o zi, o noapte, şi iar o zi... Şi nu puteau să ia o hotarire. 

Pînă la urmă şi-a amintit tot lostrita batrina că a văzut nu prea de mult 
pe spiriduşul cel bun al munților plimbîndu-se pe ţărmul rîului Drăganul. 
Si ar fi bine, poate, să-l întrebe, de vreme ce i-a făgăduit Liei că are s-o 
ajute la nevoie. 

Au luat dar hotărîrea să-l întrebe pe spiriduş. Şi l-au căutat, l-au tot 
căutat zile şi nopţi, pînă la urmă l-au găsit. Se aşezase pe o piatră mare, ce 
se afla în josul rîului, pe țărm, şi sta la soare. 

I-au spus în grabă peştii întîmplarea, l-au întrebat ce trebuie să facă. 

Iar spiridusul, mingiindu-si barba, le-a grait: 

— Să plece fata pina la Alina, să-i ceară ajutorul. Acolo, în lacul zinelor, 
sub ape, cresc florile iubirii. Şi poate va afla cu ele zîna leac, să-i vindece 
durerea Liei!... 

Si au plutit ca vîntul peştii pînă-n palatul împăratului cu solzi de aur. 
Au povestit ce-i sfatuise spiridusul. Atita 1-a trebuit copilei lui Briteiu să 
audă! A cerut peştilor să o călăuzească afară din apă. Si l-a rugat pe 
împărat să-i dăruiască scoica în care preschimbase zmeoaica pe fiul lui 
Andrei. 

— Afară mă aşteaptă murgul fermecat! a mai spus Lia. $i el o să mă 
ducă-n zbor pina la lacul zinelor. 

Dar murgul nu era pe mal. El aşteptase ce-aşteptase apoi, crezind ca 
fata s-a înecat în apa rîului, plecase să-l vesteasca pe Briţeiu. 

A strigat dară Lia murgul; l-a tot strigat o vreme. Cînd a văzut că nu-i 
răspunde, a înţeles că a plecat să ducă vestea celor de acasă. 

Dar chiar aşa, fără de cal, nu şi-a pierdut curajul. A mers, a mers pe jos, 
fără vedere, trecînd toţi munţii şi intrebind din om în om, încotro este 
drumul spre lacul zînelor. 

Si, ce e drept, mereu, mereu intilnea fata cîte un om, vreun pădurean 
sau vreun bouar, care o ajuta să meargă mai departe, sprijinind-o de mina, 
călăuzind-o printre munţi. 

Ea nu ştia însă că oamenii care-i ieşeau în cale, şi-o tot călăuzeau, erau 
de fapt doar unul şi acelaşi: spiriduşul, ce-şi schimba mereu glasul, vroia 
să vadă cit de tare-i fata. 

Aşa a ajuns ea pînă la lac. Acolo s-a plecat deasupra apei, a strigat pe 
Alina. Pînă la miezul nopţii nu i-a răspuns din apă nimeni. 

Numai la miezul nopții s-a ridicat Alina, plutind deasupra apei. Era 
împreună cu dragul ei Midvei. 

Ei au ieşit din unde şi s-au urcat pe țărm. Au luat-o amindoi pe Lia de 
cite-o mina, au dus-o pînă la un jilt scobit în trunchiul unui brad. 

Aci au aşezat-o pe copilă. A sărutat Alina ochii stinsi ai fetei 
îndurerate; şi-a scos după aceea zina din păr o floare şi 1-a atins cu ea 
pleoapele obosite. N-a trecut mult şi mai întîi uşor ca-n ceaţă, pe urmă tot 
mai bine, a zărit Lia cu ochii lumina sidefie a lunii. A zărit pe Midvei şi 
pe Alina. 

Cum i-a văzut, a sărit de pe jilt, a căzut înaintea zinei şi a-nceput s-o 
roage: 

— Alino, fie-ti mila! $i tu ai suferit pentru Midvei... Ajută-mă să-l pot 
preface-n om pe Gruieş din scoica asta rece... Ajută-mă!... 

— Aş vrea să te ajut, a spus Alina, numai că-i tare greu, copilă... Nimic 
nu e mai greu decît să sfarimi vraja ce-a ticluit zmeoaica, făcîndu-l pe 
flăcăul lui Andrei o scoică... 

— E tare greu, surioară, a rostit cu mihnire şi Midvei, ar trebui să treci 
printr-o primejdie de moarte... 

— Nimic nu ma-nspaiminta, a mai spus Lia, infrunt orice... 

— Mai află dar, a grait zîna, mingiind părul fetei ce indurase atitea 
suferinţe, c-ar trebui s-aprind aicea în poiană şapte ruguri, sînt cele şapte 
ruguri ale iubirii, şi pînă-n zori să arzi cu mîna ta la para lor scoica aceasta 
pe care-o ai în palmă. Numai că tare mi-este teamă pentru tine, Lio... 

— Aprinde rugurile, zîno, a rostit Lia, sînt gata să pătrund în flăcări. 

— A vrut s-o înduplece la rindu-i şi Midvei, spunîndu-i c-ar putea să-şi 
piardă viaţa; dar Lia s-a rugat din nou: 

— Aprinde focurile, Alina! 

— Te înţeleg, copila mea, a spus Alina, aşa e cînd iubeşti cu adevărat... 

Si zina şi-a desprins atunci din păru-i alte şapte flori, le-a azvirlit în 
cerc pe toate şapte. 

Și-au început să ardă şapte ruguri mari in vilvataie. 

Ardea-n vilvori parcă poiana întreagă; şi limbi de foc se incolaceau, dar 
Lia nu le-a luat în seamă. A alergat spre rugul cel dintîi şi a întins palma; 
la cel de-al doilea pe urmă... Simtea cum focul o cuprinde. Nu s-a lăsat 
zdrobită de dureri. A mers şi către cel de-al treilea... Credea că va cădea. 
Numai că dragostea i-a dat puteri. S-a îndreptat spre celelalte trei. Si a 
ajuns la cel din urmă... 

Cînd a ajuns şi-aici s-a prăbuşit. Trecuse toiul nopţii. Alina şi Midvei 
nu mai erau. 

A ridicat-o însă-n braţe Gruies, pentru că vraja se sfirsise şi scoica se 
schimbase în flăcău. 

A ridicat-o Gruieş şi a dus-o pe draga lui mireasă prin munţi ca pe-o 
povară scumpă pînă la Stîna cea de vale. A dus-o la izvorul cel de gheaţă 
şi i-a stropit cu apa lui chipul şi braţele. Abia atuncea Lia s-a trezit, 
izvorul minunat de gheaţă o lecuise. 

Tocmai veneau atunci prin munte Briteiu, împăratul, cu soata lui, 
Dragana, şi cu Andrei. Lor le dusese vestea murgul fermecat. Si-apoi 
plecaseră părinţii laolaltă să lupte cu zmeoaica, să-i scape de sub gheara ei 
pe Lia şi pe Gruies. 

Erau truditi pentru că îi căutaseră prin munte peste tot, dar oboseala li 
s-a risipit cînd i-au văzut pe Gruieş şi pe Lia cea frumoasă, teferi şi 
sănătoşi, iubindu-se mai mult ca orişicînd. 

Si după cum se poate lesne închipui, a pus la cale împăratul nu- 
maidecit şi nunta. O nuntă mare pe cîmpia unde-o văzuse intiia oară 
Gruieş pe copilă şi unde se-ndrăgiseră amindoi. 

A fost o nuntă aşa de mare, cum nu se mai văzuse-n lume. Şi surle, 
trimbite şi ceteri porniseră să sune, să vestească această mare bucurie. 
Aflaseră toți pădurenii de întîmplare şi hăuleau voioşi prin codri. Iara 
bouarii aşa se veseleau, că zguduiau cu jocul lor toţi munţii. 

Si masa cea de nuntă a fost întinsă, după obiceiurile strabune, trei zile 
şi trei nopţi... Către sfîrşitul ospatului, se zice însă că împăratul peştilor, 
care fusese şi el poftit, s-a apucat să închine o cupă cu vin în cinstea 
mirilor. 

A ridicat dară-n sus cupa, tinind-o bine cu-o aripă; dar cum el nu era 
obişnuit cu vinul - şi cum era şi-o leaca ametit - i-a lunecat deodată cupa 
pe solzii cei lucioşi de aur. Cupa era de sticlă şi-a pornit zinganind să se 
rostogolească pe-un povimis de piatră. Vinul a început să curgă din cupa 
sfarimata. 

Mesenii au tăcut. Era o vorbă veche, care spunea ca de se sparge o cupă 
- şi mai ales la nuntă - ar fi semn rău... lar împăratul peştilor de teama 
relei prevestiri, a amuţit cu inchinaciunea... 

«Să nu urmeze vreo nenorocire!...» se gindea fiecare. 

Numai că tot atuncea, precum se povesteşte, s-a sculat de la masă zîna 
Alina, ce sta alăturea cu dragul ei Midvei. Îi ajutase spiriduşul munţilor, să 
poată veni şi ei la nunta Liei!... 

Alina a făcut semn zinelor, ce se aflau şi ele la ospăț, să înceapă dantul 
pe cîmpie. Şi-n timp ce zinele dantau, Alina a desprins vălul de mireasă de 
pe capul Liei. Şi vălul l-a aruncat întins deasupra cupei sfarimate. 

Îndată, de acolo a tisnit un izvor, a cărui apă dulce era albă de spumă, şi 
se asemuia în noapte cu vălul de mireasă al Liei. 

— Urzesc ca apa asta să fie fermecată, a spus zina Alina. $i acelora ce se 
îndrăgesc cu adevărat, băieți şi fete, şi-or bea din apa asta, eu le urez să 
aibă numai fericire... $i să rămînă de-a pururi împreună... 

— Sa fie fericiți şi să rămînă de-a pururi împreună! au strigat laolaltă 
nuntasii inveseliti de vorbele Alinei. 

— lar apa o numesc Vălul miresei! a mai grăit Alina 

— Aşa să se numească! s-au bucurat cu toţii. 

Si fiecare a sorbit din apa ceea limpede. 

Aşa a fost... Gruieş şi Lia lui au trăit după aceea laolaltă ani multi, 
indelungati. Zile-au avut senine... Multime de copii au venit mai tîrziu, 
unul mai drag şi mai frumos ca altul... 

Briţeiu, cînd a îmbătrânit, nu a mai vrut să fie decît bunic. A lăsat dara 
scaunul lui Gruieş, lui Gruieş împăratul. 

Jara în cîmpia unde a avut loc nunta au tot venit pe urmă, precum zice 
legenda, în anii ce-au urmat, tineri ce se îndrăgeau. Veneau să soarbă apa 
urzită de Alina, să dea noroc iubirii. 

Si apa cea vrăjită le aducea noroc în dragoste şi fericire. Aşa se 
povesteşte... 

Batrinii spun însă şi astăzi că adevărul se află întotdeauna în tilcul din 
legende... Şi cine vrea îl poate afla... 

SFÎRŞIT DE POVESTE 


De cum a trait cintaretul legenda cea din urmă s-au tulburat iar apele 
oglinzii fermecate. S-a auzit un zgomot mare. Si el s-a pomenit deodată la 
poalele acelui munte, de unde pornise, pe o poiană inflorita, in vreme ce 
deasupra, pe stincile ascuţite ale Bihariei, se aprindea focul de aur al 
revărsatului de zori. 

De sus, din munţi, se coborau finind lăutele pe umeri, alți cintarefi. 
Erau aceia care fuseseră schimbaţi în bolovani cu mult timp înainte, şi 
cărora acum moşneagul le dăduse iarăşi viaţă. 

I-au mulțumit cu toţii lui Sipot pentru cîntecele lui ce-i făcuse să scape 
de pedeapsa moşneagului. 

Iar Sipot... Sipot şi-a înstrunat lăuta si a început să povestească. 

A început să cinte legendele Bihariei, asa cum le trăise în peştera 
moşneagului, aşa cum le văzuse şi le auzise-n oglinda fermecată. 

In jurul lui s-au adunat bouari şi pădureni, l-au socotit de-al lor... 

— Dacă a avut mosneagul in tine credinţă, dacă ţi-a arătat oglinda 
fermecată, au zis ei clatinindu-si pletele pe umeri, înseamnă că eşti de-al 
nostru. 

Și a plecat Sipot în lume, povestind legeiidele ce le trăise în oglinda 
fermecată, acestea şi altele, ce noi nu le mai ştim... 

Oamenii-l ascultau. Și nu se săturau să tot audă poveştile de 
odinioară, precum le cinta el. 

Vroiau să-l răsplătească pentru aceasta, să-i dea ce-aveau mai 
scump!... 

El nu lua decit zimbetele acelora ce se indrageau si mult se bucura 
cînd ti vedea fericiţi. 

A colifidat lumea întreagă Sipot, cintind legendele străvechi ale 
Bihariei. Poveştile de dragoste ale Bihariei... 

Acuma cintaretul nu mai e... De mult nu mai e... S-a dus si el, unde se 
duc toți cei care viețuiesc pe pămînt. Glasul lui Sipot s-a stins, luta lui s- 
a spart si strunele s-au risipit! 

Numai legejidele Bihariei pe totdeauna au rămas... 

Le duce vintul înserării printre brazi... 

Le ciripesc păsările prin copaci... 

Le poartă-n inimi oamenii din munţi! 

Poveşti pentru Liuta 


PALATUL 
DE 
ARGINT 

Găina cu ouăle de aur 


ino la mine în braţe, dragă nepotica, şi ascultă. Nimic să nu te mire 


din tot ce vei afla. Povestea are citeodata tilc şi taine, ce-s anevoie să le 
deslege o minte fragedă de copilita precum esti tu. Vei înţelege totul, de 
bună seamă, mult mai tîrziu. Să ştii însă că o poveste batrineasca este 
sfântă. Ea este ticluită de aceia care au vie- tuit cu multă vreme înaintea 
noastră. Bunicul meu, sărmanul, aibă odihnă unde se găseşte, rostea 
adesea: «Cu o poveste bună poţi uneori să curmi războaie, sau să-ţi scapi 
viata!...» 

Aşa şi este, căci: «vorba leagă si desleagă!» precum ne învaţă şi o 
zicătoare din mosi strămoşi. 

Si iată, începînd povestea, vreau întîi să-ți arăt că într-o vreme zinele 
munților se hotarisera să-şi facă o cetate. 

— De ce adică zinele să stea imprastiate pe tot pămîntul, să nu se afle 
laolaltă? grăise imparatita, la sfatul zinelor. 

Să-şi facă deci cetate! Uşor de zis, greu de făcut. Unde s-o facă? 
Unde?... Unde e locul cel mai frumos, cel mai împodobit din lume? Au 
căutat ele. Si au aflat că nu este imprejurime mai mindra şi cu privelişte 
pînă departe, ca în munţii nostri cei de asfintit. 

Au chemat dară zinele o mie de pitici, care erau pe atunci meşterii cei 
mai pricepuţi, şi au început îndată, cu rivna, lucrul. 

În scurtă vreme au înălţat cetatea. Dar ce spun eu? Cetate? O numesc 
astfel pentru că nu am alt cuvînt. Se ridicase acea clădire poleita, cu 
turlele de aur curat, bătut în pietre de turcoase şi ametiste şi cu ogrăzi în 
care clipoceau havuzuri răcoroase, făcute din argint. 

Odaile fuseseră podite pe de-a rîndul numai cu lespezi mici din stele. Şi 
de tavanul ce era cioplit numai şi numai din cleştar, fuseseră agatate 
candelabre, în care ardeau, de asemeni, în loc de luminări, tot stele. 

Pe mese largi, de alabastru sclipitor, erau întinse la indemina oricui 
cofeturile cele mai alese, sute şi mii de prăjituri, dulceturi, mai cu seamă 
din trandafiri; zaharicale, în fel şi chip, siropuri aromate şi şerbeturi, şi 
cîte şi mai cite... 

Iar prin grădini, atît aveai: să întinzi mîna, ca să culegi nu numai mere 
rumene, cărnoase, cireşe dulci cum este mierea, piersici cu puful moale şi 
zemoase, ci şi alte fructe rare: chitre, rodii, naramze sau curmale. Tot ce 
doreai puteai să afli în cetatea zînelor - păzită însă bine, pe metereze de 
aramă, de cete de pitici cu sulițe şi arcuri fermecate în miini. 

Nu putea nimeni să se apropie de cetate fără învoirea zinelor. Si o 
pazeau atît de bine, pentru că împărăţia zinelor avea în cetate o găinuşă. 
Un oarecine poate zice: «Ce mare lucru o găinuşă? Şi noi avem destule în 
ograda! De ce să aibă atîta pază?» Eh, nu-i aşa. Era, ce-i drept, o gainusa, 
dar nu cum sînt acelea din ogrăzi. Nu se văzuse încă pe toată fata lumii 
astfel de gainusa. Căci trupul ei era din aur, iar ochii, ghearele şi creasta 
din piatră roşie de rubin. 

Din cînd în cînd, micuța găinuşă cotcodacea, cu un glas moale, subțire, 
ca un cîntec. Cotcodăcind, făcea şi cîte un ou: ouă de aur. 

Si apoi, doamne, doamne, ce mai minunatie erau ouăle acestea!... De 
le-ai fi pus în întuneric, ar fi lucit ca soarele în miezul zilei. De altminteri, 
însuşi soarele făcuse, după cit se spune, găinuşa. $i îi dăduse viata. $i o 
dăruise împărătiţei zinelor, rugînd-o: să aducă printr-însa bucurie 
fecioarelor la nuntă. Cum? lată, ai să afli... 

O dată în an, de ziua împărătiţei, puteau să urce la cetatea zinelor cei 
tineri şi curati la inimă: flăcăi şi fete. 

Urcau şi dintr-o parte a muntelui, şi din cealaltă. 

Piticii desfăceau larg porțile de aramă, în zorii zilei, cînd soarele 
azvirle peste munte cele dintii săgeți de raze calde. 

Copilele, cu păr bălai, sau negru, intrau sfioase, urmate de feciorii cei 
aprigi şi vinjosi, cu ochii infocati, în timp ce fluiere sunau şi ceterele le 
inginau vrăjite. 

Se începea dantul, horă mare întinsă printre flori; se desfatau la mesele 
aşezate prin odăi. Si, pe înserate, perechi, perechi, se rătăceau în taina 
lunii, pe sub copacii incarcati cu roadă, prin care ciripeau privighetori. 

Nu se vedea în toată vremea asta nici o zina. Abia cînd venea noaptea - 
miezul nopţii - sunau deodată trimbite. Împărătiţa, Invesmintata într-o 

horbotă de mătase, subţire cum este pinza ceturilor de pe munte, cu o 
cununita în jurul fruntii, se cobora încet pe trepte. O zina, din alaiul său, 
purta pe braţ un paner. În paner erau ouă de aur acoperite cu o maramă 
albă. 

Împărătiţa se aşeza pe un tron de piatră scumpă ce se afla în mijlocul 
grădinii. Panerul îl avea în dreapta. 

Prin fata ei se perindau, ţinîndu-se de mina, perechile de tineri ce se 
îndrăgeau, vroiau să facă nunta, să fie soți. 

Împărătiţa se pleca spre dînşii, îi săruta pe frunte. Şi, dînd marama la o 
parte de pe paner, lua cite un ou de aur. Îl da fecioarei, zestre. 

Pe urmă perechile porneau în jos pe munte, către casă. Cereau 
părinţilor să-i binecuvinteze. Şi începeau nunțile cu veselie. 

Astfel era pe atuncea, nepotica. Ani după ani s-au tot urcat copilele 
curate în cetatea zinelor, ca să-şi primească darul pentru nuntă. Şi aşa ar fi 
rămas întotdeauna. Cînd, dintr-o dată, s-a pornit urgia. 

Va trebui să mai adaug că în acel timp au năpădit în ţara noastră şi cei 
dintii uriaşi. Veniseră de undeva din lumea largă. La noi nu erau încă pina 
atuncea asemenea dihănii. Văzînd însă cit este tara de frumoasă, s-au 
aşezat aici, n-au mai plecat. 

La început au vietuit în bună pace, pînă ce a început să îi roadă un gînd. 
Voiau să se îmbogăţească, dar fără trudă. 

Si au cerut ei ouăle de aur: zinele nici n-au vrut să audă. I-au izgonit 
încolo cu ruşine. 

Din acea clipă uriaşii n-au mai avut răgaz. Pofta de bogăție 
înveninează. 

Nu mai aveau altă dorinţă decît să fure acele ouă şi găinuşa fermecată 
ce le făcea, chiar de ar fi fost să verse sînge nevinovat. 

Numai că treaba asta nu e deloc uşoară. Zinele cunosc vrăji. Piticii stau 
de strajă. Nu le-a rămas uriaşilor decît să aştepte un timp mai cu priinta. $1 
au aşteptat, au aşteptat... 

Si au aflat că într-o zi anume, imparatita, cu toate zinele, va merge la 
un ospăț, pe care îl va da Soarele. 

Atuncea vor rămîne numai piticii acolo la cetate. Şi cu piticii singuri, or 
să sfirseasca lesne. 

Vine şi ziua hotarita. Alaiul zînelor porneşte. Se înalţă în slavă ca un 
abur. Uriaşii, încet, se furişează pe clina munţilor. 

Soarele intimpina pe zine şi le călăuzeşte către palatele din ceruri, unde 
se pregătea ospatul. Cum pleacă Soarele, se face noapte. 

Piticu din cetatea zînelor încep să aprindă candelabrele pe coridoare şi 
prin odăi. Luminile scînteie la ferestre. 

Atunci uriaşii se ridică. Călăuzindu-se după lumini, urcă pe munte pina 
la cetate. Şi se aruncă în ziduri cu putere. 

Pitici, ce purtau credință deplină imparatitei şi zinelor, văzînd aceasta, 
se şi reped pe metereze în apărare. Aruncă sulițe. Trag cu săgeți. Începe o 
bătălie cum nu se pomenise încă pe tot pămîntul. 

Puternici sînt uriasii; dar şi piticii sînt multi, au armele vrăjite, de la 
zine. Nu este asa de lesne să-i răpui. 

Încep să cadă uriaşii. Se prăpădesc însă de zece ori mai mult piticii, 
căci ei sînt mici. Uriaşii îi prind în palmele noduroase şi îi strivesc ca pe 
ginganil. 

Si în timp ce zinele, cu imparatita lor, petrec neştiutoare in palatele din 
ceruri, inchinind cupe in cinstea Soarelui, piticii luptă cu dir- zenie, 
jertfindu-si vieţile, ca să le apere cetatea. 

Nu vreau să-ți povestesc mai mult... A fost un război crincen intre 
uriaşii ce năvăliseră peste cetate şi între pitici. A curs mult sînge. Pînă la 
urmă piticii au pierit cu toţii în cetate. 

Dar nici uriaşilor nu le-a mers bine. Toţi citi au fost loviți de sulitele 
sau săgețile vrăjite ale piticilor au impietrit pe coaste, s-au lăcut stinci. N- 
au mai rămas în viata decît patru. Aceştia au sărit dincolo de ziduri, in 
cetate. Au furat găinuşa, smulgind-o din cuibarul ei de aur. În lăcomia lor, 
au luat şi panerul cu ouă din încăperea împărătiţei şi au fugit. S-au 
îndreptat spre miazănoapte. 

Durase lupta pina-n ziuă. 

Ospatul din palatul Soarelui se terminase. $i zinele, în alai lung, ca 
nişte ceturi, se coborau din ceruri. 

Cînd au zărit cetatea sfarimata, piticii toți pieriti, iar găinuşa şi panerul 
cu ouă răpite, au început un vaier, de se auzea pînă departe în cîmpie. 

Fugeau de colo pînă colo, pe ziduri, sau pe creste, unde zăceau piticii, 
şi îi plingeau. Sub lacrima fierbinte a zinelor, piticii răpuşi s-au prefăcut în 
nişte brazi micuti, în nişte jnepeni, cum zicem noi, ce poartă aproape 
întotdeauna bărbi lungi şi albe de licheni. Poporul le mai spune acestor 
copăcei «piticii zinelor. 

Apoi imparatita, nebună de minie, a început să strige in cele patru 
vinturi, chemind, cu zor, să vină stihiile la dinsa. 

Să vină; s-o răzbune. 

Întâi a chemat norii şi suflind peste dînşii s-au prefăcut în nişte călăreți. 
A luat raze de soare şi le-a făcut săgeți cu farmec şi putere de a izbi 
cumplit. Crivatul cel năprasnic veni la voia zinei cu mii de telegari. Săriră 
călăreţi, cu arcurile in miini, pe iuți telegari şi, împărțiți în cete, se luară 
după uriaşi. Unul dintre uriaşi - acela care ducea panerul - fugea mai greu. 

Si raminind în urmă iacătă a fost ajuns. 

Tintit de o săgeată, uriașul a căzut. Altă săgeată izbi panerul zdrobind 
într-o clipită şi ouăle de aur. Şi sub puterea vrăjii, ouăle s-au schimbat în 
apa unui rîu, care a început să curgă cu spume printre stînci. Apa l-a luat 
şi pe uriaş. Si dus pe veci a fost. Oamenii mai tîrziu, au zis acelei ape: 
Urieşul, apoi Arieşul. I-au spus şi Aurarul, pentru că, în nisipul şi în apa 
rîului, s-au aflat multă vreme după aceea fire subțiri de aur. 

Cei trei uriaşi care fugeau mai înainte, văzînd primejdia, şi-au schimbat 
drumul. Ei au cotit spre miazăziuă. Şi-au încurcat urmăritorii. Ajunşi la un 
loc mai ferit, au săpat iute în munte cu ghearele o boltă. $i s-au ascuns 
acolo. Sărmana gainusa făcea într-una ouă 
cum avea obiceiul; dar cum vroiau să pună mina pe ele uriaşii, se sfarimau 
ŞI se scurgeau sub stîncă. 

S-a umplut astfel muntele de aur, în locul ce se cheamă Baia de Criş. 

Pe urmă găinuşa a încercat să zboare afară de sub boltă. A sărit într-un 
brad. Uriaşii, de necaz, prinzînd-o, au strîns-o între degete. Sîngele ei - 
precum i-era, pesemne, ursita de la zine - s-a strecurat prin vinele 
pămîntului în munte. S-a făcut aurul pe care îl aflăm şi acuma în baia de la 
Brad. 

Uriaşii s-au repezit din nou la fugă. 

Si s-au ascuns in alti munţi, mai departe, scăpînd pentru o vreme 
nepedepsiti. 

Zinele, de mihnire că au pierdut cetatea şi găinuşa, s-au risipit şi ele 
prin vai sau prin păduri. 

lar muntele unde a fost cetatea zinelor îl numesc oamenii: «Găina» - 
gindindu-se la pasărea de aur. 

Aici se adună în fiecare an flăcăi şi fete, la un tîrg vesel. Se adună tot in 
aceeaşi zi cînd îi chema şi împărătiţa. 

Grădinile îmbălsămate au pierit, dar tinerețea a rămas aceeaşi... De 
îndrăgeşte vreun flăcău o fată, păi tine-te pe urmă nuntă, chiuituri şi 
bucurie. De zestre nu au nici o grijă. Aurul zinelor este încă în munte. $i 
toți muncesc cu voie bună să-l scoată. Din muncă, zestrea li-i destulă. 

Si apoi la nuntă, cîteodată, moşnegii aduc în braţe jnepeni impodobiti 
cu flori. Îi pun pe masă, în amintirea piticilor ce au apărat cetatea. Lăutarii 
cîntă încet, oftînd pe strune. Si ei încep atunci povestea despre găina 
fermecată, aşa precum ai auzit-o, nepotica... 

Cei trei frați Cris 


răiau de mult, într-o colibă de pe munte, trei frați. 


Erau feciorii unei văduve: văduva Criş. 

Unul se numea Alb, căci el avea pielita fetii albă ca spuma laptelui. 
Celălalt: Negru, pentru că ochii îi erau intunecati şi chipul oaches. Iar cel 
din urmă: Repede, deoarece avea o fire furtunoasă şi era iute la minie. 

Tustrei se ocupau cu vinatoarea. Colindau codrii deşi ca peria, 
luptindu-se cu fiarele. Si primeau apoi la cîmpie bucate în schimbul 
blanurilor. 

Numai ca intr-o ziua s-a intimplat ca fratii au poposit la o fintina in 
cîmpie. O fată tocmai scotea apa. Flacaii i-au cerut găleata, să bea putin şi 
să se răcorească. 

Copila a ridicat găleata şi i-a imbiat. Băieţii au privit-o în ochi. Și ea 
era atîta de frumoasă, că le-a căzut pe dată dragă la tustrei. 

Avea copila fata albă, părul în coade mătăsoase, negre, lucitoare şi ochi 
scînteietori. lar vorba îi era dulce. Cînd a rostit: 

— Poftim, voinicilor, de beti!... parcă au sunat coarde de cetera sau 
glasuri de privighetori în inimile celor trei voinici. 

Au plecat frații mai departe. Dar gîndul le-a rămas acolo, la Florica, 
fata batrinului Novac, spaima lighioanelor de prin cîmpie. 

Si s-au întors după o vreme băieții. Pe urmă iar, şi iar, au poposit acolo 
la fîntînă cu apă limpede şi rece de sub mestecenii cu coaja albă. 

Cum ţi-am mai spus, la toţi le era dragă fata. S-au sfătuit dară cu mama 
lor. Cine poate să dea sfat mai bun decît o mamă? Si ea 1-a învăţat astfel: 
— Sa întrebaţi întîi pe fată... Voi sinteti toți frumoşi, voinici. Ei însă 
numai unul îi este drag. Pe acela o să-l vrea de soţ. Ceilalţi îi veţi rămîne 
frați buni. Apoi alesul să o ceară pe Florica tatălui său, batrinului Novac... 

— Sfatul e bun, maicuta dragă, au zis fraţii. Noi nu ştiam ce-i de facut. De 
aceea nu am mai fost de mult pe vale... Miine pornim însă la fată şi o 
întrebăm... 

Abia aşteaptă fraţii să treacă noaptea ceea. În zori pleacă la vale, spre 
cîmpie. Dar ce să vezi? De ce se apropie de cîmpie zăresc cum se ridică 
fum din sate: aud gemete tot mai multe. $i întîlnesc de la o vreme fugari 
ce urcă în munte, la adăpost. 

— Ce este?... Ce s-a petrecut? întreabă fraţi. 

Fugarii povestesc ce s-a întîmplat în acea noapte. Trei uriasi rai au 
năvălit, precum li-e obiceiul, peste cîmpie, la răsăritul lunu pline, cu făclu 
mari in miini, arzînd bucate şi secînd izvoare. Prin farmece vrajitoresti au 
luat şi mana holdelor, şi vitele, şi oile, lăsînd pe oameni muritori de 
foame. Au luat apoi pămîntului arama, aurul şi fierul. Pe toate le-au închis 
în nişte munţi, sub trei lacate mari de piatră. Nu le-ar putea sfarima 
lacatele, pre cit se ştie, decît nişte viteji fără pereche. Şi acei viteji, dupa 
blestemul celor trei uriaşi, ar trebui să se preschimbe apoi în ape... 
Ferească sfântul de aşa năprasnă! 

— Şi nimeni n-a putut să lupte, să învingă pe uriaşi? Novac, voinicul, 
unde este? mai grăiesc fraţii cu mirare. 

— Odinioară se lupta Novac, răspund fugarii. De data asta, fata lui, 
Florica, îl bucurase pe bătrîn, vestindu-l că se va mărita... Zicea că şi-a 
ales, ca sot, pe unul dintre frații Criş, feciorii unei văduve din munte. 
Poate c-o stiti?... Novac s-a veselit. Uitind că este în noaptea aceea lună 
plină, a băut un ciubăr de vin sau două... A dormit greu. Uriaşii l-au lovit 
în somn, tăindu-l. Pe fată au luat-o în robie. Poate că va fi soata unuia 
dintr-înşii... 

Cuvintele acestea străpung inimile celor trei firtati, le ard ca focul. 

Dar ei nu se jelesc. Se întreabă numai din priviri. $i îşi răspund: 

— Vom merge să luptăm, să învingem pe uriaşi, de e nevoie chiar cu 
preţul vieţii... 

Din depărtări se auzeau uriaşii ce petreceau în virfurile celor trei munţi 
al lor, cu chiote şi veselie. Jucau şi chefuiau de cîteva zile. Se culcau apoi 
şi dormeau pînă ce era iarăşi lună plină. Porneau atunci din nou prin lume 
să ardă, să omoare şi să prade. 

Fără de teamă merg flăcăii, merg cale lungă, să le-ajungă. Si iată ca 
zăresc în cale, de la o vreme, pe un bătrîn, care tot ciocănea pe o nicovală. 

— Ce faci aici, batrinule? sc mira frații. 

— Eh, fac topoare bune, zice mosul. Şi aş face încă şi mai bune, daca voi 
mi-ati aduce de la împăratul urşilor toiagul lui de aramă, ciubotele de fier 
şi coroana de aur. Aş putea învăţa, pe urmă, nişte viteji să biruie uriasii, 
dacă ar vrea... 

— Ti-aducem la iuteala acestea toate, se grăbesc fraţii, de ne dai sfat... 

— Vă dau, cum nu, zimbeste mosul. 

Si îi învaţă pe feciori să meargă în pădure şi să adune de pe anume 
brazi răşină. Face după aceea din răşină un fagure, ce semăna cu cel de 
miere, dar mult mai greu şi mult mai mare. Cu el pornesc firtaţii într-o 
pădure învecinată. Ajung la împăratul ursilor, ce sta cu măreție între 
sfetnici. Se pleacă in fata lui, întinzînd fagurele, şi îi grăiesc: 

— Faima puterii tale, preamărite, s-a întins în toată lumea. De aceea noi 
ne închinăm şi iti aducem fagurele acesta... 
— Să-l gust!... Să-l gust!... zice împăratul. 

Si pe ascuns face un semn curtenilor, ca la sfîrşitul mesei să-i şi inhate 
pe flăcăi. 

Îşi vîră apoi ghearele şi botul în fagure, muscind cu lăcomie. 

Dar, cum îşi vira botul şi ghearele, se încleie în răşină. Vrea el sa 
mormăie, să poruncească înspre sfetnici; dar, încleiat cum este, nu poate 
face altceva decît să dea din labe. 

Urşii ceilalți, crezind că împăratul îi cheamă şi pe ei la masă. se 
grămădesc. 

Cum muşcă însă, fiecare rămîne încleiat, fără putere. 

Aşa, firtatii îi biruie pe toţi cu uşurinţă. Şi iau toiagul de aramă al 
împăratului. Îi smulg ciubotele de fier şi coroana de aur. Se întorc cu ele 
la mosneag. 

Acesta face un foc din brazii de la care flăcăii adunaseră răşină. Si in 
jeratic făureşte trei topoare, batindu-le pe nicovală. Unul de aur pentru 
Alb; altul de fier, pentru fratinele său, Negru; şi pentru Repede, altul de 
aramă. 

— Peste trei zile-i lună plină, spune mosul. Uriaşii îşi vor aprinde iar 
făclii. Topoarele sînt însă fermecate. Voi să căutaţi şi să loviți cu ele întîi 
făclule. După aceea îi veţi birui cu uşurinţă... 

Le arată apoi batrinul drumul spre cei trei munţi. Si frații, cu topoarele 
in miini, pornesc din nou pe cale. 

Merg două zile, două nopţi... Si în a treia zi ajung in fata unei văi, la 
poalele celor trei munți. 

Ținutul era ars, pustiu. Numai în vale se vedea un trandafir, cu flori ca 
sîngele de roşii şi cu mireasmă ameţitoare. 

— Ce ziceti voi, să ne culcăm aicea, lîngă trandafir? rosteste Alb. 
— Şi eu spun să ne odihnim; să prindem puteri noi. Ne aşteaptă o luptă 
grea!... Socot şi eu că foarte bine v-aţi gîndit, adăugă Repede la urmă. 

Şi - cum sînt de truditi - se culcă fraţii îndată. Adorm. În vis li se iveste 
la tustrei Florica, copila lui Novac, care, cu faţa palidă şi tristă, le rosteşte: 

«Uriaşii m-au luat roabă, dragii mei. Unul m-a vrut să-i fiu soţie, in 
seara nunţii, ca să scap de el, m-am azvirlit din vîrful muntelui. $i în locul 
unde am căzut, a crescut trandafirul roşu. Voi să ma razbunati si să 
rapuneti pe blestematii de uriasi.» 

Flăcăii se deşteaptă. Si văd cum tocmai iese pe cer luna. Uriaşii ce 
dormeau într-o cetate cu temelia pe cei trei munţi, trezindu-se, ies toți 
afară. Aprind făclii, lovind pietroaie mari unele de altele. 

Cei trei viteji se catara pe stînci. 

Se apropie de uriaşi, care, aşezaţi pe munţi, se sfătuiesc de unde vor 
începe iar pirjolul. Flăcăii îşi fac deodată semn şi se reped. Topoarele 
mesterite de moşneag sînt fermecate. Lovesc cu ele în făclii. Iar flăcările, 
din făclii, sar in obrazurile celor trei uriasi. Și îi orbesc. 

Uriaşii urlă de durere şi întind mîinile să prindă pe voinici. 

Începe lupta. Topoarele voinicilor izbesc numai în came vie. 

— Crutati-ne, flăcăilor!... strigă uriasii. $i vă vom umple de avuțji. 
— Nu va crutam!... răspund vitejii. Nici voi nu ati crutat-o pe Florica, pe 
tatal ei, Novac, pe nici un om ce v-a cazut in gheare. 

Si se reped cu şi mai multă străşnicie spre uriaşi. Ca vulturii de munte 
se reped. Luptă zile şi zile, fără şir... Luptă din greu. Uriaşii cad. Oasele 
lor trosnesc. Și pier, loviți de cele trei topoare. 

Cînd se aude vestea biruintei fraților Criş, se string iar oamenii fugiți 
prin munţi. Sînt dornici să-şi clădească vetre noi, să înceapă viaţa de la 
cap. Sînt bucuroşi. Dar toată bucuria e în zadar. Căci avutiile: arama, 
fierul şi aurul, la fel şi mana holdelor şi apa izvoarelor se află ascunse, 
zăvorâte în cei trei munți. 


150 


Lacătele nu le puteau desface decît uriaşii. 

Atunci, feciorii îşi aduc aminte: că trei voinici pot să sfarime acele 
lăcate, dacă de bună voie se vor preface în ape. 

Se hotărăsc, fără zăbavă, să fie ei aceia. $1 să aducă iarăşi belsugul pe 
pămînt, facînd să curgă apa secata de uriaşi, dînd oamenilor avutia ce le 
fusese ascunsă. 

Stringindu-si mîinile, ca pentru despărțire, cei trei viteji ridică in sus 
topoarele. 

Intii a lovit Repede lăcatul unei tainite din munte. Flăcăul s-a prefăcut 
în apă. Apa s-a azvirlit asupra porţilor de piatră; le-a doborit într-o clipita. 

A lovit apoi Negru lacătul altui munte. 

S-a prefăcut în apă: o apă întunecată, lovind în munte cu putere, 
sfarimind celelalte porţi de piatră. 

Lăcatul cel din urmă este lovit de Alb. Iar apa în care se preschimbă 
fratinele cel mare darima ultimele porţi; descoperă avutia ascunsă de 
uriași. 

Era atîta aur, aramă şi fier acolo, în munţi, că în veacuri nesfarsite 
oamenii le-au tot scos, să-şi făurească pluguri, ciocane sau podoabe. Si n- 
au sfîrşit nici astăzi. 

Comori stau încă-n vrafuri. 

Si tot din acea vreme apele furtunoase, purtate de trei rîuri, împrăştie 
belsugul, udînd munţi şi cîmpu. 

Oamenii le dau slavă cînd roada umple cîmpul, grădina sau livada... 

Pe maluri se strîng fete; aruncă flori în apă. Flăcăii încep să cînte. Se 
prind în horă largă. 

Nu ştiu pe plaiul ţării rîuri mai dezmierdate, cum sînt cele trei Crişuri: 
Repede, Alb şi Negru!... Nu ştiu de-s multi vitejii ce merită aşa cinste!... 

Cuţitaşul fermecat 


A 


| pădure deasă trăia, de mult, un tăietor de lemne, sărac şi amarit. 


Muncea din plin. Dar numai rareori putea să se indestuleze. Şi nu îi era 
batrinului de el, cît de copila sa, pe care o iubea mai mult decît ochii din 
cap. ŞI nu putea să-i dea ce avea de trebuinta. 

Atit că ea nu prea avea habar de supărările tătîne-său. Şi pentru ca îi 
lipsea mama - se prăpădise - îngrijea singură toată casa. 

Cum se scula de dimineaţă, gătea, făcea curat. Si drept să spurt lucea 
căsuţa lor micuță de lemn, ca un pahar. Si în toată vremea asta cînta, de se 
lua la întrecere cu păsărelele. 

Ducea pe urmă de mîncare bătrînului, acolo, în pădure, şi pornea prin 
poiene: culegea flori, sau poame de pădure, ciuperci, mă rog, de toate 
cele... 

Si tot umblind, copila aceasta, pe nume Dimbovita, deprinsese toate 
potecile din munte. Cutreiera orice coclaur şi nu se ratacea, parcă ar fi fost 
la ea acasa. 

Avea un picior mic, de căprioară. Era uşoară şi zglobie, cu părul de 
culoarea castanei, prins în coade, şi o faţă luminată ca un izvor în miezul 
zilei. 

Ba încă se mai spune că fata izbutise să înveţe graiul sălbăticiunilor. 
Urşii îi mîncau zmeura din palme. Mistreţii o urmau cu grijă, ca nişte cîini 
de pază. Cu iepurii şi cerbii se juca prin poiene. lar păsările îi veneau pe 
umăr, $1 împreună cintau pînă în amurg, cînd Dimbovita se întorcea acasă. 

Primea pe tatăl său cu masa pusă şi patul asternut. 

Iesea apoi în vraja nopţii şi se intiinea cu Bucur pe potecă. Mai, cum am 
uitat tocmai de dinsul? 

Bucur era un flăcăiandru chipes. Tot tăietor de lemne. Şi sta într-o 
colibă, ceva mai sus, pe coastă. 

Fata şi cu flăcăul se aveau dragi de mici. Crescuseră împreună. Si aşa, 
în taină, se intelesesera să fie soţi, să facă adică nuntă împreună. 

Acum crescuseră, dar Dimbovita se tot sfiise să-şi spună dorinţa tatălui; 
iar Bucur nu avusese nici el mai mult curaj. 

Se hotarisera ca totuşi să se destăinuie părintelui cit mai de grabă; să-i 
ceară binecuvintarea. 

Si se intimplase în vara aceea că nu ploua. Ruginea frunza în copaci ca 
toamna. Se usca iarba pe păşune. Jos, în cîmpie, nu se făceau de loc 
bucate. Cautau dihanile apa in piraie şi n-o găseau. Secase aproape 
pretutindeni. Mare urgie napadise. 

Si urcau oamenii mereu pe munte. Cărau cu ei burdufe. $i întrebau de 
apă. Vroiau s-o ducă în vale pentru copii. 

Fata, ce cunoştea potecă de potecă, călăuzea pe fiecare, pe la izvoarele 
ascunse sub stînci şi prin făgeturi. 

Ei, toţi, îi multumeau de bunătate. Îi urau viata lungă, ferită de necazuri 
şi de dureri. 

Pe cînd se petreceau acestea, iată, se aude într-o noapte un zgomot 
mare la uşa pădureanului. 

«Ce-o fi? Şi cine bate?» 

Sare batrinul. Iese şi fata. Şi acolo in usa sta un tînăr. 

Purta pe el straie bogate, cizme din cele roşii, de piele scumpă, haină de 
catifea verzuie pe care avea încins un paloş. Deasupra îi spînzura în 
falduri o mantie, tesuta din fire de argint; iară pe cap purta căciulă. Tinea 
cu străşnicie de dirlogi un cal alb care bătea pămîntul cu copita. 

Batrinul, cînd zăreşte pe oaspetele acesta de seamă, cade cu umilinţă la 
pămînt. 

— Spune, Măria Ta, porunca! sopteste el. 

— Sint un fugar, rosteşte tînărul. Merg peste munţii Făgăraşului. M-am 
rătăcit... Aş vrea o călăuză de nădejde. 

— Să merg eu cu Maria Ta, răspunde mosul, dînd să-şi arunce un suman 
pe spate. 

— Tu eşti batrin, mai zice tînărul, mergi prea încet. Şi eu sînt urmărit. Din 
spate vin hăitaşii să mă prindă, să-mi taie capul. Nu ai pe cineva prin casă 
mai tînăr şi mai sprinten? 

— Te însoțesc eu, sare atuncea de lîngă uşă şi copilita. Nu te lăsăm, 
străinule, să pieri, oricine ai fi... 

— E fata mea, graieste mosul. Si-i inimoasă; dar e noapte... Socot ca tot 
mai bine este sa viu eu cu Maria Ta. 

— De te codesti atita, mosnege, lasa, zice drumetul. Cu tine nu pot merge 
prea departe. Fata nu-ţi este la indemina s-o laşi să mă călăuzească... Iara 
pe mine mă poate ajunge duşmanul în fiecare clipă. Aşa că plec. Ce-o fi, o 
fi!... 

Trase de dirlog calul şi vru s-o ia în sus; dar Dimbovita îi ieşi înainte şi 
îi spuse: 

— Rogu-te, nu te mînia pe tata, drumetule. O să merg eu. 

— Dar tatăl tău? 

— Se invoieste şi dinsul, zise fata. Nu vom lăsa un om în gheara morţii... 
— Atuncea du-te, eh, ofta bătrînul. Păcat că nu mai sînt eu verde... 

Porniră peste munţi. Dimbovita înainte, căutînd potecile mai bune. In 
urma ei voinicul, cu calul de dirlog. 

Dar nu i se mai intimplase fetii să urce atît de greu. Piciorul ei uşor, cu 
talpa mică, zbura de obicei. Acuma parcă era de plumb. Abia de se mişca. 
Sudoarea îi impinzise toată fata. Ea însă nu vroia să se bage de seamă că 
este atît de ostenita şi se incorda. 

Din cînd în cînd privea în urmă la insotitorul său. Acesta se strecura 
printre desisuri, sărea peste vilcele, peste gropi, fără urmă de oboseală. 

— Mai poţi să urci? o întreba tot el pe fată, zimbind parcă şiret. Dacă nu 
ai putere, întoarce-te, am să-mi caut calea singur... 

— De vreme ce am plecat ca să-ţi scap viata, voi merge pina sus, hotărî 
Dimbovita. 

Si se trudea din rasputeri. 

«Ce e cu mine?» se întreba ea în gînd. «Nu cumva tînărul acesta e 
însuşi dracul ?» Pe urmă îşi făcea curaj. Şi se silea din nou să meargă. 

— Vrei să te urc pe cal şi tu să-mi arăţi drumul? o întreba iarăşi dinsul. 

— Nu. Merg pe jos, căci nu mi-e greu, răspundea ea, pentru că îi era 
ruşine de tînărul acela nedeprins cu munţii, care urca atît de lesne pe 
poteci. 

Noaptea se risipea în vremea asta. Deasupra stincilor albastre se 
aprindeau flăcări împurpurate, orbitoare. Ceturi se strecurau pe vale, cu 
trupuri lungi ca de balaur. Cinteze, ciocirlii şi mierle inaltau triluri 
fermecate. 

Urcau, sorbind văzduhul tare şi îmbătător... 

Aveau încă puţin... 

Putin... Si iată că au ajuns în vîrf. 

Copila îşi şterge fruntea de sudoare. Inima îi bate cu putere. Răsuflă 
greu. Este sleită de foame, căci nu şi-a luat merinde. Iar buzele îi sînt arse 
de sete ca de friguri. 

Prin preajmă nu se află nici un pom cu fructe padurete, nu e nici un 
izvor. Si calea ei la întoarcere e tot atît de lungă. 

— Pe aicea este drumul pe care îl cauţi, îi grăi fata, facînd semn către 
valea unde se şi vedea o turlă de cetate. De acum nu-ţi mai trebuie 
călăuză... lar cu am să mă întorc... 

Erau tocmai pe creastă. Vîntul sufla; lipea vesmintul fetei de trupul 

zvelt şi o făcea să semene cu o statuă. El, iar, era atît de mindru, în hainele 
iui scumpe, cu mantia pe umeri fluturînd, încît fata fără să vrea plecă 
privirea. 
— Îţi mulţumesc de toată truda, îi spuse dinsul. Si pentru că în noaptea 
asta, cît am călătorit pe munte, te-am îndrăgit, vreau să te rog să mergi cu 
mine înainte, să-mi fii soţie... Eu sînt bogat şi sînt puternic. Cetatea ce se 
vede în zare este a mea... 

Dimbovita privi spre tînăr cu ochiu ei senini, albaştri, şi îi răspunse: 

— Tu eşti bogat... Eşti un print mare, se vede bine. Dar eu iubesc de mica 
pe un flăcău, un tăietor de lemne. Se cheamă Bucur. Este sărac. Noi însă 
ne-am jurat credinţă. Şi îmi voi tine jurămîntul. Voi fi a lui. 

— Atunci, te voi pofti numai la masă, răspunse tînărul. Ştiu că ţi-e foame 
ŞI ţi-e sete... 

— La care masă? întrebă fata cu mirare. 

— Stai, ai să vezi!... 

Si tînărul scoase, din buzunarul hainei verzui de catifea, un sfredel mic 
de lemn. Îl răsuci pe stinca. Sfredelul, invirtindu-se, porni să crească. Se 
ivi o păpuşă micuță, caraghioasa, cu pantalonii violeti, hainuta galbenă, 
fata zbircita, rizătoare, ce glăsui pitigaiat: 

— Ce ţi-ai dorit, stapine? 
— Să ne dai demincare şi de băut! 

Păpuşa întinse mina. ŞI se ivi o masă, alături de ea jilturi, la umbră de 
copaci. Pe ea se asternura fripturi din cele mai gustoase, pîine pufoasă, 
albă, prăjituri şi fructe. Nu iti mai spun de băuturi: carafe pline cu vinuri 
scumpe, sau apă rece, după poftă. 


156 


157 


Păpuşa prinse după aceea de dirlog calul. Şi omul ccl ciudat pofti pe 
Dimbovita să se aşeze. 

Ea nu primi. Îi era teamă acum de-a binelea. ÎI întrebă: 

— Văd că faci vraji. Tu nu eşti cumva dracul? 

Tînărul începu să rida: 

— Nu, dragă Dimbovita, nu sînt dracul. Sînt însă vilva muntelui - duhul 
cel bun. Am vrut doar să te pun la încercare. Ti-am făcut pasul greu în 
astă-noapte; m-am prefăcut că vreau să-mi fii soţie... 

Lua după asta păpuşa de urechi şi o invirti pe loc. Se făcu sfredelul de 
lemn. Scoase din cingătoare un cutitas de argint. Pe amindoua 1 le întinse 
fetei. 

— Te răsplătesc pentru putere, dragoste şi credinţă! îi mai zise. Păpuşa e 
norocul tau. Cutitul va aduce bucurie la multi oameni... 

Încălecă după aceea pe calul său cel alb. Şi se pierdu din fata ei ca o 
nălucă. 

Fetei nu îi venea să creadă. Privi la cutitas. Mai încercă o dată 
sfredelul. Veni păpuşa; îi porunci să-i dea un cal. Păpuşa făcu semn. Se ivi 
calul, înşeuat, gata de drum. 

Vroia tocmai să încalece şi ea, să plece, cînd auzi un glas care o striga 
din vale. 

— Dim-bo-vi-ta!... Dim-bo-vi-ta!... 

— Cine esti tu?... Nu cumva Bucur? raspunse ea cu mina pilnie la gura. 
— Eu sint... Unde te afli? striga iar Bucur. 

— Aici, în virf!... 

Veni bietul flăcău. Se luară in braţe. Si el îi spuse ce se petrecuse. 

După plecarea ei, batrinul nu mai avusese tihnă. Se căina cum de o 
lăsase să plece singură cu un străin. 

Vazind că nici nu vin urmăritorii de care îi spusese tînărul acela de 
neam, gîndise că e o înşelăciune, să i se fure fata. Se repezise la Bucur, 
istorisindu-i intimplarea, batinau-se cu pumnii în cap de deznădejde. 

Bucur atîta așteptase. Pornise după dinsa. ŞI iacă s-au găsit. 

— Acum să-mi spui şi tu, ce-a fost azi-noapte?... 

Fata îi arătă sfredelul, masa ce încă mai era întinsă, calul, şi cutitasul, 

desi nu prea ştia la ce slujeşte, căci vilva nu-i spusese despre asta nimic. 

Bucur, la început, se veseli de atîtea daruri. Chiar încercă şi el 
sferedelul. Şi porunci să 1 se aducă încă un cal cu şaua pusă. 
Numai că tot atuncea se afla pe acolo şi un spiridus - un dracusor - fără de 
treabă, pus pe rautati. 
Si spiriduşul se iteste în urechea lui Bucur, pe ascuns: 
— Vezi ca te minte!... A fost un vrăjitor, nu vilva. Copila s-a lăsat 
imbratisata de el. Şi pentru asta a primit daruri. 

Atita îi trebuie lui Bucur, ca să-l străpungă îndoiala şi începe să o 
iscodeasca pe fata: 

O fi aşa, sau o fi altfel?... Ştie el că-i îmbrăţişată... I-a soptit nu ştiu cine 
la ureche... 
— Aşa? Mă banuiesti?... Să spună atuncea păpuşa asta fermecată, care a 
fost de fata, grăi copila. Nu meriti, Bucure, să tin la tine... 
— Banu, papusa poate minte, rosti flacaul atitat intr-una de spiridus. 
— ŞI atunci ce vrei? 
— Să viri cuțitul în piatra asta! 
— Cutit in piatra? 
— Da. Bătrînu spun că o fecioară curată $i nevinovata poate viri cuțitul şi 
in piatra. Dar celelalte, nu... Haide, te prinzi?... 
— Ma prind, priveste... 

Si fata scoate cutitasul pe care i-l dăduse vilva si il infige în piatra 
seacă. lar piatra se despică toată. Din ea tisneste o apa lină. 
— Ce zici acum?... 
Dar spiridusul o şi tulise din ureche. Fugea, că nu-i mersese bine. 

Bucur, desmeticit, o prinse în braţe pe draga lui, rugînd-o într-una de 
iertare. 

«Fusese prost s-o bănuiască. Cine-i şoptise în ureche era un spiriduş 
pesemne!» 

Ea, ba îl împinge, ba se lasă. Pînă la urmă, se înţelege, îi iartă toată 
bănuiala. Aşa e dragostea, cu toane... 

Se aşază amindoi la masa. Maninca bine. Sorb din apa care tisnea fara 
incetare... 
— Noi o să-l spunem Dimbovita acestui rîu, grăieşte Bucur, apa e dulce 
ca $i tine... 
Se urcă apoi pe cai şi pleacă. Găsesc şi pe batrin. 

Fac nunta. Petrecere, aşa, nu glumă... Păpuşa le-a adus de toate, şi de 
băut, şi de mîncare. 

Si în timp ce ei jucau la nuntă, urcă şi oamenii de la cîmpie. 

Aflaseră cu toţii vestea. 

Se fericeau, nevoie mare, de rîul ce ajungea la dinsii şi îi ferea de 
uscăciune. 

Îi roagă dară să se coboare în jos, pe văi, cu tot norodul. 

Bucur şi draga lui nu stau în cumpănă. Coboară în văi. Si aleg un colt 
ce li se pare mai cu priinta. 

Flăcăul taie, cel dintii, copacii ce se întindeau pe malul rîului. Şi face 
locuri de păşune şi arătură. 

— Să ne aşezăm cu bucurie în satul ăsta nou, a rostit Bucur venind acolo. 

Şi am auzit pe unii care cred că de la vorba asta a voinicului s-ar fi spus 
satului acela: Bucureşti. Alţii socot că i s-a zis aşa din numele flacaului 
care a tăiat copacii, făcînd loc de păşune şi arătură; iar alții, din ursita 
vilvei. Ştii, îi spusese fetei că darul său o să aducă bucurie la multi 
oameni. 

Oricum ar fi, Bucur şi Dimbovita au trăit de atuncea împreună, făcînd 
din fiecare zi o sărbătoare. Iara păpuşa le sta într-una gata la poruncă. 

Riul, venit din muntele Păpuşa (aşa i s-a zis muntelui, ca să se 
pomenească intimplarea), a udat țărmurile acelea încîntate pe care ei s-au 
aşezat; 1-a adăpat cu apă, dulce ca sărutările copilei. 

Urmasii lor au ridicat şi o bisericuţă de aducere-aminte. Numai cuțitul 
l-au pierdut. O fi pe undeva, prin acel loc, căruia astăzi încă 1 se zice 
«Cutitul de argint», sau se găseşte în altă parte?... Nu ştiu mai mult... Însă 
sfredelul se găseşte. Trece din om în om, la cei care se trag din Dimbovita 
şi din Bucur şi îi slujeşte cu credinţă, deşi pe ascuns... 

De aceea, poate, este Bucureştiul aşa mare; de aceea este poate aşa 
înflorit!... 


Dracul cu stînca pe spinare 


1 acum, ce socotesti, Liuto, că i-a dat dracului odată prin gînd ? Să- 


ŞI ia moşie pe lumea asta. Auzi ? Să aibă ca împărații, regii, prinții: palate 
şi grădini, slujitori multi, căleşti şi cai. Mă rog, orice i-ar pofti inima... 

Dar nu vroia să-şi dobindeasca toate acestea prin bună înţelegere cu 
oamenii, sau să le cumpere cu bani, ci să le capete cu sila. 

Si atuncea, într-o noapte, îşi pune aripile sale cele mai repezi. (Aripi de 
piele vinata, păroase, ce seamănă cu acelea de liliac), îşi face vînt prin 
crăpătura unui munte afară în văzduh. Porneşte in zbor. 

Si cit ai zice: «Ce-o fi asta?» dracul a colindat de trei ori lumea. S-a 
întors în iad şi l-a chemat pe fiul său cel mare, prinţul Corn-ascutit. 

Ar fi acum să-ţi spun că dracul se crede şi el, acolo sub pămînt, mare 
stapinitor, de aceea şi feciorilor săi le zice tot prinți. 

Il cheamă dară pe fiul său cel mare, un drac puternic, negru ca păcura, 
cu coadă lungă, lungă, iar pe frunte cu nişte coame drepte şi ascuţite ca 
sulitele cele mai tăioase. 

Brrr!... Numai cînd mă gîndesc la dinsul, mă trec fiori... 

Atita că la ei, în iad, aşa e măsurată frumuseţea: după cornitele din 
frunte şi după coadă. Iar prinţul acesta trecea printre drăcoaice drept cel 
mai chipeş şi mai de soi flăcău. (Toate se prăpădeau cînd îl vedeau) 

Scuipă feciorul peste taică-său o dată. (Asta la ei însemna: «bună 
ziua)).) Şi se răsteşte (aşa este frumos în iad, ca tinerii să tipe la bătrîni): 

— Ce vrei, moşnege?... M-ai chemat? 

— Da, îi răspunde cu mohorire Scaraotchi lui fiu-său la întrebare şi 
scuipat. Am fost mai adineaori pe pămînt şi am cercetat cu de-a- 
mănuntul... 

— ŞI ai găsit locul ce căutai, unde să-ţi faci împărăţia de pe pamint?... tipa 
iar prinţul, încruntat, batind in lespezile iadului cu coada sa stufoasă în 
vîrf. 

— Ba bine că nul... răspunde cu un răget Scaraotchi, dînd cu copita lui de 
cal în print, sub chip de mingiiere. Hai, să-ţi arăt... 

Si îl ia dracul cel batrin pe bunătatea de fecioru-sau; ies tot prin 
crăpătura ceea din munte şi îi arată un palat şi nişte locuri... 

Aici nu mai am cuvinte să-ţi povestesc... Ochise dracul nişte locuri cum 
doar prin basme pot să fie... Un palat mare, dat cu aur, cu acoperiş de 
chihlimbar. Şi-n jurul lui, munţi cu păduri care fosneau in vîntul nopţii, 
grădini cu flori îmbălsămate, livezi şi holde nesfârşite, izvoare reci. Ce 
mai!... Minune alesese dracul, nu altceva!... 

— Atita că aceste locuri şi palatul le stăpîneşte un rege, racnise 
Scaraotchi. Va trebui să 1 le cucerim... 

— Eu le voi cuceri! tipase ca răspuns feciorul său, Cornascutit, umflindu- 
şi pieptul. 

— Să-ţi iei atuncea o oştire de impielitati şi să pornestt. 

— Pe dată am să plec la luptă... Ha, ha, ha! 

— Ho, ho, ho! 

Asa strigau si hohoteau de bucurie amindoi dracii, incit parea ca se 
cutremura si cerul. 

Străjerii regelui au dat de ştire că se intimpla lucruri necurate. 

Regele se trezi. leşi afară. 

Deasupra sa alergau dracii, bătînd vazduhul în copite. Si ochii lor 
luceau ca jarul, aprins parcă de nişte foaie nevăzute. 

Curind după aceea, Cornascutit se repezi în împărăţia cea neagră de sub 
munte. Îşi adună oştirea de incornorati. 

Şi apoi porniră. 

Erau cu toţii despuiati, intunecati, şi purtau coarne întoarse, răsucite, 
sau tuguiate in tot felul. Călcau pămîntul cu copita de cal şi isi fluturau 
cozile lungi. Ghearele lor ţineau întinse pentru luptă furci ascuţite. În loc 
de cîntece de bătălie, urlau ca lupii cei flaminzi. 

În fruntea lor se afla prinţul Cornascutit. Umbla fălos, nevoie mare. 
Scuipa din cînd în cînd peste ai săi, ca să-i îndemne la luptă şi-i blestema: 
— Să nu va mai primească iadul, impielitatilor, de nu veți fi biruitori. Ati 
înţeles? 

— Am înţeles, intunecimea ta!... răspundeau dracii, călcînd pe munte tot 
mai vîrtos, dînd foc pe gură şi pe nări. 

Regele, ce aflase în timpul acesta prin vracii săi de primejdia ce-l 
aştepta, le poruncise trimbitasilor să cheme în grabă pe luptători in 
apărarea palatului şi a curții. 

Gonacii lui fugiseră prin sate şi-i deşteptaseră pe aceia care aveau 
somnul mai greu. Aceştia inhatasera topoare, suliti, arcuri, ce-au nimerit. 

Și iacătă războiul este gata. 

S-a început... 

Ce luptă!... Grozăvie!... 

Dracii merseseră o vreme cu piciorul, racnind pe cale, să se inspaiminte 
muritorii de larma lor. Să-i poată mai uşor infringe. Pe urmă au întins 
aripi. Unii loveau de ici, alții de colo... Se repezeau ca ulii între găini. 
Înfigeau furcile, ca nişte ciocuri ascuţite, în trupurile ostenite ale 
oamenilor. Le ridicau pînă în înaltul cerului. $i abia de acolo le zvirleau in 
prăpăstii. Alți draci îi pirjoleau, îi impungeau cu coarnele, sau îi călcau 
de-a rîndul în copite. 

Ar fi însă nu ştiu cum, de nu aş povesti că oamenii au făcut totuşi şi ei 
destulă pagubă între draci. Îi apucau de cozi şi le tăiau. Drac fără coadă nu 
se poate! Cînd şi-o pierdea, fugea să se ascundă. Sau îi loveau cu 
toporiştile între coarne. Si tot aşa... 

Cu toate astea, înspre ziuă, tot mai puţini erau aceia care luptau de 
partea regelui. Armata lui scădea văzînd cu ochii. Ce, e glumă să te lupti 
cu dracii? 

Norocul lor a fost doar unul: s-au ivit zorile. Au cîntat cocoşii. 

Prinţul Cornascutit izbi atunci cu furca lui pămîntul. Acesta se crăpă. 
Dracii pieriră în strafunduri. 

Sti doar şi tu că împieliţaţii nu iubesc lumina şi soarele!... 

Ziua statură deci, se odihnira şi unii şi ceilalți. Băură, se hranira, isi 
oblojiră rănile. 

Dar cum amurgi soarele pe după creste, dracii tisnira iar la luptă, tot 
din acelaşi loc. 

Se războiră toată noaptea. 

În dimineaţa următoare, cînd trîmbiţară iar cocosii, nu mai era alăturea 
de rege nici un ostaş. 

Numai el singur rămăsese; dar plin de răni, ars de pirjolul din gura 
dracilor. 

Cu ultima lui lovitură de paloş mai feri poarta, chiar în minuta cînd 
pieriră dracii pentru a doua oară. 
— Noaptea ce vine luăm palatul, urlase către Scaraotchi feciorul său, 
venind în dimineaţa aceea în fundul iadului. De nu era regele în luptă, îl 
luam acum... Aşa că fac pe loc o scaldă. Mă răcoresc, prind iar puteri, pe 
urmă lasă. 

Si se azvirlise într-o viltoare mare de foc, pentru că aşa se scaldă dracii. 
Se tologise cu mulţumire pe jaragai, zicînd că tare se mai răcoreşte, dupa 
atita osteneală. Si adormise chiar oleacă, căci îi era plăcut şi bine 
impielitatului în flăcări. Văzînd în vremea asta regele că nu mai are oaste, 
chemă înaintea sa toţi vraci. 
— Căutaţi-mi ajutor, le poruncise, căci sînt rănit. Spuneti-mi de mai e 
vreo cale ca să scăpăm... 

Vracii căutară pete în soare, semne în zborul păsărilor, şi alte multe, 
dar toți dădeau din cap fără nădejde. Numai unul din ei îi dete sfatul: 
— Eu ştiu, rosti acesta, că este în munte o poiană pe care cresc doi brazi. 
Sînt doi brazi fraţi de rădăcină. 
— Am auzit şi noi de brazii aceştia, îşi amintiră atunci vracii ceilalți. Ei 
cresc din oasele unui viteaz, pe nume Gheorghe, care a murit păzindu-şi 
tara, mai înainte de a avea urmaşi... 
— Tocmai aşa, mai grăi vraciul cel dintii. De aceea, rege, va trebui să tai 
copacii aceştia din rădăcină. Şi eu voi face vrăji. Copacii or să se schimbe 
atunci in doi voinici ce te vor ajuta! Răsplată le vei da tot ce iti vor cere. 
Făgăduieşti? 
— Am să le dau ce vor pofti, se jură regele. 

Si aşa, rănit precum era, regele însuşi merse în munte. Căută poiana. 
Găsi brazii. Îi reteză, cu mîna şi toporul lui, din rădăcină. 

Cum se rostogoliră pe tăpşan, se preschimbara în doi flăcăi: leiti poleiti 
la fata, de nu puteai să-i deosebesti. 
— Ce nume aveţi voi, măi flăcăi? le grăi regele, văzînd aşa min- drete de 
voinici cu pieptul tare, brat de crita, îmbrăcaţi bine in pieptăraşe din piei 
de urs, cu buzdugane în mîna dreaptă, gata de luptă. 
— Ne numim Gheorghe!... 
— Acelaşi nume şi unul şi altul ? 
— Păi da, acelaşi, că sîntem gemeni. Gheorghe e tata, Gheorghe şi noi... 
Să lăsăm vorba. Unde-i vrajmasul? 

Si zicînd asta, unul dintr-înşii dădu cu palma într-un arțar, celălalt, la 
rîndu-i, izbi un fag. Copacii aceştia se prefăcură în doi cai negri ce 
tropoteau, muscau zăbala, dornici să plece. Încălecară. 

Si aşa pornira pe vai: furtună. 

Era acuma a treia noapte. Dracii se întorceau şi ei la luptă. 

Dar se schimbase toată isprava de mai înainte... 

Se auzeau glasuri: 

— Dă, fratioare!... 
— Las’ că dau, Gheorghe!... 

Si buzduganele, unde cădeau, in rotocoale, prăpăd făceau printre 
multimea de incornorati. 

Bucuros, regele nu mai putea: 

— Asa, asa!... Daţi-i inainte!... Goniţi-i, mai!... 

În scurtă vorbă, spre dimineaţă, nu mai era decît un drac: Corn-ascutit, 
prea voinicosul, ce se lăudase că ia palatul în acea noapte. 

Gonea în pădure, tisnea în poiană; pe după palate; ba şi într-o baltă. 

Gândea să cînte din nou cocoşii şi aşa să scape de la strimtoare, fugind 
în iad. 

Dar pînă atuncea, ce plănuieşte? Să ia o stinca, pe cea mai mare care o 
gasi-O, şi s-o arunce peste toți oamenii. $i aşa să piară palat, colibe, 
VOINICI ŞI rege. 

Întinde aripi şi se înalţă. Alege stîncă. O ia în braţe. Şi o impinge cu 
putere. 

Prin văi sînt sate... Şi în colibe trăiesc copiii, mamele lor şi apoi 
bătrîni. 

«Stînca, în cădere, o să sfarime întîi palatul, rînjeşte dracul în sinea lui. 
Pe urmă o să lunece mereu pe coaste. Va zdrobi totul in drum!» 

Impinge dară încă o dată stîncă şi o clăteşte din locul ei. E gata, gata să 
o răstoarne. Dar tot atuncea sar şi voinici. 

Ajung pe drac. Şi aruncă laturi. Îi prind gitlejul. Sar apoi repede pe 
dinsul şi îl înfăşoară în trei curmeie, să nu mai poată face un pas. După 
aceea îl tintuiesc cu coada de stîncă, bătîndu-i-o în piroane. Îi urcă stînca 
pe spinare şi îi graiesc: 

— Cornascutit, ascultă bine. Tu de fugit nu poţi fugi. Eşti legat fedeles 
aicea... lar dacă stinca iti va scăpa cumva, o să te tragă şi pe tine de coadă 
pina jos. $i te vei face farimite!... 

Tocmai atunci cîntau din nou cocoşii. Dracul a vrut să arunce din 
spinare stînca pe care el singur o smulsese din munte, să fugă în iad; dar 
n-a îndrăznit. Ar fi venit de-a berbeleacul cu dinsa, pina in vai, cum îi 
sortiseră flăcău. 

De frică şi minie a început să-i curgă încornoratului şi de pe frunte, şi 
de pe tot trupul, o apă îngheţată şi murdară: sudoarea lui. I-a curs din ce în 
ce mai multă. S-a facut un piriu. 

— Ăsta-i piriul dracului, frăţie, a ris un Gheorghe după luptă. 
— Să fie, pina 1-01 zice eu să stea! a răspuns frate-său. 

Si au plecat amîndoi, sprinteni, către palatul regelui, unde erau poftiti 
pentru răsplată. 

Curtenii, vracii, slujitorii şi toţi aceia ce mai trăiau acolo în palat li s-au 

închinat flăcăilor, le-au aşternut covoare scumpe sub picioare, şi flori. 
Trimbitele au sunat prelung, în semn de cinste. Şi regele i-a intimpinat, i-a 
luat de braţ, ducîndu-i pînă în sala tronului. Apoi le-a spus: 
— Plimbati-va prin tot palatul, căci am o mie de odăi. Sint pline cu 
avutie, bani, giuvaericale şi scumpatati. Unul s-o ia însă pe coridoare, din 
dreapta către stînga. Celălalt, dimpotrivă, din stînga către dreapta. Alegeti- 
vă fiecare ce vă place. Ce veţi dori, aceea veţi avea. Întoarceţi-vă aici și- 
mi spuneţi! 

A luat-o deci un Gheorghe către dreapta. Fratine-sau spre stînga. Au 
colindat, dar nu prea mult. Si iacă, se întoarce in sala tronului acela dintre 
frați care o luase către dreapta: 

— Măria ta, eu am ales. 

— Spune, băiete, rosteşte regele. Ce ţi-ai ales va fi al tău... 

— Am întîlnit în încăperea de alabastru pe o copilă a măriei tale, 
frumoasă ca o stea. Mi-o dăruieşti nevastă, după fagăduială? 

— Ti-o dăruiesc, zimbeste regele cu ingaduinta pentru că în sinea lui se 
bucura să aibă un ginere ca dînsul, viteaz, neînfricat, bun pentru lupte. 
Numai să-mi spui pe care ţi-ai ales-o, că eu am două fete!... 

N-apucă dinsul să-şi termine vorba, că iată-l şi pe celălalt Gheorghe: 

— Slăvite rege, nu vreau alte daruri, decît pe acea fată a măriei tale pe 
care am intilnit-o în grădină. E mai frumoasă ca o cadra. 

Întreabă iară regele: 

— Dar bine, măi flăcăilor, pe care dintre cele două fete ale mele o vrea 

unul, şi pe care celălalt? Să hotarim... Să facem nunta... Si gata toată 
socoteala... 

Pe cînd rostea el astfel de cuvinte, intră deodată în sala tronului o rumenă 
$1 gingaşă copilă. Se îndreaptă cu sfială spre tatăl său. 

— Aceasta e, strigă firtaţii într-o vorbă. 

— Nu vrea nici unul pe sora ei? se mira tatăl. 


167 


— Nu, eu o vreau pe asta!... grăieşte un Gheorghe. Eu am ales-o întîi... 

— Mr-eşti frate bun, dar pînă aicea, fără de ea nu pot trăi, se încruntă şi 
celălalt Gheorghe. Pe mine m-a vrăjit copila asta! O vreau de soata. 

— Nu o pot da pe această fată decît unuia singur, se necajeste oleacă 
regele. Ce-i de facut?... 

— Atunci să hotărască lupta între cei doi, după datina veche, grăiesc 
curtenii. 

— Fie şi aşa, de nu se poate altfel, răspund firtatii; deşi ne pare rau, 
sîntem dintr-o tulpină... 

— Care va birui va lua şi fata, mai spune regele. 

Curtenii le întind palose. Ei le ridică. 

Si... chiar atunci intră şi a doua fată pe usa, in sala tronului. 

Şi ce să vezi?... 

Paloşele le cad firtatilor din mîini. Fata aceasta este leita cu sora ei, 
care venise mai inainte. 

Sînt gemene amindoua, ca şi ei. Nu pot fi deosebite una de alta. 

— Daca-i aşa, să ne alegem nevestele la întîmplare, strigară amindoi 
flăcăii, fericiţi că au scăpat de lupta dintre dinsi1. 

Si prinseră de mînă cite o fată. 

— Să începem nunta, dete şi regele poruncă. 

— Şi pentru că voinicii sînt gemeni şi seamănă între dinsii ca două 
picături de apă, cum seamănă şi fetele între ele, ziseră unii dintre vraci, 
trebuie făcut ceva să nu se încurce... 

— Să-i insemnam, punîndu-le cîte un inel de aur pe degete la o pereche 
de miri, şi altele de argint la cealaltă pereche, îşi deteră părerea şi restul 
vracilor. 

— Aşa el... Foarte bine!... Incuviintara cei de fata. 

Si ca să nu mai fie incurcatura, chemară pe un faur. El maiestri două 
inele de argint, două de aur. Le puseră in degete la miri. Îi însemnară 
pentru totdeauna. 

Se apucară apoi de nuntit. Şi petrecură multă, multă vreme... 

lar regele se hotărî să se retragă din domnie, să-şi petreacă viata in 
linişte, jucîndu-se cu nepoţeii, ca orişice bunic. Le împărţi deci coroana şi 
averile celor doi gineri. Aveau braţe mai zdravene, mai bune pentru luptă 
decît dînsul. 

Ei mai clădiră un palat. Şi în jurul său zidiră un oraş. 

Unii socot că în amintirea acestor doi voinici cu acelaşi nume se află în 
munții noştri oraşul Sfântul Gheorghe. 

Tot de la ei se crede că a rămas datina la nuntă, să aibă mirii inele în 
degete. 

Pîrîul Dracului curge şi acuma. Curge mereu şi nu-l bea nimeni. 

Nici o dihanie nu soarbe din apa lui. E mocirloasă. 

Toamna sau iarna, la stîncă dracului, şuieră vîntul. Oho, oho, să auzi pe 
acolo cum bate vîntul!... Loveste în stîncă, parcă urlă... Bătrînu spun ca 
ţipă dracul. Îi e necaz că tine piatra şi n-o poate zvirli din spate. De i-ar da 
drumul, ea l-ar trage de coadă. L-ar duce in hau de-a rostogolul, l-ar face 
praf şi pulbere. De atuncea însă Scaraotchi s-a lecuit. Nu-i mai trebuie 
moşie pe lumea asta. Îi dă tîrcoale lui fecioru-său şi îi ajunge... 

Sarpele verde 


ind eram inca mic, bunicul meu m-a luat odată de mina si m-a 


urcat pe un munte. Acolo sus era un lac. Cu ochiu minţii îl văd şi acum: 
albastru, străveziu. În unda lui, ca într-o oglindă de cleştar, strălucea 
soarele. 
— Aici trăia odinioară un print!... mi-a spus bunicul. 

Eu m-am mirat. 
— În apa asta fără fund, bunicule?... Cum se putea? 

Bunicul însă a zimbit. Stia mai mult decît mine. 
— Da, da... Aici in apă era castelul său. Îi spunea lumea: prinţul fermecat. 

Si apoi bunicul a început să povestească. Tot ce mi-a spus, tin minte 
pînă azi. 
— ...Şi acest print era frumos, înalt. Ştia să facă stihuri care vrăjeau 
simtirea. Cinta duios ca mierla. Ştia să dantuiasca. Vina ca nimeni altul. 
Era voinic în luptă. Era şi bun la suflet, cum rareori sînt prinții. 

De atîta frumuseţe şi de atîtea daruri ce le avea, se auzise veste pina 
peste hotare, poate pe întreg pămîntul. 

Bunicul mai zicea că nu era copilă prin locurile acelea să-i iese înainte 
şi să nu îl îndrăgească 

Chiar stelele şi luna, cînd îl zăreau vreodată, se tintuiau pe boltă. Si nu 
îşi mai urmau calea. Stăteau ca să-l privească, uneori nopţi întregi. Aşa fel 
era prinţul... 

Nu-ţi spun că împărații, care aveau copile de măritat, îi trimiteau 
răvaşe, solii peste solii. 

Dar el era prea tînăr, prea vesel, fericit. Nu îi ardea de nuntă. Ridea, 
cînta, danta. Nu deschidea ravase; pe soli nu-i asculta. 

Si toate ar fi fost bune, de nu s-ar fi întîmplat să dea prinţul un ospăț. 

Și a poftit la dînsul, să vină, să petreacă, pe zinele din munte. 

Trăia însă pe atuncea şi o zina rea: Surina. Ea imbrincea drumeţii in 
ceasuri de furtună şi îi lovea cu pietre. Ducea fiarele în sate, să prade, în 
timpul iernii. $i în lunile de vară usca toată pădurea. 

Ei bine, zina asta hida şi rea ca moartea, dorea să fie soata prinţului din 
poveste. El, cunoscind aceasta, într-adins n-o poftise. Nici nu vroia s-o 
vadă la chip. 

Acum ce se petrece?... 

Seara începe ospatul. 

Castelul luminat cu sute de făclii părea o nestemată uriaşă, sus, pe 
munte. 

Mesele sînt întinse. În jurul lor stau zine, una mai mindra, mai albă şi 
mai gingaşă decît cealaltă. 

Noaptea suna de chiot. Munţii vuiau de riset. Hora se întinsese. Vinul 
curgea în spume. 

Prinţul danta pe rînd, cu fiecare zînă. $i ele, mlădioase, prinse uşor de 
talie, parcă pluteau prin sălile de ospăț, parcă zburau cu aripi. 

Deodată, nu ştiu care din ele a întrebat: 

— Dar n-o văd pe Surina!... Surina cea îndrăgostită de tine, printule!... 

Prinţul, întoreînd fata spre zina care îi graise, a dat iute răspuns: 

— Nu pomeniti de dînsa. Doar numele, Surina, dacă îl aud, simt că imi 
piere pofta de dant şi veselie... 

— Aşa ţi-e de urita... a izbucnit o alta în hohot cristalin. 

— ŞI ea ce socoteşte că iti va fi soție! a mai grăit o zina. 

— Sotie? Mie?... Ea?... s-a cutremurat prințul. Deschiză-se mai bine 
pămîntul, şi să mă înghită, decît aşa soţie urita şi vicleană... Si rea... 

Si toţi au ris cu poftă de asemenea cuvinte, ce le rostise prinţul. 

El nu ştia sărmanul că zîna pomenită, tocmai în acea vreme, era lîngă 
castel. Si privea prin fereastră. 

Cu plete ravasite şi ochii grei de ură, bolborosind cu spume, zîna cea 
rea se năpusti în sala. Şi începu să tipe: 

— Tu, printule nebun, pe care te-am iubit, ai spus că vrei mai bine să te 
înghită pămîntul, decît să-ţi fiu sotie?... 

Zinele cele bune stăteau încremenite. Prinţul tăcea pierdut. Dar iată-l, 
o priveşte în fata pe Surina şi îi graieste tare: 

— Mai bine zac sub ape decît să-mi fii nevastă. $i acum părăseşte castelul 
meu, Surina! 

Cînd a zis vorba asta, a făcut spre tarafe un semn să înceapă cîntul şi a 
poftit o alta zina la joc. 

Neagră de gelozie, Surina scoase atuncea din sin un şarpe verde şi mic, 
cioplit dintr-o agată, cu ochi de diamant. ÎI aruncă pe lespezi şi blestema: 
— Scufundă-se castelul acesta într-un afund de munte!... Şi acoperit de 
ape să fie în veac de veac!... 

Cum şi-a sfîrşit cuvîntul, zînele cele bune s-au risipit. 

S-a auzit un trăsnet şi un uruit de groază. Sub blestemul acesta, muntele 
s-a deschis. Castelul, slujitorii şi casele din preajmă - cu toţi locuitorii - s- 
au scufundat în hău. 

Deasupra năvăliră şuvoaie de ape, clocotinde, aduse tot prin vrajă. 

Și în locul de pe munte unde se afla castelul cu o clipă înainte, unde era 
lumină şi larmă, cîntec, dant, se întinse trist sub lună un lac întunecat. 

Din lac se auzea vaiet şi plins. Erau doară alături cu prinţul şi supuşi de 
al lui: bărbaţi, femei, copii. Toţi osinditi să zacă acolo, in temnita de ape. 

E drept că mai pe urmă zinele cele bune au încercat să-l scape pe 
prinţul fermecat şi pe toţi soţii lui. 

N-au izbindit în totul. Lucrul era prea greu. Surina fără mila. Blestemul 
prea cumplit. 

Au dobîndit atîta: ca în ceasul cel dintîi din fiecare an, apa să se 
despice, castelul să se înalțe cum a fost el cîndva şi prinţul să petreacă în 
cîntece şi dant. Un ceas. Apoi castelul să se scufunde iar. Pînă în celălalt 
an. Si într-una tot asa. 

Si aş vrea să-ți spun, Liuta, că, in anii ce au urmat au încercat ba unii, 
ba alţii, să intre în castel, la ceasul cînd se înălța din apă aşa precum a fost. 
Si cînd petrecea prinţul. 

Dar dintre toţi voinicii care au pătruns acolo, nici unul nu s-a întors. Şi 
n-a fost cu putinţă să se afle ce s-a întîmplat cu ei. 


172 


Si atunci, prinzîndu-i spaima pe oamenii din munţi, ocoleau de departe 
lacul întunecat, unde sc auzea vaiet, şi gemete, şi plins... 

A rămas doar povestea că este un lac pe culme în care vietuieste luintul 
cel fermecat de zina rea, Surina. 

Trecînd mai apoi timpul, unii au uitat şi asta. Necazuri sînt prea multe. 
Nu stai să te gindesti în toată ziulica la ce s-a dus de mult. Si usa vine 
uitarea. 

Numai că într-o zi, tîrziu, tîrziu de tot, o fată, pastorita, pe nume Ana, 
s-a rătăcit prin munţi cu o turmă de caprite. 

A umblat ea pe coaste, pe vai şi prin păduri. Si nu ştiu cum a 11)ini8 pe 
lîngă lac. Era aproape amurgul. Din cer se revărsa lumină purpurie. Lacul 
parcă ardea cu flacără de aur pînă în adînc. 

— Ce lac! Şi ce ciudat... Parcă aş zări o turlă în unda lucitoare!... aşa îşi 
zicea Ana. 

Si în apă, în vremea asta, îşi topea cerul slava. Noaptea venea pe 
încetul. 

Si neştiind copila să mai găsească potecile de înapoiere, prin miuneric, 
făcu popas aici. 

Îşi încropi culcuş. Aprinse un foc zdravăn. Şi apoi adormi. 
Dar pe la miezul nopţii 1 se paru că aude un plins îndepărtat. 

Se ridică. Privi în toate părțile. Nici o suflare. Capritele dormeau 
cuminţi. 

— Cine a gemut? se sperie fata. 

Izbucni tot atunci un geamăt. Tipau copii. Glasuri amare răsunau parcă 
dinspre apă. 

Se uită in lac. Lumini mici şi gălbui se fugăreau. Si se stingeau. Se 
aprindeau iară. Ceasuri întregi dură viitoarea. Auzi jalea şi durerea care se 
vînturau sub unde. 

Abia în zori se liniştiră acele glasuri turburate. 

Cînd soarele ieşi pe boltă, Ana plecă, adînc mihnita de ce trăise în acea 
noapte. 

Ajunse-n satul ei. 
Povesti totul. 

Si atunci cea mai batrina femeie din tot satul îşi aminti de întîm- plarea 
cu prinţul fermecat. 

— Oameni nevinovaţi se află acolo, grăi bătrină. Şi apoi, aşa pe cit se 
spune, ei nu imbatrinesc sub ape, rămîn tot ca odinioară. Surina i-a vrăjit 
pe aceştia la suferinţă fără capăt... 

— Cum? Ce osîndă îi apasă? întrebă Ana. 

Bătrînă o privi pe fată în ochi, ofta putin, apoi răspunse: 
— Lacul e plin de şerpi, copilă. Noaptea se încolăcesc pe oameni şi îi 
chinuiesc... 
— Dar bine, asta nu se poate, lăcrăma Ana. Flăcău noştri n-au putere să 
sfarme vraja blestemată? 
— Zâna cea rea e mult mai tare. Nu poate fi voinic pe munte, care să 
înfrunte pe Surina... 
— Am s-o infrunt eu!... a grait fata. 
— Copila mea, s-a rugat maică-sa de ea, nu cuteza astfel de faptă nici 
chiar cu gindul. 
— Ba eu cutez. Sărmanii oameni!... Sărmanul print!... 

Şi din acea clipă Ana n-a mai avut răgaz, nici tihnă. 

A cercetat cu de-amănuntul, umblînd prin munte, să afle taine, vrăji, 
poveţe. A tot umblat, şi a tot umblat... 

Ar mai umbla poate şi astăzi. 

Atita doar că în ziua ceea, cînd Ana îi arătase mamei sale că vrea să 
lupte cu Surina, se intimplase o zina în preajmă. 

Zina era din cele bune. Se preschimbase în fluturaş, şi aşezată pe o 
floare în glastra mică din fereastră, aflase tot. 

Fugise apoi şi împărtăşise suratelor ce zicea Ana. 

Si zînele s-au sfătuit. 
— E o fetică îndrăzneață, rostise una. Eu am văzut-o sus, la lac. A stat o 
noapte fără frică... 
— Să-i arătăm atuncea calea, zisese alta. 
— E timpul să se sfârşească blestemul care apasă asupra prinţului, mai 
adăugise încă una. 
— Să încercăm. Numai un om poate scăpa pe alti oameni din blesteme. S- 
o ajutăm!... grăiseră şi celelalte. 

Si iată că în aceeaşi noapte Ana văzu prin vis o zina. 
— Viteaza mea, îi şopti dinsa, vrei să te lupti tu cu Surina? S-o nimiceşti? 
— O! cum doresc, răspunse fata, dar nu ştiu cum... Nu ştiu ce cale trebuie 
să apuc... 
— Atunci ascultă, zise zîna. Puterea ei este într-un şarpe. Dacă-l 
zdrobesti, piere Surina, se risipeşte îndată vraja, oamenii pot ieşi din apa... 
— ŞI tiritoarea unde este? întrebă Ana în vis pe zina. 

— Este în lac şi stă de strajă. 

— Cum s-o găsesc? Prin ce mijloace? Si în ce timp? 

— Cînd vine anul nou, copilă, apele ştii că se despică? 

— Prinţul cel fermecat se vede? 

— Este în castel la o fereastră sau pe balcon. Te va striga să vii la dînsul. 
Tu să n-asculti, căci vremea trece. Si n-ai decît un ceas de luptă. 

— Cu tiritoarea? 

— Da. Cu dinsa. E un şarpe mic din piatră verde cu ochi luciosi de 
diamant. Se află într-un copac de sticlă, jos, in ograzi, lîngă castel. $i in 
jurul său sînt o mulțime de şerpi. Tu să n-ai teamă. Aici ai o bardita, alba, 
făcută din cleştar, de zine. Cu ea să lupti şi vei învinge. Oamenii vor 
scăpa. Numai castelul va rămîne sub apă pe vecie, după blestem... 

Si sfătuind-o astfel pe Ana, zîna pieri într-o aburire. 

Fata se destepta. Şi ce crezi? Barda era chiar lîngă dinsa. Deci nu era 
vreo amagire. 

Nu pregetă de loc pe gînduri. Lua în miini bardita cea vrăjită. Torni pe 
munte. Si ajunse pe ţărmul lacului în care zăceau de atitea veacuri oameni. 
Făcu acolo o colibă. Şi începu să aştepte ceasul cînd să dea lupta. 

Anul fugea destul de iute, cum trece întotdeauna timpul; dar ei 1 se 
părea că merge încet, încet de tot, ca melcul. 

Si cum, necum se scurse anul... 

Veni şi seara așteptată. 

Curînd bătu şi miezul nopţii... 

Cu o zguduire, apa se despică. Castelul răsări din beznă plin de lumini, 
ca altă dată. Ana se repezi într-acolo. 

Văzu în cale o alee. Pe margini erau pomi de sticlă, care aveau pe 
ramuri globuri cu făclioare înlăuntru. Aleea înconjura castelul. 

Din încăperi se auzeau flaute şi cetere sunînd vioaie, în tact de dant. Se 
uită în sus. La o fereastră văzu pe prinţ. 

Şi ochii lor se intilnira putin, cit tine o răsuflare. Dar prea de-ajuns ca 
să se aprindă în piepturile lor iubirea... 

— Ci urcă sus, o strigă prinţul. De cînd te aştept... Tu eşti fecioara 
harazita să sfarimi farmecul Surinei!... 

Inima Anei bătea iute. 

— Da, voi veni, dar nu acuma, printule drag! răspundea fata. 

— Vino acum, căci vremea trece, se ruga prinţul. 
— Vina acum, se auzeau glasuri pline de o tainică speranţă. 

Fata căuta. Fugea ca vîntul printre acei copaci de sticlă. 

— Deschideţi porţile. Soseşte cea mai curată dintre stele... Urcă-te sus, o 
chema prinţul. Noi ţi-am veni în intimpinare, dar nu putem, dulce copilă. 

Fata tăcea. Căuta prin ramuri să vadă un şarpe mic şi verde. $i nu-l 
găsea. 

În faţa ei o poartă mare este deschisă ca prin farmec. 

— Urcă-te sus, o strigă prinţul. 

Si ea ar vrea să alerge pina la dînsul, să-l ajute. Dar tine minte vorba 
zinei: «Nu-l asculta, dacă te cheamă! Timpul e scurt... Un ceas de luptă!» 

Caută. Aleargă. Si... te uită: 

Aici e şarpele cel verde. Stă pe o ramură de sticlă. În jurul pomului sînt 
mii de alti şerpi. Foşnesc ca iarba cînd bate vintul rece al toamnei peste 
păşuni. Scot limbile. Se întind spre dinsa. 

Bratul îi tremură copilei. O prinde teama. Dar se avîntă. Scoate apoi 
din sin bardita şi o întinde către şarpe. El sare jos. Se incolaceste. 
Dihaniile celelalte o impresoara pe fată in curmeie de trupuri lungi şi 
îngheţate. 

«Fie ce-o fi, zice copila. Să nu mă las uşor bătută.» 

Dă cu bardita drept în şarpe. 

Cum dă în el, îi sare ochiul de diamant din partea dreaptă. Strin- soarea 
parcă se slăbeşte... 

Mai dă o dată cu nădejde. 

Îi sare şi ochiul celălalt şi cade jos. 

Serpii cei lungi desfac strinsoarea. Se risipesc şi vor să fugă. 

Şarpele verde, orb acuma, ţipă cu voce de femeie: 

— Nu mă lăsa, dragă copila, şi am să te răsplătesc cu aur. Vei fi cea mai 
bogată în munte. De vrei, te fac împărăteasă, căci eu sînt inima Surinei! 
Cauta-mi doar ochii prin tarina şi aşază-i iarăşi în orbite... 

Ana găseşte în grabă ochii, dar îi zdrobeste cu bardita... 

Zdrobindu-i, şarpele se schimbă într-un fum verde, care piere. 
Dihaniile celelalte se mistuie adînc sub pietre. 

Pe poarta largă iese prinţul, frumos cum nu e închipuire, urmat de alai 
şi o mulțime de oameni care strigă: 

Sint şi supuşii şi voinicii ce-au încercat cîndva, pe vremuri, să intre in 
castel, să lupte cu vraja neagră a Surinei. 
Acum se întorc din nou pe lume. 
Prinţul întinde mina fetei. Ea i-o primeşte îmbujorată. 
— Tu ne-ai scăpat, îi zice dinsul cu glas duios, dar cum te cheamă ? 
— Ana, roşeşte pastorita, plecîndu-şi ochii cu sfială. 
— Anal... Nu vrei să-mi fii soţie? o întreabă prinţul. Şi stapina? 
— Ba da, se înfioară fata. 
Atita numai că atuncea cînd fata isi rostea cuvîntul, apele se întorceau 
cu furie peste castel şi peste oameni, precum era sortit să fie. 

Nu se grăbiseră să fugă cei doi îndrăgostiți. Şi acum, ceasul îngăduit 
trecuse. Zadarnica fagaduiala de a fi mireasă şi soţie! 

Ba nu-i aşa, căci în lumina ce o vărsa luna peste dînşii, un cîrd de 
lebede se arătă. Lebede mari cu pene ninse. Şi lebedele se coboară. De 
zine au fost trimise toate. 

Se urcă oamenii pe ele şi aşa plutesc pînă la tarmuri. 

Apoi a fost, poţi să-ți închipui, o nuntă mare, mare, mare... Şi-au fost 
poftiti la nunta asta să vie toţi: munteni şi zine. Au petrecut, zicea bunicul, 
vreun an de zile şi mai bine... 

Păi nu era de ici de colo... Pierise doar din munţi Surina, zîna cea rea şi 
neîndurată, învinsă, iacă, de-o fetică!... 

Şi-au tot jucat la nunta ceea de se cutremura pămîntul. (Atunci căzu de 
atita joacă, o stinca mare, colturoasa, de 1 se zice «Piatra 

Anei»). 

S-o fi văzut pe mama soacră: juca bătuta cu o zînă!... Moşnegii 
întindeau o sîrbă: jucau mai iute ca flăcăii... 

Săltau şi fiarele prin codri. (Căci li s-au dat şi lor ulcioare, să bea şi să 
se veselească). 

Danta şi luna prin văzduhuri. (Si stelele îi ţineau hangul). 

lar prinţul se uita la fată, ca la icoana din perete, şi nu se satura s-o 
vadă. 

Cînd s-a sfîrşit la urmă nunta, o luă în braţe şi plecară. Se ascunseră pe 
nu ştiu unde. Trăiră mult, în fericire, îndrăgostiți unul de altul pînă în 
adinca batrinete. 

Ca sa se tina însă minte fapta vitezei pastorite, oamenii, cei scapati din 
ape, numira lacul: Sfinta Ana... 

Zina furată 


i a îndrăgit odată, nepotica, Siret, voievodul cel voinic, pe zîna cea 

frumoasă a munţilor, pe Bistriţa. 

Poate o fi zărit-o cînd se ducea la vînătoare prin codri întunecoşi ai țării 
sale, ce se întindea între Prut şi munţi; poate a văzut-o întîi în vis!... 
Destul că a simţit flăcăul cum nu mai poate să trăiască fără dînsa. 

Și ce a făcut, ce n-a facut, căutînd-o multă vreme, că i-a mărturisit cît o 
iubeşte. Şi a cerut-o de soţie. 

Era chipeş flăcău voievodul: înalt, cu umeri largi. Purta vesmint din 
catifele, deasupra căruia punea armura. Pe cap avea cunună de argint, în 
mîna dreaptă buzduganul, la briu o spadă ascuțită. Zina l-a îndrăgit la 
rindu-i pe Siret curînd de tot, - şi atît de tare - încît a hotărît să-i fie soata. 

Nu era lucru prea uşor. De se însoțea cu un flăcău din lume, ea însăşi 
devenea muritoare. Îşi pierdea toate puterile de zînă. Şi mai era o pricină 
de teamă, pentru că zmeul cel mai necruţător - numit Inăul - jurase să o 
aibă pentru sine pe Bistriţa. 

Si zîna se ingrozea de dinsul; nu pentru ea, ci pentru acela ce îi era drag 
acuma, pentru Siret. 

Zmeul, Inăul, trimisese un spiridus să iscodeasca. Si el aflase că zina s- 
a hotărît să facă nunta cu voievodul. Că deseori îşi spun cuvinte 
dezmierdate. $i se privesc pierduţi în ochi, zile întregi şi nopţi. Şi atunci a 
hotărît într-adevăr să se răzbune. 

Cum? Răpunîndu-l pe Siret şi luîndu-i tara. Făcîndu-se voievod în locul 
său. 

În sinea lui gindea: 

«Cînd am să fiu voievodul unei tari atît de mindre, zîna o să dorească 
să-i fiu mire!» 

Se şi vedea tilharul jucind la nuntă. El: mare, greu şi cu cocoaşă pe 
spinare, cu colții rinjiti. Ea: sprintenă, în rochie albă, avînd în pletele de 
aur lamiita. 

Cum socotea a şi făcut. Şi adunindu-si toți firtatii, zmeii cei mai mişei, 
s-a avintat să pustiiască pămîntul lui Siret. 

Voievodul, care ştia ce gînduri are zmeul, s-a pregătit pe loc de luptă. 
Alăturea de el s-a ridicat întreaga tara. Și după un război lung şi crincen, 
zmei au fost goniti peste hotare. 

Nu se putea oricine prinde în luptă cu voievodul. Cînd azvirlea odată 
buzduganul, dacă era vreun zmeu în calea lui, îl prefăcea în pulbere. 

Păi socotiți că o asemenea ruşine nu l-a costat pe zmeu? EI, ce se 
repezise cu ingimfare, să zacă în tarina cu un brat frint ? Şi zmeti lui, cei 
mai intunecati, să fie nimiciti de oastea lui Siret? 

În acest timp, poţi să-ţi închipui ce veselie, ce joc şi cîntec era în ţară! 
Siret luase pe draga lui de mina. $i împreună porniseră către palatul 
Rodnei - măicuţa Bistriţei - care era pe acea vreme regina zinelor. 

Venind în faţa Rodnei, îngenunchind, ei au rugat-o să le dea voie să se 
însoţească pe toată viaţa. 

A încercat la început regina să se împotrivească; dar Bistriţa nici n-a 
vrut să audă. A spus că ea îl iubeşte pe Siret mai mult decît orice pe lume. 
Si pînă la sfîrşit, regina a trebuit să se învoiască. 

S-a pregătit deci nunta. Nuntă, mă rog, de zînă, al cărei mire este un 
voievod. 

Pe munţi fuseseră aprinse făclii. Palatul strălucea în podoabe. Şi mese 
mari erau întinse în sălile unde avea loc nunta. 

Siret şi-a îmbrățișat mireasa. $i Bistriţa, lasindu-se imbratisata, a 
devenit o ființă muritoare, ca şi el. 

Deodată, pe cînd sedeau la masa, şi zinele, in sirag, aduceau vinuri şi 
bucate, pe tăvi din piatră de safir, s-a auzit afară batind vintul. Zgiltiia usa 
ŞI ferestre. 

Se repezira să privească. Şi ce crezi?... Afară viscol, deşi erau în toiul 
verii. Viscolul şuiera sălbatec. 

Zăpada începuse să cadă pe munți. 

O zina a vrut atunci să închidă ferestrele palatului. Făclile care 
fuseseră aprinse pe munte s-au zbuciumat, s-au frămîntat în vînt ca nişte 
fiinţe chinuite, apoi s-au stins. 

— Ce se întîmplă? a grăit Rodna 
îngrijorată. 

— Sînt zmei, a spus nu ştiu cine. 
— Inăul!... au strigat zinele. Au 
împînzit văzduhul în zbor. Au 
făcut prieteşug cu viscolul, ca să-i 
ajute. 

Si tot atuncea, vîntul, rc- 
pezind în ferestre o grindină de 
gheaţă, le-a spart, a stins luminile 
si în palat. 

S-a auzit un țipăt. Regina a 
ridicat în sus inelul pe care îl 
purta în deget şi al cărui diamant 
putea să lumineze în ju- ru-i ca şi 
ziua. Însă mireasa, Bistrita, 
pierise. Zmeul o luase în gheare şi 
zburase cu dînsa. În urma lor se 
auzise numai un hohot rău, plin 
de batjocură. Hohot de biruinta. 

Si nici nu pot să-ți povestesc 
ce jale, ce tristete si ce plinset a 
izbucnit atunci. Mama, regina 
zinelor, numai ca nu innebunise 
de durere. Siret sărise de la masa. 
Îşi închingase spada, îşi luase 
buzduganul, şi sarutind mina 
reginei, pornise pe urmele 
fugarilor. 

Mistuit de durere, bietul 
voievod a străbătut pămîntul de la 
un cap la altul. Ani după am a 
colindat, căutînd fiece coltisor de 
lume, întrebînd fiecare om, fiece 
fir de iarbă, norii cei veşnic 
călători. 


Si doară peste vreme multă viscolul, care îl ajutase pe Inău, pentru ca 
avusese prietesug cu el, s-a înmuiat. 

Îi părea rău că a îndurerat atît de mult pe Rodna, regina zinelor. 

S-a dus la ea şi i-a cerut să-l ierte. I-a spus unde se află ascuns zmeul. 

Zina i-a dat de ştire lui Siret. Si el s-a repezit ca fulgerul acolo. L-a 
prins pe zmeu la o strimtoare între munţi, de unde nu putea să fugă. 

Si s-au luptat, unu spun că un an, alții că trei. Eu iti spun drept că nu 
ştiu bine cit... Dar din minia şi amărăciunea aceea nesfarsita pe care le 
adunase Siret in inimă, asa de tare l-a lovit pe zmeu cu buzduganul, ca l-a 
făcut una cu pămîntul... 

L-a doborit pe zmeu; dar Bistriţa tot nu putea să fie găsită nicăieri. 
Asta, pentru că zmeul o ascunsese într-un castel de piatră, de sub pămînt. 
Castelului i se spune acuma muntele Pietrosul. 

Vazind că nu-şi poate găsi mireasa nicăieri, Siret a vrut să-şi afle 
moartea. El, fără Bistriţa, nu vrea să mai trăiască. 

Îi părea totuşi rău să se despartă de ţara pe care o cîrmuise şi o apărase. 

Şi dorind să rămînă cumva alături pămîntului străbun, a rugat pe regina 
zinelor să-l schimbe într-un rîu. 

Voia i s-a împlinit. Riul a prins să curgă. 

Atunci, cînd dragul ei s-a făcut apă, Bistriţa, ce fusese ascunsă în 
castelul de sub pămînt, şi-a simțit inima că-i bate tare, tare... Si a ştiut ca 
lui Siret i s-a întîmplat, pe undeva, vreun rău. Nu mai avea puteri de zina. 
Dar s-a rugat şi ea de duhul pămîntului să-i spargă drum, să iese afară şi 
să găsească pe Siret. 

Si atîta de fierbinte s-a rugat, că duhul a deschis pămîntul. Şi a dat 
drumul apelor de dedesubt să iasă afară. Apele au tisnit, spargind poarta 
castelului. Şi Bistriţa s-a repezit în valuri. Trupul i s-a topit în apă. 

S-a făcut Bistriţa o apă aurie, ca pletele miresei lui Siret. 

Sărind, sau lunecînd pe munte, printre stinci, apa cea sprintenă l-a 
întrebat pe Soare: 

— Unde e oare iubitul meu? Care e calea mai scurtă către el? 
— E peste munţi, e peste stinci, a răspuns Soarele zimbind. E cale grea... 
— Pe acolo am s-o iau, a răspuns Bistriţa. 

Si tăind muntele în curmeziş, şi alergînd peste cîmpii, a văzut de 
departe Siretul, rîul cel lat şi mîndru ca o fisie de argint. Şi ştiut că acela-i 
este soţul. 

S-a avintat cu bucurie către el. Apele lor s-au facut una. 

— Iubitul meu, mirele meu, murmura Bistriţa, iată-ne uniţi... 
— Pe veşnicie vom rămîne astfel, a spus Siretul imbratisind-o 

Si din poveste se mai ştie că zinele pluteau atunci deasupra apei, 
cîntînd şi veselindu-se împreună. Batrinii spun că s-ar afla şi astăzi zine 
peste Siret, de aceea e cîmpia lui aşa manoasa... 

Flacaul ce şi-a uitat mama 


A 


i se povesteşte că a vietuit cîndva un crai al munţilor, tînăr şi fara 


teamă, ce se numea Bogdan. Cetatea lui era pe muntele Vlădeasa. 

De la o vreme craiul găseşte şi o mireasă pe placul lui. Face o nuntă 
mare. Se aşază pe domnie lungă. 

Crăiasa îi dăruieşte pe urmă şi un copil. 

Cînd pruncul a venit pe lume, l-a luat în braţe doica. L-a ridicat în 
slavă, la fereastră, să-l bată soarele. Şi a strigat, cum spun femeile la tara, 
cînd le urează sănătate la copii: 

Ti-ta mare, Someşel, 
Sănătos - sănătoşel, 
Fă-te zdravăn - voinicel, 
Să creşti mare - măricel, 
Dragul doicii băieţel! 

L-a pus apoi la sin să sugă. Si aşa sugea băiatul, aşa se bucura de hrana 
cea dintii a vieţii, încît şi craiul şi crăiasa au început să rida cu mulţumire. 

Craiul şi-a netezit mustata, şi a rostit: 

— Pai, dacă i-a zis doica Somesel, astfel, pesemne, i-a fost sortit să se 
numească... 

— Să-i spunem Somesel, a glăsuit şi mama. Tot nu ştiam ce nume să-i 
alegem. 

lar unii dintre cei bătrîni mai cred că tita era poate fermecată. De ce 
sugea se făcea flăcăiaşul tot mai voinic. 

Nici nu mai spun ce vesel era craiul, cînd îşi vedea băiatul cum se 
înălța şi cum umplea cetatea cu larma lui. La rîndul ei, maicuta nu se mai 
satura privindu-l. L-ar fi ţinut întreaga ziuă doar lîngă dinsa, ca pe o fata; 

dar el prinsese încă de mic gustul de păstorie. Şi îi plăcea să umble cu 
ciobanii prin poiene, să asculte viersul lor din fluier sau basnuiri din 
vremea de-altădată. 

Pe cînd se petreceau acestea toate, s-a aflat însă cum în munte a năvălit 
cu sila un balaur, dînd foc pădurii, prăpădind păşunea, calcind oitele în 
copite. 

Craiul Bogdan şi-a luat paloşul. $i în fruntea cetelor de luptători din 
tara, mai mult ciobani, a intimpinat balaurul. 

S-au luptat greu. S-au luptat vreme lungă. Craiul Bogdan a fost însă 
muşcat de colti inveninati. S-a stins din viata. Oştirea lui s-a împrăştiat. 

Aflînd crăiasa vestea a început să se jelească, să-şi smulgă părul; dar 
viata nu se întoarce prin gemete şi plins. Pînă la urmă dinsa şi-a luat 
seama. 

Din văi urca balaurul către cetate. 

A luat măicuţa o turmă de mioare, pe Somesel, şi s-au urcat spre 
înălțimi. Au ajuns într-un loc ferit. 

Aci au ridicat colibă de cetină; s-a apucat flăcăul de păstorit. 

Anii treceau. De ce treceau, păstorul Someşel se făcea tot mai chipeş, 
tot mai voinic. Văzîndu-l mare, maicuta lui l-a luat deoparte într-o zi şi i-a 
grăit: 

— Copilul mamei drag, acuma esti flăcău în lege. Pamintul strămoşesc 
aşteaptă să izgoneşti balaurul, să iei din nou în stăpînire cetatea lui 
Bogdan. 

— Ce trebuie să fac, mamă? a întrebat flăcăul cu pletele balaie. 

— Oricit îmi e de greu să te las singur, va trebui să pleci prin munţi. Să 
aduni păstorii ce au luptat cu vitejie în ostirea tatine-tau. Ei doar atît 
aşteaptă, să scape tara de balaur. Încalecă pe armăsarul ce l-a purtat şi pe 
Bogdan în luptă. Ia palosul în mînă. Biruieste!... 

— Am să plec, mamă, a răspuns flăcăul. Şi punind palosul la şold, şi-a 
luat rămas bun de la maica sa, ce lacrama şi îl mîngtia pe plete. 

A încălecat pe armăsarul lui Bogdan, şi apoi privindu-si încă o data 

oitele cuminţi, ce ramineau în grija măicuţii, a tras de friu. 
— Să nu uiţi, Somesel, a mai rostit maicuta la despărțire, că un blestem 
grozav apasă pe flăcăii din neamul nostru ce-şi uită ţara... Ei sînt sortiti să 
piară în apă, să nu găsească linişte în pămînt... Să fu cu grijă, dragul 
mamei!... 

— Voi fi cu grijă, mamă, a spus flăcăul. $i a strîns calul în pinteni. Vroia 
ca mama să nu vadă cum lacrimile despărțirii îi curg pe fata. 

A tot gonit flăcăul pe calul său, pînă a ostenit. Atunci s-a pogorit într-o 
vilcea. Şi-a aşternut bondita pe pămînt. Şi s-a culcat la poalele unui copac. 

A adormit într-un somn greu. 

Deodată, calul său a nechezat. Flăcăul s-a trezit. Şi, sărind în picioare, a 
pus mina pe paloş. 

— Nu te speria, a auzit o voce mingiioasa. Nu vin cu gînduri rele. 

Si in fata lui văzu băiatul cel pornit la luptă o fată. Dar ce fata?! 
— Cine eşti tu? a întrebat-o Somesel pierdut. 

— Nu pot încă să-ţi spun, a grăit fata. Iti doresc însă fericirea. Urmează- 
mă. 

Vrăjit, flăcăul a pornit cu fata printre brădet. Calul tătîne-său venea în 
urmă cu credinţă. Armele zăngăneau la şoldul flacaului, parcă-l strigau cu 
clinchet de otele. El nu le auzea chemarea. Mergea cu fata. Şi au ajuns la 
un palat de aramă. Roabe supuse s-au repezit să îi intimpine. Una i-a luat 
de dirlogi calul, l-a dus cu ea. Alteia i-a dat palosul. 

l-au pus lui Someşel veşminte de mătase. L-au dus într-o odaie 
împodobită cu lavite de aur şi asternuturi moi de catifele, cu mese întinse, 
pline de bucate şi băuturi ameţitoare. 

Viori cîntau încet din tindă. 

— Cine esti tu? a întrebat încă o dată Somesel, vrăjit acum cu totul de 
fată. 

— Voi fi soţia ta şi roabă umilită, a răspuns dinsa, dezvaluindu-si siragul 
alb al dinţilor, mai albi şi mai strălucitori ca perlele din mare. 

Mama, în astă vreme, tot aştepta vreo ştire. Nu se auzea în munte 
freamătul de bătălie atît de cunoscut, nici strigătul de bucium, sau 
zăngănit de arme, glasuri de oameni, tropote înverşunate de cai în goană 
mare. Nu se auzea nimic. Era o linişte înspăimîntătoare. O linişte de 
moarte. 

Pe mamă a prins-o atuncea bănuiala. 

Lasind oitele fără de pază într-o păşune, alături de un izvor, ea se porni 
să-şi caute fecioraşul. 

Umblă, umblă, întrebi ut toti 
ciobanii, ba încă şi fiarele 
pădurii şi păsărelele din munte. 
— Nu ati văzut cumva un 
flăcăiaş, cu palosul la briu, 
călare pe un cal alb, mergînd la 
luptă?... 

— Nu. N-am văzut!... 
răspundeau toți. 

A rătăcit ea multă vreme 

prin munte şi a întrebat pe 
fiecare. Toţi răspundeau la fel. 
Doar într-o dimineaţă, cînd 
credea că nu mai este chip să 
afle vreo ştire, iacătă-i spune o 
păsărică, o cinteză: 
— Flăcău mergind la luptă, 
spun drept, crăiasă dragă, n-am 
văzut. Dar am zărit odată, pe 
muntele Vlădeasa, într-un palat 
de arama, pe un flăcău. Tinea 
în braţe o vrăjitoare: fata 
balaurului cel cumplit ce 
stapineste acuma munţii. 

Cuţite să o fi străpuns pe 
mamă în inimă şi nu ar fi 
durut-o atît de tare. 

— «Copilul ei?» 

Intelegea: odrasla de balaur 
îl vrăjise; îi luase mintea. 
Balaurul © trimisese să-l 
vrăjească. 
lar Somesel, sub farmecul 
înşelător, uitase de luptă şi de 

mamă, de blestemul ce apasă pe acela care îşi lasă ţara fără ajutor la 
vreme de nevoie. 

Într-adevăr, flăcăul se moleşea cu fiecare zi mai mult. 

Fata lui, rumenă înainte, se făcea tot mai stravezie; trupul lui cel voinic 
se imputina. 

Mama, călăuzită de cinteză, urcase la palatul de aramă. Plingea pe afară 
şi îl striga: 

— Somesel!... Somesel! Unde eşti?... Se va împlini blestemul, Somesel!... 

El nu putea să o audă, pentru că înlăuntru cîntau viori ca să-l desfete. 
Iar vrăjitoarea îi şoptea cuvinte dulci, îl dezmierda necontenit. 

Si a trecut timp... Cu cit mama plingea mai mult pe lîngă ziduri, cu atît 
Somesel era mai slab, mai străveziu... 

Pînă într-o zi... 

Mama căzuse cu fruntea în ţărină. Plingea cu ultimele lacrimi şi 
suspina: 

— Voi duhuri bune ale pămîntului acesta, ce ştiu că pedepsiți pe trădători, 
ascultați rugăciunea unei mame... Nu iertaţi nici pe amagitori!... 

Pamintul s-a zguduit in acea clipă din măruntaie. Umbre s-au înălțat 
spre cer. Apoi căzu un trăsnet roşu peste netrebnicul palat, arzînd în el pe 
vrăjitoare. 

Alt trăsnet vinat năvăli, lovind în timpla pe balaur. 

Flăcăul Somesel, acela ce nu mai avea dreptul la odihnă, după 
blestemul strămoşesc - s-a preschimbat într-un izvor care tisneste cu 
bolboace... 

Mama a mai trăit o vreme ca să-şi jelească fecioraşul. 

A vrut apoi să plece mai departe; sau să se întoarcă la mioare; dar n-a 
putut. 

Şi atuncea a pus capul alb pe o piatră şi a adormit. 

Cine se urcă pînă acolo, vede, chiar la izvorul Someşului rece, o stîncă 
alburie ce se numeşte şi acum Crăiasa. 

Regina căpcăună şi voinicii 


ceastă întîmplare s-a petrecut foarte, foarte de mult, în vremea 


cînd umblau încă pe pămînt să facă rele tot felul de dihănii: zmei, fiare şi 
balauri, căpcăuni, ciume şi vrăjitoare. 

Si tot atunci trăia pe plaiul nostru, în vîrful unor munți înalți, înalți, si 
un batrin: Hasmas. El sta acolo zi şi noapte, ca într-un turn. Şi priveghea 
să nu 1 se intimple ţării vreun rău, vreo stricăciune. 

Domnii cei mari de prin împrejurimi, prinții, şi regii, şi împărații în 
purtau cinstea. Că nu cădeau vreodată primejdii peste dînşii, să nu trimită 
veste bătrînului şi să îl cheme într-ajutor. 

Dar vezi că şi un munte, oricît de mare, de la o vreme, sub vînturi, ploi, 
înghețuri, începe să se roadă şi să se surpe. 

Hăsmaş, împovărat de ani, nu mai avea nici el priviri aşa de agere ca 
altădată, să vada pina în departari. Bratul nu-i mai tinea cu atîta străşnicie 
paloşul greu de o mie de ocale. 

Numai că tot astfel cum trunchiul cel mai vechi dă mladă tînără, 
Hăsmaş avea pe lîngă sine doi feciori zdraveni. Unul se numea Mureş, 
celălalt, Olt. 

— Copiii mei, le-a spus Hasmas, în ziua cînd a simţit că paloşul i-a 
tremurat putin în mînă şi cînd i s-a aşternut intiia împăienjenire peste ochi. 
Am să vă cer ceva... 

— Graieste, tată, au răspuns flăcăii, amindoi într-un glas. 

— Sa fiți frați buni!... Să nu vă despărțiți cît veţi trăi. Şi de-acum înainte 
să fiți voi pentru tara ochii ce pot să vadă pina în zări. Și să fiți braţele, 
pereche, ce pot s-o apere. Jurati?... 

— Jurăm, tătucă!... au grăit băieţii. Nu ne vom despărți pînă la moarte. 

— Orice s-ar întîmpla? 

— Orice! 

— Să nu uitaţi: acela ce îşi calcă juramintul sfârşeşte rau. 

— Nu vom uita nici asta!... au spus ei, sarutind mina slăbită a batrinului 
lor tată. 

— Atunci pot să fiu liniştit? 

— Poti să fii linistit! 

Batrinul si-a scos palosul. L-a aratat flacailor: 

— Arma aceasta străbună e vrajita; duşmanul care e lovit cu dinsa se face 
piatra... 

A rupt după aceea palosul în două. Şi a dat dintr-însul cîte o jumătate 
fiecărui flăcău. Iar ei le-au pus pe nicovala. Şi le-au bătut în foc, făcîndu- 
şi cite un palos nou. 

Puterea lui Hăsmaş trecuse in mîinile celor doi feti. Acuma ei erau 
strajeri. 

După un timp s-a primit veste că năvălesc vrăjmaşii peste pămîntul 
strămoşesc. 

Băieţii de pe munte au şi privit în depărtări. Mureş cu ochii roată spre 
miazănoapte şi asfintit, Oltul spre miazăzi şi răsărit. 

Oltul a văzut nori de praf spre miazăzi. A arătat lui frate-său virtejul ce 
se apropia. 

Erau nişte vrajmasi înalți cît munții, cu cite un singur ochi în frunte: 
căpcăuni. Goneau călări pe nişte armăsari de două ori mai mari ca munţii. 

În fruntea lor gonea Arghita, regina căpcăunilor, cu vălurile fluturindu- 
le, cu două sulițe de foc in miini. Veneau, veneau, mincind pămînt, 
înghițind ape, năruind tot ce afla în drum 
— El, ce zici de nazdravania asta, fratioare? a grait Mureş. 

— Zic că e vremea să plecăm la luptă, a răspuns Olt. 
— Porniti, luptati, dar nu vă despărțiți. Numai aşa veţi birui! a rostit tatăl 
lor, Hăsmaş. Ramineti unul lîngă altul... 

Cu paloşele în miini, cei doi flăcăi s-au repezit pe cai şi au dat pinteni. 

În fata le-au ieşit vrăjmaşii. Feciorii, unul lîngă altul, împrăştiau prăpăd 
şi moarte. Nici unul dintre căpcăunii care încercau să se apropie nu scăpau 
teferi. Si care cum cădea se făcea piatră. 

Au luptat ei astfel o zi întreagă. 

A doua zi s-a început bătălia de la capăt. De astă dată, căpcăunii au 
încercat să-i împresoare din dreapta şi din stînga. Mureş şi Olt, stînd 
coastă lîngă coastă, puteau lovi cu mult temei pe lături. Iarăşi au semănat 
tot cîmpul cu pietroaie - resturi din căpcăuni. 

A treia zi au încercat duşmanii să-i lovească din fata şi din spate. Fetii 
Hăsmaşului, descălecînd, s-au aşezat spate la spate. Şi mii, $i mii de 
căpcăuni şi-au dat din nou sfârşitul sub palosele lucitoare. 

Văzînd asemenea ispravă, Arghita, regina căpcăunilor, se framinta de 
ciudă. Îşi pierdea oastea. Şi asta, numai pentru că Olt şi Mureş erau uniţi 
în luptă şi nu se desparteau o clipă. 

Cum putea oare să-i despartă?... 

Si se gîndeşte ea... Era vicleană tare, şi rea, şi nemiloasă, regina 
căpcăunilor. Se sfătuieşte şi cu alții, dintre curteni şi căpetenii. Şi 
hotărăşte aşa: să meargă soli la cei doi fraţi şi să încerce o uneltire. 

Trimite deci regina doi soli calari. Şi ei ajung la locul unde se odihneau 
Mureş şi Olt, în timpul nopţii, după bătălie. 

— Regina noastră este viteaza ca un bărbat... Ea îl pofteste pe acela dintre 
voi care e mai puternic, să vie să se lupte cu dinsa. De o va birui, îl 
încunună cu glorie ea însăşi. Îi dăruieşte, pe vecie, şi toată tara căpcăună. 
Primiti sau vă e frică? Cine e mai voinic dintre voi doi? 

— Eul... Eu!... rostesc flăcăii, amindoi deodată. 

— Mie mi se cuvine să dau lupta, că sînt mai mare! se repede Mureş. 

— Ba tocmai de-aia mi se cuvine mie, adaugă Oltul, că sînt mai mic. 

— Ba eul... Ba eu!... Încep deodată să se certe fraţii, setoşi de glorie şi de 
izbîndă. 

— Tu uiţi că i-am jurat tatii să nu ne despartim în luptă? îşi aminteşte 
Mureş. 

— Dar cum putem să luptăm noi, doi flăcăi, cu o femeie, fie ea chiar 
căpcăună? răspunde Olt. 

— ŞI asta este drept, mai spune Mureş. 

— Ne vom gîndi în timpul nopţii si îi vom da răspuns mîine reginei, 
grăiesc amindoi fraţii. 

— Regina, de altminteri, îl aşteaptă la luptă, mîine în zori, pe acela dintre 
voi care e mai viteaz, spun căpcăunii. O va cunoaşte după vălurile sale 
albe... 

Intore apoi de frîie caii şi pleacă înapoi. 

— Să ne culcăm, se face Mureş că nu-i pasă de lupta cu regina. 
— Miine vom mai vorbi, răspunde Olt şi se preface că adoarme fără grijă. 

În acest timp, regina căpcăună îmbracă două căpetenii de ale oastei 
sale, pe Căliman şi pe Puciosul, în văluri albe. 

Trimite pe Puciosul la miazăzi de locul unde se odihneau flăcăii, pe 
Căliman în miazănoapte. 

Spre dimineaţă, cel dintii se scoală Mureş. Face încetişor un papusoi - o 
mogildeata din fin. O culcă în locul unde se odihnise el şi pune deasupra 
sumanul şi căciula, să creadă frate-său că încă doarme. Îşi ia doar paloşul. 
Încalecă pe cal. Şi vede către miazănoapte pe căpcăunul Căliman în văluri 
albe. Crede că e Arghita, care îl aşteaptă pentru lupta voiniceasca. Şi 
pleacă într-acolo. 

Puţină vreme după aceea se scoală Olt. Face la fel o mogildeata 
învăluită in suman. Vazind apoi în miazăzi pe capcaunul celălalt, 
Puciosul, încalecă pe cal. La rîndul său pleacă într-acolo. 

Si merge Mureş, merge spre miazănoapte, urmînd pe înşelătorul 
Căliman în văluri albe. Deodată îşi aduce aminte de jurămîntul făcut 
tătîne-său. Il prinde un dor de fratele mai mic şi vrea să se întoarcă. Dar 
focul de a lupta iar îl încinge. Şi merge, merge mai departe. 

Pe Olt, care pornise către miazăzi, dupa Puciosul, îl prinde tot asa, pe 
drum, un dor de fratele cel mare. Ar vrea şi el să se întoarcă. Numai că 
Mureş. 

Cînd a aflat regina că Olt şi Mureş au căzut în capcană, sare în sus de 
bucurie. «Ei, vezi că tot s-au despărțit?» rînjeşte ca. 

Trimite apoi două oşti să-l înconjoare pe fiecare frate în parte, din 
lături, şi în acelaşi timp din fata, şi din spate. 

Cum să se apere flăcăii? Nu mai aveau nici unul, nici altul braţul 
fratesc alături. 

S-au luptat totuşi vitejeşte, trei zile şi trei nopţi, pe nişte cîmpuri 
depărtate. Duşmanii i-au împresurat din cîte patru parti. I-au lovit cu 
săgeți, pietroaie şi sulițe de foc. Raniti, infrinti, abia de au putut să se 
întoarcă pina la tatăl lor, Hasmas, să-i ceară iertăciune pentru greşeala 
faptuita. 

Și-au pus după aceea capetele pletoase în poala lui. Si şi-au dat duhul 
ca nişte lei răpuşi. 

Sub nu ştiu care vrajă, sîngele lor s-a prefăcut în două rîuri: Mureşul şi 
Oltul. De atîta crîncenă minie, Hăsmaşul a luat în pumni, pe rînd, trei 
bolovani. 

Blestemind pe vrajmasii care veneau pe urmele însîngerate ale celor 
doi feti, a zvirlit bolovanii cu sete. 

Puterea lui inca era cumplita. 

Un bolovan a nimerit-o pe Arghita, regina căpcăună. Altul pe 
inselatorul Caliman si altul pe Puciosul. 

Sub blestemul de tata, tustrei, loviti de piatra, s-au facut niste munti. 

Hasmasul, de durere, a impietrit şi el acolo, cu miinile pe capetele celor 
doi feciori. 

De atuncea, pe Arghita, Caliman, Puciosul, in zori, flutura intotdeauna 
ceturi, ca valurile albe ale reginei. 

Si ceturile atrag pe călătorii ce n-au aflat încă povestea, căutînd să-i 
prabuseasca în prapastii... 

Iară din muntele Hasmasul curg veşnic cele două rîuri. 

Sint cei doi frați căzuți în luptă, dar încă viforosi. 

Parcă sînt două palose de argint la briul țării. 

Ursul si comoara 


ot ţi-am făgăduit... Vom merge împreună, nepotica, in vara asta, 


pe malul rîului Sovata. 

Aici, nu prea departe de rîu, este un lac. Se cheamă Ursul. Cine se 
scaldă în el se lecuieşte adesea de suferinţe grele. 

De ce şi cum?... Batrinii cred că apa lui e fermecată. Pe ţărmul său, a 
plîns odată, de mult, o zînă care fusese părăsită de dragul ei. A plins zile şi 
nopţi. Şi lacrimile sale amare au curs în lac. 

Şi apa s-a prefăcut precum erau lacrimile zînei: sărată, cristalină. 

Dar iată că se întoarce pe neaşteptate voinicul cel plecat. Nici nu o 
părăsise pe zina. Fusese numai într-o luptă cu nişte zmei. 

Zina şi cu iubitul ei fac nunta. Au în puţină vreme şi un copil. 
Sălăşluiesc cu toţii într-un palat. Atunci, de atîta fericire, zina urează 
lacului în care se aflau lacrimile sale să aducă alinare celor ce s-or scălda. 
Si mai ales femeilor. 

Și cum a sortit zina, aşa a şi rămas. 

Oameni din depărtare veneau pe acest țărm. Se aruncau în unde. Si se 
tămăduiau. 

Dar iată că palatul în care trăia zîna şi lacul fermecat încap de la un 
timp pe mîna unui print. 

Poate plecase zina, poate a gonit-o el... Acest lucru nu-l mai ştiu nici 
bătrîni. 

Mikloş se chema prinţul. Era un om bogat, înaintat în vîrstă, ursuz, 
lacom hain. 

Venise aici cu arme şi cu osteni călări. Şi îndată a dat poruncă. 

— În lac n-o să mai intre nimeni fără invoirea mea! 

Puse să se împrejmuiască ţinutul cu zăbrele. Statornici şi paznici. Se 
scălda numai el. 

Bateau la porţi bolnavii. Paznicii îi goneau: 

— Se scaldă acum in unde stăpînul nostru, îşi curăţă rugina de pe oase. 
Voi, hai, plecaţi degrabă. De v-o zări cumva, n-o să vă fie bine. 

S-a balacit în voie Miklos, cît a poftit... Si s-a simţit deodată mai tînăr, 
mai vîrtos. 

— Măi, măi, ce mai noroc, şi-a zis prinţul în sine. E deci adevărat că apa 
lecuieste?... Bine, dar dacă-i astfel, lacul e o comoară!... 

Si şi-a făcut degrabă tilharul socoteala: «De voi lăsa să vie aicea iarăşi 
oameni, să se tămăduiască, îmi vor plăti cu aur!b... 

Şi-a vestit, cu crainici, noua sa hotarire, prin tirguri şi prin sate. 

Ştii bine! Suferinté era destulă în lume. Dar cine avea aur? Regii, 
prinții, bogaţii. $i ei se grămădiră cu fete şi neveste. 

Trupuri neostenite se desfătară in apă, apoi la mese întinse, în palatul 
lui Miklos. 

Toţi platira cu aur... 

Pungi mari şi încărcate cu aur se grămădeau în beciuri. Făcuse prinţul 
Miklos o tainita anume şi stringea nestemate în lăzile de aramă. 

Atita avutie se adunase acolo, cît nu are o tara, o întinsă împărăție... 

Si apoi veneau tot alţii, de hat peste hotare, că se dusese veste de apa 
minunată... 

Soseau căleşti într-una, cu rumene domnite ce chicoteau de riset şi tot 
priveau în urmă la cavalerii mîndri, în straie lucitoare, care veneau în 
tropot pe caii albi de spume. 

Cînd vom ajunge acolo şi noi, Liuţo dragă, am să-ţi arăt şi locul unde 
benchetuiau. Dantau sub clar de lună, se veseleau. Ce crezi? Tot se plătea 
în aur şi nestemate. 

Asta pînă într-o seară, cînd paznicii vestiră că a sosit o femeie sărmană, 
obosită, ce ţipă şi se vaeta de crincene dureri care-i străpung tot trupul. 

— E gata să şi moară, spun paznicii cu mila. Şi cere invoire să se coboare 
o dată în apă. Crede c-o să se aline... 

— Plăteşte? întreabă Miklos. 

— Nu are nici letcaie... 

— Atunci poate să moară!... 

— Ha, ha, ai grait bine, zic preainaltii oaspeţi. Noi vrem să avem tihnă, să 
ridem, să dantam... 

Paznicii îi duc răspunsul femeii care zace la porțile înalte ce margineau 
ținutul cel îngrădit de print. 

Ea plînge şi se roagă să-l vadă doar pe Mikloş, poate se va îndura de 
asemenea durere ce îi sfişie trupul. 

Paznicii se întorc iară: 
— Stapine, milostive, grăiesc acuma ei, femeia-i chinuită cum nici nu se 
mai vede şi iti cerşeşte milă... 

— Plăteşte? 
— N-are biata... 
— Să plece atunci îndată, imi murdăreşte apa! 

Şi lacom îşi priveşte prinţul lacul, sclipind negru sub stele. 

Dar ce-i? Sau 1 se pare? Lacul lui parcă scade!... 

Scade mereu... 

— Ce-i asta? racneste prințul Miklos, cu ochi holbati. Apa... Vai, mi se 
duce apa... 

Oaspetii sar şi ei. 

— Cum? E înşelăciune?... 

Apa, încet, se pierde din lac, in chip de ceturi. Vîntul abia adie; dar 
risipeşte ceața... 

— Comoara!... Unde-i lacul?... Nu mai e pic de apă... ţipă iar prinţul 
Mikloş, ca un nebun. Căutaţi unde-i femeia... O fi vreo vrăjitoare... M-a 
blestemat. Legati-o şi aduceti-o încoace s-o pedepsesc! 

Si paznicii aleargă. Dar pas de o mai găseşte. Femeia nu mai este. 

— Încălecaţi pe caii cei iuți. Căutaţi-o în vale! Şi o spinzurati de limba! 

Fug caii ca vîrtejul. Dar unde s-o găsească! Femeia e pierită. 

Si se repede Miklos în beciurile sale, unde se află aur, argint si 
nestemate în lăzile de aramă. Descuie uşi, lăcate. Si... ce să vezi? În tainiti 
nu află decît sare... Da, da, sare curată, albă şi lucitoare. Un munte întreg 
de sare. 

Vira ghearele într-însa şi urlă cu minie. Îşi smulge apoi părul, rizind: 

— Comoara unde-1?... Comoara mea? Co-moara!... 

Si glasul 1 se pierde în mormăit de fiară: 

— Mor... Mor... Mor... Mor... 

Pe fata îi creşte părul. Se îmbracă tot în blană. Rinjeste cu toţi colții. 

S-a făcut prinţul Miklos un urs, cum sînt toţi ursii, şi-a fugit în pădure 
călcînd pe patru labe. 

Oaspetii, tin-te vere, s-au risipit şi dinsii de frică, uitind cai şi căleşti, 
rochii inzorzonate, dant şi benchetuiala. 

Nu s-au întors nici astăzi... 

Dar cine a făcut asta?... N-a aflat încă nimeni. 

Tu banuiesti că zîna? L-a pedepsit pe Miklos că zăvorise lacul şi nu-l 
lăsase lumii, cum îl sortise dinsa? 

Se poate... Se prea poate... 

Si cum a fugit ursul, cu oaspeţii, de acolo, cum s-a umplut iar lacul... 

Palatul cel cu fală a căzut în tarina, tot sub aceeaşi vrajă. Si a rămas 
afară doar muntele de sare. 

Mai înainte vreme, venea pe aicea ursul. Se catara pe munte. Şi 
scormonea cu gheara. Căuta, pesemne, aur. 

Hainul prinţ, nici preschimbat în fiară nu îşi topea lăcomia. 

Dădea mereu tircoale, înconjura tot lacul, privindu-se in apă şi 
mormăia cu furie: 
— Mor... mor... mor... 

Acum nu se mai vede... 

Lacul luceste in soare. Pe maluri se string oameni, care se scalda in 
unde precum le este voia. Apa-i tămăduieşte. Ne vom scalda, Liuto, şi noi, 
în vara asta... 

Mireasa soarelui 


fost, n-a fost... Eu asta ştiu, asta oi spune... Şi apoi vom vedea ce 


o să alegem!... 

Batrinii însă o tin pe a lor: că ar fi fost, într-adevăr o vreme cînd era 
ziuă întotdeauna... $i întuneric nici o clipă. 

Pe cer se aflau laolaltă: Soarele, Luna şi stelele. Şi luminau!... Şi 
luminau, maicuta, măiculiță, mai să-ţi ia ochii. 

Pamintul părea tot scăldat în aur. 

Aşa lumină, aşa căldură, aşa belşug era pe atunci!... 

Ce să mai povestesc?... 

Da’n cer?... Te-ai întrebat ce era în cer? 

La fel. Ba şi mai bine ca pe pămînt. Plimbare, veselie, cîntec, mese 
întinse. 

Să-i fi văzut cu deosebire la amiază. 

Lăutarii le cintau şi ei jucau. Soarele însuşi sta în capul horei, ca unul 
ce se află de vita împărătească. Luna, regina stelelor, sta lîngă dinsul, 
invesmintata în rochie argintie. Oleacă mai încolo erau luceferi, prinți ai 
văzduhului. Si la sfîrşit puzderie de stele. 

Păi, poţi să-ţi cam închipui, nepotica, ce fel de horă mai era aceea, daca 
jucau atîtea fete luminate!... 

Mai pune tu, că privegheau din cer atitia ochi, să nu se afle vreo hotie, 
să nu se furişeze boală, să nu se intimple nici un fel de rele pe pămînt. De 
vreme ce era mereu lumină, n-ar fi putut să se ascundă acei cu fapte sau 
gînduri necurate. lar Soarele nu prea glumea. Avea o tolbă cu săgeți. Dacă 
zărea pe careva că umblă cu zavistii, cu furtisag, sau chiar numai cu o 
minciună punea în arcul său de aur o săgeată. Si... pac!... Îl curăța din 
lumea asta. 

Că era Soarele un băietan vesel şi bun de glume. Avea şi timp mai 
mult, dacă mereu şedea pe cer, ziua şi noaptea. Nu ştia încă de dureri. 
Durerile au venit mult mai tîrziu şi peste dînsul. 

Sezi binişor acuma, nepotica, nu întreba nimica şi află că însăşi mindra 
Lună îl îndrăgise pe frumosul crai, acela care este stapinul vieţii, căldurii 
şi luminii. $i hotarise să facă ea ce-o face şi să-l aibă de sot. 

Oare nu este ea cea mai măreaţă în ceruri, după dînsul? Unde şi cînd a 
fost pe lume vreo pereche mai potrivită decit ei doi? 

Aşa gîndea regina. 

Numai că vezi, aşa cum se întîmplă prea adesea, Soarele parcă era orb. 

Nici nu vroia să vadă cum se găteşte regina în rochiile cele mai alese, 
făcute anume pentru dinsul, cum îşi punea pe braţe pietre nestemate sau 
pe grumaz şiraguri de mărgele. Nici nu o înţelegea and îi spunea ce tristă e 
singurătatea şi ce frumoasă este viaţa cînd o petreci în doi. 

E drept că auzind astfel de vorbe slăvitul crai zimbea. Privea însă spre 
nişte pajişti ce se întindeau acolo în cer, prin care se jucau nişte steluțe. 

Regina se întorcea să vadă la ce priveşte Soarele şi cui zimbeste? Dar 
nu zărea decît o fetiscana zglobie care ridea spre ei stingace, cu trupul 
crud, subţire ca nuiaua. 

Nu se îngrijea de atîta Luna. Era fetiţa aceea numai o steluta, cea mai 
micuță şi cea mai drăgălaşă dintre stele. Pe umerii sai goi şi albi ca 
marmura îi jucau plete, de culoarea aramei încinsă în foc, în care scinteiau 
lumini ca licurici. 

Se numea Dunărea... 

La drept vorbind, iubea steluța aşa de mult pe Soare, că ar fi vrut mai 
bine să se stingă, decît să nu-l mai vadă. 

Sta zile întregi şi îl privea, sfirsindu-se de dor. Ba chiar de se juca 
împreună cu celelalte stele, gîndul nu îi fugea o clipă de la el. Adesea, la 
ospete, copila îi cînta. Avea o voce tinerească, caldă, pătrunzătoare cum 
este glasul vîntului de primăvară printre frunze. 

Cinta şi se uita la Soare cu ochii ei... Ah, ochii ei!... ÎL străpungeau pe 
crai pînă în adincul inimii. 

În scurtă vreme se aprinse între ei o dragoste... O dragoste fierbinte... Şi 
ca să nu mai lungesc vorba, slăvitul crai se hotari să 1a de soata pe steluta. 

Gindeste-te ce a fost atunci! S-a întunecat Luna la chip ca noaptea. 
Cum? A putut să facă el una ca asta? Să dea încolo o regina? Si să 

dorească de soţie pe o biata copilita, chiar dacă are părul ca arama şi glas 
duios? 

Ce mai încoa şi încolo, se îmbolnăvise parcă biata Lună. Dragostea ei, 
mindria ei erau călcate în picioare. 

De-acuma înainte va trebui să facă temenele unei steluțe care va fi 
împărăteasă! lar celelalte stele, rizind de ea, sopteau pe infundate. $i dacă 
se apropia cumva regina, taceau. 

Pentru că, iacătă, uitasem să mai spun: Luna urma să fie la nuntă, cum 
îi ceruse craiul, nună mare, alături de un luceafăr. 

A chemat dară iute regina la ca trei duhuri rele din văzduh. S-a sfătuit 
cu ele îndelung. 

A făcut apoi vrăji, ce-a mai făcut, şi, în ziua hotarita pentru nuntă, s-a 
dus pe pajiştea unde o aştepta mireasa între stele. 

Purta fecioara o rochie aurie, pe care erau prinşi trandafiri roşii, florile 
înfocate ale iubirii. 

— Voi departati-va, a rostit Luna către celelalte stele. 

Jos se vedeau prăpăstiile pămîntului. 

Si pînă să-şi dea seama copila ce se întîmplă, regina a şi rostit vraja. 
Dunărea cade ametita. Luna o impinge în prăpăstu. 

Trupul stelutei se prăvale pe o dira lungă, luminoasă. Şi cade în munţi, 
într-o pădure deasă, deasă, nepătrunsă încă de nici un om. Muntele se 
numea tocmai de aceea: Pădurea Neagră. 

Cade şi cînd ajunge jos se schimbă într-un tău, cu apa rece, cristalină. 

Face regina semn. Si peste tău se apleacă coroanele copacilor din jur, 
ca să-l umbrească, să nu se poată Soarele oglindi în apă niciodată. 

Steluţa prefăcută în apă nu-şi pierde însă cugetul. $i cum pe malul 
tăului se arătase o zina, care se minuna de apa ce se ivise pe neaşteptate in 
pădure, fata începe să se roage de ea: 

— Oh!... Fie-ti mila, zînă bună... $i ajută-mă să pot ieşi oleacă la lumină. 
Să mai văd doar o dată chipul mirelui meu. Azi este ziua nunţii noastre!... 

Şi-i spune fata toată intimplarea. 

Se necăjeşte tare zina. Alearga la surate în pădure. Se sfătuiesc. Şi 
dintr-o dată tăul se revarsă. Din el porneşte un fir de apă. Curge spre 
răsărit, unde se află mirele fetei, pe un tron ceresc, şi o aşteaptă să facă 
nunta. 

Luna zăreşte firişorul şi începe să ridice stavile în calea lui. Dar zînele 
trimit alte izvoare, să-l întărească. Se face Dunărea un rîu. 

Îşi smulge Luna o pietricică din cunună. O zvirle în calea rîului. Se 
face un munte. Riul îl taie. Îşi face o poartă şi trece mai departe. 

Aruncă Luna încă o piatră. Se fac nişte munţi mari de stîncă. Dunărea 
nu se inspaiminta. Se azvirle în stinci şi le ferestruieste. 

Regina, deznădăjduită că truda ei e de prisos, aruncă şi celelalte pietre 
din cunună. 

Nici zînele celelalte nu se lasă. De fiecare data îi trimit alte ape, care o 
întăresc. Se face din ce în ce mai mare. 

Minata de iubire, mireasa Soarelui goneşte şi se avinta. Ferestruieste 
toți munţii puşi în cale de regină. Îşi face cinci porţi mari prin care trece. 

Si dintr-o dată zăreşte marea. Deasupra mării luceşte craiul zilei, în 
straiele de nuntă, pe tronul lui de aur. 

Fata de apă deschide braţele. Şi se aruncă în marea largă, nesfârşită. 

Acuma fiecare picătură de apă din Dunăre, ajunsă in mare, răsfrînge ca 
într-o oglindă chipul iubitului. 

— Unde e Dunărea, steluța mea cu plete de aramă scinteietoare ? Unde 
îmi e mireasa? întreabă Soarele. 

Si atunci, din freamătul acela de ape, se aude un glas. E glasul fetei 
oropsite, al Dunării! 

— Acea sînt, iubite, răspunde ea. Aceasta-i nunta noastră. Si aşa te voi 
păstra întotdeauna... 

Luna plinge de teamă şi ruşine pe pajiştea de unde aruncase în 
prăpăstiile lumu pe mireasă. 

Soarele se ridică. Ştie că nu mai este nici o cale să întoarcă în ceruri pe 
steluta. 

— Iartă-mă, strigă Luna. Îţi voi fi eu soţie. Ştii cit imi eşti de drag .. Te 
voi urma, oriunde... 

— Nu, îi răspunde craiul îndurerat, plin de mînie. Nu pot să-ți iert aceasta 
faptă, regină. Nu vreau să te mai văd cît voi trăi... 

Si încălecînd pe calul său de aur, Soarele pleacă singur, deasupra 
mării; urmează de la răsărit spre asfintit tot drumul ce îl străbătu mireasa 
lui. 

Pe boltă a rămas plină de tristeţe Luna şi tot poporul ei de stele. 

S-a făcut noapte. 

Regina a încercat pe urmă să-l mai ajungă în rădvanul ei de argint. Dar 
prea tîrziu... 

Nu poate să-l mai vadă niciodată. 

El se iveşte doar în zori, cînd pleacă dinsa. Priveşte Dunărea. Se 
oglindește în fiecare picătură din apa ei. Ascultă viersul: povestea 
nesfârşită de iubire... Îşi aminteşte tot, ca în ziua nunţii. Şi învăpăiat de 
doruri şi mihnire porneşte prin vazduhuri mai departe. 

De atuncea curge apa Dunării prin lume. 

Tot de atuncea este şi Soarele pe boltă aşa de singur! 

Palatul de argint 


i-au mers odată, dragă nepotica, trei călători pe malul mării. Unul 


era lemnar voinic şi tînăr, altul croitor de vîrstă mijlocie si cel din urmă un 
vrăjitor bătrîn. 

Era o zi senină, cu soare mult. Deasupra apelor zburau în cîrduri 
pescăruşii. Stincile țărmului erau colo spălate de unda străvezie, iar 
dincolo încondeiate parcă de spumă albă. În cîte o parte valul bătea cu 
duduit de tobe, în alte locuri, însă, luneca alene, cu şoapte mătăsoase. 

Drumetii noştri priveau către întinsul de ape mişcătoare, spre cerul cel 
albastru ca altă mare, neclintită, deasupra lumii, şi nu se săturau de atita 
frumuseţe. 

Si aşa, călătorind mereu, a venit seara. Luna pornise să se înalțe dintre 
valuri. Si călătorii au hotărît să poposească. Au aprins foc de buruieni 
uscate şi au cinat. 

Pe urmă au început să stea de vorbă şi fiecare îşi lăuda mestesugul pe 
care îl avea. 

Pe cînd grăiau astfel, zăresc adus de mare, într-un ochi limpede de apă, 
ca un izvor de munte, un trunchi de cedru. 

Fusese rupt de vinturi dintr-un catarg al unei corăbii împărăteşti, sau îl 
purtase numai marea din vreun tarim îndepărtat? Nu şi-au putut da 
seama... 

Însă lemnarul a pus îndată mîna pe un cuţit, şi în lumina stelelor și a 
lunii, a început să cioplească acel cedru. 

A tot cioplit, a tot cioplit cu mare mestesug, şi la sfîrşit a întrupat din 
lemn o fată. 
— Cine-i copila asta? au întrebat soții de drum ai meşterului cioplitor în 
lemn. 
— E Fata Visului!... a răspuns el. 

Cum vine asta? 

— De ani şi ani o port în minte pe fata asta, a grăit meşterul. Şi văzînd 
acest cedru, venit din depărtări, mi-am amintit de ea, m-am apucat de 
lucru. Şi jat-o!... E aicea... 

— Şi unde ai cunoscut-o? s-au minunat ceilalți, pentru că fata, atit cit se 
putea vedea în noapte, era tare frumoasă. 

— Numai în vis, a spus iar meşterul. Apare noaptea, către ziuă piere. Nu 
ştiu de unde vine, cine este, dar o îndrăgesc nespus... $i o numesc: Fata 
Visului... 

— Daca-i asa, a rostit şi croitorul la rîndul său, nu o putem lăsa fara 
veşminte... Ia dati-mi fiecare cite un strai, ceva... Să-i incropesc 
numaidecit o rochie... 

Si meşterul croitor, punind mina pe foarfecă şi acul de cusut, i-a facut 
fetei rochie. 

— Vedeţi ce mestesug? a grait el la urmă. Aşa, invesmintata, copila-i mai 
frumoasa... 

— Da, da, e mai frumoasă! au glasuit tustrei. 

— Eu am să chem acuma duhurile, să-i dea fetei şi viata, a rostit 
vrăjitorul. 

Și a făcut fel de fel de semne, bodoganind cuvinte ciudate, neintelese. 

Şi ce crezi, doamne sfinte!... Fata îşi mişcă braţul. Începe să răsufle. La 
chip se împurpurează. Ba iată că deschide buzele roşii; oftează fericită: 

— Venii şi eu pe lume... 

— Te-ai coborit din vise... a glasuit lemnarul. 

— $i eu ţi-am pus veşminte, a adăugat croitorul. 
— Dar viata-i de la mine, s-a ingimfat vrăjitorul. 

Si astfel, au stat cu toţii de vorbă, pînă spre dimineaţă. Cui îi ardea să 
doarmă? 

Cînd au văzut copila, bine, în faptul zilei, nu le venea să creadă. 

Era ca o minune: cu fata cum e floarea scăldată in lumină şi trupul ca 
tulpina ce se înalță in apă spre soare şi căldură, în dulce legănare. Era cum 
este un cîntec ce iti vrăjeşte auzul şi te îmbată. Era fără pereche!... 

Toţi trei drumeții au vrut-o îndată de soție. 

— Mie mi se cuvine... E fata mea din vise... De mina mea-i făcută... a 
glasuit lemnarul. 

— Lipsita de veşminte nu avea nici un farmec, i-a dat răspuns croitorul. 
— Iar fără răsuflare n-ar fi îndrăgit-o nimeni, a rostit vrăjitorul. 

S-au certat multă vreme. Şi neaflînd vreo cale pentru împăcăciune iui 
mers la judecată. 

S-au dus dară toţi patru într-o cetate mare şi bogată, ce se afla acolo pe 
țărm. 

Judecătorii, auzind păsul, s-au gîndit multă, multă vreme. S-au strîns 

după aceea barbă lîngă barbă, s-au sfătuit. Şi au hotărît cu înţelepciune: 
— Viaţa pe care o are fata, se ştie bine că nu i-a dat-o vrăjitorul. El a 
chemat doar duhurile. Ele s-au minunat de măiestria lemnarului în lucrul 
său. S-au îndurat şi au făcut-o să răsufle, ca oamenii cei vii. Veşmintele 
făcute de croitor, iarăşi, nu sînt un lucru prea mare. Fata nu poate fi decît 
soţia lemnarului, acela care a visat-o şi a cioplit-o cu mina lui, atîta de 
frumoasă... 

Auzind dară fata hotărîrea judecății s-a repezit în braţele lemnarului. Îi 
era tare drag. 

Croitorul a înţeles şi dinsul că-i dreaptă judecata. 

Numai batrinul vrăjitor s-a miniat. 

A strigat tare către cei de faţă: 

— Cetatea voastră cea bogată, unde mi s-a călcat voinţa, nedindu-mi pe 
copilă de soţie, voi pustii-o chiar în noaptea asta. Prin vrăji am să chem 
toți piraţii de pe mare. Si ei vor arde pînă la temelie aceste ziduri; vor 
nimici $i pruncii care sînt in fase... 

Zicind aşa, s-a aruncat în mare, s-a prefăcut in peste şi a pierit. 

Atunci i-a cuprins spaima morţii pe aceia ce locuiau cetatea. 

Femeile plingeau, tinindu-si lîngă dinsele copiii. Bărbații ascuteau 
armele. Mosnegii se strinsesera cu toţii: se sfătuiau, nu ştiau ce să facă, 
nici cine să conducă bătălia. 

— Daca vă invoiti, o conduc eu, a spus lemnarul. 
— Eu voi chema pe tatăl meu, Stapinul Viselor, într-ajutor, a grait fata. 
— Bine, să încercăm, s-au invoit bătrîni din cetate. 

Lemnarul şi-a luat dară paloşul de luptă. Şi a început să dea porunci. 
Fata a aşteptat lăsarea serii şi a rugat pe tatăl său, Stăpînul Viselor, să vină 
şi să-l ajute pe lemnar în bătălie. 

Stăpînul Viselor a coborit. (Îl vedea numai fata). Şi i-a răspuns: 

— Eu, draga mea, ştii bine că nu am arme... Dar voi chema în ajutor, la 
rîndul meu, pe Domnul Vinturilor şi Marea Furtunoasa. 

Nu trece mult şi sute de corăbii, pline-ochi cu pirați, se îndreaptă ca o 
vijelie spre cetate. 

Oamenii cei mai răi, mai cruzi, aceia care jefuiau tot ţărmul mării, se 
apropiau, chemaţi prin vrajă. 

În fruntea lor, urcat în cea dintîi corabie, pe un catarg, sta vrăjitorul. 

Numai că tot atunci porneşte vintul. Din vînt se înalță un cal mîndru, cu 
aripi la picioare, care nechează: 

— Urca pe mine, stapine, şi n-ai teamă! 

Vintul sufla mai tare, tot mai tare. Stinci se ridica dintre valuri, ca niste 
colti. 

Corăbiile se împiedică în cioturi. lar valurile răstoarnă pe pirati în apa. 

Lemnarul, avînd paloşul în mina, aleargă prin văzduh ca o furtună. 
Apoi ca trăsnetul, loveşte pe vrăjitor tocmai în frunte. Şi acesta se cufundă 
în valuri. Se face o dihanie: arici de mare. 

Pesemne il ursise astfel Stapinul Visurilor, tatăl fetei. 

Piraţii înoată către tarmuri. Scotind cuțite de la briu, lovesc pe oamenii 
cetăţii. Lupta e grea. Însă lemnarul coboară calul pe pămînt. Cu paloşul 
izbeşte pe pirați. Şi îi conduce atît de bine pe oamenii cetăţii, în bătălie, că 
pina la sfîrşit ei biruiesc. 

Piraţii sînt zdrobiţi. Citi au rămas, legaţi în streanguri, sînt duşi ca să 
dea seama în fata judecății. 

Încep apoi după izbîndă, dragă Lia, un joc şi o veselie, chiar ca în 
poveşti... Luni, ani întregi... De bună seamă, că în frunte erau lemnarul şi 
draga lui, ce făceau nunta... 

Ca să le fie viaţa dulce, locuitorii din cetatea cea bogată au ridicat la 
țărmul apei un palat de argint. Şi l-au bătut in nestemate. 

— Acesta este palatul tău, i-au spus lemnarului, pentru că ai nimicit 
piraţii, ce ar fi ars altfel cetatea. 

Si aici s-au aşezat lemnarul şi soata lui, ca într-un cuib. Au vietuit în 
desfătare ani nesfirsiti. 

Nimeni nu cuteza acum să se apropie de locurile acelea, cu vreun gînd 
rău. Stiau că e lemnarul cel istet de strajă. lar Marea Furtunoasă şi 
Domnul Vinturilor tin cu dînsul. 

Cînd fata şi lemnarul s-au stins, palatul de argint s-a risipit. Apele mării 
l-au spălat. 

Pescarii cred ca de aceea apa mării are sclipiri de argint şi nestemate... 

Poate-1 aşa!... Mai ales noaptea, cînd se aprind stelele în valuri. Luna se 
leagănă pe ape. Si tu priveşti în zarea larga... 

Marea iti pare atunci o zînă, într-o mantie prețioasă: sclipeste tainic, ca 
într-o vrajă... 

DINTR-UN ALBUM 


Cum cîntă marea, preauriaşa mare: 
«Ce mare-s eu şi nimeni nu mă-nvinge 
Si-ntreg pamintul, oricît e de mare, 
Tot brațul meu puternic îl încinge!» 


Iar cerul cel albastru cîntă: 

«Mai mare-s eu... Cuprind sub stele 
Pămintul, marea, deopotrivă, 

În vălul de mătase albastru, 
Hotaru-imparatiei mele!» 


Si mica inimă le cinta: 

«Zadarnic voi cercati mărirea, 
Cînd eu am iadul, si am raiul, 
Când tot in mine-i şi iubirea!» 


După ENEO RONCINNI 

Fata de piatră 


m să vă povestesc azi, dragii mei, basmele fermecate ale mării... 


A fost odată... 

Pe vremea cînd apele mării nu erau nici aşa sărate, nici aşa furtunoase, 
pe vremea cînd şi peştii se adunau de bună voie în virsele pescarilor, a fost 
un împărat, batrin, batrin ca lumea, şi poate mai bătrîn... 

Era atîta de batrin, că nu mai vietuia din neamul lui decît o strănepoată, 
Heracleea, încolo nimeni... 

Bătrîn, ce mai!... Mai girbovit şi mai batrin, nici că se poate. Si 
împăratul era chiar împăratul mărilor; dar se trăsese aici în marea noastră. 
Si de făcuse acest lucru avea un temei bun. Pentru că trebuie să adaug că 
Heracleea, nepoata lui, era un drac de fată, dulce, cu ochi focosi şi se 
născuse cu o vrajă. 

Mai bine zis, cînd se născuse, venise lîngă patul ei o ursitoare şi 
chipurile o sortise bine... Că îi urase să aibă: «ochi adinci ca nopţile, 
lucitori ca stelele, mingiiosi şi drăgăstoşi şi cine i-o privi să îi cadă pe loc 
dragi». 

Doamne, şi astfel, precum grăise ursitoarea, s-a şi întîmplat! Crescuse 
Heracleea mare şi frumoasă, cu păr bălai pe umeri pînă aproape de calciie, 
cu ochii verzi, străpungători ca acele în inimile infocate ale voinicilor. lar 
graiul... Să vă spun şi graiul? Cuvîntul ei era ca şopotul cel moale al 
valurilor pe nisip, ca adierea vîntului in nopţile de vară sau ca mireazma 
îmbătătoare a florilor de pe cîmpie. Aşa era... Şi cine o privea numai o 
dată pe Heracleea cădea bolnav de dragoste. Cădea bolnav şi gata. 
Tinjea... Şi o cerea îndată de nevastă. Ba se iscau şi certuri şi războaie. $i 
împăratul, precum era bătrîn, nu mai putea nici el sărmanul să ţină piept. 
Si atunci ce s-a gîndit? Să vie, să se tragă aci în marea noastră liniştită. Ca 
vedeţi voi, pe vremea ceea, marea era închisă şi despărțită de celelalte 
mări. Avea un prag înalt şi drept, ce stătea ca o stavilă în calea apelor din 

asfintit; nu cum e azi... 

Si ca să nu mai lungesc vorba, ochind precum se vede împăratul marea 
aceasta, ca fiind închisă şi tihnita, a chemat meşteri: meşteri mari. Si-apoi 
le-a dat poruncă să-i pregătească un palat fără pereche în lumea largă. Să 
fie aşa şi-aşa... Să aibă în jur grădini, pajişti de alge verzi şi roşii, pădurici 
de mărgean, şi cite şi mai cite, ca pentru un stăpînitor aşa de mare şi slăvit 
cum era el. 

Porunca, intelegeti bine, s-a îndeplinit. S-au ridicat mare nişte palate 
înalte, strălucite şi pline de podoabe. Nu ştiu de n-or mai fi cumva şi 
astăzi... Marete. Întocmite numai din marmură trandafirie pe dinafară, cu 
acoperişul roşu de mărgean si cu ferestre din sideful cel mai fin. Iar 
înlăuntru erau săli mari, ce aveau paretii toți captusiti cu chihlimbar 
galben ca mierea, podite pe de-a rîndul cu porfiră. Şi de tavan atimau în 
lantuguri de aramă peşti, avînd solzi lati de diamante şi ochi scînteietori ce 
luminau ca ziua. Ba încă şi păreţii aveau prinse pe ei în ţinte de arama 
steluțe galbene de mare, ce răs- pîndeau o tainică lumină în snopi gălbui. 
Iar la ferestre, în loc de perdelute, erau meduze, unele albăstrii, altele roze, 
purtind pe ele rochite dantelate, ca o spumă. 

Aşa palat era acela!... Şi, ca să fie Heracleei mai mare bucuria, a dat 
poruncă împăratul să 1 se facă şi o trăsurică. Ehei!... Ce trăsurică! De 
forma unei scoici, făcută toată numai din aur si sidef. Şi vizitiu era un 
crab, un rac de mare vinat şi mustăcios; în loc de cai se înhă- maseră o 
sută de delfini, sprinteni cum e argintul viu, care săreau şi se dădeau 
tumba în haturi, şi alergau ca armăsarii cei mai iuți. 

Se veselea copila de giumbuşlucurile ce făceau delfinii, de trăsurică şi 
de toate, şi nu prea... Se veselea că le avea pe toate şi iară se mih- nea în 
inimioară că nu putea şi ea să fie ca toate celelalte fete de pe lume. Că 
frumuseţea ei era parcă un blestem... Auzi ? Să stai ascunsă. Care, precum 
te vede, să te îndrăgească, să te dorească de soţie. Cui oare, chiar şi altei 
fete, i-ar fi plăcut asemenea năpastă? Darmite ei care era asa gingasa, 
simtitoare - şi-apoi de ce n-aş spune-o? - şi iubitoare şi dornică de 
mîngîiere. 

Iar împăratul o tot sfătuia într-una: să se păzească, să nu o vadă unul, să 
nu o vadă altul, să nu se întîmple iarăşi vreun bucluc. ÎL intelegeti si pe el, 
sărmanul! Că astfel cum v-am spus* nu mai putea să tina piept atîta la 
războaie şi la greutăţi. 

— Să te feresti, copilă, mai cu seamă, îi zicea el, să nu te vadă vreun 
pescar. Aceştia sînt voinici, şi vrednici, frumoşi la chip, focoşi. Să nu 
avem vreo supărare, fata mea! 

Da’ vedeţi voi? Copila tînără, frumoasă, ochii scăpărători. Şi mai lără 
de voie, ba poate şi cu voie, cum s-a întîmplat şi cum s-a dres, că iacătă 
copila căzu dragă unui pescar. 

S-o fi văzut pescarul vreodată noaptea cînd el stringea in lumina unei 
facle scoici de jos din mare? S-o fi zărit pe țărm, cînd ea se strecura, sa 
vază ce se petrece în colibele micute de pescari? Să fi fost noaptea, 
ziua?... N-aş sti să spun. Şi nici nu ştiu daca dinin- tîmplare cunoaşte altul 
să vă povestească. Destul că fata l-a văzut pe Gheorghe. Si el pe ea. S-au 
îndrăgit. Pe Gheorghe îl cred. Cînd l-a privit o data fata, l-a săgetat pina în 
străfundul inimii. Dar şi pe ea o cred, că nu era nici Gheorghe flăcău de 
lepădat. Era un pescar zdravăn, frumos, voinic. Şi cînd stringea el virsa, 
parcă era un om din altă lume, o statuă de fildeş, parcă era un zeu făcut de 
un meşter mare dintre cei vechi şi trăitori odinioară. Muschi lui li 
zvicneau cu coarde subtirele ca de vioară şi fruntea era albă, şi larga, şi 
boltită, parcă era din piatră. Si ochi avea tot ca şi fata, verzi, mlinei şi 
limpezi. Ar fi păcat să nu mărturisesc, că nu era pe toată coasta vreun alt 
băiat ca Gheorghe: voinic şi îndrăzneţ, iubit de toată lumea. 

Iar inima, pîrdalnica, poţi oare s-o infrini cînd esti şi tînăr, şi Inimos, şi 
ai în fata o copilă cum era Heracleea? 

Mai scurt, a început în taină Heracleea să se intilneasca nopțile cu 
Gheorghe, pe nişte stînci în largul mării. 

Ce şi-or fi spus, iarăşi nu ştiu, pentru că erau singuri, singurei, sub 
vraja argintie a lunii. Cum s-or fi mingiiat, chiar de aş şti, n-aş spune, 
măcar că dragostea celor doi tineri era curată cum este lacrima de mamă, 
cum este roua in deşteptarea dimineţii. Era aşa, cum e frumos să fie; 
fierbinte - flacără, şi totuşi limpede, ca cerul cel albastru şi senin din 
miezul verii. Aşa era. Şi el o încununa pe fata cu flori, cu cele mai 
frumoase flori. Le aducea cu dinsul, culese seara de pe tarmuri. Îi făcea 
coronite, şiraguri pentru atirnat în jurul grumazului, şi briie ce şi le 
prindea copila pe mijlocelul unduios ca algele, care se clatină asa de blind 
în apă. 

Ea ca răsplată îi cînta. Avea un viers curat, putin mihnit, cu înmlădieri 
uşoare, parcă venea de undeva din depărtare, parcă dintr-un afund. Aţi pus 
vreodată la ureche o scoică din acelea răsucite, cum se găsesc la ţărmul 
mării? Şi ati auzit cum cîntă clar, domol, pierdut? Ei, dacă ati auzit, asa 

era şi glasul fetei. 

Dar cînd se desparteau?... Ei, cînd se desparteau, în zori, erau aşa de 
trişti, parcă se desparteau pe totdeauna. Stiau poate şi ei sarmanii ce ştiau, 
sau poate că simțeau... Ea îi mai făcea un semn cu mina, el tot la fel, şi 
apoi cu moartea în suflet Heracleea se cufunda în apele verzui ce aveau 
parcă deasupra praf de perle, tocmai la ceasul cînd bunicul se deştepta. 
Deschidea porțile de aramă ale palatului, şi îşi scotea întîi condurii. Păşea 
apoi, abia simţit, către încăperea ei. Noroc că pe podele fuseseră aşternute 
covoare moi, tesute din alge, unele roşii, altele verzi. Se furişa pe lavita de 
aur unde se odihnea şi se învăiea cu cerga de mătase. Închidea ochii, se 
prefăcea că doarme şi auzea într-o odaie alăturată pe bu- nicutul care se 
ridica din pat, oftind, gemind, vaietindu-se de încheieturi, de ce-o mai fi 
avut el, aşa precum au toți bătrîni. Se ridica, isi lua papucii, şi o pornea 
tiris, grapis, cu barba colilie pe podele, către încăperea Heraclecei. 
Deschidea usa încetinel. Credea că fata doarme. Se apropia de lavita şi, 
aplecîndu-se cu greu de sale, o săruta pe pielita obrazului ce se asemăna în 
frăgezime cu o petală de trandafir, iar în mireazmă, cu fructul dulce al 
unei piersici. O gidila cu barba şi ridea. Era şi el ghiduş mosneagul, aşa 
cum sînt mai îndeobşte toți moşnegii. Ea se făcea că se trezeşte şi il lua de 
git. 

Îi era drag bătrînul, ce o iubea mai mult decît orice pe lume - si îi părea 
rău că nu poate să-i spuie taina care o avea pe suflet; dar el s-ar fi mihnit 
peste măsură, s-ar fi temut şi n-ar fi avut pace. Asa, tot amina de azi pe 
miine ca să-i mărturisească o dată totul şi nu îndrăznea. 

Si trece vremea, trece, şi dintr-o dată se risipeşte in tot cuprinsul mării 
o veste. Dar ce veste? Că dinspre miazăziuă, trecînd pragul de piatră tiris, 
se îndreaptă către palatul împăratului doi şerpi uriaşi. «Mai, ce să fie? Ce 
să fie?» se întrebau toţi şi nu găseau răspunsul. Erau doi şerpi, să fi avut 
lungime pe putin cit un sat mare, şi groşi, măcar ca zece butii puse una 
peste cealaltă. Vineti la trup si cu inele de aur pe grumaz. Altminteri şerpi 
de soi, se vedea bine. 

Alunecă prin mare, se încolăcesc, se saltă şi se opresc la uşa 
împăratului. Mai bat din cozi, mai se sucesc şi încep să sisiie, cu limbile 
azvirlite afară, amindoi deodată: 

— Măria ta, ti-aducem veste că în mările din asfintitul lumii trăieşte acum 
balaurul Tauctis, cu pielea verde ca smaragdul şi cu trei capete, trei inimi 
şi trei gheare otrăvite. Măria ta, el e puternic fără seaman şi ti-ar fi bun 
urmaş pe scaunul de împărat al mărilor, cum eşti măria ta acum de gîrbov, 
dacă te-ai învoi să-i dai pe Heracleea de nevastă. Pentru că el, Tauctis, a 
văzut fata într-o oglindă fermecată ce-o are mama lui, Egeea vrăjitoarea. 
Si nu mai poate fără ea. I-o dai sau nu i-o dai de bună voie? 

Copila, care tocmai se ridicase de pe lavita de aur, unde se hirjonise 
pînă atuncea cu bunicul, auzind glasurile şerpilor, venise lîngă usa să afle 
cine chemase pe împăratul aşa cu zor, aşa de dimineaţă. 

Şi auzise tot. Păi credeți voi şi singuri, că nu s-a înfiorat biata degeaba! 
Plingea şi sughita de îi sălta cămaşa de pe dinsa; şi se cutremura de 
spaimă. Ce este de făcut? Ce se va face ea? Ce se va face Gheorghe? Cum 
or să scape de năpastă? 

Da’ şi bunicul, cît era de girbov, nu s-a lăsat. A tusit mai întîi să-şi 
dreagă glasul. S-a sumetit cu fruntea către şerpii pe care îi ;ivea în fata. A 
bătut cu toiagul în podeaua de porfiră şi a răspuns cu voce tare: 

— De cînd cutează solii lui Tauctis să-mi tulbure şi locul de odihnă unde 
m-am tras? De cînd cutează un balaur să ceară pe o copilă a unui împărat 
atît de mare precum sînt eu? Pieriti de-aici!... 

Serpii şi-au umflat guşile, mai-mai să se înnăbuşe în inelele de aur. 

— Nu ne dai fata, împărate? 
— Nici nu gîndesc! a tipat bunicutul. 

Şi a mai lovit o data cu toiagul, ca să-şi arate hotărîrea. 

— Atunci stăpînul nostru te vesteşte, au bătut şerpii apa cu cozile, că s-ar 
putea să vie cu urgie. 

— Numai să îndrăznească! a spus bunicul. Şi o să aibă coada retezată, şi 
ghearele ceva mai scurte, cînd s-o întoarce acasă... Aşa să-i duceti veste. 
— Aşa îi ducem! 

Serpii s-au inturnat şi, miniosi peste măsură, au înotat spre miazaziua; 
s-au catarat pe pragul, care v-am spus că despartea pe-atuncea marea 
noastră de celelalte mări; au trecut dincolo; s-au scufundat din nou în apă 
şi au pornit spre asfintit. 

Într-un palat din piatră cristalină şi argint îi aştepta Tauctis. Îi aştepta 
nerabdator, că, să nu rideti, era îndrăgostită dihania de moarte. 

Ardea de nerăbdare să se însoare. Ce ziceti voi de aşa poveste? 
Balaurul cu sînge rece şi îndrăgostit ca muritorii? Nu-i vorbă că la treaba 
asta îl indemnase şi Egeea, batrina vrăjitoare, care poftea ca fiul său 
Tauctis să pună mina pe prinţesă, dar şi pe întreaga împărăție a mărilor. 

Dar cînd a auzit Tauctis cum îi gonise împăratul pe şerpi, cînd a aflat şi 
ce cuvinte de hula, de înfruntare le-a rostit, puteţi să credeţi că bine nu le- 
a fost acelora care pluteau pe mare!... 

A început să urle; dar ce urlet! Şi s-a pornit să salte, să se zbată, să-şi 
muşte coada, că din mînie era atunci să şi-o înghită singur, să se izbească 
turbatul de pareti, să clatine întreaga mare... Şi din această clătinare s-a 
tulburat şi vintul. Şi s-a pornit furtuna. S-au scufundat corăbii. S-au înecat 
şi oameni. A fost prăpăd în lege!... 

Cînd şi-a venit în fire, a dat poruncă şerpilor să plece iară şi să roadă cu 
dinții, cum or şti ei, pragul ce despartea o mare de alta. Pentru ca el, 
Tauctis, cît era de puternic, avea şi un beteşug. Nu putea să trăiască decît 
în ape. Si nu putea să treacă de acolo în altă mare, decît pe drum de ape, şi 
îi sta pragul în cale. 

Numai că în vremea asta nici la palatul împăratului nu şedea nimeni cu 
mîinile în sîn. Chemase împăratul grămăticii, pusese să se aştearnă slove 
ŞI trimisese crainici cu zor mare spre toate apele. Avea batrinul sfetnici, 
avea şi slujitori cu cinste şi credinţă, prin tot locul. Şi îi chema, să vie, să-l 
ajute într-o încercare atît de mare. 

N-a trecut mult şi au început să se adune. Veneau, ehei, şiretlic mare, 
pe sub pămînt, prin firele de apă ce leagă mările între ele, cum se făceau 
în vremea de demult tunele pe sub pămînt, din beciuri şi din puțuri 
părăsite, de se legau şi pe uscat cetăţile cu anumite locuri. 

Veneau, se adunau... Se pregăteau de bătălie. Mai puneţi voi acum la 
socoteală că poruncise pe ascuns batrinul să se ridice şi o cetate pe uscat, 
pe un loc înalt, unde n-ar fi putut pătrunde Tauctis niciodată şi intelegeti 
dintr-o dată ce framintari erau pe atunci în mare. 

Ziua aceea cînd s-a sfîrşit cetatea a fost pentru copilă cea mai tristă. Ea 
trebuia să plece în dimineaţa următoare din apă, să se ascundă între ziduri, 
să stea aşa, păzită bine de ostaşi vrednici, ce nu lăsau pe nimeni să se 
apropie. 

Seara l-a întîlnit pe Gheorghe şi şi-au luat rămas bun. În piept avea o 
stringere ciudată, parcă îi venea să plingă, parcă îi venea să geamă. 
Gheorghe a mingiiat-o încetinel pe mina ei micuță, subtirica, pe degetele 
moi şi albe. 

Si şi-au jurat credinţă pînă la moarte. 

Fata a fost urcata în trăsurică ei de aur şi sidef, dusă la tarm şi apoi în 
cetate. Cetatea a fost bine ferecata şi străjile aşezate la depărtare mare în 
jurul zidurilor. Nici şoarecele să nu poată trece, şi nici ginganie, nici 
pasăre să nu străbată pe acolo în zbor, nesăgetată. 

Cînd s-a întors batrinul de la cetate spre țărm, să se cufunde in apă, i-a 
ieşit Gheorghe înainte. 

— Maria ta, s-a rugat el, primeste-ma în oastea împărătească. Vreau să-ţi 
ajut!... 

Bunicul fetei l-a măsurat cu ochii pe Gheorghe de sus şi pînă jos. 

— Te văd voinic, a zis batrinul, şi nu mi-ar fi ruşine cu tine, flăcăule, dar 
tu eşti ființă muritoare şi n-ai să poţi lupta în apă... Mai bine du-te, cata-ti 
de necazuri, şi noi l-om birui şi singuri pe Tauctis... 

A stăruit băiatul, dar degeaba. Bunicul şi-a văzut de cale, că avea zor, îl 
aşteptau in apa ostirile de peşti, de raci şi alte vieţuitoare ale mării, cu 
sulițe, cu coifuri, mă rog, gătite ca de bătălie. 

Dacă a văzut flăcăul una ca asta, ce s-a gîndit? 

— Haide, şi m-oi lupta cu fiara şi fără voia împăratului. 

S-a avintat în barcă şi a pornit spre trecătoare, spre miazăziuă, să iasă 
în calea lui Tauctis. 

A vislit el, a tot vislit. Şi în jurul său se întindea apa ca o pustie verde, 
mişcătoare, cu colăcei de spumă pe deasupra. 

A tot vislit, a tot vislit, şi dintr-o dată a început tot cerul să se 
înnegureze. S-a înnegurat şi în jurul său. 

«Mai ce-o mai fi şi asta ?>> şi-a zis el. 

Cum a spus vorba asta a şi zărit prin beznă în fata bărcii o luminita vie, 
jucausa, pe urmă alta. Erau doi ochi verzi, veninosi. Sub ei s-a arătat o 
gură cu dinţi tăioşi şi o limba ascuțită ca de şarpe. 

— Vino cu mine, măi flăcău, a rostit gura. Să nu te rătăceşti prin 
întuneric. 
— Hei, dracie, şi-a zis Gheorghe. Nu e lucru curat... 

S-a ridicat deodată în barcă cu visla prinsă în mina zdravăn. Cînd a 
lovit parcă a căzut un trăznet. S-au risipit ochii cei veninosi, limba, dinţii, 
şi toată negura... 

S-a auzit atunci un hohot. $i în jurul lui s-a răsfirat deodată o ceaţă 
albăstrie. Ceaţa s-a închegat sub chipul unei fiinţe uriaşe cu capul între 
nori, iar trupul pînă la mijloc in apă. Şi s-a ivit Nahado, duhul mării. 

— Ha, ha, ha, ha!... ridea Nahado. Bine ai făcut, pescarule, că ai lovit cu 
visla. Era - ce crezi? - Egeea, vrăjitoarea, mama lui Tauctis. Căta să-ţi 
ducă barca pe cale întoarsă... 

Încă rizind, Nahado a mingiiat flăcăul cu mina lui uriaşă pe frunte şi pe 
umeri. Cum l-a atins Nahado pe Gheorghe cu mina, a şi simţit flăcăul că 
prinde o putere deosebită. 

Era vrăjită mina lui Nahado, duhul pescarilor şi al mării. 

Visla sălta acum în palma flăcăului ca pana, barca zbura ca pescarusul 
peste valuri. Deasupra lui alergau norii ca nişte caiere de lina destrămate 
şi aruncate în vînt. 

— Îţi mulţumesc, Nahado, a strigat Gheorghe. Tu ştii că merg la luptă cu 
Tauctis şi nu mă laşi... 

— Nu, nu te las, a sunat glasul lui Nahado ca un ecou peste întinsul mării, 
braţele tale acuma sînt vrăjite. 

Flăcăul a izbit în apă mai cu putere visla. N-a mai izbit decît o data, cel 
mult de două ori, că a ajuns la pragul dinspre miazăziuă. 

La dreapta şi la stînga acelui prag erau pe vremea ceea doi munţi. Doi 
munți de sare. 

Gheorghe a tras barca la țărm, în loc adăpostit, a dat în ea cu palma şi a 
prefăcut-o într-o stîncă. Pupă aceea s-a catarat pe muntele din dreapta. 

Privind în vale a văzut şerpi ce rodeau pragul, să-i facă drum de apa 
lui Tauctis. 

Si punind mina Gheorghe pe vîrful muntelui de sare l-a aruncat cu 
bubuit năpraznic deasupra pragului pe care îl rodeau șerpii. A smuls 
bucată cu bucată tot muntele de sare, l-a prăvălit deasupra trecătoarei. 

Serpii, care au fost prinşi sub bulgarii de sare, vă inchipuiti că au fost 
striviti ca o nimică. Si s-a umplut tot locul de duhoare. Ceilalţi, citi s-au 
putut feri, au început să şuiere şi lunecind prin ape către stapinul lor, i-au 
dat de veste că Gheorghe astupă şi mai bine trecătoarea. 

— Stăpîne, tipau şerpii, năpraznă mare... Un munte a şi căzut. Altul sta 
gata să se prăvălească... 

Iar Gheorghe, în vremea asta, sărise trecătoarea şi se urcase pe muntele 
celălalt. 

Zburau bucățile de sare, mari, cît e o colibă pescărească, parcă erau 
graunte de nisip. Şi pragul se înălța, se înălța, vă faceți socoteala, aproape 
de mărimea celor doi munţi, puşi unul peste altul. 

«Mai treci acum, Tauctis, îşi zicea Gheorghe, mai treci dacă iti dă 
mina.» 

Si arunca, şi arunca într-una bulgării de sare. 

Apoi să vă mai spun, că auzind pescarii de pe coaste cum stă povestea 
cu Tauctis, că vine către marea noastră şi Gheorghe îi înalță în cale pragul, 
s-au strîns şi e1 cu toţii. 

S-au strîns şi au pornit în grabă cu bărcile spre trecătoare. 

— Să fim şi noi acolo, lîngă Gheorghe, dacă va începe lupta!... Îşi ziceau 
ei. 

Tocmai atunci se apropia din asfintit Tauctis şi cu şerpii săi la luptă. 
Veneau, cum spune cîntecul străbun: 

«Ca o înnegurare, 

Ca o înfricoşare, 

Cu cozile greu lovind 

Si din boturi spumegind...» 

In fruntea tuturor venea insusi balaurul cel verde ca smaragdul, ce urla 
şi spumega şi bătea apa cu coada: 

— Aaaaa!... ciine de pescar. lacă ti se apropie moartea... 

Și în urma lui Tauctis veneau șerpii, multi ca nisipul mării, ce se urcau 
din apă pe uscat, se îndreptau către flăcăul nostru şi suierau, zvirlind pe 
boturi miazme otrăvite. Stau gata să-l încolăcească, să-l înghită. 

Iar după ei venea Egeea, vrăjitoarea, cu chipul jumătate om şi jumătate 
fiară; plutind pe ape şi învăţindu-l pe Tauctis ce să facă. 

Dar tot atunci veneau din marea noastră şi împăratul cel batrin cu 
oastea; veneau, cum vă spusei mai adineauri, şi pescarii. 

— Aşteaptă, Gheorghe, sîntem lîngă tine, l-au vestit pescarii. 
— Cu bine, fraților, a răspuns Gheorghe. Aţi nimerit tocmai la timp. Să 
începem hora!... 

Serpii veneau tiris, suflind vapai, după porunca lui Tauctis si după 
invatul vrăjitoarei. 

Lupta se vădea grea. Numai că nici pescarii nu erau de colo, să se 
inspaiminte aşa de grabă. 

Au pus pe dată mina pe cuțite. Fieştecare avea la briu cuțite pescăreşti, 
întoarse. Si sări, băiete, şerpilor în spate, aşa cam pe grumaz, unde nu pot 
dihaniile să se sucească lesne. Loveste şi loveşte fără milă. Reteaza 
beregatile umflate. 

Si ce curgeau din ele, doamne sfinte! Numai otravă clocotită, şi spume, 
şi duhori... Mai mare sila nu se poate... 

Si s-au luptat... Săreau alti şerpi în ajutorul celor dintii, dar isi vedeau şi 
ei pe dată sfârşitul. Mai ales Gheorghe unde lovea, se cunoştea. 

Au pierit mulți voinici, acesta-i adevărul. Pescari voinici, în floarea 
vîrstei, unii aşteptaţi de mame, alţii de primei sau de soţii. 

Dar lupta este luptă; ea nu cunoaşte nici răgazul şi nici mila. Şerpii au 
pierit cu toţii. 

Atita, dragii mei, că în focul luptei pescarii n-au băgat de seamă alta 
primejdie mai mare. 

Balaurul, Tauctis, învăţat de Egeea, precum era şi el puternic, - şi drept 
vorbind, mult mai puternic decît Gheorghe şi decît toţi pescarii laolaltă - 
zmulgea la rîndul său bulgării din cei doi munţi de sare pe care îi prăvălise 
Gheorghe peste prag. Şi îi zvirlea plin de minie în marea noastră. 

Cît s-au luptat voinicii, a sfarimat balaurul şi pragul cu ghearele şi 
dinții. 

De atîta sare, cîtă aruncase în mare, s-a făcut apa ca o ocnă, de au 
început să piară vietatile. 

Si aşa sufla balaurul pe cele trei gitlejuri văpăi de foc, că în jurul lui 
clocotea apa, se topeau sarea şi pămîntul, şi ardea cerul. 

Nu mai văzuse încă lumea o astfel de urgie. Ia va ginditi, ardeau pina şi 
norii cei străvezii, cu pară, şi purtau vilvataia prin vazduhuri. 

Apoi, cînd a căzut şi pragul, a năvălit cu furie apa din asfintit. Şi apele 
care veneau de acolo erau şi ele tot sărate. 

Se năpusteau. Urla talazul, sau Tauctis, sau mama lui? Era tot una... 
Era un huiet şi o viitoare... $i apele cresteau pe tarmuri, inecau sate şi 
colibe. 

Balaurul căzuse o dată cu pragul, cu apele sărate şi cu viitoarea, în 
marea noastră. Şi apoi era cumplit Tauctis, cu trupul lui uriaş acoperit de 
solzi ca nişte lănci. 

Marea se zbuciuma pînă în adîncuri. 

Întîi s-a invirtejit balaurul prin mare, odată, de-a lungul coastelor, 
urmat de mama lui Egeea, care tipa: 

— Sfarima orice aşezare de pescari, să nu rămînă nici un om cu viata! 

Si lasă că înecase şi apa care creştea - creştea mereu - aproape orice 
aşezare, dar se mai năpustea balaurul încă o dată, sfărîma tot şi arunca în 
apă. 

Cînd a sfîrşit, s-a întors să nimicească pe împăratul şi pe pescarii care 
luptaseră cu şerpii. 

Gheorghe l-a văzut de departe venind, pufnind văpaie, fierbînd în apa 
mării. S-a repezit din locul unde se luptase cu şerpii spre ţărmul mării şi a 
sărit pe stinca. Stîncă s-a prefăcut în barcă. Pescarii, citi mai erau în viata, 
au sărit dupa dinsul. Flăcăul a pus mina pe visla şi a virit-o în apă. Doar a 
lovit în apă de două ori şi a ajuns în fata lui Tauctis. . 

— Acesta este Gheorghe, care o apără pe Heracleea, a tipat tare 
vrăjitoarea, $1 care mi-a dat cu visla peste fata. 

— Acesta e?... a răcnit balaurul slobozind o duhneala infierbintata peste 
barcă. 

— Acesta e!... Omoara-l!... 

— L-am omorît, l-am ars, a urlat mamă-si în ureche balaurul cel verde. 

Dar ce să vezi? Pirjolul nu atinsese pe voinici; vraja lui Nahado, duhul 

mării, păzea şi barca şi pescarii. 

— Nu i-ai ucis? De ce? tipa Egeea. Poate că îi apără Nahado... 

— Lasă ca îi voi trimite la el, a răspuns fiara. ŞI a suflat asupra mării. Apa 
s-a despicat ca ruptă în două. Şi barca a căzut între doi munţi înalţi de apă. 
Deasupra ei s-au pravalit talazuri grele ca de piatră, i-au îngropat ca într- 
un mormânt. 

— Cu unii am terminat!... a răgit fiara. Mai am şi răfuiala cu împăratul. 

Şi a fulgerat prin apă către oştirea adunată. A început lupta. 

Bunicul Heracleei a făcut semn şi trimbite de aramă au sunat, chemind 
la bătălie pe toată vietatea din apă. Si chiar el, cit era de batrin, isi adusese 
parca aminte de tinereţe. Călare pe un peşte mare, cu paloşul împărătesc 
in dreapta, cu o suliță de aur în stînga, se avinta la luptă ca un flăcău. 

Era cînd sus deasupra valurilor, cînd jos pe fundul mării, cu barba 
colilie fluturind şi se lupta neobosit cu fiara. 

Nu mai vă spun că toate vietatile din mare se repeziseră asupra lui 
Tauctis. Peştii îl muşcau cu sete, racii 1 se virau în cei trei ochi, 1 se agatau 
cu cleştele de gheare. Şi fiecare lupta precum putea, zgiriindu-1, 
înţepîndu-l sau muşcîndu-l pe balaur, în timp ce vrăjitoarea îl învăţa: 

— Sări mai la dreapta, Tauctis, repezi-te înainte... la vezi că vine 
împăratul cu paloşul deasupra. 

Si tot astfel... 

S-au luptat ei aşa cu indirjire o vreme. Cita? Nu ştiu, pentru ca ui 
ceasurile acelea nu a avut nimeni vreo leacă de răgaz ca s-o măsoare. Dar 
tot luptindu-se aşa, s-au tras oştenii împăratului tot mai Înapoi. Una, că şi 
împăratului îi slăbea mina, alta, că şi oştenii se tot imputinau la număr, 
abia de mai ţineau piept fiarei. 

S-au tras pînă au ajuns la porțile palatului. 

Aci, v-o spun cu înfiorare, l-a prins pe negindite Tauctis pe împăratul şi 
l-a strivit între cele trei gheare ale sale, l-a făcut zob. I-a smuls coroana de 
pe pletele lui albe, punindu-si-o pe frunte sieşi, pe capul său din mijloc. 

Cînd l-au văzut oștenii, citi mai erau cu viata, purtînd coroana 
Împărătească şi pe bunicul Heracleei zăcînd ucis şi azvirlit ca o nimică pe 
o lespede din fundul apei, şi-au pierdut toată bruma de curaj ce o mai 
aveau. 

Au dat bir cu fugiţii: tipind, gemind, şi s-au ascuns în colţurile cele mai 
tainice ale mării. 

Balaurul şi cu Egeea au intrat în palat şi s-au urcat pe tron, cerînd să li 
se facă închinăciune de către toți supușii mării. 

— Să fie adusă acuma Heracleea, a poruncit Tauctis, după ce toţi supuşi 
mării s-au închinat, să-şi plece fruntea sa cea mindra ici pe trepte şi să se 
roage în genunchi şi cu smerenie să-mi fie roabă şi sotie!... Ati înţeles? 

— Am înţeles, au răspuns slujitorii care erau în preajmă, tremurind toţi cu 
mare spaimă, dar fata este dusă de împăratul încă din timp, într-o cetate 
ferecată, ştiindu-se că tu nu poţi urca pe tarmuri, că nu poţi vietui decît in 
apă... 

— Ce-ati spus?... Ce-ati spus? urla Tauctis. Copila a fost dusă în locuri 
unde nu pot să mă urc eu pe tarmuri? 

Si aşa urla Tauctis, mai tare, mai cumplit, încît credeai că bolta 
cerească o să se rupă din băieri, că apa din adincuri, saltindu-se cu furie, 
acuşi o să se verse peste întreaga lume. 

Cînd a zdropşit apoi o dată sub gheare pe slujitorii ce-i aduseseră o 
veste ca aceasta, i-a facut farimite în unda tulburată. Nu a lăsat dintre 
aceştia cu viaţă decît pe unul. 

Şi pe acela l-a întrebat Egeea: 

— De ti cît de putin la tine şi la copiii pe care îi fi avînd, să spui unde a 
ascuns batrinul, împăratul, nişte bobite fermecate din suc de chihlimbar, 
care sînt dăruite de Nahado. Eu ştiu de ele dintr-o vrajă. Numai să ne spui 
iute... 

— Nişte bobite pe care de le înghite oarecine poate ca să trăiască şi aici in 
apa mării, şi pe uscat?... 

— Acelea!... a mai rînjit Egeea. 

— De mă lăsaţi cu viaţă, a răspuns slujitorul, am să destăinui locul unde 
au fost ascunse. 

— Arată-mi-l îndată! a poruncit Egeea. 

Şi bietul, slujitorul, temindu-se de moarte, a dus pe vrăjitoare in sala de 
ospete. Aici erau ascunse bobitele în cupa din care bea împăratul la zi de 
sărbătoare. Si cupa îngropată sub lespezi de porfira, ce nu puteau fi însă 
date în lături, de nu rosteai o vorbă pe care nu o ştia decît doar împăratul. 

S-a apucat pe data Egeea de vrajit. 

Şi a vrajit, a tot vrajit. Era isteata tare Egeea. Pe cit era de rea, pe atît 
ştia de multe. A tot vrajit pînă ce lespezile de porfiră s-au dat în lături, 
lăsînd să se vadă cupa. 

— Pentru că n-ai spus taina de la început, a hîrîit Egeea spre slujitor, vei 
ispăşi cu moartea. Nu-mi tin fagaduiala ca să te iert!... 

Si pînă să apuce acesta să mai rostească vreun cuvînt, l-a îngropat sub 
lespezi. A răsturnat în palmă bobitele cu farmec şi a alergat cu ele la 
Tauctis. 

Tauctis le-a înghițit. 

Si capatind din chpa aceea puterea de a vietui în apă ca şi pe uscat, 
balaurul s-a repezit ca un virtej pe țărmurile năpădite de apa care curgea 
necontenit din marea mai înaltă, piină de sărătură, din asfintit. 

S-a urcat pe înălțimea unde era cetatea şi doborind strajerii, sfarimind 
porțile de aramă, a prins pe Heracleea în gheare. 

Si aşa, cu fata mai mult moartă decît vie, s-a înturnat sub ape. A 
poruncit pe dată altor slugi, ce rămăseseră cu viaţă prin aripile depărtate 
ale palatului, să pregătească un pat de marmură trandafirie, să se 
orînduiască totul pentru nuntă. 

Egeea, pe de altă parte, ca nu cumva să se intimple vreo şotie, să scape 
fata chiar în ajunul nunții, şi să pateasca feciorul său ruşinea, a inlantuit-o 
pe copilă pe patul ei de nuntă. $i nu că a inlantuit-o; a şi legat-o de 
asemeni printr-o vrajă, să nu poată ieşi din lanţuri decît cu voia ei, a 
vrăjitoare. 

Numai că in acest timp duhul Nahado îi luase pe voinici sub ocrotire. 
Si Gheorghe, cu pescarii, căzînd in apa mării, li s-a părut că au fost prinşi 
sub o aripă. Erau însă sub palma lui făcută caus pe fundul mării. 

— Acea nu vă mai poate ajunge furia lui Tauctis, a glăsuit Nahado. 

— Stăpîne, a răspuns Gheorghe. Eu nu cer îndurare pentru mine. Ci vreau 
numai să ştiu ce s-a întîmplat cu draga mea, cu Heracleea? 

— Fapta cea rea, ca şi cea bună, cer răsplată, a tunat duhul mari. Arata- 
mi însă, Gheorghe, unde poate fi omul ce va împlini răsplata cuvenită? 

— Iacă-l aici... Eu sînt! a rostit Gheorghe. Spune-mi de ce e vorba!... 

Duhul a povestit toată intimplarea, cum a ucis Tauctis pe împăratul; 
cum dobindind Egeea bobitele cu farmec, feciorul ei a izbîndit să ajungă 
pe uscat şi să răpească pe Heracleea, din cetate, iar vrăjitoarea o ţine 
cuprinsă în lanţuri, şi sub vraja, pe patul ei de nuntă. 

Gheorghe a ascultat povestea cu capul prins în pumni, pe urmă şi-a 
ridicat fruntea, strigînd către Nahado: 

— Duh înţelept şi duh puternic, nu cunoşti tu vreo taină, să pot lupta sub 
ape? Nu mai ai tu asemenea bobite? 

— Asemenea bobite nu mai am, a dat răspuns Nahado, cu mihnire. Le-am 
dăruit de mult pe toate. Povestea lor nu ţi-o voi spune. Dar încă mai 
cunosc o taină. $i pot să-ţi dau puterea pentru trei zile să vietuiesti în apă, 
ca şi pe uscat. Numai că la sfîrşitul acestor trei zile ar trebui să mori... Aşa 
e vraja... 

— Mor bucuros, dacă acesta este prețul. Numai să-i pedepsesc cum se 
cuvine şi pe balaur şi pe vrăjitoare, şi să o scap din gheara lor pe 
Heracleea... 

— O vei scăpa, a rostit duhul cu glas adînc. 

— ŞI noi, au întrebat pescarii ceilalţi, noi cum vom ajuta în luptă? 

— Pe voi am să vă urc pe tarmuri, a zis duhul, să aşteptaţi cu arma în 
mina pina ce se iveste fiara. Atuncea s-o loviți... 

— Aşa vom face!... au răspuns pescarii. 

Nahado a ridicat atuncea palma în sus şi toți pescarii s-au văzut 
deasupra apei. Au înotat prin trimbele de valuri şi au ajuns pînă la tarmuri. 

Au căutat urmele de sate, sau colibe. Nu mai era nimic. Pe dimb, în fata 
lor, era cetatea unde stătuse adăpostită Heracleea. Era pustie, arsă, fara 
pază, cu zidurile sfarimate şi cu oştenii morți în preajmă. 

A mai făcut un semn Nahado bolborosind nişte cuvinte, şi Gheorghe a 
văzut în fata lui o scară. A coborit-o şi a ajuns deodată sub o boltă, unde 
un moş bătea pe nicovală cu un baros cît toate zilele de mare. 

— Bine ai venit, a zis mosneagul. Eu sînt duhul pămîntului. Te-a trimes 
frate-meu, Nahado, mi se pare... 

Si pînă să apuce Gheorghe să spună o vorbulita, mosul ridică un paloş 
ce tocmai îl bătea în roiuri de scintei şi 1-l întinde: 

— Na, să loveşti cu sete pe Tauctis! Numai trei zile ai de luptă... 

Pe urmă bătu o dată cu palma în nicovală. 

Si nicovala se preschimbă într-un cal mindru, alb ca neaua, cu frîu şi cu 
zăbală de argint, cu pene zburătoare la picioare. 

— Haide, voinice, încalecă pe mine, şi să pornim, grăieşte calul. 

Gheorghe se saltă în scări. Se pleacă duhului de mijloc, şi multumindu- 
1 cum se cade, după datini, trage de friu. Calul porneşte. $i iese din pămînt 
într-o clipita; ba se înalță pina la ceruri. 

Paşte un imaş întreg cu stele. Soarbe un iezer ce era acolo cu apă 
limpede şi lină. Face un salt şi ajunge în lună. 

Acolo îi ieşi în cale un alt moşneag. 

— Bine venisi, măi voinicele, zise şi-acesta. Te-au trimes frații mei, cum 
mi se pare. Eu sînt duhul stapin al lunii, al soarelui şi al focului. Şi vreau 
să te călesc oleacă. Să prinzi ceva putere... Ia treci prin focul ce se vede in 
zare! 

Și în zări văzu flăcăul un foc care ardea în vilvataie, cu limbi încolăcite 
de flăcări roşu şi albastre. 

Trase de friu, sări plin de curaj în flăcări şi dintr-o dată îşi dete seama 
că a crescut în el mai mult puterea. 

Atunci inalta paloşul de luptă. Ca traznetul taie cu calul său vazduhul; 
se cufundă în apa mării; ajunse la palat şi iacătă îi ieşi înainte vrăjitoarea. 
— Prefă-te într-un şarpe, il ursi 1azma. 

Dar vrăjile Egeei nu mai aveau putere. 


Izbeşte voinicelul cu paloşul şi îi retează capul. 

Destule rele făcuse pînă atuncea!... 

Si capul vrăjitoarei zboară, vijjj... spre miazăziuă, pînă la locul unde era 
pragul ce despartea odinioară marea noastră de mările din asfintit. Trece şi 
de strimtoare, saltă pe un tapsan; se înfige într-un tapoi şi stă acolo pentru 
totdeauna. 

Balaurul cînd află ce se întîmplă, că maica lui s-a dus pe ceea lume, 
tisneste afară în grabă. Si se repede spre băiat duhnind asupra lui vîrtejuri 
de foc şi de pucioasă, valuri infierbintate de catran, potop de smoala 
clocotită. 

Dar Gheorghe îi vira palosul în beregată, o data, de trei ori, mereu; sare 
cu calul sprinten printre ghearele ce se întind să-l prindă, să-l strîngă bine, 
să-l strivească. Loveşte şi loveşte fără teamă, şi spintecă pe indirjitul de 
Tauctis, ba ici, ba colo, ba în tot locul. Văzînd că nu este de glumă cu 
flăcăul, balaurul încearcă s-o zbughească; să scape numai cu ruşinea. 

Fuge, tipind ca vulpea cînd e incoltita, în sus pe apa Dunării. Dar iată 
că în cale îi ies pescarii cu pietre grele şi cuțite. Sare din nou în apă, se 
tiraste prin tina. Cînd e aproape să-l ajungă Gheorghe, o coteşte. 

Aleargă şi coteşte, făcînd un brat nou Dunării spre mare. Şi Gheorghe 
în urma lui îl tot loveşte cu palosul. 

Se aruncă iar în mare, încearcă să se urce din nou pe țărm... Si aici îl 
ajunge bine Gheorghe cu calul şi îl zdrobeste sub copite. 

— Iartă-mă, Gheorghe, geme balaurul cu prefăcătorie, şi m-oi cai de toate 
relele făcute, m-oi pustnici, mi-oi ridica aci chilie şi am să trăiesc numai 
în post şi rugăciune cite zile oi avea... 

— Ai să trăieşti, rosteşte Gheorghe, să te căieşti, dar de chilie să-ţi am 
chiar eu de grijă... 

Zicînd aşa ridică iar paloşul, îi taie două capete din trei, coada şi 
ghearele. Îl leagă bine, bine în lanţuri, şi-l trage după el în fundul mării. 

Sapa o groapă adinca, adîncă, jos, sub ape şi îl azvirle acolo. Şi dupa ce 
il cetluieşte de o stinca ce se ivise in fundul gropii, îl mai loveşte încă o 
dată cu palosul in teasta şi îi spune: 

— Aci ai să ramii inlantuita, fiară rea şi turbată; iar apa, ce ai sărat-o tu 
însuţi aşa tare, nu va lăsă să ti se lecuiasca rănile la gheare şi grumazuri... 
Şi aşa vei sta sub chinul veşnic, cit o să fie lumea, marea şi pămîntul... 

Si fiindcă se înţelege bine, îi ardea sufletul lui Gheorghe de dorul 
Heracleei sale, lasă balaurul în groapă... Pleacă, fugind cu calul în galop 
către palate... 

Bate la porți. Nu îi răspunde nimeni, nimeni... Mai bate o dată... Iar 
tăcere. Tacere grea ca de mormint. 

Timp mult nu mai avea. Cele trei zile sorocite de Nahado erau aproape 
pe trecute. Si nu avea flăcăul altă dorință decît să zmulga lanţurile 
Heracleei. Putea apoi să piară el în bună pace. 

Împinge dară poarta cu putere. Deschide. Găseşte numai slugi plecate - 
puţine, cîte scăpaseră nevătămate de sub urgia lui Tauctis, îngenuncheate, 
plîngînd cu jale mare. 

Deschide apoi şi uşa încăperii în care era fata legată, şi ce să vezi ? 

Ca sa intelegeti însă ce urmează, va trebui să spun că în vremea cit 
balaurul lupta la porţile palatului cu Gheorghe, fata s-a zbuciumat, a plins 
şi s-a rugat de toţi din preajmă să îi rupă lanţurile şi să ajungă astfel lîngă 
Gheorghe. 

Dar n-au putut, că vă spusesem mai înainte: nu doară că închingase 
Egeea pe copilă, dar o vrăjise astfel ca nimeni, în afară de ea Însăşi, să nu 
o poată dezlega. 

Si atunci, plingind, plingind cu deznădejde, geamătul ei l-a auzit 
Nahado, duhul mării. 

Nici el nu mai avea însă de astă dată putere s-o dezlege. 

Si aflînd copila de la dînsul că Gheorghe o să-l biruiască pe balaur, ilar 
îşi va pierde viata în trei zile, a început să plinga, să suspine şi mai tare. ŞI 
l-a rugat pe duhul mării de nu ştie vreo altă vrajă, cu care ar putea să scape 
şi zilele lui Gheorghe. 

— Ba ştiu, a spus Nahado, ca vrăjile sînt multe... Dar ca să scape 
Gheorghe, ar trebui să împietrească un trup nevinovat... Şi e destulă jertfă 
ŞI durere, şi aşa... 

— Ba nu, a plins copila. Jertfa iubirii nu e prea mare niciodată, Nahado... 
Si rogu-te împietreşte-mă pe mine, ca să trăiască Gheorghe, iubitul meu... 

Duhul s-a făcut umbră, şoptind cîteva vorbe, suflind o data peste trupul 
legat în lanţuri al copilei... Şi... doamne!... Lucru nemaivăzut... Fata s-a 
prefăcut în piatră. Tocmai atunci intrase şi Gheorghe. 

Iubita lui, copila pentru care luptase, frumoasa Heracleea, nu mai era 
decît o piatră. Si chiar piatra aceea tot mai era legată de patul ei de 
marmură trandafirie. 

S-a repezit sărmanul Gheorghe asupra ei s-o imbratiseze. Şi buzele ei 
tot mai aveau încă puţină frăgezime şi căldură. 

Şi s-a izbit cu capul greu de lespezi, a plîns şi s-a zbatut. 

Si s-a rugat de duhul Nahado să-l lase si pe el în fundul mării pentru 
totdeauna, să nu se mai despartă de Heracleea. 

Duhul suflind însă şi asupra palatului, l-a prefăcut în abur, şi Gheorghe 
s-a văzut pe tarmuri. 

— Nu, duhule, a strigat flăcăul, chiar dacă trebuie să-mi pierd viaţa, rămîn 
sub valuri, lîngă Heracleea. 

Și a vrut să se arunce în valuri. 

— Ramii aici, i-a spus Nahado. Pe draga ta o voi aduce eu la fata apei... 

Şi a mai făcut un semn asupra mării, şi dintr-o dată s-a ivit din ape un 
pat de marmură trandafirie pe care îşi dormea somnul Heracleea. 

— Şi acum, a urmat duhul, mai află că prin jertfa fetei tu iti vei păstra nu 
numai viata; iti rămîn şi palosul de foc şi calul sub mina ta... 

Calul, care era alături, a nechezat în acea clipă; şi palosul a tresărit la 
mijlocul băiatului. 

— Mai sînt balauri, mai sînt şerpi; mai sînt copile ce îşi vor pierde viata 
sub gheara lor. Si tu poţi, Gheorghe, să aduci dreptate în lume... 
Porneste!... 

— Voi porni! 

A imbratisat Gheorghe încă o data pe Heracleea lui cu trup de piatră, i- 
a sărutat buzele reci şi mute. Si ea zimbea, şi parca era vie. 

— Adio, draga mea, a spus încă o data Gheorghe şi, încălecînd pe calul 
său cu aripi la picioare, a tras de friu. 

Si a colindat flăcăul toată lumea, a prăpădit balaur cu balaur, din toate 
mările, pe tarmuri, prin oraşe. 

Unde afla că e vreun şarpe mare, sau vreun balaur, care pîndeşte o 
copilă, sau cere de la oameni jertfă, se repezea ca vîntul şi ca gîndul şi îl 
pedepsea în scinteieri de palos. 

Si apoi se povesteşte că astfel s-a dus vestea despre Gheorghe, şi vitejia 
lui, că unii dintre oameni l-au numit: «Sfîntul Gheorghe». 

Tirziu, bătrîn, cînd a simţit că 1 se-apropie ceasul, Gheorghe s-a întors. 
Si s-a culcat pe ţărmul mării cu palosul şi calul lîngă dinsul, cu ochii către 
Heracleea. A aruncat o floare în apă, cea mai frumoasă floare pe care o 
culesese el pentru dînsa. Şi-a glăsuit aşa: 

Se-apropie noaptea ca un văl de umbră, 
Arunc spre tine, draga mea, o floare-n apă 
Și floarea saltă-ncet pe valuri, 

Iar inima mi-e sfisiata de durere 

Ca-n prima zi, ca-n primul ceas, 

Iubită, preaiubită Heracleea! 

Aşa a spus şi a închis ochii... 

Iar unii spun că, în acea clipă, chipul frumos al fetei era brazdat de 
lacrimi. 

Acestea însă, dragii mei, s-au petrecut demult; cine mai ştie de or li fost 
întocmai, aşa cum le spun eu... 

De vă suiti însă şi acuma pe dealurile Beştepe, vedeţi în vale lacul 
Razelm, care era pe-atunci un sin de mare. Si in apa lui e insula Popina, 
cum îi spun oamenii. Si insula nu este decît un pat de marmură trandafirie, 
pe care îşi doarme şi acuma somnul Heracleea. 

Pe țărmul dimpotrivă doarme Gheorghe şi calul este lîngă el. Iar între 
el, pe apă, e o floare de piatră. E floarea azvarlita de Gheorghe în ultima 
clipita. 

Si tot de-acolo, de pe Beştepe, se vede bine şi cetatea Heracleea, arsă şi 
ruinata de Tauctis; se vede apoi bratul Sfantul Gheorghe, pe unde a fugarit 
flacaul pe balaur, lasind dira de apa. 

Se vede totul ca intr-o carte... 

Iar jos, în mare, sta Tauctis, balaurul inlantuit de Gheorghe. Cînd rănile 
il ustura prea tare, arse de sarea pravalita de el insusi in apele intinse ale 
mării, balaurul se zbuciumă şi urlă. Din gâtlej suflă flăcări şi pucioasa. 
Scînteile se vad lucind pe apă. 

Atunci marea se clatină şi saltă din adincuri, rinjind cu colții ascuțiți ai 
stîncilor către corăbii. Vintul, trezit din somn, întinde aripi. Zboară şi el 
deasupra apei. 

Oamenii spun că e furtună... 

Si uneori corăbule se sfarima în clocotul naprasnic. 

Aceasta este însă, dragii mei, osînda dată lui Tauctis de Gheorghe, 
preaviteazul lumii... Balaurul mai trebuie să ispăşească... Şi altminteri inca 
nu se poate!... 

Oraşul scufundat 


ş vrea acum să-mi spuneţi fără inconjur, dacă ati fost vreodată la 


țărmul mării pe vreme de furtună? Şi ati văzut că valurile poartă citeodata 
banuti de aur, pietre scumpe? 

Dar v-aţi gîndit de unde sînt? 

Nu. Nu sînt din corăbii sfarimate, nici aruncate de vreun bogatas. Sint 
din oraşul care a fost odată aici pe coastă. 

Era un oraş mindru şi plin de bogăţie. Cel putin templul care se înălța 
în mijlocul oraşului nu mai avea asemănare în toată lumea. Avea nişte 
coloane albe, drepte, şi o sală mare, podită toată în marmură albăstrie. În 
fundul salii se afla zeul la care se închina întreg oraşul; zeul negotului, 
cioplit de o mînă meşteră din fildeş. 

Zeul era urcat pe un soclu de aramă şi înaintea lui se aduceau în zorii 

zilei jertfe. Cînd sîngele începea să curgă sub cuțite, cînd preoţii aprindeau 
focul şi fumul ce plutea alene prin văzduh se apropia de chipul zeului, în 
ochii lui sclipeau deodată nişte lumini de tot ciudate. 
— Vedeţi? Zeul e mulţumit de jertfa noastră, spuneau unii către ceilalți 
negutator1 şi fiecare se îndrepta spre casă cu voioşie, glumind, rizind, 
gindindu-se ca viata e frumoasă şi că negotul lor va merge tot mai bine 
sub ocrotirea zeului. 

N-aş vrea însă cumva să credeţi că oamenii ce locuiau acest oraş făceau 
negot numai cu stofe, cu încălțări, sau cu podoabe. Nu. Ei făceau adeseori 
şi tilharie, pentru că zeul însuşi era de fapt zeul negotului şi al tilhăriei. De 
aceea nici nu se dădeau în lături ca să răpească de prin ţară băieţi şi fete, 
pe care îi vindeau apoi ca sclavi in tirguri care se făceau anume. 

Erau însă ce-i drept, neguţătorii aceştia, bărbați viteji, ştiau să lupte 
bine şi nu se înfricoşau de moarte niciodată. Dar totodată mai iubeau 
nespus petrecerile, cîntul, vinul şi orice fel de desfătare. 

Cel mai viteaz din tot oraşul, cel mai frumos şi mai istet, cel ce iubea 
mai mult petrecerea, era chiar regele. Se numea Solon. La dant, la cîntec 
şi beţie, nimeni nu îl întrecea. I-adevărat, de ce n-aş spune-o, că nici la 
luptă!... 

În zori, cînd sunau trimbitele de chemare, Solon se azvirlea în valurile 
mării cu trupul gol şi risipindu-şi moliciunea nopţii, încăleca pe un cal 
sălbatic, cu toți neguţătorii după dinsul. Şi ca furtuna străbatea de-a lungul 
şi de-a latul prin toată tara. 

Cite o batrina îi cădea înainte şi se ruga cu lacrimi pentru flăcăul său, 
toiag la batrinete; cîte un tată se arunca în tind cu umilință, cerîndu-i 
îndurare pentru copila lui, crin alb, neîntinat, şi mingiiere ultimelor zile. 

Dar Solon era tare, cu inima de piatră, nu se indupleca. Şi poruncea să 
fie luaţi băieţii şi fetele, legaţi in ştreanguri; iar sclavii aduşi de dinsul 
imbogateau oraşul. 

Sub mina lui oraşul se mărise ca într-o poveste. Era plin de clădiri și de 
terase pe malul mării, plin de statui şi plin de avutie. Fiece om avea la el 
acasă, pre cît se spune, cîte o hazna regească, unde aduna îutr-una comori 
de aur, stofe de pret şi giuvaeruri, şi lucrurile cele unii alese de pe lume. 

Nimeni nu avea însă atîta bogăție cîtă adunase Solon. Palatul lui fusese 
clădit chiar lîngă templu din ambră şi din alabastru, bătut In întregime în 
diamante. Grădinile ce înconjurau palatul aveau flori rare şi alei podite pe 
de-a rîndul cu ametiste si safire. Fintinile cure ţişneau ba ici, ba colo 
cerneau pinze de apa racoroase in havuzuri. $i sclave, cele mai frumoase 
sclave, cintau şi il desfătau pe Solon fără de preget. 

Pe înserate îşi punea regele o haină liliachie de mătase peste armură si 
începea să dantuiasca în fruntea cetelor de tineri veseli şi ametiti, 
purtindu-si fruntea încununată cu foi de vita. 

Poruncea apoi sa se tragă barca la tarm. Se aşeza între făclii aprinse, pe 
un jilt scump, din lemn de cedru, şi lua în mina lira. 

Sclavii visleau cu plescăit domol în valuri şi purtau barca către largul 
mării, iar regele cădea atuncea în tristeţe. Mingiia coardele întinse ale lirei 
şi începea să cinte aşa: 

De ce am rămas deodată atit de singur? 
Unde-mi sînt prietenii, unde mi-e veselia? 

Inima mea i-o frunză veştejită, 

Zmulsă dintr-un copac de vîntul toamnei 
Si azvirlită în apa mării. 

Valuri albastre o iau, o poartă, 

O duc in larg sau o izbesc de pietre. 
Valuri albastre se sfărimă 

De ţărmul sur de piatră al cetăţii 

Si cad apoi cu sunete mihnite. 

Curind, curînd, va veni iarna, 
Durerea mea se va preface-n gheaţă, 
Suspinul meu pe buze-mi se va stinge... 

Mai răsuna o dată un acord din liră şi regele tăcea, privind în zare la 
apa ce purta parcă pe creste buchete mari şi albe de liliac. 

Acei care erau în clipele acelea cu regele în barcă uitau să mai apropie 
de buze ulcioarele cu vin. Îşi ştergeau lacrimile pe furiş, pentru că glasul 
lui era ca mierea, ca vîntul cald al înserării, ce poartă pe aripa-i stravezie 
mirezme grele şi tulburătoare. 

Cînd lăsa lira jos, prietenii ce erau alături de el, în barcă, îl întrebau: 

— De ce este în glasul tău, acum, o, rege, atîta tainică întristare ? Nu ţi-a 
dat zeul nostru avutie, putere peste atitia oameni ? Ţi-a dat tot ce 
pofteşti!... 

— Mi-a dat ce a vrut, răspundea Solon, aur, tărie, desfatare; în schimb mi- 
a luat ce este mai de pret: puterea de a iubi. Voi ştiţi prea bine că eu nu pot 
iubi pe nimeni... Inima mea e rece şi pustie. De ce oricine poate să 
iubească şi eu nu pot? 

— Pentru că tu eşti rege. Zeul tocmai de aceea ţi-a dat o inimă de piatră, 
mai grăiau cei din barcă. O inimă aşa cum are el însuşi... 

— Poate aşa să fie, glăsuia regele la urmă. Inima zeului din templu este şi 
ea de piatră... 

Si întorcîndu-se acasă în acea zi, regele a pornit spre templu. S-a 

prosternat în fata zeului, punînd să se aducă jertfe imbelsugate. Si s-a 
rugat. 
— Marite zeu... Eu ţi-am slujit întotdeauna cu credință. N-am luat în 
seamă mila, nici cinstea, omenia... Din avutia dobindita ţi-am ridicat apoi 
un templu ce nu mai are asemănare. Voi face şi mai mult... Tot ce-ţi va fi 
porunca... 

Buzele reci şi răutăcioase de fildeş ale zeului, ce nu grăiseră vreodată 
pînă atuncea, au tresărit. 

— Ce îmi ceri în schimb?... 

— Să am şi eu în piept scînteia invilvorata a dragostei... Atit iti cer. 

— Nebun esti, Solon!... a spus zeul. Inima ta este de piatră. Tu esti facut 
să fii un rege mare, să îmi slujeşti doar mie şi aurului... 

— Lasă-mă să cunosc şi eu măcar o noapte ce e iubirea, s-a rugat Solon, 
ŞI iti voi jertfi, pe urmă, zeule, tot ce doreşti... 

— Atunci ascultă, a rostit zeul, mă invoiesc. $i cu puterea mea am să-ţi 
aprind numai o dată inima ta de piatră, din asfintit şi pînă în zori de ziuă. 
Te voi lăsa să indragesti şi tu o fată... 

— Mă vei lăsa? O noapte?... s-a veselit regele Solon. Iti mulţumesc... 
Cere-mi acuma preţul... Poate să fie preţul cel mai mare... Plătesc voios. 
— Preţul este acesta, a grăit zeul: cînd raza cea dintii de soare va străluci 
deasupra mării, tu însuţi vei aduce de plete, ca jertfă pe altarul meu, copila 
pe care ai indragit-o... 

— Chiar eu va trebui să aduc jertfa? 

— Da. Tu. Şi sîngele ei roşu, fierbinte, cînd o să curgă pe lespezile 
acestea de marmură, inima ta de rege se va împietri mai tare, oraşul tău va 
creşte, gloria mea la fel... Şi eu am să fiu zeul la care o să se închine in 
veacuri toţi care sînt puternici, isteti, necrutatori... Acesta este preţul... 

— Nu îmi ceri prea mult? 

— Dar tu? Nu îmi ceri ce nu se cade să aibă un rege? Dragoste şi 
simtire... Ti le dau pentru o noapte, cerindu-ti în schimb preţul... Platesti 
sau nu?... 

— Plătesc!... a grait Solon. 

Deodată, dinspre mare,stirnindu-se un vînt, cu toate că văzduhul fusese 
pînă atuncea liniştit, s-a auzit un geamăt. O undă de vînt rece a rabufnit şi 
în templu, izbind fata lui Solon. Şi zeul a întins mîna către el, rinjind uscat 
ŞI rău ca o sălbăticiune ce sta gata să muşte... 

— Manga!... a rostit el şi buzele-i de fildeş s-au strîns ca mai înainte. 

A rămas nemişcat. 

Si apoi, mai am a povesti, că tot în acea vreme hălăduiau aicea, prin 
ape, şi nişte zîne, care de care mai gingaşe şi mai frumoase. Toate surori. 
lar una dintre ele, cea mai mică, şi aş indrazni a zice chiar cea mai dulce şi 
mai frumoasă, se numea Manga. 

Copila aceasta îl văzuse adeseori pe Solon plimbindu-se cu barca lui 
luminată de făclii pe ape, în amurguri, cîntînd cu lira in mînă. $1 o mişcase 
cu viersul lui. 

Cînd auzea gingaşa Manga pe rege cîntînd cu întristare: 

Inima mea i-o frunză veştejită, 
Zmulsă dintr-un copac de vîntul toamnei 

Și azvirlită în apa mării, 

Valuri albastre o iau, o poartă, 

O duc în larg, sau o izbesc de pietre... 
simţea că sufletul 1 se sfisie şi ar fi vrut să vină la dinsul, să îl mingiie, sa 
îi aline suferinţa care îl rodea. Zina cea mică isi lua atunci surorile de 
mina şi împreună pluteau prin valuri, insotind barca, ascultind cintecul lui 
Solon. 
— Dragele mele, spunea Manga surorilor, şi ochii ei se asemănau în acea 
clipă cu stelele care ardeau şi ele în fundul mării, dragele mele, ce tînăr şi 
frumos e regele acesta, şi ce trist este. Taceti cu toatele, să ascultăm ce 
spune!... 

E drept ca alteori copila il vedea pe rege cind dantuia cu veselie in 
grădinile ce le avea pe malurile mării, cu fruntea încununată in foi de vita, 
cînd sorbea vinul cu însetare cupă după cupă; dar şi atunci 11 era milă... Ea 
socotea că regele petrece doar ca să îşi uite intristarea... 

Si se mihnea atunci sărmana Manga mai mult. 

Ba, uneori, în timpul nopţii, cînd regele dormea pe ţărmul mării, în 
grădină, zîna cea mică se furişa pînă la dînsul şi îl privea cît se putea de 
aproape. 

lar regele gemea încetişor prin somn. Manga se apleca asupra lui, il 
mingtia pe frunte cu mina ei micuță, şi îl săruta. 

«Sărmanul» gîndea fata, şi tare ar mai fi vrut să îl stringa la pieptul ci, 
de nu s-ar fi temut că regele o să se trezească, şi o va Zari. 

Numai că zînele, vazind-o pe surioara lor de la o vreme mereu pe 
gînduri, o întrebaseră: 

— Tubită Manga, sora noastră mică, ce iti frămîntă oare inimioara, de ce 
priveşti într-una cu ochii inrourati către oraşul regelui Solon?... 

Fata le povestise ce milă îi este de rege şi cum se furişează de multe ori 
noaptea pe tarm să îi vegheze somnul. 

— Surioara noastră dragă, îi răspunseseră zinele celelalte, regele 

— Solon este un om rău. El îl slujeşte pe zeul său cel nemilos, de fildeş, 
care se vede în templul de pe ţărmul mării... Nu te gîndi la el. 

— Zeul poate că este rău, dar Solon nu-i aşa, zisese Manga. 

— Ba da, grăiseră iar zinele, ne-a spus nouă şi vîntul... E rau... 

— Pentru că nimeni nu are milă de dinsul, le infruntase Manga, pentru ca 
nimeni nu îl iubeşte cu adevărat. Şi cred că ar trebui... ca eu... E datoria 
mea de zina... 

— E poate datoria ta?... Începuseră să rîdă zinele. Tu esti mai mică, 
Manga. Si sînt prea multe lucruri pe care nu le ştii... Cata-ti mai bine mila 
în altă parte... 

Vorbele acestea le schimbase Manga cu zinele, surorile mai mari, 
tocmai la vremea cînd, în templu, Solon era plecat în faţa zeului de fildeş 
si îi făcea făgăduiala că va aduce jertfă chiar pe copila ce o să-i cadă 
dragă. 

Si iată, fără ca să-şi asculte surorile mai mari, Manga se duse din nou, 
în noaptea care urmă, pe ţărmul înflorit al mării. 

Cerul părea o scoică mare de sidef în care strălucea mărgăritarul nopții, 
luna. 

Apa se învăluise parcă într-o mantie bătută toată în rubine. 

Si regele, obosit de atîta zbucium şi de petrecerea din timpul serii, 
dormea ca de obicei, pe un asternut ţesut în fir de aur, la ţărmul mării, în 
grădină. 

Manga urcă pe coastă, se apropie de rege şi se uită la el. Era frumos, 
subțire, nu se trăda nimica pe chipul lui că ar putea să aibă în inimă 
răutate, înşelăciune, viclenie. 

Solon tocmai visa că se afla în templu şi se ruga. Zeul se uita crunt la 
dinsul şi II ameninţa cu moartea, de nu îi urmează poruncile întocmai. 

Si atuncea el oftă, rosti ceva prin somn. 

Manga, îngrijorată, se apropie de dinsul şi îl mingiie pe obrajii reci, il 
sărută pe buze şi îi şopti cu nesfârşită mila: 

— Dormi, dragul meu... Manga ta te veghează... 

Cum spuse vorba asta, regele se trezi, se ridică în cot, şi o văzu pe 
Manga lîngă dinsul. Pe cer o mina nevăzută aprindea candelabre din mii şi 
mii de stele, poate anume pentru Manga şi pentru noaptea ei de nuntă. 

Solon o luă pe draga lui în braţe. Ea vru întîi să fugă. Ştia că de se lasă 
să fie imbratisata de către un muritor, îşi pierde puterea şi vraja ei de zina. 
Dar deodată privind pe rege, înţelese bine că îi este atît de drag, încît de 
acuma toate îi sînt totuna, orice ar fi să se intimple. 

— Iubesc, rosti şi Solon, uimit, nebun de fericire. Mi-e inima fierbinte. 
Iubesc, iubesc, iubesc!... Cine esti tu, iubito, de imi bate intiia oară inima 
pentru tine?... De unde vii, şi cum? 

— Sînt zîna cea mai mică din toată apa mării, mă cheamă Manga, rosti 
copila, cu fata îmbujorată, şi am venit la tine, mărite rege, căci îmi eşti 
drag... 

Mangalia se va numi oraşul, în care tu vei fi de acuma înainte regină, 
mai spuse Solon, care uitase făgăduiala ce o făcuse zeului său. Vrei ca să 
îmi fii mireasă?... 

Ziua îşi plecase capul la pieptul regelui, nespus de bucuroasă de atita 
fericire ce îi aducea. 

Si iată se ivira, de nu ştiu unde, şi slujitorii la strigătul puternic il 
regelui. Se aştemură mese în grabă mare. Se aduseră bucate. Venira 
oaspeţi. Si începură nunta. 

Urcată pe un jilt înalt, Manga şedea alăturea de Solon, pe frunte cu o 
coroană de aur. Negutatorii se plecau în fata ei şi îi strigau: 

— Slăvită fii, regina noastră, mireasa albă a lui Solon! 

— Manga se cheamă, le spunea regele, de aceea şi oraşul nostru vu purta 
de astăzi înainte acest nume... 

— Mangalia, Mangalia se va numi oraşul nostru, strigau neguţătorii. 

— Să se desfacă butoaiele cu vinul cel mai scump şi sclavele să 
dantuiasca... porunci Solon. 

Manga primi şi ea o cupă. Cînd o sorbi, simți că o străbate un foc ce îi 
alerga prin vine ca o nălucă. 

Si, ca să îi facă plăcere regelui, sări şi ea în mijlocul sclavelor şi începu 
să dantuiasca pentru dinsul. 

Nicicind nu mai văzuse Solon asemenea minune. Manga se inmladia în 
tactul desmierdat al flautelor; parcă nu atingea pămîntul, parcă zbura. 

Dantara şi cîntară întreaga noapte. Spre dimineaţă Solon duse pe regină 
către palatul lui cel mare de alabastru şi de ambră, şi luînd în mină lira, 
pomi şi el să cinte: 

Noaptea învăluie încă grădina, 

Un cerb şi-o căprioară-s la fintină, 
Sorb apa limpede cum e cleştarul, 
Iar plantele, abia, abia suspină. 
Marea foşneşte încet pe maluri 

Și eu mă urc pe trepte către tine. 
La usa-mi leapăd mantia si coiful 
Și nu-mi păstrez decit armura. 

Tu te-ai ascuns sub baldachinul de mătase 
Și mă aştepţi cu dulce-nfiorare. 
Luna, priveşte-o, îşi ascunde faţa... 

Tirziu, tîrziu, ieşiră pe terasă, mergind inlantuiti. În mare, Manga văzu 
pe toate zinele în rochiile lor albe, plutind, făcîndu-i semne. 
— Întoarce-te, întoarce-te în apă, Manga, îi strigau ele. 

Solon nu le auzea. El nu putea să înţeleagă graiul zinelor. 

— Nu pot, răspunse Manga în graiul lor, ce nu putea să fie auzit de 
nimeni, pentru că îşi vorbeau numai în gînd. 

— De ce, de ce, surioara?... se înfiorau de teamă zinele. Nu cumva te-ai 
lăsat imbratisata de rege? 

— Ba da, răspundea Manga, ba da, şi sînt atit de fericită... 

— Vai tie, vai, surioară, se îngrozeau mai tare zînele. Ce te vei face, draga 
noastra Manga? 

Si toţi negutatorii tipau $i chiuiau în vremea asta: 

— Slava reginei noastre Manga! 

In timp ce zinele plingeau: 

— Vai, noua... Vai, mai ales tie, iubita noastră Manga! 

Pe cînd se petreceau acestea toate, soarele începu să se iveasca 
deasupra apei, aruncînd raza cea dintii. 

Solon se deşteptă din ameteala, îşi duse mina peste frunte şi îşi aminti 
de tot. 

— Manga, îi strigă el iubitei, fugi iute, draga mea regina, ascunde-te în 
mare!... Ascun... 

— E prea tîrziu, răspunse o voce, şi in fata lor se arătă zeul, cu mina 
intinsa catre Solon. 

— Nu eu... Nu imi cere mie asta, nu pot, răspunse Solon. Îndură-te; o, 
zeule... Acuma o iubesc pe Manga... 

— Tu însuţi vei aduce-o în templu, glăsui iară zeul. De plete vei aduce-o, 
cum ţi-e fagăduiala. 

— Aşa? Acesta-1 legămîntul?... zbiera pe scări mulţimea ce o aclamase 
pînă atunci pe Manga. 

Iar fata sta pe lespezi, unde o zvirlise Solon de teamă cînd se ivise zeul, 
încă zimbind, neintelegind prea mult din cele ce se întîmplă, cu mîinile 
întinse către rege, cerindu-i ajutor. 

— Tu însuţi vei aduce-o, repetă zeul cu ochii ţintă către rege,o vei jertfi 
negotului şi aurului - mie, glăsuia zeul. 

— O vei jertfi, da, da, urla mulţimea ce se apropia cu ameninţare din ce în 
ce mai mult de Manga, cu mii de miini întinse, gata s-o prindă şi s-o 
sfisie. Altminteri o luăm noi. 

Si atuncea dintr-o dată Solon se hotărî. O luă pe Manga lui de plete. 

Cu aceleaşi miini o luă, cu care 
o mingiiase mai înainte şi porni 
cu ea spre templu. De ce se 
apropia de templu, inima lui era 
mai tare. 

— Tubitul meu, se ruga fata, pe 
care Solon o tira prin gloduri, 
opreste-te putin să iti cînt un 
cîntec. 

Dar el acuma nu îi mai auzea 
suspinul. Era ca surd. 

— Aş vrea să iti dantuiesc ca 
asta noapte, plinnea fata... 

El nici n-o mai vedea. Era ca 

orb. 
— Ha, ha, ha, hal... rideau 
neguţătorii. Solon își va jertfi 
mireasa, regina lui, zeului 
nostru, negotului nostru, aurului 
nostru... Ha, ha, ha, ha! 

Si îl urmau înghesuindu-se 
între  dînşii, glumind şi 
veselindu-se necontenit. 

Solon nu mai vedea nimica 
în afară de templu. 

lată acolo şi zeul!... Sta 
nemișcat în haina lui de fildeș, 
parcă nu se clintise niciodată de 
pe soclu. În faţa lui, altarul 
pentru jertfă. 

Regele Solon a trintit-o pe 
Manga, pe altar, ca pe o 
mielusica pentru jertfă. 

Preoţii i-au adus îndată un 
cuțit. Si regele l-a luat in mina, 
l-a îndreptat spre pieptul fetei. 


Cit el a luat în mînă şi cuțitul, zînele, ce priveau din ape spre cele ce se 
întîmplă, au alergat la duhul mării, la Nahado. 

— Ajută-ne!... Ajută-ne, Nahado! au început ele să tipe inspaimintate. 
Solon jertfeşte zeului cel crud pe Manga, pe sora noastră... 
— Asta nu se mai poate, a pufnit duhul... Asta-i prea mult!... 

S-a pogorit în fundul mării ca un fulger şi a aprins nişte cazane mari, 
vrăjite. 

Marea a început să clocotească, pămîntul să se clatine, mai mult, mai 
mult... Templul întîi, apoi întreg oraşul: cu case, cu grădini şi cu terase, s- 
au clătinat ca o corabie pe vreme de furtună. Apoi s-au prăbuşit cu zgomot 
groaznic, cu tipete de spaimă şi de moarte, în fundul mării. 

Deasupra zidurilor sfărîmate a năvălit în clocot apa, le-a învăluit ca 
într-un giulgiu verde, în timp ce zinele plingeau cu jale, pe sora lor cea 
mică, Manga. 

Au mai căzut cîteva stînci deasupra şi marea a adus nisip să şteargă 
totul... 

Solon a împietrit în mina cu cuțitul. Manga la fel, trîntită pe altar. Zeul 
s-a sfarimat în bucățele. Neguţătorii au pierit sub ape... 

Din tot ce a fost n-am mai rămas nimica... Ici, colo, cite un ban adus de 
valuri, ici, colo, cîte o piatră ratacita... 

Consul si Taita 


ovestea asta, va spun drept, o cinta vintul intr-o seara prin fata casei 


mele. Si şuiera: 

— Phiii!... Phi... Ascultă colea!... Nu ştii nimic... Ai auzit tu de 
povestea uriasului, de tronul de pe dealul Consul? N-ai auzit?... Ehe-he- 
he!... Vezi?... 

Si vîntul a început să povestească. 

— Odată, demult tare, poate chiar înainte de Tauctis, marea se întindea 
deasupra țărmului pînă departe în zare, pînă la munții cei înalţi, 
întunecoşi, din soare-apune. 

Pina acolo răzbăteau pescarii cu bărcile şi prindeau peste. De-acolo 
înainte era împărăţia unui uriaş; împărăție mare, puternică, şi care se 
întindea la rîndul ei peste întreg pămîntul. 

De la o vreme însă uriaşul a îndrăgit o fată, pe Taiţa, copila unui duh - 
duhul pămîntului şi al pietrii. 

Si a trimes crainici, cu daruri multe şi bogate, să ceară fata. 

— Nu vreau să mă mărit cu el, a zis Taita şi a început să plinga iu hohote. 
Nu-mi este drag. E şi urit, bolovanos, nu ştie să cioplească piatra... Eu am 
visat odată că voi iubi un tînăr, care îmi va dovedi că mă indrageste, tăind 
din piatră pentru mine cu daltita un trandafir, care să pară viu, să aibă şi 
mireazmă... 

— Astfel de cioplitor în piatră nu se află, copila mea, a răspuns duhul. 

— Ba da, se află, a zis Taita, am visat eu... Si se făcea că trandafirul 
creştea după aceea la fereastră, iar cioplitorul mi-era drag... Tată, îndură-te 
de mine; dă-mi voie să aştept, să vină cioplitorul, să-mi pună floarea 
minunată la fereastră. 

— Bine, Taita mea, a rostit duhul, care-şi iubea nespus de mult copila. Va 
fi precum doreşti... 

Si a trimes îndată uriaşului răspuns, că fata lui, Taita, nu vrea să se 
mărite decît cu acela care va şti să taie din piatră cu daltita un trandafir, 
care să-i crească la fereastră, să pară viu, să aibă şi mireazmă... 

S-a înfuriat uriaşul, dar nu avea ce face... Putea el să sfarime munţii, 
putea să porunceasca, dar nu putea să taie în piatră cu daltita un trandafir. 
Si atunci a strigat tare, să plece slujitorii în toată împărăţia, şi să-i aducă in 
fata pe toţi aceia ce ştiu să dăltuiască. 

Au plecat slujitorii şi cercetind cu sirg prin sate şi oraşe, au strîns toţi 
cioplitorii, toți citi puteau să umble în mina cu dalta şi ciocanul. 

— Să vă încercaţi puterea, le-a poruncit uriaşul. Şi acela dintre voi care o 
să poată ciopli din piatră rece un trandafir, va primi ca răsplată un coltisor 
din tara şi un sac plin de nestemate. Hei!... Cutezati?... 

Unii au dat din umeri, alţii au spus pe fata: 

— Nol nu putem să facem lucrul acesta, uriasule. 
— Un trandafir e viaţă; şi piatra este piatră... Cum o să poată face un om 
din piatră viata?... 

Alții au vrut să încerce; dar nu au izbutit să facă decît o formă îngheţată 

de piatră, ce nu avea nici viaţă, nu avea nici mireazmă... 
— Mai porniţi încă o dată! a dat racnet uriasul spre slujitori. Căutaţi prin 
munţi, pustiuri, păduri, prin orice locuri cit de ascunse. Şi să nu cutezati a 
vă întoarce, de nu aflaţi nici de astă dată pe omul ce ştie să dăltuiască din 
piatră un trandafir cu viata... 

Tirziu, tîrziu, nu pot să spun cam după cîtă vreme, iacătă slujitorii se 
întorc. Şi aduc cu ei un tînăr frumos şi subtirel, doar cu o daltita in mina. 
— Cine esti tu, băiete? ţipă la el cu încruntare uriasul. 

— Sint cioplitor în piatră, îi răspunde băiatul. Mă cheamă Consul. $i am 
venit la poruncă, după trimişii tai... 

— L-am aflat într-un munte, adaugă slujitorii. Trăia ascuns acolo ca o 
sălbăticiune. Dar ştie să taie în piatră orice... Am văzut noi cu ochiu cum 
dăltuia într-o stîncă arbori, fire de iarbă, flori şi vieţuitoare. 

— Hm!... Hm!... face uriaşul. Eu care urnesc munţii numai cu un cuvînt şi 
am în stăpînire o omenire întreagă, nu pot să fac astfel de lucruri. Şi o să 
poată ăsta, tînăr, şi aşa bicisnic la trup ? Nu-mi vine, slujitorilor, a crede... 
— Maria ta, graieste băiatul cu îndrăzneală uriasului, ca să cioplesti in 
piatră, nu-ţi trebuie trup mare şi nici putere multă, nu-ţi trebuie stapinire 
peste cetăţi şi oameni, ci numai o inimă infocata. Atita... 


248 


— Inimă?... Pentru piatră?... Ha, ha, ha!... zbiară uriaşul. Esti un netot, 
băiete, se vede bine. Dar esti cutezător. Şi de aceea iti poruncesc ca să 
ciopleşti în piatră pentru mine un trandafir; să aibă şi mireazmă... De nu, 
am să-ţi tai capul pe loc... 

Si cum a rostit vorba uriaşul, l-au şi luat slujitorii pe Consul; l-au dus 

cu dinsii pînă la duhul pămîntului şi al pietrit. 
— Slăvite duh, s-au plecat slujitorii, stapinul nostru, uriasul, iti trimite pe 
tînărul acesta să împlinească voia copilei tale pentru dînsul. De nu va face 
lucrul, aşa cum se cuvine, el o să-şi piardă capul. Binevoieste dară şi 
arată-ne ferestrele Taiţei; arată-ne şi piatra din care trebuie să ciopleasca 
floarea cea minunată... 

Era tocmai la vremea cînd fata se trezea din somn şi ieşea la fereastră, 
să-şi răcorească fata în vintul dimineţii. 

Cum a zărit-o băiatul pe Taita - pe loc a şi indragit-o. Era, ce este drept, 
frumoasă tare Taita, cu părul lung, suvite de aur şi mătase, cu trupul 
unduios ca o nuia de salcie, şi ochii... De ochi ce să tnai spun, mai mîndri 
nu se poate... 

Si a luat în mina Consul pe dată o piatră: o piatră mare, roşie, o piatră 
de rubin, piatra pe care i-o dăruise chiar duhul, să sape într-însa 
trandafirul. 

Privind-o pe Taita din zori şi pînă în seară, cu inima batindu-i, el a 
cioplit acolo, în fata ferestrei, pe îndelete, o vreme. Şi a făcut o floare, 
cum nu se pomenise de cînd e piatra piatră... Un trandafir ca focul, care 
avea petale ca buzele Taiţei, moi şi tulburătoare; şi mai avea, - ce socotiți? 
- şi o mireazmă, dulce şi ameţitoare, ca răsuflarea ei... 

Cînd a sfîrşit cu floarea, i-a cioplit Consul şi o tulpină din piatră de 
safir, a făcut apoi şi o rădăcină tot din aceeaşi piatră. 

Si a răsădit-o floarea întreagă, aşa cum se afla în glastră, chiar lîngă 
geamul fetei. 

— Doamne, ce mai minune!... Nu ştiu ce puteţi crede... Floarea tu aceasta 
ştia să cinte, dragi prieteni, floarea ştia şi stihuri... 

— Tată, s-a rugat fata atunci, cu infiorare, de duh, tată, nu vreau să plece 
preaiscusitul Consul de lîngă noi... Spune-i să mai cioplească şi alte flori 
şi să ne facă o grădină întreagă aici, în tara noastră de duhuri şi fantasme... 

— De-o vrea, să stea, a grăit duhul, eu nu sînt împotrivă, copila mea... Îmi 
este drag şi mie flăcăul. Să încercăm anume şi să-l oprim!... 

Si l-a poftit chiar duhul cu vorbă blinda pe Consul: să mai rămînă acolo 
la el şi să-i cioplească o grădină întreagă din piatră. În schimb, o să-i dea 
plata pe care i-o va cere, oricare ar fi... 

Cit a cioplit băiatul grădina aceea de piatră, fata 1-a stat mereu alături. 
L-a îngrijit ea însăşi. Cu mina ei îi aducea mîncare şi băutură - din cele 
mai alese... Ba, uneori, spre seară, cînd Consul, trudit, lăsa dalta deoparte, 
fata îl privea cu ochii pierduţi în ochii lui şi îi spunea: 

— Aş vrea, iubite Consul, să fiu şi eu o piatră rece şi fără formă, ca tu, cu 
măiestria pe care o ai, să-mi poţi da iară viata, cioplindu-mi chip, simtire 
şi cîntec dintr-o dată... 

Consul zimbea la vorbele acestea ale Taitei şi o stringea în braţe. Ce și- 
au mai spus după aceea, nu mai cunosc; dar fata s-a hotărît să fie a lui 
Consul. L-a sfătuit deci să o ceară tatine-sau: răsplată că i-a făcut grădina. 

Si nu pot spune sigur... Poate... Poate că însuşi duhul s-ar fi învoit. 
Numai atîta că soarta n-a vrut să fie astfel cum o puneau la cale cei doi 
tineri. 

Nu ştiu prin ce întîmplare, uriaşul a aflat de gîndul pe care îl aveau 
acuma fata şi Consul. $i cunoscind apoi că se iubesc, s-a ridicat cu vuiet, 
ca marea, cînd urlă jos, în ape, Tauctis. 

— Cum?... Îndrăznesc?... răcnea uriaşul din răsputeri. 

Si avea uriaşul acesta şi el putere mare. Avea şi prieteşuguri cu un drac, 
Dolojman, ce bintuia pe atuncea şi apa, şi pămîntul. 

Dracul, chemat pe dată, a schimbat pe uriaş la chip şi la statură. Uriașul 
a putut astfel să se strecoare în tainica grădină, plină cu flori de piatră, ce 
susurau în cîntec. 

Si a furat pe fată, pornind după aceea în goană mare, călare pe un 
balaur. 

Duhul a prins însă şi el îndată de veste. S-a luat după uriaş: întîi ca un 
nor mare ce acoperise tot cerul; apoi ca o furtună, care bătea cu furie din 
spate pe tilhari, pe urmă ca un traznet care lovea într-una cu sulițe de foc. 

Balaurul, împuns în pîntec de uriaş, fugea însă mai tare. Bagind dară de 
seamă duhul că nu-l mai poate ajunge şi nu poate să-şi scape fata, a rostit 
nişte vorbe de vrajă si a făcut un semn. 

Pe dată s-au ivit stînci mari în fata fugarilor, închizînd drumul; dar tot 
atunci uriaşul a lovit în balaur cu palma pe spinare. Acesta, fără preget, a 
făcut doar un salt. Şi a trecut peste stîncă, aşa cum trece vintul cînd luneca 
pe munte. 

A sărit drept în mare; s-a făcut într-o clipă o corabie cu pînze. Uriaşul a 
început să sufle în pînze. Pînzele s-au umflat. Corabia s-a îndepărtat pe 
mare şi a pierit în ceață numaidecit. Duhul, ajuns pe tarmuri, n-a mai 
văzut nimica. Nimica... decît valuri. 

Fata plingea amarnic în acest timp şi se gindea cu deznădejde la 
Consul. Duhul gemea pe tarmuri. Căuta, sărmanul, o răzbunare şi n-o afla. 
Puterea lui i se sfîrşise chiar de la ţărmul mării. De jale şi durere, văzînd 
că nu găseşte nici o cale să-şi scape fata, s-a schimbat într-o piatră. 

Consul, sărmanul Consul, cu pasul lui mărunt de ființă omenească, 
umbla, pierdut din fire, şi o căuta pe fată, ba ici, ba prin tot locul. Cînd a 
ajuns în cele din urmă şi el la tarmuri, şi a aflat năpasta, că a fugit uriașul 
cu fata peste mare, s-a hotarit: 

Se va urca în barcă şi va pleca s-o caute, oriunde ar fi ascunsă. 

În acest timp uriașul, în braţe cu Taiţa, plutea pe marea nesfîrşită. 
Ridea tiranul de bucurie că a izbutit să păcălească pe duh, ridea şi de 
copilă, care îşi jelea cu o mihnire fara seaman iubirea sa pierdută. 

— Vom face o nuntă mare, tot glăsuia uriașul. Şi vom avea copii, copii 
mulțime... Atuncea şi batrinul nu va avea ce face. Se va supune soartei... 
Si se va învoi ca fata lui să îmi fie soata. 

Spunind astfel de vorbe, uriaşul a întins mina spre apa cenusie care 
fierbea în valuri. 

Si încotro a întins el mina, apa s-a prins, ca iarna, cînd este strînsă în 
gheturi. Întîi s-a prins o coaje subţirică şi nu prea lată. Coaja s-a întins 
pînă departe şi s-a facut adinca. 

Si în acele locuri pe unde apa vuise pînă atuncea infiorata de vînt si 
clocotind, a răsărit un pămînt nou. 

Corabia uriaşă pe care pluteau ei a stat cuprinsă din toate părțile de 
scoarţa aceea tare ce răsărea în jur. 

Pamintul se făcuse, dar semăna cu marea din care se născuse. Apa 
încremenise cu valuri de stînci sure, vristate pe deasupra în juatra albă, ca 
spuma de pe apă. 

- Să netezim oleacă pămîntul acesta, prea seamănă cu marea, a hohotit 
uriaşul, vesel că izbutise cu bine în tot ce faptuia. 

Si a întins încă o data peste pămînt palma lui grea şi mare, dînd jos 
creste ascuţite de piatră, virfuri, ca stropi de apă ce spumegau din valuri. 
A netezit cu palma marea ce împietrise. 

Pe urmă a luat în braţe culmile doborite şi a zidit din ele un palat măreț 
din stîncă de grezie cenusie. A dus fata înlăuntru. A mai luat nişte pietre, 
ŞI le-a atins cu mina, schimbindu-le în podoabe, în lucruri măiestrite. 

— Şi acum să facem nunta!... a glasuit uriaşul. Toate sînt pregătite pentru 
petrecere. 

— Ba nu, a spus Taita, ce socotea in sine să treacă vremea. De vrei să-ţi 
fiu mireasă, uriaşule, iti cer să-mi faci mai înainte un tron din piatră 
scumpă de porfiră, bătut în malachită, avînd minere roşii de marmură 
adusă din fundul mării... Altminteri imi iau viata cum mă atingi cu mina... 

S-a dus pe loc uriaşul să caute cele cerute de Taita, şi a adus pe spate 
un munte de porfiră; iară pe braţe malachită... A coborit după aceea în 
marea ce se întindea încă spre răsăritul pămîntului cel nou, şi s-a întors de 
acolo cu marmura cea mai aleasă. 

Copila, in astă vreme, tot asteptind pe Consul să vie, să răzbească pina 
la ea , s-o scape, ieşise la fereastră, se uita către ape. 

Marea era gălbuie. Valuri treceau într-una domoale şi se spargeau la 
tarmuri ca nişte praguri mişcătoare. 

— Duhule! Duh din apă, a început Taita să se roage, ajută-mă. Si eu sînt o 
copilă de duh. Fă ca să intirzie uriaşul cu clădirea pe care i-am cerut-o, 
pînă soseşte Consul al meu... 

Cum a rostit Taita cuvintele acestea de rugă, s-a auzit un muget adînc 
venind din valuri! 

— Bine, copilă, am să te-ajut. 

Vorbise chiar Nahado, batrinul duh al mării şi al pescarilor. 

Si apoi, din acel ceas, tot ce clădea în timpul zilei uriaşul, noaptea se 
spulbera de parcă n-ar fi fost. leşea numai în zori Nahado cu capul dintre 
ape, făcea un semn spre tronul pe care îl tot ridica uriaşul şi el se prăvălea. 

Ei, trece o zi, trec două, trec nouăzeci şi nouă, se ia şi uriaşul de 
gînduri. Vedea că n-o să poată face în felul acesta tronul niciodată. 

Închide atunci pe fată bine într-o cămară, o zăvoreşte să nu poată fugi, 
şi el se apucă de scobeste cu ghearele în stîncă o gaură adinca. Ajunge 
pînă la lăcaşul dracului. 

Îi cere un sfat. Şi dracul, 
Dolojman, cu coarne, coadă 
lungă, şi cu copite negre de cal, se 
scarpină în barbuta; mai 
scormoneste jarul cu o furcă 
ascuţită; citeşte în jar o taină cum 
ştie numai el şi 11 răspunde: 

— Vraja care iti doboară tronul 
este făcută de Nahado, uriasule. 
Ea poate fi învinsă, numai dacă 
între pietre, acela care le clădeşte 
va pune sînge. 

— $i altfel nu se poate, măi 
Dolojmane? 

— În alt chip, nu... Clădirea asta 
cere jertfă şi cere sînge... Aşa e 
vraja făcută de Nahado, care este 
mai tare decît mine... 

Se necăjeşte tare uriaşul, dar 
nu are ce face şi o ia pe calea 
întoarsă boloncănind prin pietre; 
tunînd şi fulgerînd; şi socotind în 
minte: cum ar putea să facă o să 
silească pe Taita să-l primească 
de mire, de bună voie, fără ca el 
să fie nevoit să se primejduiească 
şi să verse sînge pentru dinsa? 

Consul pe care îl lăsasem 
pornind cu barca în larguri, 
plutise şi plutise pe valuri, căutînd 
să Mlk urma uriaşului şi a dragei 
sale. 

Pe cînd plutea astfel pe valuri, 
vede şi el deodată cum marea în 
lui îngheaţă. Se prinde întîi o 
coaje, iar coaja se adinceste, se 
schimbă în pămînt şi în bolovani 
de piatră. 


«Ei, voi porni cu pasul pe marea aceasta împietrită!» şi-a spus în sine 
cioplitorul şi a vrut să se ridice din barcă şi să plece. 

Dar ce să vezi? Tot trupul de la mijloc în vale i se făcuse de piatră. 

lar pe deasupra venea, parcă din cer, o palma mare, ce dobora coame şi 
virfuri ascuţite de piatră. Era însuşi uriaşul, ce netezea, cum stim prea 
bine, uscatul, cu mina lui cea mare cit o tara. 

Si netezind, răstoarnă peste băiat şi pietre, şi pămînt. Pe Consul il 
ingroapa ca intr-un mormint de piatra. 

Dar Consul nu se lasă. Cum e cu dalta in mina, începe sa cioplească, şi 
îşi face un lăcaş, în care să se miște oleacă mai în voie. Noroc că lîngă 
dinsul era o scobitură, o groapă adincita - care fusese val - şi aruncă în ea 
piatra pe care o ciopleşte cu dalta. 

Sfirsind lucrul acesta, începe să mai sape şi o cale printre pietrisul 
pravalit. Se agaţă, se tîrăşte, face şi el ce poate, şi, într-un tîrziu, ajunge sa 
vadă din nou lumina zilei. 

«Dar ce te faci acuma, cînd eşti fără picioare, sărmane cioplitor? Cum 
al să mai ajungi la fata ce sigur că te aşteaptă, cum poţi tu s-o mai scapi?» 

Aşa îşi zice Consul şi dorul îl încinge în piept ca focul cu vilvoare. 
Apucă iară dalta în mînă; îşi măiestreşte un cal de piatră. Îl măiestreşte 
Consul, atît de bine, încît calul de piatră începe să necheze, să bată din 
copite. Îşi mai face şi o spadă din piatră ascuţită. Face şi un friu, şi o 
chingă. 

Si calul se lungeste în fata lui, supus. Băiatul se tiraste pe brinci pina la 
cal; se urcă in şa cu jumătatea de trup ce-i rămăsese; trage de friu şi 
pleacă. 

Umblă şi cercetează pămîntul, care fusese odinioară apa mării, bucată 
cu bucată. Si iată că zăreşte în depărtare o cetate avînd o turlă înaltă. 
Consul porneşte cu iuteala într-acolo. S-a apropiat de ziduri. La turla cea 
înaltă se văd gratii. Si dincolo de ele doi ochi fierbinți, ce caută mereu, 
mereu, în zare, doar şi-or vedea iubitul. 

Numai că tot atuncea ieşise şi uriasul din gropnita prin care patrunsese 
pînă la dracul. Băiatul, cînd zăreşte pe draga lui în turlă, ridică în sus o 
mina şi îi strigă: 

— Viu, iacă-mă-s, Taita, sînt gata să dau lupta şi să te scap... 
Si trage de frîu calul; goneste în jurul zidurilor, căutînd intrarea. 
Dar iată că înaintea lui apare uriasul; se înalţă ca un munte, şi urlă: 

— Stai, băiete!... Ce te grăbeşti atîta? - şi în mintea lui vicleană îi 
incolteste un gînd. Ce vrei? Ce cauţi prin tara mea? 

— Vreau să mă lupt cu tine, uriasule, şi să te birui, oricît eşti de puternic! 
răspunde Consul. 

— Tu pe mine? Ha, ha!... ride uriaşul cu poftă. Mai bine află una, ce 
poate nu o crezi... Nu îmi trebuie Taita... N-a vrut să-mi fie soata, să fie 
sănătoasă, poate să plece unde o pofti. 

— Atunci e bine, frate, se bucură băiatul, dă-i chiar acuma drumul Taitei 
şi avem bună pace... 

— Deh, o să-i dau eu drumul, nu ai tu grijă, se întoarce iar uriaşul; numai 
daca mi-oi face şi tu înainte o slujbă... 

— O slujbă? Orişicare!... Dacă este s-o fac pentru Taita... 

— Oricare? Şi mai bine... lată de ce e vorba... 

Si începe apoi uriașul să spună, cum şi ce fel, cu tronul, ce cade în 
fiecare seară. Cum l-a învăţat dracul să facă o lipitură între stînci numai cu 
sînge şi totul se va prinde. 

— Şi dacă iti clădesc tronul, mi-o vei da pe Taita ca să plecăm oriunde, 
după făgăduială? întreabă Consul. Nu mai vrei altă slujbă? 
— Nu, nu mai vreau nimica... Mi-ajunge daca imi cladesti tu tronul... 

Si atuncea fără multă vorbă, Consul începe munca rugîndu-l atîta pe 
uriaş: 

— Vesteşte-o numai pe Taita de cele ce se întîmplă. Spune-i că în scurtă 
vreme vom fi iar împreună şi vom pleca spre casă. 
— Îi spun, n-ai nici o teamă, zice uriasul. 

Si urcă spre cămara unde şedea Taita, şi-i spune cu glas tare: 

— Ei, dragă fetisoara, curînd e gata tronul cerut de tine. Pe el vom sta 
alături la nuntă. Ni-l făureşte acuma iubitul tău, pietrarul... Dar ca să-l 
făurească, Consul va pune singe pe fiecare piatră. Tu l-ai vroit, Taito, 
tronul acesta, ca să întîrzii nunta cu mine. Si asta iti va fi pedeapsa! 

— Eu l-am cerut, hapsine, îi strigă fata cu inima zdrobită de durere, dar 
nu să-l facă dinsul, ci tu... Tu, blestemate... Şi am să-l rog îndată pe duhul 
apelor, Nahado, ca să deslege vraja... Să nu mai verse sînge iubitul meu... 
— Tu roagă pe duh, precum poftesti, a început sa rida uriaşul, dar Consul 
nu o să aibă de unde afla că vraja e deslegată... Şi eu îl las anume să îşi 
piardă tot sîngele din vine. Ha, ha, ha!... 


Consul, în vremea asta, urcat pe bidiviul care îi urma porunca, săpa, 
săpa fara de contenire porfira cu daltita. Urca pe urmă piatra şi o lipea cu 
sînge. La lipituri punea după aceea cu grijă şi podoabe de verde malachită. 

Si tot clădea cu rîvnă neobosită tronul, pe care fata îl ceruse uriasului 
numai cu gîndul să treacă vremea şi să sosească Consul. Dar iată că la 
rîndu-i uriasul i-l ceruse lui Consul, să i-l ridice cu singe şi cu jerfta. 

Cu fiecare treaptă ce o ridica băiatul pe tron, vărsa atîta sînge din vinele 
deschise, că îi scădea mereu puterea, şi îşi pierdea din zile. 

Consul vedea, înţelegea şi asta; dar socotea: 

— Ce o fi, poate să fie... Nu îmi pasă; dacă fata ce mi-e atît de dragă 
poate să scape cit mai curînd de aici, din temnita de piatră a uriaşului. 

Si tot muncea, mai iute, mai iute, să termine... 

Si astfel trecea timpul... Trecea încet ca melcul. 

Iar fata, închisă în tumul cel înalt, de după gratii, cu inima oprită de 
spaimă, căuta să vadă tronul, care pe cit se înălța, pe atît îi scurta viata 
preadragului său Consul. Căuta apoi să strige, să îi spună să înceteze 
munca aceea ce îl nimicea, dar el era departe şi cioplea bolovani. N-o 
auzea... Şi tronul se înălța, se înălța într-una... 

Cînd a ajuns zidirea pina la norii albi ca spuma, care pluteau deasupra 
lui, cînd piatra de porfiră, bătută in malachita, a fost clădită toată, a pus 
Consul la tron şi braţele din marmură, aşa cum le ceruse Taita. Nu mai 
avea băiatul în vinele secate decît o picătură din sucul viu al vieţii. Si a 
pus-o şi pe aceea pentru fată, ca să se prindă bine de tron acele braţe din 
marmură ca focul. 

Uriasul ce pindea din depărtare, văzînd că munca e sfirşită, că totul este 
gata, iar Consul e pe moarte, a început sa rida de el şi să-l batjocorească. 
— Te-am păcălit, băiete... Tronul îmi trebuia ca să o pot lua eu pe Taita 
de nevastă... Si ca să iti versi tu sîngele; să iti dai viata... 

Rizind, rizind, uriaşul nu are cum să vada că dintr-o dată din spate 
începe sa se înalte o ceaţă verde; şi in ea, crunt, se iveşte însuşi duhul 
Nahado. Nu vede nici că duhul aruncă stropi din apă asupra lui. 

Numai cînd pică stropi, simte uriaşul în trup o amorteala; un somn 
adînc, de moarte, îl prinde în jurul frunti. I se închid ochii. $i cade ca o 
piatră; vine de-a rostogolul; şi alunecă în mare. 

Nahado, cu piciorul, îl zvirle în depărtare şi valurile îl poartă în larg, 
spre cine ştie care alte tarimuri. 

Aruncă încă o dată batrinul duh din apă stropi albi către palatul unde 
era închisă fata. 

Palatul piere prefăcut în ceaţă şi fata iese afară; nu ştie ce să facă şi 
strigă disperată: 

— Tubite!... dragă Consul! Unde te ascunzi, iubite?... 

Si fuge în sus, pe înălţime, către tronul pe care zace Consul, avînd încă 
daltita în mina. Alături este calul ce şi-a plecat pe umărul său capul şi 
geme încetişor. 

Si plînge acum Taiţa; îi pregăteşte iubitului său patul cu asternut de 
frunze pe tronul de porfira clădit de el. 

— Al tau e, tu se cuvine să te odihnesti aicea! suspină ea. 

Si plînge, şi tot plînge; pînă ce, din lacrimile ei fierbinţi porneşte un 
izvor blînd... 

Copila se preschimbă în apă ce susură întristată şi înconjoară duioasă, 
parcă îl îmbrățișează, tronul acela de porfiră bătut in malachita, pe care 
doarme Consul. 

De vreţi să ştiţi vreodată cum sînt aceste locuri de legendă, du- ceti-va 
în Dobrogea, dragi prieteni. Aici se află dealul ce se numeşte Denistepe, 
sau precum îi spun alții: dealul mării. Urcati-va pe dinsul. El nu e altceva 
decît corabia pe care a purtat uriașul fata cînd a răpit-o din grădina florilor 
de piatră. Se vede bine botul corăbiei oprite. Şi ancora mai este pe undeva, 
pe o stîncă. În jur se vede marea pe care a împietrit-o cu vraja lui uriaşul, 
pe care apoi a netezit-o tot el cu mina. 

Iar colo este tronul, numit şi dealul Consul. 

Sub deal se află rîul Taita. Sînt lacrimile fetei, care se varsă pentru 
Consul, necontenit prin veacuri... 

n ceasul acesta de seară, cînd cerul e albastru ca sineala, cînd iarba şi 


copacii par şi ei albaştri, iar luna iese albă, învăluită într-o horbotă 
străvezie de nori, cînd pînzele corăbiilor ce s-au ivit în zare pur nişte 
fantome ciudate care plutesc deasupra mării, aş vrea să povestesc, dragi 
prieteni, o întîmplare de demult, care s-a petrecut Iu ţărmul mării... 

Ce este drept, pescarii cei bătrîni, bătrîni, şi abia de îşi mai aduc 
«minte, cînd iti arată drumul ars de soare de la Agigea, că ar fi fost 1 mdva 
prin locurile acestea o cetate, pe care o stapinea un rege mare... 

Palatul lui semet era zidit din marmură trandafirie şi din granate, a se 
afla chiar pe locul acesta, unde se aude apa cum sună între pietre cu 
zgomot surd de tobe; aici, unde se vede intiia oară dimineaţa cum iese 
soarele din apă, rostogolindu-se apoi încet deasupra țărmului i 11 un uriaş 
ceaun de aur. 

Si ar fi fost slăvitul rege, ce stapinea acest palat, pe deplin mulţumit, 
pentru că pace avea cu toți vecinii şi bogăţia îi era destulă; mimai că tot 
era şi într-însul o durere care îl rodea, aşa cum roade npa o stîncă, încet, 
încet, şi fir cu fir, pînă ajunge un bolovan rotund, c c îl poate trage în sînul 
său, să îl sfarime în întregime, să îl preschimbe în nisip. 

Si spun aceasta, pentru că regele avea o fata, pe preafrumoasa ( iliope, 
care fusese însă blestemată de Dolojman, de dracul ce hlntuia încă pe 
atunci ţinutul mării, şi care îl duşmănea pe rege. 

Blestemul lui sima ca fata să nu dorească alta în lumea asta decît « 
lanţul; dar toți citi vor danta cu dinsa să cadă fulgerati. Si astfel să u* 
chinuiască Caliope întreaga viata între dorinţa de a danta şi neputinţă. 


Pentru că acei ce vor afla de blestem, de teama morţii o vor ocoli, 
socotea dracul. Şi chiar de ar danta cumva cu dinsa vreun tînăr, el ar pieri 
sub blestem. Copila ar fi suferit atunci mai mult, de remuşcări. 

Si nu ar fi putut să scape, decît dacă s-ar fi aflat vreo vrajă care să fie 
mai tare decît blestemul. Dar cine are asemenea putere, ca să sfarime 
blestemul crunt al dracului? 

Nu avea nimeni. 

De aceea sta copila mereu însingurată la o fereastră a palatului, privind 
cu ochii trişti spre marea nesfârşită, ce se întindea în fata ei. 

Se străduia, precum putea, să îşi stapineasca dorinţa de a danta. 

Si cum să înfrîni pornirea ce este hotarita de un blestem? Tin- jea; se 
ofilea ca floarea, cînd e stropită de argintul cu foc de moarte al toamnei 
reci. 

Si regele, de, ca un tată, mai îndemnat si de regina, a dat de veste în 
toată omenirea că el e gata să îşi dăruiască fata de nevastă, avînd şi zestre 
toată ţara, aceluia ce va putea să o scape de acest blestem. 

Ei, astfel de răsplată nu e de ici, de colea. S-a auzit pe întreg pămîntul 

de o asemenea ispită. S-a auzit de Caliope că e şi blinda şi frumoasă, ca 
este un boboc de copilita cu păr bălai şi ochi codati; dar că amarul ce o 
apasă nu se va spulbera decît atunci cînd un bărbat va izbuti să afle o vrajă 
mult mai puternică decît blestemul. $i avînd această vrajă, să poată danta 
cu fata o zi întreagă, fără să cadă fulgerat. Atunci blestemul s-ar risipi şi 
Caliope ar ajunge ca toate celelalte fete de pe pămînt. 
— Păi să încercăm, au spus mulțime de flăcăi: feciori de regi sau 
împărați, bogaţi, săraci, hoinari, viteji, sau poate numai dintre aceia care 
doreau să îşi găsească şi e1 o tara şi un culcus pe undeva, prin lumea largă. 
Să încercăm!... 

Si fiecare a plecat să caute şi să afle la vrăjitori, sau înţelepţi, sau la 
bătrîni, vreo vrajă sau vreo taină care să biruie blestemul lui Dolojman, şi 
ei să capete puterea de a danta cu Caliope o zi întreagă, fără să cada 
fulgerati. 

Dupa ce au aflat aceste vraji, sau taine, fiestecare cum a putut, au 
început să plece. Şi au venit pe țărmurile noastre, unii in corăbii, alții pe 
jos sau în căleşti. 

Au poposit cu toţii la palatul pe care îl stapinea măritul rege şi i-au 
grăit că ei sînt gata să înceapă dantul cu copila şi, la nevoie, să înfrunte 
orice primejdii, că ei sînt gata să o scape de blestem. 


260 


D-apoi cînd au văzut-o flăcăii pe Caliope - nu ziceti voi că au rămas cu 
toţii ca fermecati? 

— Vrem să dantém: moarte sau viata!... au rostit dară flăcăii m cor, zărind 
copila întristată. Cunoaştem şi noi vrăji şi taine, şi nu ne temem. 

Cum au rostit flăcăii cuvintele acestea, şi la porunca pe care a dat-o 
regele, s-au grămădit în sala de primire muzicantii. Şi la un .cmn pe care l- 
a făcut tot regele, au început să cînte muzicantii mt îi încet, încet, din 
harfe; apoi a început să se audă şi glasul naiului. I Vodata a rapait o 
ploaie. Nu era ploaie; erau tobe, ce bubuiau uşor In ropot. 

Si dantul l-a început fata cu un băiat ce avea ochi ca două stele si plete 
ce îl cădeau pe umeri ca griul care da in pirga. 

Au dantat ei un ceas, sau două, sau trei... Fata danta fără odihnă, pui ca 
era cuprinsă într-o viitoare din care nu mai putea ieşi, dar el, -nii mânui 
tînăr, palid, se clătina, întîi oleacă, apoi mai tare... Apoi din ce în ce mai 
tare; cu ochii lui ca două stele din ce în ce mai stinşi, pînă ce, iată, izbit ca 
de un fulger s-a prăbuşit cu capul pe podele. 

Și a fost mort... 

A început frumoasa Caliope să plinga de durere, să îl jeleasca pe acel 

tînăr, să îşi zmulgă părul. 
— Doamne!... striga copila. De ce sînt eu sortită astfel, ca să aduc pe 
lume teamă şi moarte, în loc de caldă bucurie, de dragoste şi mingiiere? 
De ce blestemul, care apasă asupra mea, să îi lovească pe bietii tineri fara 
de vină? 

A plins ea mult lungită acolo pe podele şi suspinind cu deznădejde; dar 
tinerii care erau de fata, plini de viteaza hotarire, au ridicat-o şi i-au rostit: 
— Nu e nimic, frumoasă fată, a murit unul, moare altul; dar poate unul 
dintre noi tot va învinge şi fericirea lui va fi mai mare, ştiind că a răzbătut 
primejdii, pe care altul nu le poate trece... Să încercăm!... Să încerce alţii... 

ȘI udată mortul ridicat de pe podele, au început să sune iarăşi muzici, 
cu harfe inginate de fluiere, de naiuri şi de tobe. 

Și alt flăcău cu ochii vineti ca floarea viorie de cicoare s-a înfățișat şi a 
cuprins în braţe pe fata regelui. 

A dantuit şi acesta o vreme şi dintr-o dată a căzut şi dinsul. Fata n-a 
vrut atunci să mai danteze: 


— Nu, nu, aşa o să va duceti toţi de-a rîndul... Mai bine mă sting eu. Eu 
nu sînt decît una şi voi sinteti atitia. Mai bine mă sting eu... 

Dar ei, nici nu au vrut să o asculte. Erau şi multi viteji printre aceşti 
tineri. Au stăruit ca să urmeze dantul şi încercarea mai departe. 

Si au dantat alţii... Alții; aproape toți. Pe urmă toți, într-adevăr. N-a mai 
rămas în viata nici unul dintre ei. 

Si au venit alţii; alti feciori din lume au poposit acolo la palat, la fel de 
mîndri, de viteji, cunoscind alte taine şi alte vrăji. 

Numai că tot a fost zadarnic. 

Citi au venit aici, citi au dantat cu Caliope, nici unul nu s-a mai întors 
în ţara sa. 

O!... Ce blestem!... O, ce blestem de moarte!... Ce jale întunecată apăsa 
cetatea regelui! 

Si apa, apa hohotea în zilele acelea ca o hienă; parcă lătra cu duşmănie 
spre cetate. Venise iarna; o iarnă cu zăpezi multe şi cu furtuni ca 
niciodată. Marea era întotdeauna minioasa şi se zbătea sub biciul cel taios 
al Crivatului. $i clocotea, şi se izbea de stinci. Se zbuciuma, vuia pina în 
adîncuri. Iar cerul, cerul se innegrise cu totul, nu mai avea nici lună şi nici 
stele. Se pogorise jos peste cetate şi o apăsa ca sub o cergă mohorita. 
Sărmana fată se uita şi ea la norii uriasi, prin ferestruica de la odaia ei. Si 
hohotea de spaimă... 

O!... Ce blestem!... O, ce blestem de moarte!... 

«Nu este alt liman, nu este altă ieşire dintr-un asemenea necaz, se 
gindea mult nefericita Cahope, decît să îmi scurtez viata singură, să mă 
plătesc astfel de soarta crudă ce am pricinuit fără de voia mea atitor 
tineri...» 

Si poate că ar fi trecut copila chiar de la gînd la faptă, în deznădejdea 
care o framinta, pentru că se stingea şi asa cu zile, de nu s-ar fi întîmplat 
ca într-o noapte să aibă un vis. Un vis atît de limpede, de parcă s-ar fi 
întîmplat aievea acele lucruri, pe care le zărea de fapt numai în somn cu 
ochii minţii. 

I se părea că se întorsese vara şi rătăcea pe ţărmul mării într-un amurg. 
O stinca se vedea în fund ca o dihanie de spaimă, care ieşea cu spatele din 
valuri. Pe apă pluteau corăbii mari. $i în ceața vinata a serii, pinzele, care 
fluturau, păreau murdare, parcă stropite cu cenuşă. Deodată stinca se 
ridică, întinde o gheară ascuţită către corăbii, şi le înghite cu lăcomie. Pe 
urmă strigă către fată: 

— M-am îndurat... Blestemul meu s-a isprăvit din clipa asta... Dar trebuie 
să mai găseşti în apa mării copacul zînelor, copacul de mărgean ce cîntă; 
adu copacul acesta în palat şi în el se află o floricică, pe care numai dacă o 
vel privi, ai să fii iar precum ai fost, nevinovata, uşurată, scăpată pentru 
totdeauna de suferinţă şi dureri. 

Cînd s-a uitat mai bine Caliope, stinca era chiar dracul, Dolojman, - 
dracul ce o blestemase în pruncie. Era chiar el. Nici o îndoială!... 

Deci s-a trezit îndată fata, a alergat la tatăl său şi povestindu-i visul, i-a 
cerut învoirea să plece şi să caute copacul de mărgean al zinelor ce cinta, 
şi care are în el o floricică fermecată, pe care numai dacă o va vedea, va fi 
scăpată de blestem. 

Dar regele, ca orişicare tată, nu s-a îndurat să îşi lase fata, ca să înfrunte 

talazurile mării; căci o iubea şi îi părea rău ca ea să îndure cine ştie ce 
primejdii. 
— Am să plec eu, a grăit regele. Pe mine mă urăşte dracul, pentru ca m- 
am luptat cu dinsul în tinereţe şi l-am învins. I-am zmuls din gheare copila 
ce o rapise, şi care apoi ţi-a fost mamă tie, Caliope. Si ca să se răzbune pe 
mine şi pe mama ta, te-a blestemat pe tine Dolojmanul, fată dragă. Deci 
numai eu sînt vinovat de starea in care te-ai aflat tu pina astăzi. Tot eu te 
voi scăpa, căutînd în mare copăcelul a cărui floricică fermecată iti va 
aduce uşurare... 

Zicînd aşa, slăvitul rege s-a pregătit de drum. S-a scufundat în apa 
mării $i a căutat copăcelul ba ici, ba colo, ba încotro îi arătase fata că îl 
zărise în vis pe Dolojman. 

Era un frig de se închega îndată valul sărat al mării; dar regele, avînd în 
mînă un paloş, îşi făcea loc în gheaţă, se scufunda sub apă şi căuta într- 
una copăcelul. 

Căutînd, iacătă vede, chiar pe locul acela unde spunea copila că se 
zarise stîncă din vis, un copacel cu trunchiul de mărgean. Iute înoată către 
el. Şi cum îl prinde în mînă, începe copăcelul să cînte. Cînta aşa de parcă 
sunau în preajma sa nişte timbale, de parcă se auzeau şi nişte glasuri 
duioase care rosteau: 

Soarele îngheţat al dimineții 
Abia de luminează marea, 

În care apele foşnesc sub sloiuri 
Si se framinta fără contenire. 

Și în cetatea parcă pustiită 

De Crivatul care a bătut azi-noapte, 
Ofteaza la fereastră o copilă, 

Fără să simtă că în paru-i 

S-au aşternut steluțe albe, 

Ce scinteiază acuma ca argintul... 


«Acesta este copăcelul cel fermecat al zinelom, îşi spuse regele şi 
întinse palosul numaidecit să îl taie. 
Dar tot atuncea se ivi din apă şi dracul, Dolojman. 
— Ehei, mărite rege, îi zise dracul, rinjind, nu poţi să iei din mare după 
voie copacul cîntător al zinelor, in care este floricica fermecată, de nu îmi 
faci o făgăduială mai înainte... 
— Ce vrei? Ce mai îmi ceri, mai drace? întrebă regele. Nu iti ajunge cit 
rău ai faptuit? 
— Ehei, răspunse dracul, mie nu mi se pare niciodată ca fac rau de ajuns. 
Si ca să iti pot lăsa copacul, să îmi dai şi tu mie de soata pe cea dintii 
copilă care iti va ieşi înainte cînd vei atinge ţărmul la întoarcere. 
— Bine, am să ţi-o dau, se grăbi regele, dornic să puna mina pe copăcelul 
de mărgean. 
Şi luînd apoi în mina copăcelul zinelor, urca din valuri şi pomi cu el 
spre coastă, pe puntea îngheţată, ce strălucea pe fata verde a mării. 
De ce se apropia de tarmuri copacul de mărgean al zînelor cînta mai 
tare: 
Și în cetatea parcă pustiită 
De Crivatul care-a bătut azi-noapte, 
Ofteaza la fereastră o copilă, 
Fără să simtă că în paru-i 
S-au aşternut steluțe albe, 
Ce scinteiază ca argintul... 


Fata, auzind cîntecul acesta, văzînd pe tatăl său cum se apropie, | ugi de 
îndată jos pe trepte, deschise poarta cea mare a palatului şi alergă pe 
țărmul mării strigind: 

— Iubite tată, ai găsit trunchiul din piatră roşie de mărgean, pe care se 
află floricica fermecată? El este... Se aude pina aici cum cîntă... Este 
copacul zînelor... 


— Fugi, fugi de lîngă ţărmul mării, fată dragă, i-a strigat regele cu teamă. 
Ascunde-te, ascunde-te în palat... 

— De ce? se bucura copila. Abia aştept să vii... 

— Fugi, fugi din fata mea, îi striga regele tot mai cu teamă. Ascunde-te, 
ascunde-te în palat. 

— Ha, ha, ha, ha!... hohotea dracul de sub gheaţă. Diseară, cînd va răsări 
luna ca o tipsie de aramă, am să te aştept, mărite rege, să îmi dai fata de 
mireasă; de nu iti păstrezi însă făgăduiala, am să ţi-o schimb pe Caliope 
într-o şerpoaică, şi o să te muşte chiar pe tine... Ha, ha, ha, ha! 

— Fugi, fugi de lîngă tarmuri, Caliope, draguta mea, mai zicea regele 
îngrozit. 

Dar fata îl aştepta cu braţele întinse: 

— Nu mă goni, iubite tată, abia te aştept să vii. Să-mi dai copacul de 
mărgean al zînelor, să aflu într-însul floarea scumpă ce o să mă scape de 
blestem. 

Si urcă regele pe coastă. E cu spinarea încovoiată. Pasul lui calcă greu 
pe stîncă, pentru că inima îl doare şi simte că a imbatrinit deodată. Iar 
dracul hohoteste pe sub ape: 

— Te aştept diseară, rege, să imi dai fata; de nu iti ţii făgăduiala, am să ți- 
o schimb într-o şerpoaică... 

Cui să-i mai ardă acum de floarea fermecată, sau de copacul cintator al 
zinelor. Jalea s-a pogorit din nou ca un lintoliu peste palat. 

— "Trimite, preaslăvite rege, în locul fetei tale, spun sfetnicii cînd află 
intimplarea, pe fata unui rob... O roabă nu înseamnă nimica într-un palat; 
prinţesa însă este o podoabă... 

— Aşa este, aşa voi face... se bucură monarhul de sfat. 

Si cînd se lasă seara, trimite regele la ţărmul mării pe fata unui rob, in 
locul Caliopei sale. 

Dar dracul sparge gheaţa cu coarnele ascuţite şi ţipă către fata: 

— De esti într-adevăr fată de rege, spune-mi: ce este mai de pret în lume? 
— Mina care munceşte! zice fata de rob. 

— Nu, tu nu esti prinţesă, strigă la dinsa dracul. Ea ar fi spus asa: «Cel 
mai de pret este piciorul; cu el pot să dantez.» 

Si azvirle cu minie un suier spre cetate: 

— Sa imi trimeata măritul rege pe fata lui, nu alta... Altminteri am s-o 
schimb într-o şerpoaică... 


266 


Numai că, în seara următoare, trimite regele la malul mării, aşa cum îl 
învaţă iar sfetnicii, pe o fată de pescar. 

Dracul, cum se iveste, ţipă spre fata de pescar: 

— Ia să răspunzi pe data, copilă! La ce slujeşte marea? 

— Ca să aduni dintr-insa peste, răspunde fata, îngrozită, cînd îl vede pe 
Dolojman, să te hrăneşti... 

— Nu, tu nu eşti prinţesă, strigă la fată dracul. Ea ar fi spus aşa: «Marea 
slujeşte să iti desfete ochiul şi să te poţi plimba pe ape cu barca cînd ai 
poftă.» Pleacă înapoi şi să îmi trimită măritul rege pe fata care mi-a 
făgăduit-o; altfel i-o schimb într-o şerpoaică... 

În cea de-a treia seară vine la țărm, trimisă de curtenii cei iscusiti ai 
regelui, o fată de cioban: 

Cînd se iveşte, dracul ţipă tare spre fata: 

— Ce cîntec iti place mai mult, mai mult din toate? 

— Mie îmi place cel mai mult cîntecul din nai, răspunde fata, pentru că se 
aseamănă cu vintul cînd fluieră prin iarbă şi se aseamănă cu soapta pe care 
o rosteşte marea cînd mingiie nisipurile aurite de soare de pe plajă... 

— Nu, tu nu eşti prinţesă, strigă la urmă dracul. Şi nici nu poţi să fii. Ea ar 
fi spus aşa: «îmi place cel mai mult să îmi plec noaptea alene fruntea pe 
perini de mătase, şi să ascult, visînd, cum picură din harfă stropi de argint 
şi rouă...» Deci, pleacă înapoi, fată, şi spune regelui că este vremea ca 
răzbunarea mea să vie asupra lui, a fetei sale, şi a curtenilor care l-au 
sfătuit, a tuturor de acolo din palat... 

Şi cum a rostit dracul cuvintele acestea, fata aceea de cioban a luat-o la 
fugă spre palat şi l-a vestit pe rege de cele intimplate. 

Dar tot atuncea dracul a izbit cu palma într-o piatră şi s-a ivit un tap. A 
încălecat pe tap si a pornit în goană către palat; poarta s-a dat în lături în 
fata lui; oştenii au căzut cu nasurile in suliti; iar tapul a urcat pe trepte 
pînă în camera fetei. 

Dracul a insfacat-o pe Caliope de o mina, şi aşa s-a avintat pînă la rege. 
— M-ai înşelat de trei ori pînă acuma, nu ţi-ai păstrat făgăduiala, a zis 
dracul. Si prin această faptă nechibzuită ce ai săvirsit, mi-ai dat mie 
putinţa să viu pînă la tine. Te mai întreb o dată: îmi dai sau nu pe Caliope 
de nevastă, să se sfârşească astfel lupta dintre noi, care durează de atîta 
timp? 


— Nu, tată, nu mă da lui Dolojman!... a suspinat înfricoşată copila. Orice 
s-ar întâmpla... 

— N-am să te dau, a răspuns tatăl, şi a ridicat palosul pentru luptă. 

— Daca-i aşa, a mai spus Dolojman, am să vă impietresc pe toţi. Şi voi 
rămîne eu singur stăpîn pe locurile acestea. 

Zicînd astfel, a dat un nor de fum pe gură. Norul a tot crescut, ca vara 
cînd se ridică de pe mare pînze de ceaţă străvezie. 

Tot ce a atins sub sine norul a început să împietrească. Regele a simţit 
cum îl pătrunde prin vine un fior de gheaţă, fata la fel. Curtenu ce erau în 
preajmă, ostenii de pe ziduri şi de la poartă, slugile, robii, bucătari, caii 
din grajd, oile de pe cîmpuri, şi gizele şi păsările din văzduh, şi peştişorii 
pe care îi avea Caliope într-un havuz, florile, iarba din ogradă, pînă şi 
focul ce ardea pe vatră, totul a împietrit ca într-o poveste... 

Dracul a ris: 

— Ha, ha, ha, ha... O, rege, n-ai vrut să-mi dai pe Caliope de nevastă, 
şi aşa mi-ai dat în stapinire întreg palatul tău!... Ha, ha, ha, ha!... 

De atunci, precum se povesteşte, a rămas dracul stăpîn acolo în palatul 
de marmură azurie, şi adeseori umbla pe tarmuri şi răpea fete de prin sate, 
sau dădea foc, rupea navoade, sfarima bărci, făcea rautati... Si toată lumea 
pomenea cu spaimă pe dracul cel negru şi încornorat, Dolojman, care îşi 
avea sălaşul în palatul pe care il împietrise... Si nimeni nu îndrăznea 
vreodată să se apropie de palatul acesta învăluit mereu în vrajă şi în ceaţă. 
Il ocolea din depărtare. 

Aşa că în ani şi ani de-a rîndul au tot crescut în jurul zidurilor ocolite 
de oameni buruieni mari, înalte, dese, ce le înveleau ca o pădure. 
Frunzisul lor era mai des ca peria, vitele lor erau ca gardul, pe care îl 
împleteşte năvodarul din nuiele. Şi o mulţime de huhurezi cîntau într-una 
acolo între ziduri, vestind pe trecători că mai departe sînt primejdii. 

Şi aşa se scurseră sute de ani; ba, poate chiar o mie... 

Trecură anii... Dar într-o vreme, se povesteşte că se afla pe mare şi un 
biet pescar, un flăcăiandru chipes, care venea cam de departe, călătorind 
cu barca. Călătorea, cu gîndul să vada şi să cunoască şi alte locuri decît 
acelea pe unde se născuse. 

Era pescarul un om vesel, aşa cum este rindunica în zori de ziuă. 

Cînta mereu; şi ar fi colindat întreaga lume, ar fi zburat şi în ceruri de 
ar fi putut!... 

Vislea mereu; şi-ar fi gonit ca vintul pe fata mării de ar fi putut! 

Asa, cintind, vislind pe mare, numai el singur, cu dorul lui de a vedea 
lumea, zări pe tarmuri pădurea aceea deasă şi incilcita de bălării. Iar între 
ele, catind mai bine, văzu şi o turlă a palatului, aproape toată invaluita de 
iedera cataratoare. 

«Ascultă ici, se întrebă în sinea lui pescarul, ştii tu, ai auzit cumva de 
vreun palat pe acest țărm frumos de mare? Nu, n-am habar! îşi răspunse 
tot el. Atuncea haide să-l cercetăm, bătrîne, îşi spuse mai la urmă 


flacaiasul, să zăbovim aci în noaptea ce este gata să coboare. Pe urmă o sa 
baţi iar marea, din mai în mal, din stîncă în stîncă, pînă o vei cunoaşte în 
întregime... Si-acuma nu mai sta pe gînduri, trage la țărm, batrine!...» 

Vish flăcăul, visli vîrtos pînă la maluri. Aici opri între nişte stinci, îşi 
legă barca de un colt de piatră, urcă pe coasta năpădită de bălării şi isi 
făcu loc printre ele cu greutate, lovind cu visla, cu piciorul. Se strecură 
sub bolți înalte de buruieni, ce aveau niște trunchiuri parcă erau copaci cu 
ramuri şi cu coroane de frunziş. 

Si tot mergind, ajunse pina la poarta cea mare, unde erau stra- jeri de 
piatră căzuţi cu nasurile în suliți. 

Deschise poarta şi pătrunse pe nişte scări. Pe scările acestea se vedeau 
robii ce aduseseră odinioară bucatele la masă, dar ei stăteau acolo ca 
stanele de piatră, astfel cum îi prinsese fumul lui Dolojman. Unii erau cu 
cănile umplute cu vin în mînă, alții cu tăvi întinse, pline de bunatati: 
fripturi, mîncăruri minunate de peşte, păsări, şi prăjituri, care de care mai 
gustoase, mai rumenite, mai îmbietoare. 

— Văleau, ce foame imi e, zise atunci pescarul văzînd atitea bunatati şi 
întinse mina să apuce o bucăţică de peşte, prăjită bine. 

Dar pas de apucă, dacă poţi! Bucatele erau şi ele ca de piatră şi nu se 
deslipeau nici una de pe tavi. 

Vru sa bea vin, sa isi potoleasca setea, dar cine ar putea sa soarba o 
băutură impietrita? 

Intra in sala de ospete, unde era tronul de aur. Pe tron mai sta inca 
măritul rege, tinindu-si palosul de luptă ridicat, avînd pe chip întipărită o 
scirba nesfarsita fata de Dolojman. Frumoasa Caliope, cu palmele unite, 
statea ingenuncheata in fata lui, pe trepte, asa cum se rugase ea de rege cu 
ani în urmă, să nu o lase soata lui Dolojman ; iară curtenii ce se aflau in 
Jur priveau cu milă la biata copilita chinuită. 

«Ce o sta fata asta îngenuncheată aici? se întreabă pescarul cel vesel. Si 
ia priveşte ce drăguță este! Tare mi-ar place să o sărut oleacă pe ochii 
trişti, pe buze... Păcat numai că nu e vie, că e de piatră.» 

O sărută totuşi pe Caliope, căci prea era frumoasă, şi merse mai 
departe, prin săli, prin foişoare, prin încăperi, prin turlă. Se cobori pînă 
sub bolta ce sprijinea cetatea şi ajunse într-o sală, în care bucătarii găteau 
încă bucate. 

Unul avea in mina o lingură cu care mesteca în oale; altul tinea o furcă 
şi în ea avea un peşte mare. Îl cerceta, pesemne, să vadă dacă este destul 
de fript. Foc mai era, dar flăcările inghetasera ca piatra. Fumul, şi el de 
piatră, intepenise în hornul ce se înălța din vatră. 

«Hei, ce minunatie mai e şi asta, îşi glasui flăcăul. Cînd o s-o spun 
acelora de acasă, n-or să mă creadă. Nici nu e de crezut. Ia să aprind eu 
foc viu aici în vatră, că vreau să văd ce o să se mai întîmple. Cremene, 
uite colea, uscături sînt destule... Pune mina, bătrîne, să dai doar o scînteie 
şi gata!...» 

Dar cum aprinse pescarul focul şi începu să se înalțe din vatră fumul in 
sus pe hornul cel îngheţat, se auzi un zgomot, şi ce să vezi?... Căzu întîi 
din horn o mina cu o gheară lungă, neagră; pe urmă alta mina... 

După aceea căzu trunchiul împodobit cu coadă, copite de cal negre la 
picioare şi o fata ca o ciumă... La urmă mai picară din horn şi două 
coarne. 

— Ei, ce te faci acum, băiete? rosti către pescar capul lui Dolojman, care, 
săltînd ca mingea prin cuhnie, se şi lipi de trupul care sosise mai înainte. 
La trup se alipiră şi braţele, picioarele. Iar coarnele săriră impielitatului in 
frunte. Pe unde scoţi cămaşa, măi pescarule, că în faţa ta e dracul? 

— Mai drace, nu mă sperii, îi răspunse pescarul cel vesel. Eu sînt în 
ospetie prin palat şi tu te strimbi la mine... $i asta nu se face!... 

— Se face, nu se face, ai îndrăznit să intri fără voie în palatul pe care l-am 
împietrit şi ai să te intreci cu mine, de vrei să scapi cu viaţă. Cum vrei să 
facem lupta?... 

— Pai eu sînt un om vesel, grăi domol pescarul spre Dolojman, şi apoi, 
dacă vrei, drace, să dăm vreo luptă, eu zic să ne întrecem cumva în 
veselie... 

— Ce zici?... se miră dracul. Credeam că vrei să ne intrecem în luptă cu 
copita, cu pumnii, cu coarnele, cu vraja... Dar despre luptă în veselie încă 
n-am auzit... 

— Jaca, auzi acuma... 

— Cum o să fie lupta între noi? 

— De, cum să fie? bine... Acela care o fi poznaş mai tare, învinge şi 
cîştigă... 

— Şi cine hotărăşte izbinda? 


— Chiar tu hotărăşti, drace... 

— Eu hotărăsc? Asta e şi mai bine... Începe atuncea tu, pescare... Să văd 
ŞI eu cum este lupta asta în veselie... 

— Ca să fiu vesel, îmi trebuie, măi drace, un piculet de vin. Apoi să vezi 
tu pozne ce ştiu eu să le fac... 

— Uite colo e butea, pune numai gura la vrană şi bea, băiete, cit iti 
place... 

Se duce flăcăiaşul nostru, desface iute vrana; dar vinul cum să curgă? 
Vinul era ca piatra. 

— Păi bine, Dolojmane, aşa ne fuse vorba? strigă la drac pescarul. Umbli 
cu păcăleala de la început? 

— Cum, mai?... răcneşte dracul. De care păcăleală vorbeşti? 

— Vinul este de piatră în bute. Ia intră tu înlăuntru, Dolojmane, şi fă-l să 
curgă... Pe urmă să vezi poznă ce am să-ţi fac... 

— Ei, hai să văd şi asta, se învoieşte Dolojman. Să văd şi eu ce pozna te 
tot lauzi că vei face. 

Si nu ştiu cum se subtiaza dracul, intră pe vrană în bute şi strigă; 

— Pune gura la vrană, pescarule, vinul porneşte să curgă... 
Pescarul însă astupă în grabă vrana şi închide în bute pe Dolojman. 
— Ce faci, mai? strigă dracul din bute. De ce astupi, mai, vrana? 
— flaca, facui o poznă... Aia făgăduită... Nu ţi-am spus ca sînt vesel? şi 
ride în hohote pescarul, şi iar ride: Hai, drace, rizi şi tu cu mine!... 

Se zbate dracul înlăuntru şi se izbeşte cu capul de bute şi urlă, strigă, şi 

se roagă, şi porunceşte. Încearcă tot ce poate, ca să scape; dar, după atîta 
vreme ce trecuse, butoiul e ca piatra. 
— Ascultă colea, drace, mai zice flăcăiaşul după un timp, dacă vrei să-ţi 
dau drumul din bute, invata-ma cum să desfac din vrajă palatul şi oamenii 
care se află într-însul... Dar nu cumva, firtate, să iti dea prin gînd şi să 
încerci vreo păcăleală cu mine, că vei rămîne aicea de-a pururi... 

lar dracul se zmuceşte, se zbate iară şi urlă, strigă, se roagă, ori 
porunceşte. Zadarnice sînt toate astea. Pescarul ride într-una de truda lui 
neputincioasă şi il batjocoreste: 

— Spui, mai? Ori pornesc chiar acuma cu barca peste mare. Nu am timp 
de pierdut, să iti aud văicăreala. Şi apoi să-ţi mai dea drumul, dacă or 
vrea, pustiile din bute... Ei, iacă plec... 

— Stai, mai pescare, şi nu pleca, se roagă cu frică încornoratul. Du-te în 
cămara fetei şi vei găsi acolo un copac de mărgean ce are o floare 
fermecată pe trunchi... 

— Şi apoi? 

— Apoi să iei in mina trunchiul acela. De ai să-l iei în mina, el va începe 
să cîntec... Și cum o suna cîntecul, se risipeste şi vraja cu care am legat 
palatul şi oamenii... 

— $i totul prinde viata ca mai înainte? 

— Da, da, totul prinde viata... Dar pe urmă îmi dai drumul, pescare?... Nu 
uita, măi flăcăule, şi tine-ti vorba... 

Pescarul, cum aude, fuge zorit pe scară, intră în cămara pe care o 
locuise fata. Acolo e copacul de mărgean al zinelor. $i cum îl ia în mina 
flăcăul, începe să cînte cu veselie: 

Frunză verde pietrosel, 
Pescarule tinerel, 
Pescarule dragalas, 
Tare mai esti tu poznas! 

Cinta copacul însoțit parcă de un zumzet dulce de timbale, de nai şi 
alăută... $i, cum începe el de cîntă, prinde viata şi întreg palatul. 

Caliope se scoală de pe treptele pe care zăcuse, regele bagă paloşul in 
teacă. Şi toți curtenii se întreabă unde este dracul, pe care socoteau că îl 
văzuseră numai cu cîteva clipite mai înainte. 

In cuhnii, bucătarii încep să frigă mai departe peştii şi păsările, alţii să 
mestece în oale; iar robii aduc bucatele la masă. 

Caii încep îndată prin grajduri să necheze, şi oile să pască, iar «izele, şi 
păsările, şi peştişorii, să zboare şi să înoate. 

Ba încă, să vă mai spun una, învie şi toţi aceia care căzuseră Micind cu 
fata şi se adună lîngă rege, nedumeriti de cele ce se în- umplă. Cînd toţi 
aceştia încă se întrebau ce este, intră în sala tronului pescarul cu copăcelul 
de mărgean in mina. 

Si el le desluseste glumet pe dată taina şi pătărania cu dracul. 

Pornesc după aceea împreună cu toţii să vadă pe Dolojman, — cum îi sta 
prins în bute. 

— Pescare, mai pescare, tine-ti vorba, racneste tare Dolojman, zbatindu- 
se şi încercînd să scape din colţ în colţ, ca şoricelul într-o cursă. 


— Îmi tiu cuvîntul, cum nu, măi Dolojmane, îi răspunde pescarul. Ti-am 
spus doar că sînt tare vesel. Si am să-ţi mai fac acum o poznă după 
făgăduială... Sa rida şi oamenii de tine, că tu ai ris destul de alţii... 

Si dă, după aceea, butea de-a rostogolul pînă în mare. Si cînd o da, mai 
strigă încă după dracul: 

— Ia zi-1, mai Dolojmane, e bună oare pozna ce ţi-am facut sau ba?... Nu 
ride, mai, lumea de tine?... Am cistigat intrecerea? 

Si cade butea in valuri; bol-bol-bodoc, pina ce ajunge in strafundurile 
cele negre. 

Pornesc acum sa rida şi regele, şi toți curtenii, ride frumoasa Caliope, 
ba rid şi robii, şi slujitorii, că au scăpat de Dolojman. Se bucură că au să 
aibă un stăpîn tînăr. 

Şi acel stapin este pescar, şi un om vesel cum nu e altul, şi multe or sa 
se schimbe în palat... 

Pentru că fata, Caliope, privind neîncetat în vremea asta pe flacaiasul 
care îi scăpase viata, cum este lesne de înţeles, l-a îndrăgit, precum şi 
dînsul o îndrăgise, şi chiar o sărutase pe buze, atunci cînd ea era încă de 
piatră. 

A fost după aceea o nuntă mare, dragii mei, şi cu o veselie nesfarsita. 
Scăpaseră doar dintr-un asemenea necaz şi îl zvirlisera pe Dolojman în 
fundul mării. 

Si apoi cum să nu fie veselie, cînd. cel dinţii, mirele, este vesel, şi cinta, 
joacă, şi doreşte ca toți aceia ce locuiesc cetatea să uite orice amărăciune ? 

Iar copacelul zinelor cînta şi el cu glasuri line şi cu un sunet de timbale, 
de nai şi alăute, de îi venea oricui să joace după viersul lui. 

Frunză verde pietrosel, 
Pescarule tinerel, 
Pescarule drăgălaş, 

Tare mai eşti tu poznas!... 

Au petrecut şi au nuntit, acolo, în veselie, pînă s-au săturat. Si au rămas 
să vietuiasca frumoasa Caliope şi cu pescarul cel vesel împreună, veseli şi 
fericiți. 

A trecut timp de atunci... Cit? Nu mai ştie nimeni. S-au dus din viata 
toți aceia care au trait poate aceste întîmplări. 

Cetatea a pierit şi ea, dusă de vînturile multe care au bătut şi nu mai e 
pe tarmuri la Agigea; dar uite, în seara asta fermecată, cînd iarba şi 
copacii par albaştri, iar luna iese albă, învăluită într-o horbotă străvezie, 
îmi pare că zăresc pe mare o barcă. În ea se află, in dulce legănare, fata de 
rege şi pescarul cel vesel. 

Sint ei? Nu... Este numai amintirea. ŞI o poveste de odinioară... 


Cîinele mării 


uceti-va o dată cu barca pe Dunăre, în luna mai. Si o să aflaţi în 


cale nişte locuri, cum nu pot fi nici în poveste. Pe malurile fluviului se 
leagana pădurile de sălcii. Stircii balani şi roşii, lopatarii şi lebedele ninse 
plutesc şi ţipă pe deasupra voastră, asemeni unor duhuri rătăcite. Iar 
soarele, a!... soarele se fringe întîi în apă şi luminează apa ciudat, de jos în 
sus, ca într-o minune vie... 

Totul e vis şi cîntec... 

Si de plutesti cu barca putin mai sus, simţi că te învăluie şi o mireazma 
îmbătătoare. Cobori din barca şi pornesti agale pe ţărmul inverzit. Si în 
cale iti apare o pădure de tei. 

Dacă a venit cumva şi seara, şi luna a ieşit pe cer palidă şi verzuie, 
mireazma este şi mai tare. Este ameţitoare ca o licoare făcută parcă anume 
să te îmbete. 

Pădurea este deasă; copacii au o coajă argintie, aşa cum nu mai este 
nici o pădure de tei din lumea toată. Și de priveşti mai bine copacii 
aceştia, sub cernerea luminii, iti vor părea nişte coloane ce sprijină un 
templu. 

În el se aud glasuri: privighetorile ce cîntă de cum se lasă seara... 
Bătrînii spun că ar fi fost aici odată într-adevăr un templu. Era templul de 
argint al lunii. În el slujeau numai fecioare, curate cum e apa ce curge şi 
astăzi prin piriul din mijlocul pădurii... 

Dar tot pe vremurile acelea, precum se povesteşte, mai vietuia pe mare 
şi un pirat, ce se numea Sanai. 

Ehei, cumplit balaur era piratul acesta, Sanai. Nu era ca un om; ci ca o 
fiară... Avea şi o fata cruntă, tăcută, întunecată. Un ochi îi era lipsă, 
pierdut pe vremuri într-o bătălie. La brîu purta o spadă, care era mereu 
udă de sînge. De aceea 1 se zicea de către oamenii de prin cetăţi şi sate, 
precum îi era felul şi purtarea: Sanai, cîinele mării... 

Avea Sanai zece corăbii pe mare, toate cu pînze negre. lar pe corăbii 
avea oameni tot crunti şi fără milă, care îl urmau oriunde. 

Si nu fusese vreo cetate pe tot hotarul mării, să nu o fi trecut prin loc şi 
sabie piraţii; nici nu erau corăbii pe tot cuprinsul apei, să treacă neprădate, 
nescufundate în adînc. 

Cînd bubuia furtuna sălbatic în larguri şi pe coaste, atunci porneau 
tilharii la pradă. Cutreierau pe mare, pe apele învolburate, iu pînzele lor 
negre. 

Şi urcați pe catarge, în vuietul cel tare al furtunii, cercetând toată zarea, 
cîntau: 

În depărtare s-a ivit o pradă, 
Parcă-i o albă porumbiţă rătăcită 
Si tu eşti soimul care o pindeste. 
Prinde-o şi viră-i în piept gheara, 
Să-i curgă sîngele ei cald şi roşu, 
Să i-l sorbi tu cu însetare. 

Furtuna gemea. Furtuna urla. Piraţii cîntau aspru, zburînd necontenit 
deasupra valurilor ca nişte corbi negri de pradă!... 

De nu găseau în ceasurile acelea pe mare corăbii, pe care să le prade şi 
oameni să îi ucidă, se năpusteau cu furie asupra oraşelor. I.uau ce găseau: 
aur, argint, podoabe şi veşminte. Luau vinuri şi bucate... Şi luau mai ales 
fete. Pe cele mai frumoase fete le luau cu dinsii pe puntile corăbiilor 
pentru Sanai. După aceea puneau loc oraşului din toate cele patru colţuri 
ŞI lar porneau. 

Pe fete le duceau într-o peşteră adinca, pe care o aveau piraţii pe unul 
dintre țărmurile mării. O peşteră păzită de nişte stinci, ce se băteau într- 
una cap în cap, de nu putea să treacă nimeni printre ele afară de Sanai. 

Se auzise că piratul Sanai vrusese să se însoare odată cu o frumoasă 
fată de împărat; dar ea il izgonise cu sila. ŞI îl izgonise nu numai pentru că 
era urit piratul la faţă: negru şi chior; ci şi pentru cruzimea lui fără de 
pereche. 

De atunci Sanai jurase, pe viata sa, că nu o să mai peteasca nici o fată; 
în schimb o să le fure pe cele mai frumoase... $i după ce acestea or să-l 
desfete in danturi şi cîntări, şi cum i-o fi lui voia, trei zile şi trei nopţi, le 
va zvirli în mare. 

Astfel se hotarise neinduratul Sanai să se răzbune pe toată spita 
femeiască, pentru ruşinea pe care o îndurase. 

Si mai întîi răpise chiar pe copila împărătească, care îl alungase. 
Plînseseră cu jale părinţii ei şi rudele, supuşii, toţi. După trei zile însă, 
trupul ci fără viaţă fusese adus de valuri pe coasta nisipoasă, de unde o şi 
răpise piratul. 

Apoi de atunci înainte se învățase Sanai mereu mai fără mila. Fura 
fecioare după fecioare, din sate şi oraşe, şi din cetăţile de frunte. Nu se 
uita tiranul nici dacă sînt copile de crai, sau numai de pescari. Lui îi era tot 
una. 

Si toate aveau o soartă... 

Ei, merg şi fapte dintr-acestea pina la un capăt. Si apoi se iau şi 
oamenii de gînduri. Ce este de făcut? 

Se duc atîtea fete!... 

Si se ridică flăcău gata să înfrunte pe Sanai. Se urcă în corăbii cu arme, 
şi pornesc dirji la luptă. Dar toţi, citi au pornit în zilele acelea, au fost 
rapusi. Pentru că aveau piraţii anume mestesug de luptă, cum nu mai avea 
nimeni. 

Îi ajuta, precum se spune, şi dracul, Dolojman, pe care îl găsise piratul 
într-o bute şi îi dăduse drumul. Şi de aceea dracul făgăduise lui Sanai să îl 
ajute în tot ce o savirsi. Deci cînd era o luptă cu oamenii, dracul făcea pe 
loc o vrajă şi cei veniţi să înfrunte pe Sanai se pomeneau că stau cu toate 
corăbiile intepenite. Degeaba sufla vîntul şi umfla pinzele corăbilor. Ele 
stăteau în valuri nemiscate ca nişte stinci. 

Sanai se repezea atuncea cu toate cele zece corăbii ale sale, care 
pluteau în voie, şi îşi lovea duşmanul neputincios cu singe şi cu moarte. 

Aşa piereau flăcăii care încercaseră să lupte cu Sanai... 

Prăpădul era mare. Cum să nu fie astfel - cînd însuşi dracul, care fusese 
azvirlit cu hula de către oameni in mare, jurase răzbunare?... 

Pentru că Dolojman, precum desigur ati înţeles, era acela care prindea 
corăbiile în braţe la semnul lui Sanai şi le ţinea pe loc, să le lovească 
piraţii şi apoi să le scufunde. 

Si s-au pornit după aceea şi alti flăcăi. Erau poate flăcăii cei din urmă 
care mai vietuiau pe coaste... Ei socotiseră să intre în peşteră şi să se lupte 
acolo cu piraţii. 

Dar stîncile, care stăteau de strajă la gura peşterii, şi se băteau într-una 
cap în cap, aveau şi ele o vrajă. Cum ajungeau corăbii străine în faţa lor, 

se preschimbau în fiinţe, nişte uriaşi de piatră. $i fiecare uriaş avea cite 
opt braţe. Ei înşfacau corăbiile încărcate cu arme şi cu oameni, le sfărîmau 
în braţele de piatră şi le aruncau în apă zdrobite în farimite. 
Ce este de făcut? Astfel se întreba oricine în fata unei asemenea urgii. 
Jalea era atîta de adinca prin sate şi cetăți, cum nu se pomenise decît în 
vremea lui Tauctis, balaurul cel verde. 

— Să se adune moşnegii, rosteau şi mic şi mare, şi să se sfatuiasca. Poate 
or să afle ei ce mai e de făcut!... 

Si se adună la sfat batrinii din tot cuprinsul mării: se aşază barbă lîngă 
barbă şi tainuiesc aşa în şoaptă vreme îndelungată. 

Trimet apoi răvaşe, prin olăcari, la regii de prin oraşe şi cetăţi, şi 
hotărăsc: 

— Nu poate fi altă scăpare, decît aceea de a fi strînse toate copilele 
frumoase şi duse în graba cea mai mare la adăpost în templul cel vestit al 
lunii, care se află lîngă un țărm al Dunării. 

Si după hotărîrea bătrânilor, au şi plecat pe drumuri, spre Dunăre, toate 
copilele: unele în carete bogate, împodobite cu aur; altele mai voinice au 
pornit de-a călare pe cai sau magarusi; şi unele, cele de tot sărmane, pe 
Jos, călcînd pămîntul cu picioruşele lor goale. 

Au mers să se ascundă în templul lunii. 

Tocmai la vremea asta Sanai neimblinzitul plutea pe mare. Dornic de 
desfătare se îndrepta cu toate corăbiile spre ţărmul unde îşi avea culcusul. 
— Mai iute!... poruncise Sanai piraţilor. Intindeti pinzele bine... Lăsaţi să 
sufle vîntul cum trebuie în pînze. Corăbiile să treacă peste aria mării, cum 
zboară cormoranul cînd vine primăvara! Mai iute, tot mai iute, pirați... 

Si ascultând fără cîrtire porunca aceluia ce îi cîrmuia, piraţii întindeau 
pînzele aproape să se rupă. 

— Mai iute, şi mai iute!... răcnea din nou Sanai. 

Si iacata, în faţă li se iveste ţărmul înalt şi plin de stinci; şi fiecare 
stâncă se aseamănă cu un uriaş, care are opt braţe. Şi toţi uriaşii aceştia se 
luptă între dînşii. 

Sanai ridică însă pumnul şi strigă către uriaşi doar un cuvînt: 
«Opriti!»*... 

Uriaşii îi cunosc bine glasul piratului. 

Pietrele ascultă şi sar în lături. Ba încă îl ajută pe Sanai si pe pirații lui 
să urce către peşteră, întinzînd braţele de sprijin. Întind chiar şi o punte 
bătută din aramă şi le deschid poarta din piatră de safir. 

Piraţii aruncă mai întâi prada în peştera deschisă. Robii ce se găsesc 
acolo, la poruncă, le aduc bucate; alţii le toarnă vin. 

Fetele roabe încep să cânte din flaute şi timbale. 

Sanai înalță cupa şi strigă spre pirați: 

— E timpul desfătărilor; după atîta singe şi luptă, să bem acum! 

Dar cum apropie piratul cupa din piatră de porfira de buze, tisneste din 
vin ca o zvirluga dracul. Întîi mic mititel, apoi deodată mare, bate din 
copite pe masă, printre blide şi cupe. 

— Aşa?... Îi ţipă dracul lui Sanai. Tu stai şi bei aici în linişte, nebune! Te 
odihnesti... şi fetele din sate şi cetăţi sînt duse toate în templul lunii, să 
stea sub ocrotire... 

— Ce spui?... urlă piratul şi sare cu minie în picioare. De care templu este 
vorba? 

— De care?... Nici nu ştii?... De n-aş fi eu, sărmane Sanai, nu pricep ce 
te-ai face, cum ai lupta cu aceia care te urăsc şi cum i-ai birui! 

Si Dolojman îi povesteşte despre templul ce este ridicat în cinstea lunii. 
Aici slujeşte o mînă de fecioare, frumoase, ce poartă văluri albe - care sînt 
preotese. 

lar cînd apare luna fetele acestea încep slujba: unele sună în harfe 
cîntece de iubire, altele pornesc dantul. 

— Este un vis şi o desfătare, cum nu se poate crede, ţipă mai tare dracul 
către Sanai. Templul îl ocroteşte cu puterea ei însăşi mareata luna. Şi 
acum sînt duse să stea sub ocrotirea lunii toate copilele frumoase şi 
gingase ce locuiau pe malurile mării. Şi tu ce faci?... Tu bei şi te rasfett... 
— Atunci, cu atît mai bine, bate Sanai cu pumnul în masă. I )acă sînt 
strînse acolo copilele, toate or să pice odată în mina mea... Toate, în 
aceeaşi noapte, vor fi aduse aicea în peşteră, să-mi fie mie roabe! Să bem 
dar, Dolojmane... Fii fără grijă, Sanai ştie ce face. Să bem pentru 
izbinda!... 

Apoi, precum se povesteşte, au sărit în corăbii Sanai şi hoarda lui. 

Dracul şedea la cîrmă. 

Sanai se catarase pe catargul cel mai înalt. 

Si astfel, plutind cu rîvnă, întîi cu pînzele întinse, apoi batind «lin visle, 
au trecut toată marea de-a curmeziş. $i au început să m ce pe fluviu, pina 
la locul unde este şi acuma drumul ce duce «pir pădure. Aici, ureînd pe 
coasta priporoasă, au năvălit cu zgomot mare spre templu. 

În cale a bătut dracul cu copita într-un tufiş de bozie scortoasa. Si în 
locul tufişului s-a ivit o cireadă de bivoli. Şi s-au urcat pirați calari pe 
bivoli, pornind mai cu iuţeală către templu. 

Dar tot la vremea aceea veneau încet din munte, minind din urmă o 
turmă de mioare, doi ciobănei. Unul se chema Meidu, celălalt Nicuiita. 
Tocmai treceau pe lingă templu, doinind cu fluierasele la gură, şi îşi 
privegheau în tihnă oitele. 

Se minunau de templu: 

— Mindru mai e, mai frate, templul acesta, zise Meidu. 
— Şi precum am aflat, a adăugat şi Niculiţă, aci au fost aduse copilele, să 
fie adăpostite. Sărmanele de ele!... Tare mai sînt îngrozite !... 

Vorbind aşa, flăcăii zăresc venind din către Dunăre, în goana cea mai 
mare, pe Dolojman şi pe pirați. 

— Alei, alei, măi fratioare, grăieşte Meidu, asta nu e vreo treabă bună ce 
se vede... Astia, ori mi se pare, vin după fetele din templu. 

— Ia să sărim, firtate, în ajutorul copilelor, zise şi Nicuiiță. Pune mina pe 
bita. 

Si zicînd vorba asta, fără să tina seamă că nu sînt decît doi voinici şi in 
fata lor e dracul, cu o ceată întunecată de pirați, prind amîndoi bitele in 
miini si sar, în apărare, la cele două porți pe care le avea templul, una în 
asfintit, alta în soare-răsare. 

— Dati-va la o parte, scrîşneşte în dinţi Sanai către ciobanii ce se 
aşezaseră de strajă la porți. 

— Ba, dă-te tu, hapsine, şi fugi de aici! răspunde Nicuiiţă, fără frică, 
privind în ochi piratul. 

— Doar de iti dă mina, fiară, lup blestemat, ne vei putea goni! adaugă 
Meidu, cu bita ridicată, gata să dea. 

— la să mi-i faceţi farime pe ciobănaşii ăştia obraznici, le porunceste 
Sanai piraților, făcînd de ură şi turbare spume la gură. 

Si hoarda mohorita, cu paloşele late atimate la briuri, se împarte iute în 
două. O parte se repede spre Meidu, alta spre Nicuiiţă. 

Numai că tot atuncea, din slavă, sfintul soare văzuse şi el ce se întîmplă 
Jos, pe pămînt, în faţa templului. 

Avea, este adevărat, o supărare măritul soare pe lună. El o îndrăgise de 
multă vreme; dar ea fugea de dinsul, nu vrea de loc să îl intilneasca, şi nici 
măcar să îl vadă, decît din depărtare. De ce? Nu ştie nimeni, dar asta-i alta 
vorbă... Poate şi altă poveste... 

Acum însă zăreşte soarele lîngă templu, pe cei doi ciobănei cu turma de 
mioare. Şi amîndoi sărind cu bitele să înfrunte o hoardă de fiare 
sîngeroase, călăuzite chiar de dracul. 

În templu, pe o terasă de piatră argintie, cu palmele împreunate pentru 
rugă, pling albele fecioare preotese. Şi în jurul lor sînt fetele din tot ţinutul 
mării, strînse una în alta, ştiind ce le aşteaptă: întîi ruşinea, apoi moartea. 
Sărmanele copile înfricoşate, cu trupurile tremurînde de groază, ar vrea să 
se cufunde în tarina şi să dispară. 

Şi soarele le vede acestea într-o clipă. Îşi zmulge atuncea două raze din 
cunună şi le aruncă în vale către ciobani. 

Meidu şi Nicuiiţă nu ştiu ce se întîmplă; dar văd că în loc de bite au 

dintr-o dată două sulițe bune, cu virfurile arzătoare. 

— Păi aşa, da, firtate, rosteste Niculita cu veselie. 

— Să te tot lupti, băiete, nu cu un drac, ci şi cu o sută, zice la rîndul lui şi 
Meidu. Cu o mie de pirați, de e nevoie... 

Si începe o luptă cruntă, cu sete, cu minie nespusă. 

— Dati năvală pe dînşii, răcneşte neinduratul Sanai. Şi tu, măi 
Dolojmane, ce stai cu gura stirba, holbata, şi priveşti pe ciobăneii ăştia ce 
ni se împotrivesc? Dă colea o mînă de ajutor, să îi învingem iute. 

Dar care cum încearcă să se apropie de ciobănei simte că îl frige o 
împunsătură dintr-o parte şi sare ars în lături. Dracul chiar, cînd porneşte 
să se avinte la luptă, se vede prins în ţeapă, ca un miel în frigare şi azvirlit 
într-o băltoacă pe malul Dunării. 

— Măi, ce să fie asta? rageste impielitatul din baltă. Ce arme au? De 
unde? Şi nu pricepe rostul prin care au izbutit feciorii să dobin- deasca 
asemenea unelte tăioase şi înfocate. 

lar lupta se urmează; sporeşte ca viforul; în timp ce înlăuntru, în 
templu, spaima e tot şi tot mai mare. 

Si astfel trece ziua, încet, încet; şi o dată cu ea se risipeşte şi căldura; 
razele soarelui îşi pierd puterea. 

— Suliţa asta şi-a pierdut focul pe care îl avea, strigă voinicul Meidu către 
Nicuiiţă, simțind că mina îi slabeste. 

— Da, da, se aude şi glasul lui Nicuiiţă; dar tot nu te lăsa, mai luptă, 
frate!... Acuşi, acusi, o să răsară luna şi ea are o vraja de ocroteste 
templul. 

— Eu am să lupt, răspunde Meidu, pînă am să-mi dau suflarea, nu ai tu 
nici o teamă... 

— Şi eu la fel... Nici tu să nu ai grijă, firtate... 

Si iarăşi se aruncă spre cei doi ciobănei ceata inversunata de fiare. 
Deodată însă dracul - ce-i dă prin gînd? - se face o muscă şi sare pe 
grumazul lui Meidu. Aci se face un vultur. Prinde capul lui Meidu în 
gheare şi îl orbește dindu-i cu ciocul drept în ochi. 

Paloşele piraţilor lovesc acum pe Meidu şi îl sfirteca în bucăţi. 

Pe urmă se face dracul din vultur un lup mare. Prinde trupul flăcăului 
uds în colti, şi i-l tot duce spre răsărit, tîrîndu-l prin tarina, pînă într-un loc 
anume; aicea latră tare şi se iveşte o groapă. Aruncă în groapă trupul; latră 
lar $1 se astupă gropnita cu tarina. 

Se întoarce după aceea ca un trăznet spre Niculiţă. Se face un tintar. Îi 
sare pe grumaz flăcăului. Din tintar se preschimba dracul în soim de 
munte. La fel îi scoate ochii cu ciocul lui Niculita. Palosele piraților îl taie 
în bucățele. După aceea ia dracul o înfăţişare ca de vulpe. Duce trupul 
băiatului răpus tîrîş, departe, către asfintit, chiar lîngă malul Dunării şi îl 
aruncă într-o groapă. 

— Aşa!... Acuma înainte... rosteste spurcăciunea de drac. Am biruit. 
Poftim, Sanai, la pradă!... Alege-ti dintre fete, pe acelea care iti plac... Si 
ia-le roabe... 

— Întîi pe preotese le vreau, rînjeşte crud Sanai. Si mai doresc toată 
avutia ce se găseşte în templu... 

Piraţii intră în templu. Unu sar pe terasa unde se află îngenuncheate 
fecioarele preotese, rugîndu-se umilite, cîntînd uşor din harfe, din flaute şi 
lăute; şi plingind... 

— Doamnă!... se roagă ele. Stăpînă noastră, lună, priveşte către templul în 
care se coboară acuma pingarirea... lar albele veşminte ni-s rupte de piraţii 
lui Sanai şi întinate... 

— Mai bine moartea, lună! strigă cu groază şi celelalte fete care sînt 
strînse aicea din tot ţinutul mării. 

Sanai apucă de cosite şi trage afară pe preotese, suindu-le pe bivoli. 

Piraţii leagă în streanguri bine pe celelalte fete, şi rid, ţipă şi scuipă fără 
milă pe florile curate din templul blind al lunii. 

— Doamnă, regina nopţii, vină, vină, degrabă, nu ne lăsa în ghearele 
piraților, imploră cu durere fecioarele. Ruşinea ne doboară; e mai grea 
decît moartea... Bună regină a nopţii, nu ne lăsa... 

Si în această vreme, cerul se înfiorează de o lumină tainică, albăstrie. 
Luna apare în văzduh tristă, cernită parcă de un val vinat de ceaţă. 

— Mai iute, grabiti-va, le strigă dracul piraților. lată că iese luna pe cer. 
Hai să fugim... Ne ameninţă primejdii. 

Încalecă pe un bivol Dolojman şi o ia în galop, la goană, cu gînd să îşi 
scape viaţa. 

— Noi tot mai vrem să stăm, urlă piraţii, aci e desfătare. Fetele sînt 
frumoase... Noi tot vrem să mai stăm!... 

— Doamnă, prefă-ne în păsări, să le scăpăm din gheare! jelesc acele fete 
ce erau preotese. Doamnă, schimbă-ne în trunchiuri de tei fără simtire, 
plîng celelalte fete, să scăpăm de ruşinea robiei. 

— Fie pe voia voastră! răsună un glas, cu limpezime de struna de lăută, 
din slava stravezie a nopţii. Şi le scapati din gheare... 

Şi... Ce uimire mare!... Copilele acelea care fuseseră aduse în templu la 
adăpost s-au prefăcut deodată în trunchiuri de tei cu coajă argintie, cu flori 
înrourate, galbene - ca de ceară. S-au făcut o pădure de tei înmirezmată, 
cum nu mai este nici una, de ai căuta oriunde, pe tot acest tărîm. 

Şi apoi dalba lună a mai urmat: 

— Voi care mi-ati fost mie în templu preotese, vă preschimbaţi în păsări, 
cu glasuri cîntătoare, cu suflete duioase... Şi veţi cînta astfel în veacuri 
iubirea ce v-a lipsit in viata!... 

Si au luat chip de păsări acele preotese: privighetori cu glasuri 

desmierdate, cîntînd pierdute în fiecare noapte dragostea arzătoare, 
farmecul dulce al lunii. 
— lar voi, care ati savirsit atîtea rele în templul meu, a rostit cu mînie 
regina spre piraţii ce încercau de astă dată să fugă încălecînd pe bivoli, voi 
care ati pătruns între copilele nevinovate, cu moarte şi ruşine, vă veți 
preface în nişte gîngănii uricioase, coropisniti; iar tu, Sanai, piratul care ai 
îngrozit o lume întreagă, ai să te faci un peste urit de toți pescarii... 

Si cum a grăit luna cuvintele acestea s-a coborit un trăznet peste 
pămînt. Sanai s-a prefăcut într-un peşte lacom şi rău, într-un rechin. 

Rechinul a sărit în Dunăre, de acolo a fugit în mare. A început să umble 
după corăbii, să sfişie şi să ucidă pe celelalte vieţuitoare ale apei. Nu are 
nici o milă, cum nu avea nici piratul. 

Nu este ființă, e un blestem, pentru peştii ceilalţi, rechinul, în valurile 
mării. 

Pescarii îi zic, aşa cum îl numeau odată şi pe Sanai: «dinele mării». 

Pirații lui Sanai de asemeni s-au subtiat după blestemul lunii. S-au 
făcut coropisniti, gîngănii pe care le omoară pescarii cu sila. 

Dracul căuta acum să scape, să fugă, să se ascundă. În apă îl vedea 
luna. $i a început să sape cu ghearele în nisipuri. Dar luna, urmărindu-l, a 
azvirlit asupra lui o bardă de argint. I-a tăiat ghearele cu care săpa. Si 
ghearele tăiate au luat înfăţişare de scoici, ce se cunosc şi astăzi sub 
numele de «unghii de drac». 

Pe urmă, încornoratul a luat-o la goană către lacul Razelm. Aici l-a 
ajuns luna de pe urmă. Şi cu puterea ei l-a prefăcut în piatra 

Dolojmanul, ce iese en din apă în lacui Razelm şi încearcă să izbească 
în bărcile pescarilor cu colții ascuțiți. 

În locurile unde au pierit ciobanii cei viteji, oamenii au făcut două sate. 
Si între amindoua se întinde pădurea cu tei de argint, plină de păsărele. 

Cînd trec pe Dunăre corăbiile către mare şi cînd ajung la ţărmul de 
unde se simte mireazma teilor, începe să povestească pe punte cîte un 
marinar cum s-au schimbat în trunchiuri şi în privighetori nişte sărmane 
fete... 

Ceilalți, stind razimati de balustrada tremurătoare a punţii, pornesc 
atunci să cînte un cîntec de demult... 

Iar luna, visătoare, învăluie pădurea ce se zăreşte în depărtare, ca într- 
un văl subțire şi vioriu de vrajă... 

Viteazul Dapix şi fiica lui, Gebila 


e treci şi astăzi prin cîmpia dobrogeană, nu prea departe între 


Dunăre şi mare, vei intilni un sat: Gura Dobrogei. Si aici, pe lîngă sat, este 
un deal. Sub el, se spune că este o peşteră adinca, plină de oseminte. 

În faţa peşterii se află o piatră. Pe ea a stat odată Gebeides şi a cîntat 
cîntecul său pentru viteazul Dapix şi fiica lui, Gebila. 

Povestea noastră se începe demult, demult, pe vremea cînd bă- teau 
pămîntul acesta nişte ostaşi dintr-o cetate, din asfintit, numită Roma, care 
rivnea să stăpînească întreaga lume. 

Se povesteşte astfel, că în zilele acelea, după o iarnă grea şi 
îndelungată, pămîntul începuse uşor să se zbiceasca şi dealurile blinde ale 
Dobrogei să se în veşminte cu verdeață. Prin salciile împodobite cu 
mitisori balani sufla tot mai alene vîntul. Pe apa largă a Dunării, desprinsă 
de zalele de gheaţă, treceau mereu corăbii către mare. Păstorii, cei mai 
multi, ieşiseră cu turmele pe cîmpuri. Se auzeau de pretutindeni glasuri de 
oameni, tipete de copii şi nechezat de cai. 

Flăcăii, doar în cămăși, cu capetele goale, călări pe armăsari mărunți, 
dar iuți ca focul, goneau de-a lungul şi de-a latul ţării, să îşi desmorteasca 
trupurile mlădioase după frigul iernii, sau se luptau în trîntă dreaptă. 

Unii îşi încercau puterea spargind cu buzdugane ghintuite bulgari mari 
de piatră. Alţii trăgeau cu arcul în ţinte aşezate pe cîmp. 

Iar fetele urcate pe ziduri priveau la ei, rideau, băteau din palme şi 
făceau zgomot ca un cîrd de vrăbii. 

— Tu esti mai tare, Gebeidesk.. 
— Batu, Ordexis!... 

Si chiotele se pierdeau pînă departe în zarea verde aurie a dimineţii; le 

auzea şi regele în cetatea lui de piatră. 

De nu s-ar fi găsit tocmai în ziua aceea în cetate nişte soli, care 
veniseră din partea ostirilor din soare-apune şi a căpeteniei lor, 
preavestitul Crassus, regele Dapix s-ar fi grăbit de bună seamă şi el în 
mijlocul flăcăilor, cu toate că pe umeri, de sub cuşmă, părul său îi curgea 
in suvite argintii, şi-ar fi încercat şi el destoinicia la rind cu cei mai tineri. 

Pe ziduri însă, alături de celelalte fete de tarabostes, de căpetenii, din 
cetate, era şi fiica regelui, Gebila. Cu părul lunecind pe tîmple în văluri 
negre, lucitoare, cu ochii verzi, scînteietori ca apa mării în revărsarea 
soarelui din zori, cu obrajii rumeni, înveşmântată într-o rochie lungă de 
lina albă, prinsă la git şi pe mijloc cu nişte agrafe - pestisori din argint, 
Gebila părea ea însăşi o floare, ce răsărise dintr-o dată pe zidurile sure ale 
cetății. Si ea striga mai tare decît toate: 

— Vedeţi voi, fetelor, cum vijiie săgeata lui Gebeides?... Zboară ca 
rindunica de uşoară!... 

Flacaul, al cărui nume il pomenise, făcea un semn cu mina Gebi- lei; 
înălța apoi arcul. Din nou trăgea. Săgeata zbîmiia şi se infigea în ţintă. 

— Aşa, Gebeides!... Aşa!... striga Gebila, bătînd tare din palme si 
tropăind iute pe ziduri de bucurie. 

Atit se veselea Gebila de iscutimea flăcăului arcaș şi astfel o privea 
Gebeides pe fata regelui, că şi un străin de loc ar fi înțeles că acei doi 
tineri se îndrăgesc, că sînt legaţi imul de celălalt cu simtiri trainice şi de 
credință, că nu va trece mult şi vor fi soți. 

Într-adevăr, Gebeides trebuia să facă nunta cu fata în noaptea cea dintii 
cu lună plină de la începutul verii. 

Il alesese Gebila pe Gebeides să-i fie mire nu numai pentru că era 
fecior de tarabostes, ci pentru că era el însuşi un viteaz şi un războinic 
neînfricat, care înfruntase de multe ori cu îndrăzneală pe duşman şi îl 
zvirlise în valurile mării. 

Si mai avea flăcăul încă un dar. Ştia să cînte. La ospete cînta alături de 
Gebila. Atunci inima regelui se încălzea. Se uita la copila lui curată, care 
îi era mai dragă decît orice, se uita la flăcăul ce trebuia sa îi fie sot. Se 
înveselea şi poruncea să curgă vinul mai cu spume în cupele înalte de lut. 

Si începea să cinte şi el un cîntec pe care îl ştia din vremea cînd era 
copil: 

Vintul suflă liber peste cimpuri, 

Marea se zbate după voie în prăpăstiile ei. 
Noi, geții, sîntem liberi ca marea şi ca vintul, 
Noi nu ne temem de primejdii, nici de moarte. 

Poftească dar duşmanul dacă poate; 
Îl vom cinsti cum se cuvine, cu palose şi cu săgeți... 

Aşa cînta regele Dapix şi toți curtenii băteau atuncea cu putere piciorul 
sting de lespezi, zmulgeau cu dreapta paloşele de la solduri şi după datina 
străbună strigau toți într-un glas: 

— Ca vintul şi ca marea sîntem liberi Şi-aşa vrem să trăim pe veci!... 

Batrinii sfetnici îşi simțeau sîngele fierbind la astfel de cuvinte. 

Cei trei inaltau capetele cit mai sus. Femeile puneau maramele la gură şi 
suspinau: 
— Zalmoxis ne va ajuta să fim întotdeauna liberi!... 

Acum venise însă, precum spuneam, solia aceea din soare-apune. 

În sala de ospete, ce răsunase altă dată de glasuri şi cîntece voioase, se 
adunaseră la sfat marele preot, căpeteniile de oaste şi Dapix. 

Dapix, ce era rege în vremea aceea peste geţi, era un om nu prea înalt 
de stat, însă voinic peste măsură. Avea, ce este drept, barba incaruntita; 
dar nu erau flăcăii mai sprinteni decît el. Nu putea nimeni să îl întreacă la 
călărie din toată ţara. Doar Gebeides, uneori, dar greu de tot, abia, abia de 
îl ajungea. 

Cu buzduganul putea să spargă o stîncă oricît de mare ar fi fost. Si cu 
săgeata, cînd trăgea în duhurile cele rele, ajungea pînă în cer. 

De data asta Dapix era în faţa celor doi soli. 

Sta aşezat pe un tron de piatră cenusie, cu mina sprijinită de palosul lui 
lat, privind cu luare-aminte pe cei veniți. 

Unul dintre aceştia, un bărbat spătos, cu chivără bogată de oţel şi cu o 
urmă de rană, nu inca de ajuns de bine vindecata, luă cel dintîi cuvîntul şi 
rosti gros: 

— Tu, Dapix, rege barbar de lîngă mare, primeşti astăzi poruncă de la 
slăvitul Crassus, să părăseşti cetatea aceasta nevrednică de piatră şi să te 
tragi spre munte, pe unde ţi-o fi voia, lăsînd însă aici averea, tot poporul, 
curtenii şi pe copila ta chezase... Pe Gebila, de altminteri, adăugi solul cu 
vorbă apăsată, catind în Jur să vadă cum se întipăreşte spaima pe chipurile 

getilor de fata, vrea Crassus să ţi-o căsătorească cu vreunul din ostaşii săi, 
ca încuscrindu-te cu noi, să nu te mai răscoli la luptă împotriva noastră 
niciodată! 

Zadarnic căta însă solul în preajmă, rostindu-şi cuvîntarea, pe feţele 
bărboase ale geților nu se clintea o cută şi nu se auzea nici un murmur din 


piepturile lor. 

— Oştirile lui Crassus sînt dincolo de Dunăre, pe țărm, aşteaptă doar un 
semn, rosti celălalt sol, un om mai maruntel, cu ochii vii şi nasul ascuţit. 
De nu te vei supune de bună voie, noi tot o să te biruim, şi atunci te vom 
închide într-o cusca de fier. Te vom lega cu barba de zăbrele şi tirit de 
catiri te vom purta pe ulite, în vreme ce mulţimea o să te bată cu pietre. 
Supune-te, deci, Dapix!... 

Făcuseră şi solii, taceau şi căpeteniile oastei, tăcea marele preot, tăcea 
si regele... Se auzea numai larma veselă a flăcăilor ce îşi încercau puterea 
şi istetimea afară pe cîmpie, şi glasul limpede al Gebilei, care rostea: 

— Cum vijie săgeata ta, iubite!... Ca rindunica zboară!... 

Si risete... 

lar colea, in sala întunecoasă de ospete, se mai simţea domoala pil- 
piire a făcliilor aprinse şi respirarea încinsă, şuierătoare a tuturora care 
stăteau fata şi aşteptau cuvintele lui Dapix. 

Pe urmă Dapix se ridică, întinse mîna stingă către soli şi vorba lui sună 

mai tare decît tunetul izbit din cer de duhuri la minie: 
— Prin voi trimit şi eu răspuns lui Crassus al vostru, preaslă- vitul, şi 
pentru mine ameninţarea lui e ca o bute goală ce se rostogoleşte pe un 
deal. E zgomot mult, dar nu se teme nimeni... De vrea pămînturile gete, de 
ne vrea robi, de vrea cetatea mea săracă de piatră, să vină sa le ia. Şi acel 
care vrea soata de la noi, nu pe Gebila i-o voi da, altă mireasă îl va strînge 
în braţe. Si aceea va fi moartea. Spuneti-i dar aceluia ce v-a trimis la noi, 
că liberi sîntem, si liberi vom trăi, chiar de ar fi Crassus de zece ori mai 
tare decît este!... 

Cînd regele a rostit acestea toate, a izbucnit deodată un ris năpraz- nic 
între geţi. 

Aşa rideau cu totii că bubuiau pereţii sălii de ospete. 

Şi căpeteniile oastei, arătînd cu mîinile spre cei doi soli, ziceau: 

— Le-a dat cum se cuvine răspuns regele nostru acestor soli obraznici... 
Parcă ar fi vorbit cu gura noastră Dapix... Ha, ha, ha... 

Si multă, multă vreme, cînd nu se mai vedea nici colbul pe urma cailor 
minati în goană de cei doi soli pe calea întoarsă, năprazna risu- lui mai 
clocoti acolo sub zidurile din piatră sură de Dobrogea. 

În acest timp, Crassus trecuse şi apa Dunării pe plute. Făcuse tabără pe 
țărm şi acolo îşi intimpinase solii. 

Aflînd primirea ce le-o făcuse Dapix, ce nu vroia să se supună puterii 
oştilor străine şi nici să dea pe fata sa, Gebila, chezaşe, puse să se ridice 

un altar zeului Marte, al războiului. Şi acolo jură el să se răzbune cumplit. 
Jura că o să lege pe Dapix de un car, şi aşa o să-l tirasca prin toată tara. Şi 
pe Gebila o va face sclavă, dantuitoare pentru dinsul la petreceri. 

Dapix află de planurile pe care şi le făcuse Crassus. Şi nu statu nici el 
pe gînduri. 

Flăcăi călăn fură trimişi în cele patru zări, ca să răscoale tara. Si 
steagul său cu cap de lup şi coada ca de şarpe urla în vînt, în tropotul 
sălbatic al cailor, chema pe geţi la bătălie. 

Ostenii sorbeau întîi cu toţii, după datină, apă din Dunărea cea sfinta; 
apoi plecau la luptă. 

În miazăzi se aprinsese tara. Cerul ardea cu vilvataie. Cînd bătea vintul 
dintr-acolo, purta cu el cenuşă şi scrum, purta şi vaiere prelungi de jale şi 
zgomote de luptă. 

Pe unde trecea Crassus ardea întreg pămîntul. Sate, păduri şi lanuri se 
mistuiau. Ca să înainteze oştirile duşmane trebuiau parcă să sc lupte cu 
fiecare zid, cu fiecare arbore, cu fiecare muşuroi. Din dosul lor luptau cu 
desnădejde femei, copii, bătrîni. Cu sape, cu topoare, infruntau lănciile 
duşmane. Apărau fiecare palmă de pămînt. Pi uceia care îi puteau prinde 
duşmanii îi legau robi. 

Sărmanii geţi porniţi spre soare-apune se mai uitau încă o dată cu 
durere la cuibul nimicit, la satele lor prefăcute în cenuşă, şi isi plecau 
capetele acoperite cu plete lungi, sub lanţurile negre ale robiei. 

Marele preot al lui Dapix urcă în vremea asta pe munte şi acolo îl rugă 
fierbinte pe Zalmoxis să ajute pe geţi în bătălie. Femeile, copiii şi 
bolnavii, citi mai putuseră scăpa, fură trimişi sub grija fetei regelui într-o 
peşteră mare. 

lar Dapix cu bărbaţii porniră să atace oştirile duşmane. 

Venise vara. Cerul era însă ziua înnorat şi ploi mărunte cădeau mtr- 
una. Noaptea nu se zărea în văzduhul tulbure nici luna. După credinţa lor 
străveche, geții gîndeau ca duhurile rele, norii, stau împotrivă ca 
Zalmoxis, cerul senin, să îi ajute în bătălie. 

Trăgeau atunci cu arcurile în nori, dar cerul raminea la fel de negru. Si 
cu amar în suflet luptătorii plecau din nou la bătălie. 

(>u pietre, cu toiege înfruntau geții oştirile duşmane. Loveau întîi 
pedestrii dintr-o parte ca lupii cei flămînzi o turmă. Se repezea apoi V» 
Dapix, ca vulturul din zbor, cu călăreţi, din partea cealaltă. Unde loveau, 

făceau în duşman pirtii si parcă secerau ostirile dusmane, trufaşe, 
îmbrăcate în fier. 

Luptau necontenit... Dar Crassus poruncise să-i vie ostiri noi. 

Si cercul se stringea, se tot stringea... 

Luptau pe viata şi pe moarte. Numai că zi de zi păreau că sînt mai multi 
duşmani. Tot mai puţini ramineau geții. Mai rămăseseră cîţiva războinici. 
Şi aceia se strinsesera să apere cetatea. 

Nu mai aveau merinde, nu mai aveau nici arme, nici leacuri pentru cei 
răniți. Şi pe deasupra preotul cel mare, acela care il chemase pe Zalmoxis 
în ajutor, căzuse doborit de o săgeată. 

— Ce hotarim să facem? intrebase Dapix într-o noapte la sfatul celor care 
mai erau în viata în cetate. 

— Ne vom lupta pînă la moarte! rostiseră cu toții într-un glas. Cetatea n- 
au s-o poată lua... În peştera unde ne sînt adăpostiţi batrinii şi femeile, 
asemeni nu vor putea ca să pătrundă... 

Puţini erau războinicii în cetate; dar nimeni nu se putea urca pe ziduri 
din afară. Cine încerca, se prăvălea în vale lovit de piatră sau săgeată. 

Aşa trecu şi vara cea fierbinte, veni şi toamna, apoi iarna plină de nopți 
vijelioase. 

Din cînd în cînd războinicii tisneau afară din cetate, loveau in tabăra 
duşmană cu putere şi se întorceau degrabă, urcau din nou pe ziduri şi le 
apărau. 

Sosise iarăşi primăvara. Vintul bătea încetinel prin sălcii. Si iarba 
înverzise pe coline. Nu mai era însă nici larma cea voioasă, nici glasuri 
dulci de fete nu se mai auzeau pe ziduri. Aceia care îşi incercasera puterea 
cu ghioaga sau cu arcul, în zilele de odinioară, nu mai erau pe lume. Pe 
zidurile înnegrite ale cetăţii nu mai erau acuma decît doi luptători. Unul se 
numea Dapix, celălalt Gebeides; dar nu predau cetatea şi încă se luptau. 

Ca să nu prindă de veste duşmanul că nu sînt decît doi, făceau într-una 
larmă în cetate şi înşiruiseră pe ziduri nişte momii de paie, avînd pe ele 
căciulile celor căzuţi. Trăgeau apoi cu arcurile cînd dintr-o parte, cînd 
dintr-alta; să socotească oştenii din tabăra dusmana că zidurile sînt 
vegheate încă bine. 

Numai că iată, într-un amurg, pe o ploaie intesata cu clăbuci, cînd pina 
şi strajile duşmane erau virite în corturi, la zidul dinspre miazănoapte al 
cetăţii se arată un om cu o pînză albă în vîrful unui bat. 


294 


Acesta făcea semn că vrea să urce sus. 

Dapix lăsă pe ziduri burduful cu o frînghie şi îl ridică. 

Credea că e vreun sol! 

Bărbatul ce venise era un om înalt, spinatic şi cu priviri piezişe. Se 
infatisa la rege, îi căzu în genunchi şi începu să-i spună: 
— Stăpîne, eu sînt un mare preot al geților... Mă cheamă Licegeu şi am 
trăit pînă acum în munte. În vis mi-a apărut într-una din nopţile trecute 
Zalmoxis, înțeleptul, şi m-a învăţat să vin la tine şi să te ajut!... 
— Vorbeşte, zise Dapix. Ce porunci dă Zalmoxis? 
— Zeul te îndeamnă să trimiti la miezul nopţii pe osteanul cel mai vrednic 
pe care îl ai, ca să răscoale geții din triburile de dincolo de munţi, ce nu au 
aflat încă vestea că tu te lupti... Cînd va iesi osteanul pe poartă, au să intre 
în locul lui duhurile bune. $i tu vei birui pe urmă oastea duşmană pe care 
o cîrmuieşte Crassus. 
— Să fie oare voia zeului nostru aceasta? mai întrebase Dapix. 
— Răspund cu viata mea, de nu ai să-l înfrîngi pe Crassus! grăise 
Licegeu. 
— Atuncea fie, hotarise Dapix. Să plece Gebeides. Ramin doar eu să apăr 
cetatea... 
— Cum? Numai este nimeni în cetate afară de voi doi? rostise Licegeu, 
făcînd o faţă lungă. Voi doi vă mai luptati cu oastea lui Crassus? Asta nu 
este de crezut... Poate mai sînt pe ziduri, la porţi, pe undeva, osteni gata sa 
lupte! 
— Doi geţi, atitia sîntem, risese bravul Dapix spre Licegeu. Noi singuri 
alergam pe ziduri de colo pina colo... Dar ce mai vorba lunga, sa se 
deschidă poarta la miezul nopţii şi Gebeides poate sa plece... Să incaleci, 
Gebeides, pe calul meu cel negru, cel mai sprinten... Adică nu, mai spune- 
mi înainte, Licegeu, cum te-au lăsat romanii să treci pe ziduri fără de 
primejdii?... 

Lui Licegeu îi luceau ochii vineți: 
— Ai văzut bine, 0, rege, că am venit pe o ploaie asa de tare, că însăşi 
străjile se ascunseseră în corturi... 
— ŞI totuşi, mi se pare cam ciudat, mai spuse regele. 
— Nu e de loc ciudat, răspunse preotul, tu ştii cît e de mare puterea lui 
Zalmoxis! El însuşi m-a vestit prin vis, să vin la tine pe o ploaie cu 
spume, cînd străjile se vor viri în corturi. Mai mult, el le va lua vederea in 
timpul cît voi trece. Aşa a fost, cum te-ai încredinţat tu însuţi. Şi că nu 

mint, ţi-am spus, şi ţi-o repet, răspund cu viata mea... 

— De e aşa, de nu mă înşeli, să se împlinească totuşi voia lui Zalmoxis, 
poate că în ceasul cel din urmă tot ne va ajuta!... spusese la sfîrşit viteazul 
Dapix. Să plece Gebeides!... 

S-au strîns în braţe încă o dată, ca pentru o despărțire lungă,cei doi 
viteji. 

— Cînd te întorci, după ce om birui, grăise încă o dată regele, vei face 
nunta cu Gebila!... şi ne vom veseli... lar tu vei face un cîntec pentru 
izbinda noastră, Gebeides! 

— Îţi mulţumesc, mărite! rostise Gebeides. 

A încălecat flăcăul pe calul cel negru, cel mai sprinten. Şi Licegeu a 
deschis poarta, care era spre miazăziuâ. 

Calul a năvălit în întunericul adînc şi fara stele. A făcut numai cîțiva 
paşi. În calea lui fuseseră înfipte în pămînt, cu virfiirile în sus* frînturi de 
paloşe şi capete de lăncii. A căzut calul şi Gebeides a simțit cum 
ştreanguri groase îi împresoară trupul: de miini şi de picioare. 

— Tradare! a apucat să strige Gebeides. 

Si falsul preot şi-a aruncat mantia din spinare; a luat în miini o lance de 
la oştenii duşmani ce pătrundeau cu grabă prin porțile deschise, s-a repezit 
la Dapix. 

Dar numai cu o lovitură de paloş Dapix l-a prăvălit cu capul în tarina 
pe vînzător. 

S-a avintat pe prima treaptă a scării înguste, boltite, răsucite, care ducea 
spre mijlocul cetăţii, cu paloşul întins către duşmanii ce năvăleau spre el. 
A început o luptă cum nu se mai văzuse de cînd e lumea lume, de cînd pe 
cer e soare, de cînd în mări sînt valuri şi de cînd bate vintul prin stepa 
dobrogeană... Nu! O astfel de luptă nu mai văzuse nici cerul şi nici 
pămîntul niciodată. 

Un om, un get, dar un viteaz, ce lupta pentru ţară şi pentru libertate, 
avînd în mina un palos, să înfrunte fără teamă o oştire întreagă, cu arme 
măiestrite, cu generali isteti!... 

Legenda povesteşte că s-au luptat pe treptele acelea de piatră zile şi 
nopţi... Nu ştie nimeni cite... Dar multe... Multe... Si pentru fiecare treaptă 
ce o dobindeau năvălitorii, plăteau rîuri de sînge. Scara aceea era pina sus 
plină de trupuri de războinici duşmani. 

Iar regele, rănit, însîngerat, aproape de capătul puterilor, tot mai lupta... 

Cînd a simţit că braţul nu vrea să îl mai slujească, s-a tras luptind în 
turn. S-a zăvorit acolo. A luat în mina cupa de lut umplută cu otravă, pe 
care o pregătise încă din timp. $i a sorbit-o toată, cu sete, strigind: 

— Nu voi, ci mişelia m-a biruit... Dar Dapix nu trăieşte decît liber, nici 
moartea nu o primeşte de la voi, ci şi-o dă singur... 

Cum a căzut pe lespezi, au pătruns şi duşmanii în turlă. $i se uitau încă 
la dinsul cu teamă. Dar braţul acela care infruntase cu atîta vitejie o oştire, 
era de astă dată fără vlagă. 

În turlă s-a urcat şi Crassus, înalt, cu coif de aur, cu chipul de fier rece. 
— Acesta este Dapix? a întrebat pe cei din preajmă. 

— Acesta]... 
— Sa fie înfipt în teapa!... Apoi să mi-o aduceţi pe fata lui, Gebila, din 
peştera unde se află!... Vreau să mi-o fac mireasă... risese Crassus. 

S-a făcut iar solie şi a plecat la peştera în care se aflau bătrîni. bolnavii 
si femeile. Au strigat de afară: 

— Slăvitul nostru Crassus o cere de nevastă pe fata regelui. Dacă ne-o 
dati de bună voie, ceilalți puteţi fi liberi ca să plecaţi oriunde, după plac... 
— Jurati întîi, venise cu răspunsul din peşteră un bătrîn, că vă veţi tine 
cuvîntul şi nu va fi din nou înşelăciune. Altminteri nu dăm fata Noi avem 
încă arme. În peştera aceasta voi nu puteţi pătrunde.. 

— Jurăm pe zeii noştri cei puternici... le răspunsese de afară sola 

— Aduceti dară o sută şi unu cai, aşa cum se cuvine la nunta unei fiice de 
rege get, mai adaugise batrinul. Să încalece pe ei mireasa şi cele o sută de 
fecioare ce o însoțesc 

— Altminteri nu ne-o dati?.. 

— Altminteri nu!... 

— Să se trimeată caii ceruti, dăduse porunci Crassus, aflind această 
dorinţă a geților. 

S-au trimes caii. Fecioarele, în frunte cu Gebila, în văluri albe, au ieşit 
în şir lung din peşteră. Cum au ieşit s-au repezit pe cai. Au mert de-a 
dreptul către tabăra duşmană. 

Pe cerul pînă atuncea înnorat începuse deodată să se vadă şi faţa aurie a 
soarelui. Albastrul cel senin împresura tot cîmpul într-o lumină dulce. 
Fecioarele au dat însă într-o clipă vălurile lor albe la o 
parte. 

Si de sub ele au scos în grabă palose late, lucii şi tăioase. Au început să 
cînte toate cu glasurile cristaline: 

Cum umblă vintul liber peste timpuri, 

Și cum se zbate marea în prăpăstiile de apă, 

Tot astfel sînt şi geții liberi, liberi, 

Nu se tem de primejdii, nici de moarte... 

Din zborul cailor s-au năpustit spre cortul căpeteniei duşmane. Gebila a 
rostit: 

— Aceasta este nunta, preaslăvite Crassus, pe care vreau s-o fac cu tine... 

Crassus, văzînd primejdia de moarte care venea, a încălecat pe calul cel 
mai iute şi a fugit, gonit din urmă de stolul de fecioare... Au sărit însă şi 
ceilalți în ajutorul său. A început lupta. 

Si fiece fecioară getă avea în fata ei mulţime mare de oşteni cu lăncii 
ridicate, cu palose, şi aparati de scuturi. 

Nu mică a fost paguba duşmanilor în ceasurile acelea. $i nu puţini au 
fost aceia care au căzut sub paloşele ascuțite. 

Pe urmă ele s-au retras spre Dunărea măreaţă, liniştită... Acolo s-au 
azvirlit în fluviul sfânt, ce duce pe viteji în casa lui Zalmoxis. În părul lor 
bălai, sau negru, luceau lin razele de soare ca nişte boabe scumpe de 
mărgăritar. 

De ciudă, căpetenia dusmana a dat poruncă să se zidească peştera la 
gură, să se răstoarne asupra geților închişi acolo un munte de tarina, să nu 
se mai cunoască nici urma întîmplării. Şi să se pirjoleasca încă o dată tara 
geta. 

Tirziu, cu ani în urmă, după această întîmplare, venea pe ţărmul mării, 
precum se povesteşte, un om, un biet batrin. Era un orb, un cintaret din 
alăută. Venea grăbit şi nu întreba pe nimeni pe unde este calea, căci paşii 
îl duceau singuri spre locurile prin care vietuise odinioară. 

A tot venit. A coborit pe drumuri, tot mai în jos, pînă a ajuns în locurile 
acelea unde fusese odată cetatea de piatră sură a lui Dapix. A sărutat 
pămîntul strămoşesc şi l-a stropit cu lacrimi din ochii stinşi. 

S-a aşezat apoi între cetate şi locul unde fuseseră îngropaţi de vu toți 
geții liberi. 

S-a aşezat pe o piatră şi a început să cînte. 
— Cine esti tu? l-au intrebat.stapinii noi ai locurilor gete. 
— Sint Gebeides! a zis cintaretul. Am căzut rob pe cînd eram flăcău. 
Duşmanii mi-au scos ochii, zicînd că păsările oarbe au viersul mai frumos. 
M-au facut cintaret la ospetele lor. 
— $i tu?... Cum ai putut trăi, tu, viteaz get, ca rob chiar la aceia care v-au 
sfarimat cetatea ? au întrebat iar acei oameni. 
— Nu am trăit decît cu gîndul să mă întorc odată, să mai sărut {arina 
strămoşească, să cînt aici pînă la cea din urmă chpă pe Dapix cel viteaz, 
pe fiica lui Gebila, pe draga mea... 
— Atuncea cinta!... au grăit bărbaţii, femeile şi chiar copiii. 

Si Gebeides a început să cînte. Glasul şi-l însoțea cu alauta... 

Oamenii îl ascultau, plingeau fierbinte, dar învățau cum trebuie să 
lupte aceia cărora le este dragă libertatea 

A stat acolo pînă la ultima suflare... 

De treci şi astăzi prin cîmpia ce se întinde între Dunăre şi mare poţi să 
mai vezi piatra aceea unde a stat Gebeides şi a cîntat cîntecul lui pentru 
viteazul Dapix şi fiica lui, Gebila!... 

Vulturul roşu 


u e nimica mai de fală decit să lupti pina la moarte pentru 


pămîntul strămoşesc!... Nimeni nu merită mai multă cinste ca vitejii!... 

Aşa ziceau odinioară strămoşii noştri, geții. Iară cenuşa acelora care 
cădeau în luptă, era urcată pe o înălțime; pe malul fluviului cu apă sfinta, 
pe ţărmul Dunării batrine. $i aicea era asternuta pe o lespede de piatră, să 
îşi doarmă în linişte deplină vitejii somnul veşnic. 

Pe vremurile acelea, după cît se spune, trăia pe ţărmul fluviului un trib, 
pe care îl cirmuia un bărbat vrednic din neamul regelui cu faimă mare, 
Dapix. De altminteri, toți bărbaţii care trăiau în trib erau asemeni lui, viteji 
ŞI fără teamă. 

Dar s-au pornit odată sa bată vinturi aspre dinspre miazănoapte, purtind 
cu ele colburi de cenuşă. Pe urmă s-au ivit şi flăcări. Cerul s-a rumenit ca 
floarea de cais, sub mingiierea soarelui de la începutul primăverii. Si 
noaptea duhuri necurate, sub chip de nori, ca şerpii, împînzeau văzduhul. 

Iscoadele au vestit că vin înspre cetate cohorte de ostaşi ai Romei.* Si 
atunci conducătorul, cu tribul lui, urmînd pilda lui Dapix, s-a şi grăbit la 
luptă. Dar soarta i-a fost crudă. Cînd s-au întors războinicii, purtau pe 
scuturi şi pe acela care îi călăuzise în bătălie. 

I-au dus pe toți pentru odihnă în locul acela unde se află astăzi sătucul 
vesel de pescari, ce se numeşte Iglita. I-au dus în cîntece mihnite de 
fecioare, în sunete de fluier şi de nai. 

N-a trecut însă multă vreme şi din cenuşa aceea a răsărit o mladă tînără 
cu frunzulite verzi. $i mlada a crescut, a tot crescut, s-a înălțat mai sus de 
norii cenușii. 

Iar rădăcinile înfipte întîi uşor în lespezi, s-au cufundat adînc în piatra 
de granit şi au ieşit pînă la apa de sub tarmuri. 

La început s-au mirat tare geții. Dar mai apoi au înţeles; că aşa este 
drept şi astfel se cuvine. Din oase sfarimate de viteji ieşea stejarul ce îşi 
inaltase fruntea spre Zalmoxis - cerul senin, şi îşi trăgea puteri din apa 
sfinta. 

Au hotarit deci sa cladeasca acolo pe malul apei o cetate, cu zidurile 
sprijinite pe stejar, ca să ramina întotdeauna vie amintirea acelei întîmplări 
nemaivăzute. 

Cum au clădit însă cetatea au bătut iară tobele de bătălie. Duşmanii cei 
biruitori veneau pe urmele de sînge, ca lupii care intră iarna în turme. S-au 
urcat marii preoţi sus pe munte, să înfăptuiască slujba după datini. 

Flacaii au luat în mina arcurile şi au încins pe solduri paloşele ascuţite. 
Dar cel care îi călăuzise în bătălie înainte, acum nu mai era. Urmaş nu 
avusese conducătorul tribului decît un prunc, ce se ţinea încă de poala 
mamei sale. 

Şi lupta nu a durat prea multe zile. Învingător a fost din nou duşmanul. 
Zalmoxis îşi întorsese ochii de la poporul său de geţi, sau cine ştie... Fiul 
cel mic al celui ce căzuse în luptă, pazindu-si tara şi poporul, fu zmuls de 
o mina însîngerată, poate aceeaşi care îi răpusese tatăl, şi azvirlit în praful 
drumului, ca să-l zdrobească în copite caii. Aceeaşi mînă o luă pe mamă, 
o trase sus pe şa. Si cum era frumoasă fără seaman, o luă ostasul în cortul 
său, ca sclavă: 

Degeaba se rugă sărmana mamă şi plînse în genunchi, să îi îngăduie să- 
şi caute fiul, să îi odihnească trupul într-un mormint. Ostaşul care o luase 
roabă pe soata cirmuitorului de trib ridea şi o izbea în frunte cu piciorul. 

De atîtea lacrimi care au curs atuncea, de atîtea vaiere de jale, spune 
povestea, că se incrincenase lumea. Şi Dunărea curgea la vale, către mare, 
plină de spume şi roşie de atîta singe. 

Copilul, Nando, cum se numea, nu pătimise însă nimic, cum credea 
mama lui. Ci în clipitele acelea de spaimă, un get, un muribund, se 
repezise cu puterile din urmă şi, luînd copilul, îl aruncase în şaua unui cal. 
Copilul se prinsese aproape fără voie de friu. 

Si calul era chiar acela care îl dusese şi pe tatăl lui Nando în bătălie. 
Aşa, călare pentru intiia oară, puiul de get gonea pe întinsul nesfirsit al 
țării sale. De ce gonea, de aceea prindea puteri mai multe. Nimic nu dă 
putere mai mare unui get, decît văzduhul ţării sale, cînd îl străbate în 
goana unui cal... 

Și a călărit Nando cel mic timp lung. 
A străbătut păduri, cîmpii, a trecut peste ape, peste văi. Si a ajuns la un 
munte înalt. 


Aici, la poale, era o poiană plină de flori şi un izvor. lar mai încolo 
/.umzăiau albine. Nando s-a coborit să soarbă apă, să se hrănească oleacă 
şi cu miere. A mîncat bine şi s-a săturat. ŞI s-a întins pe iarbă la odihnă. 
Dar calul a început in clipa aceea să necheze. Nando s-a ridicat. Si ce să 
vezi? In jurul lui erau strînşi nişte oameni care vorbeau aceiaşi limbă ca şi 
el. Veneau din munte, de la vinatoare. 

L-au întrebat cum a ajuns acolo. Si el le-a povestit cum i-au ucis 
duşmanii tatăl şi cum au năvălit după aceea în cetatea clădită pe stejar, 
cum i-au răpit şi mama, cum nu mai are altă dorinţă decît să se răzbune. 

— Eşti încă mic, au spus oamenii aceia, care erau şi ei tot geţi, dar liberi, 
şi aveau nume de carpi. Rămii la noi, te inzdraveneste, învață mestesugul 
armelor cum se cuvine, după aceea vei lupta în voie!... 

Nu avea ce face alta Nando şi a rămas la carpi, să pască turme, pierind 
cu ei la vînătoare, crescînd albinele din stupi, şi mai cu seamă invatind 
viata frumoasă de războinic. 

Si vremea trece, trece iute... Nando creştea. Era tot mai puternic. 

Cu pieptul lat. Cu părul ca de aur. Cu ochii însă negri - noapte, în suflet cu 
o ură fără margini. Cu dor nespus de mama sa şi însetat de răzbunare. Mai 
însetat de moarte ca o fiară, căreia vinatorul ii nimiceste într-o zi culcusul. 

În zilele acelea era toamnă şi funigei pluteau uşor prin aer. Pamintul se 
învelise tot cu frunze ruginite. $i după datină se apropie odihna iernii. Dar 
în pădurea carpilor fierarii băteau de zor pe nicovale cuțite lungi, şi seceri, 
şi topoare. Femeile rîşneau făina; fetele pregăteau pastrama sărată de 
vinat, sau de oaie. Iar caii subtiratici, neimblinziti, erau obişnuiţi cu friul 
de flăcăi. 

Fluiere se auzeau pe munte sunînd prelung şi focuri se aprindeau ca 
semne pe movile, ici şi colo. Ce va veni? Ce se întîmplă oare? 

Trimişii carpilor prind să alerge către cîmpie, să cheme şi pe voinicii de 
acolo la luptă. Alţii ajung si în oraşele pe care le stapinesc 1 acum 
duşmanii. Vestesc pe sclavii geţi că nu mai este departe ziua cînd vor 
zvirli de pe grumazuri lanţurile în care sînt legați... 

Știrile aleargă, aleargă... Se aude că duşmanii sînt ingrijati... 

Si iacata, un strigăt răsună viu în munte şi pe cîmpul! 

— La luptă, fratilor!... La lupta!... Pămîntul nostru pîngărit ne cheamă. Să 
răzbunăm pe toţi aceia care au fost ucişi. 

Se povestea în cetatea cea mare din asfintit, în care salasluia chiar 
împăratul duşmanilor, că Nando are o vrajă şi nu îl poate atinge nici fierul 
unui palos, nici vîrful de săgeată. Se povestea că focul nu îi face nici un 
rău şi apa nu îl îneacă. 

De teamă, împăratul chemase pe generalii săi şi le dăduse porunci 
aspre, să plece altă oaste şi să prindă pe Nando. 

Dar oastea aceasta este şi ea lovită. 

Se mai spunea, se mai zvonea în cetatea împărătească despre Nando, că 
umblă prin lume cu o ceată de voinici, şi că multe oraşe trebuie să se 
teamă. 

Iscoadele însă ziceau ba că se află în miazănoapte, ba că ar fi ajuns în 
miazăziuă. 

La drept vorbind, nu ştie nimeni întocmai unde se află Nando şi nici 
încotro pleacă. 

Mai greu era că prin oraşe încep de se ridică o parte dintre sclavi şi îşi 
lovesc stapinil. 

Si într-acestea toate trecea pe culmea unui munte, Nando, ca vintul, 
spre Dunăre, spre mare. 

În jurul său se aflau voinicii cu fruntea lată, cu pletele bălaie, avînd 
arcuri pe spate, la briuri cu topoare şi cu palose. 

Cînd au zărit voinicii rîul cu apa argintie, au dat cu toţii chiot. 

— Priviţi şi apa sfinta; şi în zare este cetatea dintr-un stejar! Sint ultimele 
ceasuri cînd o mai au duşmanii! 

Cîmpia dobrogeană era plină de soare. 

Caii alergau pe flori de scinteute. Şi în departari, acolo unde cerul parcă 
se împreună cu pămîntul, vedeau cum robii trudeau să adune grine de pe 
mirişti pentru duşmani. 

În josul Dunării călătoreau bitlanii, tăind în zbor văzduhul. Simteau că 
se întoarce vijelia, ce mai bătuse de atîtea ori în locurile acelea, şi îşi 
căutau alte cuiburi. 

lar vijelia venea, se apropia aşa precum simțeau într-adevăr bitlanii. 
Nando s-a ridicat în scări întinzînd paloşul. / 

— Fraţi geti!... Să cucerim în noaptea asta cetatea, sub ale cărei ziduri sînt 
oasele strămoşilor... 

S-au repezit ca leii. S-au prăvălit ca valul pe o stinca. S-au catarat pe 
ziduri. Au înfruntat şi smoala şi plumbul azvirlite în valuri de duşmani. 

Astfel s-au repezit că au clătinat cetatea din locul ei. S-a clătinat ^ 
atunci şi trunchiul stejarului. Din el a căzut ghindă mare cît bolovanii. ŞI 
fiecare ghinda, căzînd, lovea în frunte cite un ostaş duşman. 

Si Dunărea crescuse înaltă peste maluri; se ridicase pe munte; izbea 
plină de furie şi îi lua cu sine pe cei răpuşi. 

Nici nu venise noaptea, nici nu iesise pe cerul cel albastru luna, si 
Nando cu flăcăii săi erau stăpîni pe ziduri. Sorbeau apa cea sfinta în 

cupele de lut acolo sub stejar. Se plecau lui Zalmoxis şi îi multumeau. Şi 
veşti aleargă, aleargă spre asfintit, cum zboară toamna stoluri de rindunici 
spre mare: 

«A luat Nando cetatea... Vine să se răzbune...» 

Maretul imperator se ingrozeste in sine de atîtea cite le aude. 

— Sa plece alte osti, să se zăgăzuiască şi Dunărea cu apa fermecată, ce 
sprijină pe geţi. Să se doboare stejarul din mijlocul cetăţii. Să îl nimiciti 
pe Nando, căci nu mai am odihnă aici pe scaun!... strigă el către generali. 

Plecară dar oştenii, multi ca nisipul din fundurile mării, ca frunza şi ca 
iarba din codrii de pe munte; plecară pe uscat, pe apă, călări, în care grele, 
pe Jos, şi în tot chipul. Aşa veneau duşmanii puhoi să dea lupta cu Nando. 

Au ridicat îndată pe ţărmul Dunării zăgazuri pentru apă, să nu se mai 
reverse. În faţa lor au gonit bivoli... Mii şi mii de bivoli, care au izbit cu 
coarnele cetatea. Si clătinîndu-se cetatea, s-a clătinat stejarul. Din el a 
căzut ghinda aceea mare cît bolovani, lovind însă numai pe bivolii goniti. 

Cînd s-a scuturat ghinda, de n-a mai fost nici una prin ramuri, au 
început duşmanii să azvirle cu pietre şi săgeți. Facind pe urmă broasca, un 
mestesug al oștilor duşmane de a lupta sub acoperiş de scînduri, s-au 
apropiat de ziduri. I-au dat foc din trei parti. 

Porunca a fost aspră: ca toți flăcăii prinşi să cadă jertfă sub paloşe, doar 
Nando să rămînă cu viaţă, să îşi primească osînda cea mai grea. 

Si au năvălit osteni din asfintit ca un potop de ploaie, ca furia unei ape 
peste ostrov. Au înecat in singe şi în moarte om după om. Si pentru 
fiecare dintre aceia care luptau cu Nando, cădeau sute de duşmani, sau 
poate mil. 

Cînd au pierit voinicii cu toții şi a rămas numai Nando, au aruncat 
oştenii un lat. Un lat mişelnic, căci nu putuse nimeni să se apropie de el. 
L-au răsturnat cu trupul în tarina. Si atunci a fost încă nevoie de o oştire 
întreagă ca să îi poată zmulge paloşul din mina lui de fier. 

L-au tintuit pe urmă cu lanţuri de o lespede de piatră, l-au suit într-un 
car şi au pornit cu dînsul prin sate şi oraşe. Doreau întîi să vadă întreaga 
lume că Nando, nebiruitul, a căzut prins. 

Au doborit, de asemeni, stejarul din mijlocul cetăţii, l-au tăiat bucățele, 
bucățele, şi l-au ars. Cenuşa lui au aruncat-o peste apă. 

Pe Nando l-au aşezat în piaţa cea mare, dintr-un oraş de vază care îl 
aveau duşmanii. Pe rînd treceau pe dinaintea sa curtenii. Si ar fi vroit să-l 
scuipe, aşa cum se cuvine fata de un print barbar. 

Dar ochii lui de pară aveau atîta ură într-înşii, că strapungeati ca 
junghiul pe acel care îi privea. 

Treceau femei, treceau copile, şi toate se înfiorau de groază; doar una 
se uitase cu milă la robul acesta tînăr şi chinuit. Şi pe ascuns pusese o 
slugă să îi umezească putin fata, să îi răcorească jarul care îl ardea, stind 
țintuit în lanţuri. Pusese să se aducă şi hrană; dar nu vrusese getul să 
primească pîine de la duşmani. 

— Spune stapinei tale, grăise cu semetie Nando, că nu aştept vreo milă de 
la aceia care ne-au cotropit pămîntul... Nu aştept decît otravă, sau moartea 
sub colții fiarelor... 

A plins în taină fata, căci indragise pe voinicul ce sta acolo în piaţă pe 
lespedea de piatră. 

Si apoi ar fi să spun, că mai era fecioara aceea copilă împărătească, şi 

nu putea să fie ruşine mai adîncă, decît să îndrăgească pe un osîndit in 
lanţuri. Veni apoi şi ziua cea cruntă, cînd însuşi împăratul duşmanilor 
rosti: 
— Ei bine, iată, Nando, acum soseşte ceasul cel greu al ispăşirii... Te-ai 
ridicat cu paloş împotriva puterii noastre. Noi o să te azvirlim la fiare. Iti 
iei răsplata dreaptă. Călău sînt aicea şi aşteaptă numai semnul ce îl voi 
face eu, ca să te arunce în groapă. 

Nando şi-a dat capul pe spate, cu fruntea înălţată spre cer şi a răspuns: 
— Eşti viteaz, împărate, cu acei inlantuiti; de aş avea însă un paloş în 
mînă, n-ai mai fi tu stăpînul, ci eu... Cum te-aş vedea fugind pe cîmpuri cu 
desnădejde. Şi acuma da poruncă!... Ce mai aştepţi ? 

— Ai merita să fac semnul pe dată, mai Spuse împăratul, dar marea 
noastră milă mă face să întîrzii... ŞI îţi voi da putinţă să scapi şi de osinda, 
dacă vei trece cu bine acuma trei încercări... 

Pe dată se iviră, aduşi de asemenea în lanţuri, trei mii de tineri sclavi 
din ţara getă. 

— Întiia încercare va fi aceasta, spuse rar împăratul. Noi te iertăm, cu 
viaţă, dacă aceşti trei mii de sclavi sînt gata să primească, de bună voie, 
moartea în locul tau!... 

— Primim! strigară sclavii ca unul. Murim cu bucurie. Du-te tu, Nando, 
în tara!... Porneşte din nou lupta, încinge iară focul nestins al libertatii pe 
tot pămîntul nostru, din Dunăre la Mare. Murim cu bucurie!... 

— Ce oameni sinteti oare voi, geții? se miră împăratul. Un vis e libertatea 
aceea pe care o doriţi şi viata e aici... Cum de vă dati voi viata pentru un 
vis? 

— Ne-o dam... Caci nu e viata, de nu e libertate!... 

— A doua încercare este aceea ca o copila chiar din oraşul nostru să vrea 
a-i fi soție lui Nando. Şi astfel de întîmplare nu văd a se petrece!... 
urmează împăratul rizind. 

— Ba da, se aude atunci o voce senină de fecioară. 

— Se uită împăratul şi ce să vezi? Nu este alta aceea ce rostise cuvîntul 
«da» decît copila lui. 

— Da, tată!... spune fata. De este Nando intr-adevar un print barbar cum 
spui, el este totuşi un viteaz. Şi e frumos. Priveste-1!... Iar palosul în mina 
lui ti-ar fi de ajutor ca să păzeşti hotarul din răsărit. De te invoiesti, o, tată, 
eu îl doresc pe Nando de sot)... 

A rămas împăratul cu ochii holbati. Copila lui? Cu Nando?... 

Curtenii, de uimire, privesc unii la alții, nu le vine să creadă vorbele ce 
le aud. 

Dar împăratul, iute îşi vine din nou în fire, şi spune: 

— A treia încercare!... Iti cerem tie, Nando, să-ţi lepezi şi credinţa în zeul 
tău Zalmoxis, să iei in mina un paloş pentru puterea noastră şi să cufunzi 
în singe pe razvratitii geţi, care asemeni tie or vrea să ne goneasca de pe 
pămîntul lor!... 

Nando ride cu hohot, apoi răspunde tare: 

— Eşti o făptură nemernica, împărate, de crezi ca Nando îşi vinde 
pămîntul pe care l-a udat cu sînge poporul său, pentru o împărăteasă sau 
pentru o împărăție... Nu!... De am să scap din lanţuri, am să ridic iar 
palosul de luptă; dar nu în slujba voastră, ci ca să va rapim... 

— Să vie atuncea sclava!... grăise împăratul sigur de el. 

Si sclava fu adusă de slujitori. O mamă îmbătrînită de trudă şi durere. 
Era mama lui Nando, cu părul alb ca neaua pe frunte, cu miini 
tremurătoare. 

— Aici iti este mama!... Spune-i şi tu, batrino, nu ai dori să-l ai alături în 
ultimile-ti zile?... Şi tu, rosti el mai departe către Nando, de nu ai milă de 
tine, îndură-te de dinsa, ce va vedea cînd fiarele flămînde o să sfişie trupul 
ce l-a adus pe lume!... 

— Maicuta! strigă Nando. 

— Copile! spune mama. 

În ochii lor sînt lacrimi amare. Bătrînă întinde braţe slăbite şi fiul se 
zmuceste, ar vrea să-şi rupă lanţul, să ajungă la mamă şi să o imbratiseze. 

Si lanţul sună trist, zbuciumat, ca viscolul din suflet, ca geamătul din 
pieptul feciorului ce este pregătit de moarte. 

Nu poate să se smulgă, dar strigă: 

— Mamă dragă, nu-mi cere să-mi vind ţara!... 

— Nu, fiule, îi spune batrina, nu-ţi vinde tara... Tu n-ai să mori... Viteazul 
niciodată nu isi pierde viata, ci numai vinzatorul... Si în curînd vom fi iar 
împreună în cerul lui Zalmoxis!... 

Zicînd aşa batrina se azvirle cu pieptul într-o lance a unui ostaş, ce sta 
alături, şi cade jos sfirsita. 

— Să se arunce robul la fiare! face semn împăratul. 

Si slugile aruncă pe Nando între fiare. Zeci, zeci şi zeci de fiare 
flaminde sar la el şi îl sfişie îndată. Şi sîngele lui curge pe lespezi. 

Copila împărătească este acolo prăbuşită şi plinge cu suspine. Pling 
sclavii care sînt de fata. Pling toti citi au simtire. 

Oamenii din cetate îşi pleacă în jos capul cu ruşine. Doar împăratul 
ride. Şi mai rid cîțiva de lîngă dinsul, dintre curteni. 

— Vedeţi, dă el poruncă, şi ridicaţi copila din tarina; mihnirea îi va trece 
curînd... Acel ce a fost Nando acuma a pierit!... 

Dar cum a spus cuvîntul acesta, din sîngele ce aburea pe lespezi se 
ridică un vultur. Este un vultur cum nu s-a văzut altul. Cu aripile roşii. 

Vulturul se repede. Îl prinde pe împăratul în gheare. Si se ridică în 
ceruri, de nici nu se mai vede cu ochii. De acolo îi dă drumul. $i cade 
împăratul în piaţa aceea mare. Şi acolo se sfarima. 

— Aceasta este răsplata lui Nando, spun toţi sclavii, s-a prefăcut în 
vultur... 

Si vulturul se înalţă, sus, sus, pina la Zalmoxis, poate mai sus... Şi 
zboară. În timp ce toţi curtenii cuprinşi de spaimă fug... Li se pierde urma, 
în tainitele ascunse prin casele bogate. 

Si vulturul acela cu aripile roşii tot zboară... Se roteşte în văzduh. Şi 
zboară către tara. Si zboară peste culmea înaltă a munţilor, spre Dunărea 
sa dragă, spre marea învolburată. 

Vede apoi cetatea. Pluteşte şi se roteşte deasupra ei şi ţipă prelung, 
prelung şi jalnic. 

Si se ascunde în munte; în muntele lui Iacob... 

Bătrînii cred ca Nando, vulturul cu aripi roşii, ar fi trăind şi acum în 
muntele lui Iacob. 

În zilele luminoase ei ţi-l arată sus, sus, aproape în soare. Cînd se abat 
primejdii, ei spun că Nando ţipă şi se roteşte în preajmă... 

Te uiţi, asculti povestea în serile de vară cînd trec încet păstorii cu 
turmele pe cîmpuri, cînd trag la mal pescarii lin bărcile cu peşte, în 
legănarea blinda a grinelor de aur şi în mireazma dulce a florilor pe 
pajisti... 

Da, da, iată-l pe Nando, pe vulturul cel roşu cum se roteşte în slavă!... 

Piatra plingatoare 


ste într-un loc, pe malul mării, pe lîngă Tuzla, o piatră albă. 


Piatra aceasta are chipul unei fete ce stă în genunchi şi cata spre zarea 
nesfârşită. Adeseori pe albul ei se văd şi nişte picuri ce se preling încet la 
vale. Parcă ar fi stropi senini de rouă; parcă ar fi lacrimă curată... 

Mulţi călători, cînd trec, prin locurile acelea, se întreabă cu mirare: oare 
ce taină se ascunde în lacrima ce izvorăşte necontenit din piatra mută? 

Povestea spune că odată se ridicase în miazăziua lumii o împărăție 
condusă de un sultan năpraznic, ce îşi întinsese stăpînirea peste 
nenumărate {ari şi neamuri. 

Si aflînd sultanul într-o zi de tara noastră, cea împodobită cu holde 
aurite şi cu păduri înmirezmate, bătută parcă în pietre scumpe de lacuri, 
rîuri şi piraie, pofti să o aibă şi pe aceasta. 

Îşi chemă dară oştile pe un cîmp întins, în faptul serii. Sări, ca fulgul, 
pe calul său şi le grăi cu glasul tare: 

— Viteaza mea oştire! Am auzit că înspre miazănoapte se află un bey 
ghiaur, ce are tara ca o floare. Nu credeți voi că ar fi bine să i-o vedem 
mai de aproape? S-o cercetăm?... 

— Ba da, răspunseră oștenii, urlînd şi chiuind sălbatici cu armele întinse 
către slavă. 

— Ei, dacă vreţi, grăi sultanul cu mulţumire şi îşi mingiie barba sa lungă, 
incalecati pe cai şi porniţi după mine!... 

Uliu-liu-liu, ce tropot mare!... Ce zgomot de ostiri!... Ce colb pe 
drumurile sure care duceau spre tara noastra!... 

Femeile, copiii tipau şi dînşii, văzînd războinicii cu salvari largi, cu 
săbii late, avînd pe cap turbane, pornind calari pe cai la luptă cruntă, fara 
mila. 

Erau de altminteri aşa de multi oștenii sultanului, cum e lăcusta 
cîteodată, cînd da năvală pe ogoare şi prapadeste tot ca focul. 

După aceea, se urcară oştenii pe corăbii, cu cai cu tot, şi aşa plutiră 
îndelung pe mare. De la o vreme coborira pe țărm. Se odihniră. Mincara 
pilaf mult şi ciorbă, prinzînd puteri gata să intre în luptă. Şi încălecînd din 
nou turcimea, pe caii ce tropoteau de nerăbdare, au năvălit peste sărmana 
noastră tarisoara. 

Si s-a luptat cu vitejie voievodul, în fruntea cetelor de tara, dar sub 
asemenea năvală pînă la urmă a căzut. 

Turcii l-au prins, l-au agăţat cu ştreanguri de o sută de cămile. Apoi 
gonind cămilele acestea au spintecat trupul voievodului în bucățele. 

Ostirea ţării, cîtă rămăsese, mai se silea cu toate acestea să lupte, 
călăuzită de un viteaz cu chip frumos ca de femeie, avînd pe frunte o 
cusma înaltă. 

— Pe acesta să mi-l prindeti teafăr, a poruncit sultanul. Să luaţi seama... 
— Pe voia ta să fie... răcnea turcimea către sultan şi da tircoale voinicului. 
Vom încerca!... 

Si s-au luptat tot mai departe, pînă ce nu ştiu cum loveşte voinicul şi i 
se fringe spada; atuncea turcii îl înşfacă de git. Si asa îl poartă pina la 
sultan care aşteaptă, stind pe mindir-saltea de lina, în cortul lui din pinza 
verde. Si il azvirl pe viteaz jos, chiar la picioarele sultanului, scuipind cu 
ura peste dinsul, izbindu-l cu ciubotele în timpla. 

Cînd îl izbesc, îi sare cuşma voinicului. Şi ce să vezi ? I se desprinde o 
cosita neagră ca noaptea cea adinca. $i apoi cînd îşi ridică ochii frumoşi, 
senini, albastri-vineti, şi cînd îi vede sultanul şi gura ca o cireasa coapta, 
iar sub cămaşă cum îi saltă în tremur doi hulubasi, el înţelege... Voinicul 
nu e flăcău, cum se crezuse, ci o femeie tinerică. 

— Cine eşti tu?... Întreabă atunci sultanul. 
Femeia tace. Se ridică de jos, şi îl priveşte cu măreție pe sultan. 
— Nu vrei să spui ? 
— Sînt o româncă şi am luptat să îmi apăr ţara. Tu cine eşti? Ce cauţi 
aicea pe meleagurile noastre cu moarte şi cu foc? 
— Eu sînt stăpînul lumii, totul este al meu, zice sultanul. 
— Poti fi stapin pe lumea toată, spune femeia; dar nu pe tara noastră... 
Aceasta nu... 

Si astfel îl priveşte pe sultan şi ea este atîta de frumoasă, încît sultanul 
o îndrăgeşte. Simte că nu mai poate să trăiască fără ea. Nu mai doreşte 
alta decît să-i fie soata în haremul său. 

— Am să te iau cu mine peste mare, rosteşte acum cu vorbă blinda 
sultanul, şi ai să-mi fii nevastă, oricine ai fi... 

— Cum am să trec hotarul, cum ai să mă atingi cu mîna, am să mă sting, 
răspunde ea cu hotarire. Să nu cutezi să te apropii, căci sînt ca o leoaica. 
Si vreau mai bine moartea decît să fiu a ta!... 

— Cine eşti tu? mai spune sultanul încă o dată. 

Și fiindcă ea tăcea, el a început să strige către oşteni: 

— Aflati-mi cine este femeia aceasta, frumoasă ca o zina şi mindra ca o 
împărăteasă, şi am să vă scald în aur. 

— Am şi aflat, rostesc atunci doi ieniceri, şi aduc sultanului in fata pe o 
copilă micuță şi firavă. Este soţia voievodului căzut în luptă. Si aceasta 
este copila lor... 

— Soţia lui?... Copila lor?... 

— Da, da... E chiar aşa. 

— Mamaia mea, zice copila, căzînd la pieptul mamei sale. Nu mă lăsa. Ia- 
mă cu tine!... 

Si a trebuit turcime multă ca să despartă pe copila de mama ei; şi să o 
ducă apoi într-o căsuţă mică dintr-un sătuc ce se afla pe malul mării. 

— Femeia îmi va fi totuşi nevastă, a hotărît atunci sultanul. De aceea vom 
lăsa-o pe fata ei acolo în satul de pe ţărmul mării, ca ea s-o uite şi să 
rămînă doar cu mine, să se deprinda că îmi e dragă... 

Mai amintindu-și după aceea şi vorba ce-o spusese dinsa, că de o fi să 
plece peste mare, o să se stingă de durere, a cugetat că e mai bine să stea 
un timp aici în tara. 

A pus deci slujitorii şi meşterii, pe care îi avea cu dinsul, ca să ridice un 
stilp înalt, de piatră. De stilp a agăţat un leagăn, prinzîndu-l bine între 
funii. Şi în leagăn a zidit o casă din piatră scumpă de agată. 

Nu mai avea sultanul, pe tot pămîntul care il stăpînea, asemeni casă. 
Făcuse înlăuntru havuzuri ce şopoteau răcoritoare. Briza sufla de peste 
mare intrind prin sute de ferestre făcute din cleştar şi aur. Pe jos şi pe 
divanuri erau covoare, stofe prețioase. Si pe paretii din agată, - bătuţi cu 
totul în rubine, erau pe zeci de policioare bijuterii, veşminte scumpe, 
parfumuri şi unsori alese, tot ce doreşte o femeie cînd ar pofti să se 
gătească. 

Iara pe tăvi de argint şi de aramă erau întinse, deopotrivă, in cosulete 
piersici, migdale, mere şi pere, naramze şi nucşoare, cărnuri, şi vinuri, $i 
dulceturi. Ea nu avea decît să întindă mina şi să manince tot ce ar fi poftit. 

Flori cu mirezme îmbătătoare, crini, trandafiri, iasmin, garoafe, erau 
împrăştiate prin tot locul să o desfete. 

Robu arapi trudeau ca într-o dulce legănare să miste casa încoa şi 
încolo neîncetat. 

Iar pe nisipul de pe plaje făcuse sultanul un foişor înalt cît leagănul 
acela. Se aşezase înlăuntru, privind ca hoţul prin ferestre, în casa veşnic 
legănată. 

Domnița îl amenintase că de o să intre fără voie în casa unde este dinsa, 
o să se arunce în apa mării. Si el ştia că ea ar fi facut de mult lucrul acesta, 
de nu ar fi tinut-o in viata dorul pe care îl avea pentru fetiță. 

Căci zi şi noapte, biata mamă căta într-una depărtarea, spre satul unde 
zăvorise sultanul într-o căsuţă pe fata ei cea dragă, pe Constanţa, - cum se 
numea. Căta în zori cînd marea poartă pe creste raze strălucitoare, cînd 
valurile îi palpită ca nişte inimi întristate; căta în amurg cînd apa pune pe 
ea hlamidă de mătase; cata în zadar şi nu avea sărmana nici o pace, iar 
inima îndurerată de moartea soţului, voievodul, 1 se fringea nespus de 
grijă, cînd se gîndea şi la copilă. 

Si în foişorul său, sultanul sta în picioare şi o privea cîntînd mereu 
tinguitor: 


Nu vezi pe mare cum aleargă 
Spre miazazi o aburire? 

Nu simţi cum suflă o adiere? 

E răsuflarea mea fierbinte. 

Nu simți, nu vezi cum vremea trece 
Și eu mă Sfisii de tristeţe? 


Cinta, cînta mereu sultanul. Ea nici nu se uita la dînsul. Nu se gindea 
decît la fata ce sta închisă acolo în căsuţă şi se jelea dorindu-si mama. 
— Îndură-te, zicea sultanul, primeste-mi dragostea!... Si tot ce este mai de 
pret pe lume iti voi aşterne la picioare. 
— Eu te urăsc, spunea domnita, pe tine ce mi-ai ucis soţul, pe tine ce mi- 
al călcat tara... Şi nu doresc decît să îmi am copila. Atita mi-a mai rămas 
pe lume... 

De deznădejde s-a sfătuit din nou sultanul cu toți bătrînu din oştire. 
— Ce este de făcut?... Domnița nici nu vrea să audă de dinsul, nici nu se 
îndură să îi mai arunce o privire. Nu are alt gînd decît pentru Constanta, 
copila ei... 
— Fata, au dat răspunsul baş-buzucii ce o păzeau, chemaţi în grabă ca sa 
dea de ştire, nu are tihnă nici o clipă. Se azvirle în uşi, isi smulge părul, 
strigă mereu în cele patru vînturi pe mama sa. 

— Dacă am duce pe fată 
lîngă mamă, spun paşii cei 
bătrîni, domnita şi-ar revarsa 
asupra ei dragostea... Noi 
credem că e mult mai bine să 
îi spui, maria ta, că fata de 
dorul ei s-a stins din viata. Si 
atuncea, ea, nemaiavind pe 
nimeni altul ca să-i aline 
foculhdin inimă, te va 
îndrăgi pe tine, mărite 
padişah!... 

— Aşa voi face!... a spus 
sultanul, bun bucuros de 
astfel de sfat. 

— Şi s-a grăbit spre foişor. 
S-a urcat înlăuntru. 

— Copila ta, Constanta, s-a 
dus dintre cei vil, a spus 
sultanul domnitei prin 
ferestre, rupîndu-i inima de 
mamă, de durere. 

— Minti, minţi, a grait ca 
facindu-se ca este linistita, 
însă cu un început de teamă. 
Constanta mea este în viata. 
Simt eu... Mă amăgești, 


sultane. Ai tu vreun plan. Eo | 


minciună... 

«Acum i-acum!» gindea 
sultanul in sine şi a urmat: 
— Ca încredințare mă jur... 
pe toţi profeţii, pe viata mea 
şi pe ostirea care îmi aduce 
biruinta, că a pierit 
Constanţa, s-a stins. 

— Te juri? s-a îngrozit femeia. Atunci e altă vorbă; aşa te cred... Te cred, 
tirane... Si tot ce mă lega de viaţă acum e rupt... 

S-a îndreptat către văzduhul în care bătea alene vîntul. $i s-a rugat 

fierbinte: 
— Tu, vintule hoinar, ai milă de o femeie urgisită, de o biată mamă ce nu 
mai poate plînge, atît de mare e durerea care o sfisie... Bate tu, vintule, cu 
furie. Rupe din funu casa aceasta unde stau zăvorită şi o sfarima între 
pietre... Fă-mă să îmi spăl astfel ruşinea că am fost roabă la sultan, fă-mă 
să-mi capăt libertatea!... 

Cînd a sfîrşit vorbele acestea, vîntul, înduioşat, pesemne, de soarta ei 
atît de amară, a început întîi uşor să sufle, apoi mai tare, din ce în ce mai 
tare... Casa se legăna în funii, mai sus, mai sus, din ce în ce mai sus, mai 
cu putere... 

S-a legănat aşa o vreme; deodată s-a desprins din funii şi lunecînd prin 
aer spre foişorul în care se afla sultanul, l-a luat cu ea... L-a dus în valuri... 

Sultanul a început să urle de spaimă. Robii arapi văzînd o astfel de 
întâmplare au alergat ca să dea ştire, dar ei fiind muţi, cu limbile tăiate, nu 
au putut face alta decît semne cu braţele lor negre spre uşi şi spre oştire, 
că padişahul este în valuri. 

Casa s-a sfărîmat în pietrele din mal. S-a făcut un nisip mărunt, ce a 
învălit ca într-o mantie de aur şi pietre scumpe tot ţărmul apelor. 

Pasii şi agii, bas-buzucii au înţeles totuşi din semnele arapilor ce s-a 
întîmplat, s-au repezit în apă cu gînd că îşi vor scăpa sultanul şi apoi se 
vor pricopsi cu daruri de la dînsul. Dar valurile minioase i-au înghițit pe 
toți de-a rîndul. Citi au rămas pe țărm, ostenii, robii, s-au urcat în corăbii 
iute şi au plecat pe calea întoarsă. 

Turcii, fugind, au uitat paza în satul unde era copila închisă de sultan. 

Si atunci Constanta a ieşit în grabă, fugind pe ţărmul mării să-şi caute 
mama. Plingea şi o striga: 

— Mamaie, unde eşti, mamaie? 

A tot fugit aşa pina la Tuzla, strivindu-şi mîinile de teamă şi bănuieli. 

Cînd a ajuns pe lîngă Tuzla, a văzut deodată pe mare, prin furtuna ce se 
pornise, corăbii prăpădite în valuri. Vintul ce răscolea adincul le tot izbea, 
le afundase, le nimicea fără îndurare. 

De atîta spaimă şi durere, crezind că mama ei, domnita, este cu turcii 
pe vreo corabie, Constanta a căzut în genunchi şi a rugat vintul să aibă 
milă de mama ei. Si atîta a plîns atunci de jale Constanta, că trupul i s-a 
făcut de piatră. 

Cei care au urmat, au numit satul unde a stat închisă fata, cu numele ce 
îl purtase ea: Constanţa. 

Aşa 1 se şi spune pina astăzi oraşului ce a crescut pe locul satului de 
odinioară. 

Si ţărmul unde a căzut casa cea prefăcută în nisipuri se cheamă acum 
Mamaia, aşa cum o strigase pe domnita în disperarea ei copila. 

Este plaja de la Mamaia. Nisipul ce se întindea acolo mai are încă 
străluciri de pietre scumpe şi de aur. 

Si dacă vreți să ştiţi ce s-a întîmplat şi cu domnita, aflați că zinele au 
schimbat-o într-o floare, o floare mică, gălbioară, pe care a luat-o vîntul şi 
a purtat-o îndelung pe aripile sale. 

Cit timp plutea în văzduh floarea s-a făcut fruct. 

Pe urmă fructul căzu pe malul unei ape şi răsări o sălcioară. Din ea 
crescu un trunchi cu braţele oglindite in apă, cu frunzele plecate în jos, 
parca plîngea nişte dureri trecute. 

Dacă vei trece orişiunde, pe drumurile întinse ale ţării, în timpul verii, 
vei intilni pe malurile apelor trunchiuri de sălcii. 

Si nu se află în toată lumea vreun copac să aibă atâta viata. 

De pui doar o mladita în tarana, cu ochii vezi cum se înalţă trunchiul cu 
plete verzi, prin care plouă, ca aur, razele de lumină. Din scorbura uscată 
creşte îndată o frunzişoară rumenită. Ride-ca oamenii la soare. Rade şi 
plînge totodată. 

Iar colo, linga farul Tuzla, mai stă şi acum îngenunchiată copila tristă a 
domnitei, cu trupul împietrit. 

Pe fata ei curg lacrimi - stropi de rouă - pe care i le spală într-una 
marea cînd bate vintul, cînd este furtună... 

Peștele de arama 


espre uscat, bătrînu spun că ar fi fost cîndva mult mai întins decît 


e astăzi. Pamintul se întindea pînă departe în valurile mării. 

Si într-o vreme, zărind pămîntul acesta un alt sultan, pe nume Memet, 
atîta i-a plăcut, încît s-a hotărît să se aşeze aici. 

— Voi face în aceste locuri o împărăție inmiit de frumoasă decît aceea pe 
care am avut-o, a glăsuit Memet. Ținuturile acestea sînt cu mult mai 
mănoase şi oamenii mai blinzi... 

Deci dă poruncă să 1 se facă pe ţărmul mării moscheie şi palate. Să vie 
lîngă dinsul ienicerii, mudirii, hogii şi vizirul. Să i se aducă şi saraiul cu 
cadine. 

Si începu un trai sultanul, de i se duce vorba aceea şi pomina în 
intreaga lume. Bairamuri, desfrinari, petreceri, se tineau lant de dimineata 
şi pînă la lasatul serii. 

În schimb, bietii supuşi trăiau cu te miri ce, apăsaţi de beilicuri şi de 
podvezi, de slujbe, angarale şi batjocuri. 

Că tare mult îi mai plăcea sultanului să îşi facă ris de oameni. Astfel, 
sultanul, precum se povesteşte, sta într-o dimineaţă pe terasa lui de 
marmură, stropită în mozaicuri; sta cu picioarele încrucişate sub dinsul şi 
cerceta cu plictiseală albastrul cenuşiu al mării. În jurul său erau cadîne 
multe invesmintate cu şalvari largi de muselină, care se grămădeau să îl 
slujească precum poftea, una infatisindu-1 bunăoară besacteaua în care îşi 
ținea tutunul, alta purtînd un felegean cu cafea dulce, altele tăvi cu fructe 
şi cofeturi. 

Și iată că sultanul vede tocmai atunci pe mare o barca mică, şi înlăuntru 
un lipovean bătrîn ce îşi căuta hrana. Şi ca să-i treacă plictiseala, care îl 
rodea, să se mai veselească oleacă, trimite un pasa cu o barcă 
împărătească, să ajungă pe batrin, să-i dea poruncă aspră: ca pînă seara să 


320 


prindă un munte întreg de peşte, să 1-l aducă la palate. De nu va împlini 
porunca împărătească, lipoveanul, o dată cu ieşirea lunii, va fi scurtat de 
cap. 

Pescarul, ce putea să spună? Ştia doară că nu încape tocmeală şi că 
sultanul dă astfel de poruncă, numai aşa - pentru că îi caută price, să aibă 
apoi de ce ride. 

Era batrin pescarul, nu mai avea putere destulă; feciorul său era pe 
mare, tot cu o slujbă împărătească; dar totuşi, ascultind porunca, a întins 
năvodul. Şi-a început să pescuiască. 

S-a luptat el un ceas sau două printre talazuri, năvoadele erau însă tot 
goale. Dar nu ştiu cum, o dată, cînd îşi pierduse orice nădejde, încearcă 
totuşi plasa şi o simte grea ca plumbul. O trage afară, şi în matita era un 
peşte mare de aramă. Un peste tot atît de mare cit şi barca. Urca matita în 
barcă şi o răstoarnă; dar peştele se zvirco- leste, sare in sus şi îl loveşte pe 
bietul Pavel, lipoveanul, aşa de zdravăn, cu coada de aramă, peste şale, că 
îl darima în fundul bărcii. Salta apoi ca o zvirluga pe prispa bărcii şi se 
cufundă între valuri. 

După aceea se porneşte şi un vînt încet deasupra mării, şi vîntul creşte, 
creşte; bate în valuri şi le înalță, le umflă şi le aruncă zdrobin- du-le în 
maluri... 

Aşa este pe vreme de furtună! 

Abia, abia de izbuteşte Pavel să ducă barca pina la coastă; abia, abia 
ajunge pînă la colibă, mai mult tîrîş, de oboseală, şi rupt de şale. 

Cînd vine acasă, sar vecinii în jurul său: 

— Ce este, Pavele, cu tine ? Ce s-a întîmplat ? 

Spune bătrînul ce este povestea şi cum i-a poruncit sultanul să etringa 

pînă în amurg un munte întreg de peşti, să îi aducă la palate. 
De nu va împlini porunca o să-i reteze capul. $i a încercat să peşti iiască; 
a izbutit să prindă chiar un peşte de aramă - dar peştele f*-a zvircolit şi a 
sărit din barcă pierind în apa mării.- Ce-i de făcut? li, o să moară şi el ca 
alții şi bună pace... N-a prăpădit şi aşa destui pescari nevinovaţi sultanul? 

Numai că între toţi vecinii pe care îi avea Pavel, unul era întocmai * .1 
un frate pentru dinsul. Tot un bătrîn, se numea Stere. Se ajutau 
întotdeauna la rău, ca şi la bine, cum se întîmplă între vecini adesea. 

Stere n-a stat în cumpănă. Cu toate că era furtună pe marc, s-a dur. la 
mal, a prins vislele în mina şi a împins barca spre larguri, să Mrlngfi peste 
cît un munte, să scape prietenul cel bun de moarte. 

S-a luptat el cu marea un ceas, sau două, sau trei; s-a luptat poate şi mai 
mult. Năvoadele erau tot goale. Dar nu ştiu cum, cînd isi pierduse orice 
nădejde, încearcă totuşi plasa, şi o simte grea ca plumbul. 

O trage afară, şi în matita era un peşte mare de arama. Un peste tot atît 
de mare cît şi barca. Acelaşi peşte pe care îl mai prinsese încă o dată în 
acea zi vecinul său, batrinul Pavel. 

Numai că Stere chibzuieşte mai bine. Lasă matita iar in apă, şi nu o mai 
răstoarnă. Leaga în schimb navodul de barca. Şi trage barca cu vislele spre 
țărm, către un loc mai nisipos. Si cînd ajunge acolo lîngă plaje, îi face 
bărcii vînt. Apuca plasa şi o tîrăşte, că era grea. Tiraste şi peştele o dată cu 
ea. 

Si apoi pe drum, cît il tîrăşte, peştele tot sloboade icre. Dar ce mai 
icre?... Doamne sfinte!... Că icrele acelea nu erau decît nestemate: safire, 
diamante, mărgăritare, ametiste, rubine roşii, şi alte pietre. 

Le strînge Stere şi le pune în sîn. 

Trage apoi plasa mai departe, trage şi peştele în plasă şi aşa ajunge pînă 
la colibă. 

Îi duce peştele lui Pavel. 

— Priveşte, prietene, îi spune Stere, am pescuit încă o dată peştele acesta 
de aramă cu icrele din nestemate. Ji l-am adus; tie ti se cuvine să-l 
stapinesti. Tu l-ai aflat întîia oară in mare. Dacă îi vei duce o piatră 
prețioasă lui Memet in loc de peşte, fără de nici o vorbă o să te ierte. 

— Cinstite Stere, zice Pavel, nu este drept ce faci. Tu esti acela care ai 
prins peştele de aramă. Al tău trebuie să fie; tie ti se cuvine, şi după lege, 
şi după omenie. 

Pe cînd se îmbiau ei astfel, a aflat ştire şi sultanul, că ştirea zboară iute! 
despre minunea petrecută; că doi pescari au dat în apă de un peşte, care 
are trupul de aramă şi icrele de nestemate. 

Si azvirlind în lături felegeanul, ciubucele şi pernele de catifea, gonind 
încolo pe cadinele frumoase, a încălecat pe un cal iute, urmat de paşi, de 
ulemale şi ieniceri, şi a ajuns îndată la coliba în care încă se îmbiau cei doi 
bătrîni. 

— Al tău trebuie să fie, Pavele, măi frate; să il stapinesti pe totdeauna, tu 
şi flacaul tău... 
— Baeal tau, măi frate Stere; să fie al tau şi al copilei tale cu sănătate. 


322 


— Eu sînt stapinul vostru, al tuturora, a zis sultanul, dînd navala în colibă. 
Marea este a mea, ca şi întreg pămîntul. Deci peştele mi se cuvine numai 
mie. lar vouă, hirburi fără minte, pentru că nu ati cugetat de îndată sa 
aduceţi peştele de aramă la palate, vă dau osîndă de pieire... 

Stere, pescarul, cum poate ati înţeles, avea o fată. Aflind copila că a 
venit sultanul, şi e la Pavel în colibă, că este supărat, s-a strecurat şi ea în 
uşă... Şi auzind de ce e vorba, s-a prăvălit lîngă papucul stapinului şi s-a 
rugat de îndurare: 

— Sărmanul tata nu are nici o vină; nici mosul Pavel, preaslavitc 
cîrmuitor al lumii. Milostiveste-te, le lasă viata şi noi te vom sluji peste 
putere, întreaga viaţă... 

— Nu vreau să aud nimic!... Nimic!... Nimic!... strigă sultanul. $i face un 
semn spre ulemale, ca să-i ucidă deîndată pe lipoveni. 

Făcînd el semnul însă ce se întîmplă? 

Luci tăişul iataganelor de bună seamă; dar din această strălucire tisni in 
colibă pe negîndite şi un foc mare. 

Din flăcări se ivi o umbră, frumoasa Danka, zina cea bună, inves- 
mintata în horbote tesute din spuma mării. 

— Sultane, opreşte-te cît nu e prea tîrziu, grăieşte zina. 

Si iataganele cad frinte la pămînt. 

— Voi doi, batrinilor cinstiți şi paşnici, nu vă mai temeti de primejdii, 
mai zise Danka. Orinduite au fost toate astfel, numai ca să vă încerc 
credinţa şi prietenia voastră, unul fata de celălalt... 

— Prea buna Danka, zic moşnegii, căzînd cu fata la pămînt, iti mulţumim 
de îndurare... 

— Peştele acesta de aramă îl dau fetei, Sulina ta, cinstite Stere, adaugă 
zina zimbitoare. Si ei îi este drag un flăcău vrednic, ce rataceste acum pe 
mare cu o poruncă împărătească... 

— Costi al meu, rosteste Pavel. Se îndrăgesc de multă vreme flăcăul şi cu 
fata; şi în curînd vor face nunta... 

— Ei bine, mai urmează Danka, peştele acesta este zestrea fetei. S-o 
folosească dupa cum îi place; să dăruiască şi pe alţii. Să risipească sărăcia 
în care zac acum pescarii, de cînd a prins tot ţărmul acesta in mina sa, 
sultanul acesta rău, Memet. 

Astfel graieste, şi piere zina, ce după datină se ştie că se arată numai o 
dată din veac în veac şi atunci aduce bucurie pescarilor. 

— Dacă este aşa, zise sultanul, şi peştele e zestrea fetei; voi lua-o eu pe 
fată de nevastă, o fac cadina la mine în sarai... 

— Nu, nu mă luaţi de aici... Eu îmi aştept iubitul, strigă Sulina şi se zbate; 
dar ulemalele o înşfacă, o prind în briuri de mătase, legind-o strîns, şi o 
iau cu dinsii în sarai. Leagă tilharii şi pe bătrîni şi îi zăvoresc in temnitile 
întunecate de sub palate. 

Iar peştele, care fusese dat fetei, îl înfăşoară ienicerii în halate, să nu se 
piardă, cît îl vor duce către haznaua împărătească, vreo piatră, fie cît de 
mica. 

Pornesc astfel cu zgomot mare; desi pe unii dintre ieniceri şi ulemale îi 
frige teama: 

Nu cumva Danka se va întoarce? Nu cumva Danka o să îi pedepsească? 

Sultanul racneste însă la toţi: 

— Mergeţi mai iute, mergeţi fără teamă! Abia cînd o să treacă suta de ani 
mai poate Danka să se întoarcă, să se intrupeze, să îi ajute pe lipoveni. $1 
hotărîrea ei e dată. Pestele acesta este al fetei; iar ea îmi e nevastă mie... 
Grabiti, grabiti-va, nemernicilor, către palate... 

Si ienicerii ţipă tare, dindu-si turbanele de-a dura, plecindu-si fruntea in 
farina: 

— "Trăiască în slavă sultanul nostru!... 

Tocmai la vremea cînd sultanul ducea în saraiurile sale pe Sulina şi trei 
eunuci luptau s-o ţină, căci se zbătea; şi apoi era voinica fata! iacata se 
iveşte în zare şi o corabie cu pînze. 

Venea din nu ştiu care tara, purtînd însă poveri pentru Memet. Si între 
corăbieri, pe punte, sta şi Costi, fiul lui Pavel, cătînd spre tarmuri, dornic 
să fie mai degrabă lîngă Sulina, dornic să o imbratiseze. 

Si îi era flăcăului atît de dor de fată, că ar fi vrut să aibă aripi, să 
săgeteze prin văzduhuri ca rîndunica în zori de ziuă. Vîntul bătea însă 
alene; corabia abia tira greutatea care o purta; dar în sfîrşit ajung la coastă. 

Costi aleargă spre colibă, doar că nu-şi pierde răsuflarea fugind... Şi ce 
să vezi? Coliba este sparta; în jurul său au umblat oameni străini. Pavel, şi 
Stere, şi Sulina au fost răpiți. Si unde au fost duşi oare? 

Aleargă flăcăul încoa, aleargă încolo; pescarii, citi trăiesc pe coaste, se 
adună lîngă el; îi spun precum a fost toată intimplarea: cum a găsit un 
peşte Pavel, cum l-a adus pe urmă Stere la colibă, şi cum a năvălit sultanul 
cu paşii lui, cu ieniceri şi ulemale, cum a ieşit pe urmă Danka şi a hotărît 
că este zestrea fetei, şi cum sultanul, spaima lumii, a luat pe fata de cadina 
la dinsul în sarai. 

Si acuma toate sînt sfirşite. Cine îndrăzneşte să se lupte cu sultanul? 
Cine se încumetă oare să-i smulgă pe fată şi pe bătrîni din gheara sa? 

— Mă incumet eu! zice flăcăul. Paharul este plin de amărăciune Am să 
mă lupt pe orice cale cu sultanul şi am sa îl înving, oricît este de mare... 

— Atunci luptăm şi noi alăturea de tine, rostesc pescarii într-un suflet. Ne 
ajunge toată suferinţa de cînd sultanul stă aici pe tarmuri şi ne jupeste, 

ca pe un peşte de solzii lui, de cînd ne fură femeile şi fetele frumoase şi le 
ascunde în saraiuri pentru dinsul, şi pentru paşi, şi pentru ulemale. Să ne 
unim, să punem capăt!... 

Si se înţeleg apoi pescarii să încarce carele cu peste, şi aşa să meargă 
spre palate. Numai că, de astă dată, în care să mai fie ascunse sub peşte 
securi tăioase şi cuțite, timliacuri cu cîrlige în vîrf - cu care se prinde 
peştele cel mare de ceafa - măciuci, şi visle, şi oricare unelte. Toate sînt 
bune pentru luptă, dacă sînt mînuite de voinici. 

Zis şi făcut; pornesc de dimineaţă cu carele încărcate cu peşte. 

La porţi stau ciopcă ienicerii de strajă. 

— Ce vreţi voi, slugi nelegiuite, cîini de pescari? Ce vreţi aşa cu zorul la 
palat? 

— Aducem peşte proaspăt sultanului, pentru toți paşii şi pentru toată 
oastea. Noi ştim că vine ramazanul! 

— Aha!... se bucură şi paşii, şi ienicerii lor. Atuncea, intraţi, pescarilor, cu 
carele în ograda palatului. Dar parcă strălucesc în care, sub peşti, 
timliacuri cu cîrlige ascuţite şi tăioase. 

— As, vi se pare, răspund pescarii, sînt peşti icrani: moruni, nise- tri. 
Luceste zmaltul de pe dînşii, le sclipesc solzii ca sideful. Voi nu vedeţi ce 
pesti de soi aducem in dimineata asta? 

— Ascultati colea, adauga ienicerii, sultanul nostru este intr-o mare 
supărare... Se da cu capul de pereţi, îşi zmulge barba şi doboară cu 
iataganul pe acela care îl minie mai tare... 

— Ce s-a întîmplat? Ce supărare a avut sultanul? Să ne ferim şi noi! zic 
toți pescarii. 

— Să vă feriti, slugi ticăloase, pentru că o fată din sarai, o lipo- veancă, 
Sulina, abia adusă ieri pe seară, nevrind de loc să fie cadina, - o tot striga 
mereu în ajutorul ei pe Danka. Si-atunci, pesemne prin- tr-un farmec, un 
peşte galben de aramă, care a fost şi el adus o dată cu fata, a început să se 
mărească. Si a tot crescut peştele acesta pina a ajuns cam cit un munte, 
spargind păreţu la haznale, sfarîmînd tavane la palate. Fata, cînd auzi una 
ca asta, lovi pe trei eunuci de pază, sări pe o fereastră şi fugi; urcă pe 
solzii lati ce îi are peştele pe spate. Si peştele deschise parca la poruncă 
botul; iar fata se ascunse acolo. Toţi citi au vrut să-i ia urma fetei, şi-au 
dat sfîrşitul. Cum de încearcă să se urce oarecine pe solzii peştelui de 
aramă, acesta se cutremură, şi îl azvirle pe îndrăzneţ în apa mării!... Iar jos 
în valuri stau rechinii, parcă au fost chemaţi anume. Si îl sfisie pe cel 
căzut... Dar stati, taceti, vine sultanul, stăpînul nostru, feriti-va, cîini de 


326 


pescari, cadeti în tină!... 

Pescarii se azvirl in tina. 

Sultanul iese in pridvorul palatului, isi musca buza de minie, isi zmulge 

barba, $i mugeste ca taurul: 
— Cine va izbuti să urce şi să ia fata, ce este ascunsă in gura peştelui de 
aramă, va fi vizirul meu... Să am doar fata şi pe urmă voi şti eu ce să fac 
cu dinsa; voi biciui-o fara mila. Căci peştele numai de ea ascultă. Şi numai 
ea daca îi dă poruncă, se face iarăşi cum a fost şi lasă icre. Dă icrele de 
nestemate, cu care imi voi umple eu haznaua. Cine se urcă să ia fata, 
oameni fricosi şi de nimica, slugi ticăloase şi lipsite de vreo credinţă 
pentru mine? 

Costi, dacă aude cuvintele acestea, se ridică din tarina, se îndreaptă 
spre Memet şi îi răspunde drept în fata: 

— Dacă îmi dai asemenea răsplată, aduc eu fata care este ascunsă în gura 
peştelui de arama. Atita că iti mai cer şi o invoire: să fie toți pescarii in 
preajmă, să mă ajute la nevoie... 

— Îţi dau firmanul; te fac vizir chiar de acuma, strigă sultanul către 
flăcău. Să vie şi pescarii în preajmă, cum ai cerut, să ai în ei ajutorinta... 
Dar de te întorci fără ispravă, chiar dacă vei scăpa cumva de peşte, 
pescarule, am să-ţi tai capul... 

— Primesc să mi se taie capul, zice flăcăul cu semetie, de nu am să mă 
întorc în scurtă vreme cu fata... 

Si merg cu toţii către peşte. Astfel a crescut peştele, încît abia de i se 
vede capul, sus, între norii fumurii, ca o nălucă. Trupul lui de aramă 
luceşte viu în soare. Pescarii trag carele încărcate pina la vîrf cu peste in 
jurul său. 

— Sa fie putintel mai moale lui Costi al nostru, de se va întîmpla şi o fi sa 
cadă!... rid ei voioşi spre ulemale şi ieniceri. 

Costi se aburcă pe o aripă; se catara pe solzii de aramă ai peştelui, se 
urcă pînă pe spinare. Şi peştele nici nu se mişcă din locul său, ba încă îi 
deschide botul ca şi fetei. 

Flăcăul intra înlăuntru. $i înlăuntru e Sulina, avînd în miini două 
hangere. 

— De cînd te aştept să vii, rosteste dinsa cu iubire şi se lipeste de dragul 
ei, care o strînge în braţe. 
— lată-mă aici, răspunde Costi. Am sosit să te scap... 

— Tu ia acest hanger si eu pe celălalt, mai spune fata spre flăcăul ce se 
urcase pina la dinsa. Mi le-a dat peştele de arama. Sint dinţii lui. Ni-i 
dăruieşte, să ne luptăm... 

— Ne aşteaptă fraţii jos, iubito, mai spune Costi. Sînt toţi pescarii de pe 
coastă, veniţi ca să se lupte cu sultanul Memet şi oastea lui. 

Zicînd astfel, flăcăul se coboară, tinind alături pe Sulina, pe draga sa. 
— lată cadina, dă-o incoa’ mai iute, zice sultanul. Eunucii au bice gata 
pregătite. Pedeapsa o aşteaptă pe fugara... 

— Vino de o ia, strigă flăcăul spre sultan şi îl fulgeră pe dată cu hangerul. 

Pescarii se reped la care. De sub mormanele de peşte răsar timliacuri cu 
cirlige, măciuci, şi visle, şi topoare, cuțite întoarse, unelte bune de muncă 
si de luptă. 

Pasii racnesc; şi ienicerii prind in miini suliti, arcuri, iatagane. 

Ei!... Să vedeţi ce batalie!... 

Pescarii aceia injositi de ulemale ştiau să lupte fără nici o teamă. Unde 
loveau, tăiau în carne vie. Şi apoi fesuri şi turbane curgeau, ca peştii dintr- 
o virse, cînd se răstoarnă în amurg, în coşuri. 

Dar ce e cel mai mult, ce întrece orice glumă, e altceva... lacă vă spun: 
pe cine atingeau hangerele Sulinei şi al lui Costi, se prefăceau în nişte 
şerpi mici, negri ca moartea. 

Si aşa cînd îl izbiră pe sultanul Memet se prefacu pe loc în şarpe; şi pe 
vizir, pe paşi, pe ulemale îi prefăcură tot la fel în şerpi. 

Dacă văzură ienicerii una ca asta, porniră în tropote la fugă, lăsînd 
palatele în pustie. 

Fugeau ca iepurii de iute, dîndu-se peste cap, tipind, vaietindu-se de 
frică. 

Cum fugeau ei, din fundul mării se porniră cutremure şi nişte clocote 
grozave. Pamintul unde ienicerii se mai aflau în goana lor nebună, se 
clătină întîi de o parte, apoi de alta: mai tare, mai tare, şi mai tare... Din 
nou se clătină, ca barca, cînd suflă vintul cu urgie, şi apoi se lasă într-o 
zguduire cu totul pînă în strafundurile mării. 

Marea mai clocoti oleacă; vui încă puţin în hăurile sale; gemu după 
aceea ca fiara injunghiata... 

Si nu rămase peste ape decît o insulă, - pămîntul pe care se aflau 
pescarii. 

Restul se prăvălise în valuri. 

Si se mai spune în poveste că s-au întors pescarii acasă calari pe peştele 
cel mare de aramă. 

Costi, voinicul, şi draga lui Sulina au şi întins pe urmă, vă inchipuiti, o 
nuntă mare, mare... Toţi oamenii ce viețuiesc la ţărmul mării, se zice că ar 
fi petrecut la nunta lor... 

Batrinii: Pavel şi cu Stere, pentru că au scăpat şi dînşii, jucau la nuntă 
ca flăcăii, băteau pămîntul şi chiuiau să spargă cerul... 

Ceilalţi pescari, de fericire că au scăpat de aşa necaz, jucau şi ei 
tropacul şi mingiacul, şi cîte danturi sînt pe lume mai saltarete şi mai vii. 
Si sorbeau vin, sorbeau rachiuri, şi chefuiau pe malul mării, că nu văzuse 
încă luna de cînd e ea aşa ospăț şi veselie. 

lar insula aceea micuță, unde s-a petrecut grozava întîmplare, este şi 
acum in apa mării. Pe ea trăiesc nişte şerpi mici şi negri, ce sînt poate 
sultanul Memet şi tabiile sale de ieniceri şi căpeteniile lor, care au fost 
prefacuti în ziua aceea în dihănii forfotitoare printre pietre. 

Pescarii, fata şi flăcăul au trait de atunci o viata lungă, slujiti de peştele 
de aramă, în satul care a păstrat numele fetei, al Sulinei. Cînd s-au stins ei 
din viaţă, s-a întors în valuri şi peştele de aramă. 

Numai că din vechimi se povesteşte că el ar ajuta şi astăzi pe aceia care 
sînt de omenie, mînîndu-le adesea peştele in năvoade şi dindu-le din plin 
îndestulare... 

Să fie oare încă în mare Danka, să fie încă peştele de aramă?... 

Tekir_bey 


dinioară, după cît se spune, lacul acela sărat, plin de nămol, de 


lîngă mare, ce se numeşte Tekirghiol, era mult mai frumos decît e astăzi. 

Nu era lac în lumea largă să aibă apa mai limpede, mai răcoroasă. Avea 
o undă străvezie şi curată. Puteai privi în el ca într-un cleştar. 

Lacul îl stăpînea pe acea vreme un bey puternic, plin de slavă, ce se 
chema Tekir-pestritul. 

Tekir fusese altă dată călău-casap cu iataganul, ce pedepsea pe 
răzvrătiți împotriva sultanului şi îi scurta de capatina. Astfel slujise el la 
înalta Poartă ani indelungi. 

Si apoi, sultanul, multumindu-i că potolise pe răzvrătiți, îl dăruise cu 
avere şi îl trimisese pe meleagurile noastre să cîrmuiască după voie. 

Era Tekir acesta om de spaimă. Pre cît se poate tine minte era înalt, 
voinic, cu o barbă lungă ce îi atima pina la mijloc. $i sub cealmaua de 
mătase albastră, prinsă cu o agrafa scumpă din diamante şi rubine, luceau 
doi ochi ca jarul morţii. Pe fata lui întunecată, nimeni nu se putea fali că a 
zărit cîndva un zîmbet. 

Sedea în palatul lui, sau în grădină, avînd picioarele încrucişate pe moi 
saltele acoperite cu stofe preţioase şi covoare. In fata lui erau masute din 
lemn de abanos şi fildeş. Şi robii arapi, tîrindu-i-se la picioare ca nişte 
umbre, puneau pe ele narghilele, ciubuce lungi, cutii de fildeş şi de aur 
umplute cu tutunurile cele mai rare şi mai frumos mirositoare şi felegeane 
cu cafele fierbinţi, chisele cu dulceti, serbeturi şi fructe care de care mai 
aromate şi mai bune. 

Dairaua îi suna mereu alături şi roabele cele mai mlădioase din harem 
erau într-una gata sa dantuiasca, să îl desfete pe atotputernicul stapin, să îi 
dezmierde după poruncă obrazul crunt. 

Pentru că era prea destul ca într-o chpă beyul să se minie putin, ca 
iataganul să sclipeasca şi capete, ce pînă atuncea fuseseră insufletite, să 
cada retezate in tarina. 

Lui, beyului acestuia, nu îi erau dragi pe lume altceva decît comorile 
adunate in burdufuri largi, îngrămădite în pivnițele din palate, şi două fete, 
ale sale, surori bune, ce le avusese cu o prinţesă, pe care o răpise, demult, 
dintr-o cetate nimicită. 

Comoara lui, se ducea beyul să o privească ziua de şapte ori, adeseori 
şi noaptea. 

Pe gemene şi le vedea de dimineaţa pînă seara. 

Ce e drept, e drept, copilele erau atîta de frumoase, cum nu pot fi nici 
într-o închipuire. Cînd îşi dădeau jos feregeaua - mantia lungă azurie 
tesuta din fire scumpe si căptuşită cu mătase, şi apoi de coborau iaşmacul 
- voalul gălbui de muselina, nu puteai şti de sînt în fata ta, într-o prea 
mîndră împerechere, două lumini sau două stele. 

. Si amîndouă aveau glasuri aşa de dulci, atîta de suave, ştiau cîn- tări 
aşa de rare, de mingitioase şi de calde, că de începeau cumva să cînte 
copilele, în timp ce lin suna dairaua dintr-un boschet, se grămădeau 
deasupra toţi norii, veniţi din orice fund de cer să le asculte. 

Cînd cîntau ele amindoua, nu mai sufla de loc nici vintul, îşi opreau 
păsările viersul şi marea înceta să geamă. Stăteau încremenite toate şi 
ascultau... 

Si pentru fetele acestea cladise beyul două palate mari, pe locul unde se 
găseşte acum satul Movila. De aci porneau nişte grădini ca în basme. 
Sădise beyul în grădini, nu numai flori frumoase şi de soi, din neamuri 
aduse nu ştiu de pe unde, ci şi păduri întregi, în care creşteau piersici, 
rodii, chitre şi migdale. 

lar lacul, ca să fie altfel decît e orişicare lac din lume, avea nămol 
numai din aur. Pentru aceasta, pusese beyul să se marunteasca în piuliţe 
mari de arama maldăre întregi, drugi groşi de aur. Şi praful acesta îl 
trecuse după aceea prin site, îl presărase pe tot fundul apei. 

Nu vă mai spun că prin grădini, pe aleile umbroase alergau struţii şi se 
infoiau fuduli paunii 

In coliviile atîrnate prin ramuri ciripeau păsări: canari, privighetori şi 
mierle. 

Aceste locuri dezmierdate, grădinile, palatele şi apa, pînă în departari, 
le îngrădise beyul cu o zidire ce se înălța, pre cit se povesteşte, pina la cer. 

Zidirea fusese ferecata cu chingi şi lanţuri de arama. Şi mai era oazita 
in timp de zi sau noapte pe dinafara de bas-buzuci. 

Acela care ar fi încercat să intre, sau numai să privească înlăuntru, pe 
loc s-ar fi sfîrşit din viata, căci baş-buzucii l-ar fi luat în lăncii sau l-ar fi 
sfârtecat în iatagane. 

Dar vin pe lume cîteodată ani grei, cînd marea parcă secătuieşte dintr-o 
dată, cînd peştele se duce în larguri şi piere cine ştie unde... Pescarii 
pleacă după el să îl afle, să îl prindă în năvoade; dar sc întorc cu bărcile tot 
goale, cum au plecat. 

Si vin ani grei, cînd iarba piere şi se usucă, şi se arde. Umblă păstorii 
pe cimpuri să găsească măcar ici, colo, petecute de verdeață. $i nu găsesc 
decît pămîntul pirjolit. Le mor atunci mioarele de-a rîndul. 

Si vin ani grei, cînd nu mai sînt nici grine. Semințele se pierd zadarnic 
şi secerile zac încolo ruginite. 

Iar foamea umblă în aceste vremuri ca năucă şi taie vieţile din rădăcină. 

Mai sînt alti ani, cînd prin izvoare nu vezi lucind un strop de apă, cînd 
puturile sînt crăpate de arsita, pîraiele au secat, nu curg la vale. 

Si setea arde cumplit în astfel de zile pe gitlejuri. 

Cînd se întîmplă de vin ani dintr-aceştia, oamenii bat în porțile de 
aramă ale palatelor. Sînt turci, tătari sau alte neamuri de bastinasi, ce bat 
la porţi, care cer milă... Şi nu cer pentru ei, ci pentru pruncii ce nu pot 
răbda de foame sau pier cu pieptul ars de sete. 

Si în grădina răcoroasă, la umbră de platani, stă beyul, mereu cu fata 
înnorată, sorbind în tihnă felegeanul, trăgînd alene din ciubuce, şi 
ascultind cîntecul de slavă ce îi cîntă gemenele. 

Si de se string la poartă oamenii sărmani, de pling femei care se roagă 

pentru mila, beyul racneste aspru către aga: 
— Ştiu eu ce vor... Vor ca mudirii - slujbasii mei, să nu mai stringa în 
acest an beilicul - birul pe om şi zeciuiala din tot ţinutul, pentru ca lor li-e 
foame... Ei, nu se poate... Cine nu stie sa plateasca, il voi lua rob $i am sa- 
| vind unde am să vreau, unde-mi va place. Destul că îi las să mai respire, 
destul că îi las să se însorească, şi să se scalde in apa mării... Goniti-i iute 
de la poartă, sau luati-1 robi pe toţi. Le las şi aşa prea multe bunuri unor 
misel... 

Si fetele atunci rideau. Se bucurau nespus cind se auzea pocnet de bice, 
cind vaiere brazdau vazduhul. Ba inca alergau la poarta, priveau printr-un 
locsor de taină şi se incintau de curgea singe. 

Şi aici e locul să va spun, că fetele acestea aşa frumoase precum erau, 
cu viersul lor cel dulce, erau totuşi grozav de rele... Maicuta lor, fata care 


333 


fusese răpită, ce se stinsese din viata de multă vreme în robie, era aceea 
care le dăruise pe chipul lor aşa lumină, în pieptul lor aşa suflare, şi în glas 
asemenea căldură. Dar tatăl, beyul, le dăduse la rîndul său în gînd rautate, 
şi o aplecare fără milă şi fără dragoste de oameni. 

Ciudate sînt de bună seamă toate acestea, dar de sînt astfel, ce poți 
face? 

Numai că vîntul, ce umblase de multe ori pe aicea prin grădină, purta 
pe aripile sale zvonul de cîntec şi visare. Ba povestea în cale orişicui, pre 
cît sînt gemenele de frumoase. 

Si tot pe atunci, într-un tarim, foarte departe, doi tineri prinți trăiau cu 
faimă multă. Intii că prinții erau voinici şi chipesi, şi tot fraţi gemeni ca şi 
fetele, apoi erau isteti şi făceau stihuri minunate: şi mai ştiau să facă şi 
vrăji cu taină adîncă. 

Cînd stihuiau firtaţii tăcea izvorul, soarele însuşi se oprea din mers şi le 
asculta cuvîntul ce prindea parcă formă şi culoare în graiul lor. 

Aşa de meşteri erau prinții aceştia în vorbe iscusite, încît de stihuiau in 
noapte, se făcea zi; iar ziua se prefăcea în noapte. Bobocii fragezi de 
iasmina la voia lor, cu cîteva cuvinte şoptite într-un stih, se făceau flori. 

Si crinii albi cresteau văzînd cu ochii in vase de cleştar, iar alţii se 
păleau pe straturi. 

Pe umeri purtau plete negre. Şi îmbrăcaţi în haine scumpe de bro- cat, 
tesute cu fireturi, purtind la solduri săbii lungi, subțiri, se asemănau cei 
doi flăcăi cu doi luceferi. 

Nu era fată în toată tara să îi zărească pe cei doi fraţi şi mai ales să le 
asculte stihul, ce îl rosteau cu înfiorare adeseori la ţărmul mării, şi să nu 
simtă cum îi pătrunde în inimioară vorba spusă: şi să nu simtă cum 
deodată 1 se aprinde sufletul de doruri ciudate, de iubire. 

Aşa era... Atita că prinții jurasera să nu îndrăgească niciodată decît 
două surori, care or şti însă să cînte, aşa cum nu mai ştie nimeni, şi ei să 
poată face stihuri pe viersul lor. 

Si aceşti prinți ştiau o vrajă; cu ea aveau putere să audă din departari, 
pe aripi line de adiere, orişice cîntec de pe lume. 

Tot ascultând ei, au auzit, o dată, într-o seară, cîntînd şi pe copile, pe 
cele două gemene. 

Si cum le-au auzit, n-a mai avut nici imul tihnă. 

Pe cîntul lor din acea seară fraţii au făcut îndată stihuri măiestrite, şi le- 
au rostit în vîntul toamnei, şi le-au rostit în vîntul iernii... 

Si a fost atunci o iarnă mohorita, cu ger cumplit, de crăpau pietrele, cu 
vînt tăios ca biciul. Marea era încleştată în gheturi, urla şi se văieta în 
străfunduri, de parcă se zbătea să scape de sub zăvorul alb şi rece. 

Dar chiar şi atunci, în crigul viforos al iernii, cei doi feciori ieseau 
afară, spuneau cuvinte fermecate la ţărmul mării şi le lăsau să zboare către 
pămînturile noastre şi către cele două fete. 

Cînd soarele a început din nou să încălzească tarina rece, şi marea s-a 
pornit să zburde ca un delfin, cei doi feciori au lăsat tara pe care o 
cîrmuiau cu cinste. Si lopătarii au tras la tarmuri corăbu pline, încărcate 
cu daruri: blănuri de animale rare, parfumuri turnate în şipuri scumpe şi 
ţesături, şi giuvaeruri, cercei, colane şi inele. 

Vintul a început să sufle în pinze la semnul prinților. Şi au plutit ei 
astfel vreme destulă. 

Cînd au ajuns în locurile acestea s-au minunat nespus de apa pe care o 
străbăteau. Venise iarăşi primăvara. Marea părea ca o zeiţă ce îşi schimba 
mantii după mantii, în revărsare de smaralde, topaze, jaduri şi turcoaze. În 
zori purta parcă o diademă topită în aur, stropită in picuri de rubine. Si 
seara îşi destrăma beteala cu degete de spumă aibă peste albastrul văl, în 
care se înfăşură pe vremea nopţii. 

Si au poposit pe ţărmul nostru. S-au coborit şi au făcut întîi o vrajă, 
schimbind corăbiile încărcate cu odoare în nişte stinci crestate. Doreau să 
nu se afle că au venit, să se petreacă totul în taină. 

Au dat jos hainele bogate şi încărcate cu fireturi de pe dînşii; au lăsat 
săbiile la o parte; au pus pe dinsii în schimb cite un strai sărac de pinza - 
din pînză aspră, ruptă ferfenita. 

S-au înţeles apoi pe drum firtatii între ei: 

— Să nu se vadă averile şi nici puterea noastră; ci doar virtutea pe care o 
avem... 

— Să ne înţeleagă doar iubirea pe care o vom dovedi copilelor prin 
stihurile noastre! 

— Aşa să fie! 

— Chiar aşa, firtate!... 

După aceea, cu piepturile goale, ca doi oameni sărmani care cer milă, 
s-au apropiat încet de zidurile înalte, s-au ploconit la baş-buzucii care 
pazeau în fata porților, cu iatagane, lăncii, arcuri, şi pumnale. 

Au început să spună că sînt doi călători din viţă aleasă, dar sînt săraci ca 
vai de lume. Si îi cer beyului puţină îndurare, un strai mai bun, să poată 
merge spre ţara lor ce e tare departe. 

— Cum o să ne primească înlăuntru, îşi mai grăiesc firtaţii, ca să ne dea 
alte veşminte, le spunem iute adevărul, că ştim să împletim vorbe 
maiestre. Si nu mai stăm pe gînduri nici o clipită. Rostim din stihurile 
noastre; alcătuim şi altele nouă... Iar fetele or să ni le cînte. Si ne vor 
îndrăgi de bună seamă. Iar fericirea va bate în inimile noastre, să o primim 
pe veşnicie! 

Aşa îşi grăiau unul spre celălalt. Numai că beyul, aflind că sînt la 
poartă doi săraci din neam de soi, s-a ridicat ca o furtună. 

Urlind ca lupul alb ce umblă în miezul iernii peste gheturi, cînd e 
flamind şi nu găseşte în cale pradă îmbelşugată, beyul a dat răspuns: 

— De sînt săraci şi nu mai au veşminte pe dînşii, pot să isi atirne cite o 
piatră de giturile ticăloase şi să se arunce în apa mării! De ce să umble mai 
departe?... 

A spus beyul aşa, şi a început să hohotească sălbatic. Iar fetele au rîs şi 
ele. 

— Ehei, fratie, a zis unul dintre drumeti, beyul nu e prea bun, se vede 
bine. Să încercăm însă cu una dintre fete. 

— Să ne rugăm pentru o îmbucătură... Nici chiar un cîine, dacă îl vezi 
flamind, nu îl gonesti aşa din poartă... 

Plecaseră pe calea întoarsă firtaţii, dar s-au întors cu umilință, si au 
rugat oştenii de pază să ducă rugămintea lor la una dintre fete: la Himide, 
ce avea un glas cu inmladieri ca de lăută. Şi să îi ceară ei o farimita de 
carne, de fructă sau un strop de fiertură. 

«Vom izbuti!» de astă data gindeau firtaţii. 

Dar nici nu îşi sfârşiseră ca lumea gîndul şi au auzit de undeva, din 
dosul porților, glasul de fată cu înmlădieri ca de lăută, dar ascuţit şi cu 
răutate: 

— Plecati, pribegilor, de aici!... Dacă vă este foame, găsiţi pămînt destul 
să luaţi în gură... 

Si Himide a ris cu poftă; iar sora geamănă îi tinea isonul: 

— Sa li se dea şi vreo cinci bice, dar trase bine pe spinare!... Să tie 
minte... 

Goniti, bătuţi, fraţii ce s-au gîndit pe cale: 

«Mai hai să mergem încă o dată. Bucatele au preţ mare pe aicea. 
Flămînzi sînt multi. Şi bat la poartă întreaga zi, cer de mîncare... 

S-au plictisit, desigur, şi beyul, şi fetele. De aceea poate sînt atît de rele! 
Dar apa iese din tarina. Nu costa deci nimic pe nimeni. Să cerem doar o 
inghititura de apă. Aşa se vor milostivi şi vom pătrunde înlăuntru, să 
spunem focul ce ne arde!» 

Deci infruntind din nou urgia ostenilor ce le dăduseră bătaia, fraţii îi 
rugară iarăşi să facă ei cum ştiu, ca luad£, fata cealaltă, cu glas ca de 
privighetoare, să afle, că uscați de sete, cerşesc numai o inghititura de apă. 
Să îi lase deci fecioara să se aplece numai o dată deasupra lacului, să 
soarbă dinlăuntru apă dulce, rece. Si astfel, racoriti în mădulare, să poată 
merge mai departe spre ţara lor. 

Dar luade a ris mai tare decît surata sa şi a strigat cu rautate: 

— În mare este destulă apă. E şi mai bună, pentru că e sărată. De ce vor 
bea, o să le fie mai sete... 

Si amindoua au hohotit de aşa batjocură isteață. Au poruncit ca 
trecătorii să mai primească încă zece bice de la osteni. 

Dupa aceea, multumite, s-au tolanit pe malul lacului, la umbra, pe niste 
perne, cintind cu vorbe o poveste. Si in acea poveste ele spuneau ca 
frumusețea si desfatarea cu bucate, cu băuturi, şi cu veşminte alese, au 
fost sortite să le aibă doar fiinţele ce au putere, care au vază şi mărire. 
Pentru ceilalți nu este loc la masa lumii. 

Si beyul asculta povestea; iar fata lui se lumina parcă atunci la ochi 
oleacă. 

— Ei, noi ce facem acuma, fratioare, rostea tot cam în acea vreme un 
print către celalt. Să fi umblat noi oare atîta cale, doar ca să fim bătuţi cu 
bice, batjocoriti şi puşi pe goană de baş-buzuci? 

— Nu ştiu nici eu, veni răspunsul fratinelui, dar socotesc ca nu poate sa 
fie pe lume vreo copilă cu inimă şi cu simtire, care să nu se înduioşeze 
aflînd că este cuiva dragă. Hai să mai încercăm o dată!... Tu nu asculti ce 
glasuri au?... Cum cîntă gemenele? 

— Dar pentru cea din urmă oară!... grăi celalt. Îmi este teamă că numai 
viersul lor e dulce, dar inima le este prea amară... 

— Ne hotarim? 

— Aşa ramine! 

Si prinții, despre care vă mai spuneam că ştiau taine si făceau vrăji, s- 
au preschimbat pe data in niste pasari, cu gitul lung, semet, cu aripi roze- 
aurite ca nişte mantii, şi cu picioare înalte, roşii, parcă înălțate in cizme 
din safian moale şi scump. S-au preschimbat, cum se înţelege, în doi 
flamingo, care, vislind domol din aripi, s-au ridicat pina la cer. Au trecut 

lesne peste zidul ce înconjura grădina beyului; s-au pogorit chiar peste 
lacul cu undă cristalină. 

Lacul părea în acea zi ca o minune. Plopii se oglindeau în el ca nişte 
luminări subţiri de aur, încununate cu flăcări verzi, tremurătoare. Şi 
lebede, ca o ninsoare, în rochii albe de prințese, pluteau uşor, foşnind. 
Buchete de iasmin creşteau pe maluri şi rasfringeau in apă lumini 
fermecătoare şi gălbui din cerul palid. 

Din lac se ridica mireazmă de nuferi albi şi împrăştia în jur răcoare. 

Si cele două fete mîndre stăteau pe mal fără iaşmacuri lăsînd să scalde 
adierea feţele lor descoperite. 

Cei doi flamingo le văzură: 

— Vai, cît sînt de frumoase, fratioare!... zise unul către altul în limba 
păsărească. 

Se atinseră după aceea cu ciocurile între pene, cum ştiau ei o vrajă, şi în 
fata fetelor uimite se infatisara prinții cei doi în zdrente. 

— Nu vă speriaţi, le spuse unul dintre ei, noi vă indragim, frumoase fete; 
adesea v-am auzit si viersul... Şi am străbătut din pricina aceasta mări şi 
oceane ca să ajungem pina la voi. 

— Şi în cinstea voastră am făcut stihuri. Vă vom iubi pînă la moarte, zise 
si celălalt flăcău cu infocare. Ascultati stihurile noastre! 

Nici nu cutez ca să vă spun cumva din stihurile care au fost atunci 
rostite. Nu am cuvinte, nu e nici grai în lumea toată ca să repete astfel de 
stihuri. 

Era aşa măiastră înmănunchere, încît nu puteai şti: cele care se aud sînt 
oare într-adevăr cuvinte sau sînt nişte suspine de iubire? 

În pom stătea privighetoarea tăcînd şi asculta; văzduhul fusese mai 
înainte plin de gîze şi acuma erau toate încremenite; şi peştii ce zburdau 
prin apă, florile de pe ramuri, iarba şi norii ce plutiseră pe ceruri, nu mai 
mişcau, stăteau cu toate să asculte... 

Chiar fetele parcă fuseseră încleştate sub vraja stihurilor calde. Nu mai 
puteau să se clinteasca. Și ascultau cu gura mută. 

Cînd au sfîrşit prinții să stihuiască, unul a mai grăit astfel: 

— Ce ati auzit nu sînt cuvinte; este iubirea cu care ne plecăm noi vouă... 
— Pe care v-o închinăm pe viata, a mai rostit şi prinţul celălalt. 

Dar deslegate de sub vrajă printesele au prins să strige cu glasuri 
ascuţite: 

— Doi zdrentarosi ne cer iubirea nouă, fiicele beyului... 

— Sub haina cea mai umilită, a grăit unul dintre dînşii, poate se află o 
inimă fierbinte... 

— Poate e dragostea cea mai adinca, a spus fratele său. 

— Ce este dragostea?... Este o prostie! a tipat Himide, batjocorind 
stihuitorii cu trufie. 

— Doar dragostea de avutie, de desfătare şi de petreceri, a urmat 

Iuade, aduc pe lume fericirea unor copile de bey. Deci voi, îndrăgostiţi in 
zdrente, va veti primi pedeapsa ce o meritati, pentru indrazneala ce ati 
avut-o fata de noi. 

Tocmai venea atunci si beyul in gradina, negru la chip de suparare. Si 
bas-buzucii au alergat; i-au cetluit cum se cuvine, în fiare, pe cei doi fraţi 
cu stih ca mierea. Au ris şi i-au bătut pentru a treia oară în acea zi, dar 
mult mai rău ca înainte. 

Cînd osteniră, îi agăţară într-un copac, ţinuţi zdravan de plete. Şi fetele 
rideau de dinsii, de nu se saturau: 

— Priviti-ne, indragostitii noştri. Acuma sinteti sperietori de ciori. 

Si este o vorbă batrineasca: «Cînd rizi de un flamind, mai treacă- 
meargă, rizi de un însetat, trece şi asta; de rizi însă de indragostitul ce iti 
azvirle viata întreagă la picioare, cam greu se capătă iertarea...» 

Si fetele rideau cu hohote grozave; chiar Tekir-bey, ce nu risese de 
atitia ani, rinjea într-un dinte. Si îi batjocoreau cu toţii pe prinții ce 
spinzurau de plete între ramuri, azvirleau cu nisip in dînşii. $i clocoteau 
surorile înnebunite de ris: 

— Priviţi, priviti-ne cu toţii, îndrăgostiți! 

— [Iar noi acum vă înţelegem, au grait frații către fetele beyului. Cîntecul 
vostru izbucneste din piept, ca la toţi oamenii, dar nu din suflet... Si risul o 
să vi se schimbe curînd în plins, în țipăt jalnic! 

— Pentru asemenea cuvinte, a rostit beyul cu supărare, şi pentru că ati 
pătruns cu sila, văzînd grădinile şi lacul, şi frumuseţea fetelor, nu mai 
puteţi ieşi cu viata de aicea... Vă osîndesc şi vă tai capul!... 

— Tu, beyule, i-au răspuns fraţii, socoti în neagra ta orbire că tot ce este 
bun pe lume ti se cuvine numai tie, pauni şi struti, grădinile şi lacul, 
veşmintele frumoase, bucatele alese... Ceilalţi pot să mă- nince şi 
mărăcinii de pe cimpii... De ce nu iei atunci lumina şi ceilalți să rămînă in 
întuneric? De ce nu laşi celorlalți iarna şi să păstrezi doar pentru tine vara? 
Tu crezi că ai niscaiva drepturi peste oameni, dar iată iti vei primi 
răsplata... 

Beyul, turbat, gemind de furia care îl îneca, a fulgerat cu iataganul pe 
cel care tocmai grăia; apoi pe celălalt... 

Prinții căzură in tarina, cu trupurile însîngerate. 

Căzînd ei jos, pesemne vraja care o aveau se sfarimase, că se porni un 
vînt năpraznic şi se porni şi o ploaie mare. 

Vintul sufla, dobora totul în calea lui, ploaia bătea, spăla in ape şi 
cufunda pe rînd în lac cele ce vintul sfarima. 

Acea grădină verde, parfumată, plină de flori şi arbori, doborita de vînt, 
o luară apele. Palate şi comori ca în basme se prefăcură într-o movilă 
spălată de un şuvoi de ploaie. 

Tot ce cădea la fundul apelor se prefăcea în nămol negru. 

Beyul fu azvirlit şi el în ape, se invirteji într-o bulboană, se tăvăli 
printre nămoluri, se prefăcu într-o zburătoare cu pene negre, cu coadă 
lungă şi cu un țipăt rau. 

E cormoranul, pasărea lacomă de pradă. 

Fetele lui se preschimbară în nişte pescarusi albi ca zăpada, pe spate 
zugrăviți cu albastru, asa cum este feregeaua, cu ochii galbeni ca 
iaşmacul. 

Si tot atuncea se ridicară din tarina şi cele două trupuri de flăcăi cu 
capetele retezate, se prefacura in flamingo, zburară către țărm şi se aşezară 
pe o stîncă înaltă şi crestată. 

Stîncă se preschimbă la loc precum fusese în cîteva corăbii cu pinze 
albe, care plutira, ducind pe cei doi prinți spre tara lor îndepărtată. 

De este aşa cum spun bătrînii, chiar duhul mării le făptuise pe toate 
acestea, ca o osîndă, şi pentru bey, şi pentru fete. 

Si hotarise ca nămolul, în care a prefăcut palatul, grădinile şi avutia ce 
desfătaseră odinioară numai pe bey, să aibă o putere mare, NA vindece din 
boale grele pe aceia care se vor scălda acolo în Tekir- ghiol - lacul lui 
Tekir. 

De atunci a trecut vreme lungă... 

De vii însă la ţărmul mării, vezi cormoranul negru smoala, stind | 1 
pinda cu ochii duşmănoşi. Vezi pescăruşii care zboară: caută Kifldinile, 
palatul în care au trăit. $i nu le mai găsesc... 

Si cînd văd lacul, în care au fost cufundate toate, fug iarăşi către murea 
largă. Si ţipă, tipa răguşite, pentru că ele au fost pedepsite de duhul 
mărilor să nu mai cînte niciodată, să nu îşi mai amintească nici glasul pe 
care l-au avut. 

Nici prinții cei plecaţi departe, în tara lor necunoscută, nu pot însă uita 
pe vesnicie ciudata faptă petrecută în locurile acestea. Și cîteodată ei fac o 
vrajă, se schimbă în flamingo, pornesc din nou spre țărmurile noastre. 

Ajung aici, plutesc în aer, şi cîteodată se coboară şi cercetează țărmul, 
lacul, nisipurile albe, arse de soare şi maracinii - ghengherlicii, uscați, 
înalți, desi ca pădurea, troznind încet cînd bate vintul. 

Privesc, trăiesc în minte totul; varsă o lacrimă fierbinte; îşi desfac apoi 
aripile roze, se pierd plini de tristeţe în zare... 

